
PRÉFACE. 



C'est Froissart, qui, le premier, nous a fait connaître 
Jean le Bel : « Pour atteindre et venir à la matière que 
j'ai emprise de commencer, — dit-il, dans le prologue 
du premier livre de ses immortelles chroniques, — je 
me veux fonder et ordonner sur les vaAYBs chroniques 
jadis faites et rassemblées par vénérable homme et dis- 
cret seigneur monseigneur Jehan le Bel , chanoine de 
Saint-Lambert de Liège, qui grand'cure et toute bonne 
diligence mit en ceste matière, et la continua tout son 
vivant au plus justement qu'il put, et moult lui cousta à 
acquerre et à l'avoir. Mais, quelques frais qu'il y eût ni 
fît, rien ne les plaignit, car il estoit riche et puissant, 
si les pouvoit bien porter ; et de soi-mesme estoit large, 
honorable et courtois, et qui volontiers voyoit le sien 
despendre. Aussi, il fut, en son vivant, moult ami et 
secret à très-noble et doubté seigneur monseigneur Jean 
de Hainaut, qui bien est ramentu, et de raison, en ce 
livre ; car de plusieui*s avenues il en fut chef et cause, 
et des rois moult prochain ; par quoi le dessus dit mes- 

sire Jehan le Bel put delez lui voir et connoistre plusieurs 
besognes. » 

Ce passage éveilla de bonne heure la curiosité des sa- 
vants, mais toutes leurs recherches, pour retrouver les 
vrayes chroniques, furent inutiles, et c'est en 1847 seu- 
lement, que le hasard nous en fit découvrir la 1" partie 
dans la chronique en prose de Jean d'Outremeuse. 

Jean des Prez, dit d'Outremeuse, naquit à Liège 
le 2 janvier 1 338, et mourut dans cette même ville vers 
Tan 1 400. Parmi ses principaux ouvrages, on cite une 
chronique rimée, espèce de chanson de geste, où l'au- 
teur s'est plu à retracer les anciens souvenirs de la pa- 
trie liégeoise. Plus tard, il écrivit sur le même sujet une 
autre chronique en prose, divisée en quatre livres, beau- 
coup plus ample que la première, et s'étendant jusqu'à 
l'année 1399. Toutes deux sont restées inédites, mais 
elles nous seront bientôt rendues par mon honorable 
confrère M. Borgnet, qui les fait imprimer en ce moment. 

Jean d'Outremeuse avait amassé, pour la rédaction de 
sa chronique , deô matériaux considérables qu'il men- 
tionne dans le prologue de son premier livre, et ailleurs 
dans le cours de son récit. Il cite, entre autres, plusieurs 
œuvres originales dont qiïelques-unes ne sont mal- 
heureusement point parvenues jusqu'à nous. Parfois 
même, il ne se borne pas à la simple indication des 
sources qu'il a consultées, et il intercalle en entier dans 
son histoire les textes précieux qu'il avait recueillis à 
grands frais. C'est ce qu'il a fait notamment pour la 
chronique de Jean le Bel, son contemporain. 

Au moment d entreprendre le récit des guerres qui 

éclatèFent entre Edouard III, roi d'Angleterre, et Phi- 
lippe de Valois, roi de France, Jean d'Outremeuse s ex- 
prime en ces termes : 

<c Partant que chis fait fat si notoire par crestiniteit, 
sique fait de dois roys très-puissans, assavoir li roy 
de Franche et dieli d'Engleterre, et partant que li jun- 
glieurs fisent giestes de chi morteile guerre, qui conte- 
noient moult grandes escriptures oii ilh avoit plussieurs 
defiEaiultes, si fut pryet et comandeit de part noble prin- 
che monsingnour Johans de Beabuont, comte de Soison 
deseordit, à messire Johans le Beal, canoyne de Liège, 
qui présens avoit esteit avecque ledit monsingnour 
Johans de Bealmont et le castelain de Waremme deseur- 
dit à tous les fais deseurdits, qu ilh volsist faire et escrire 
la pure veriteit de tout le fait entirement, sans porteir 
faveur à nulles des parties, mains procédant en chu 
loialment et véritablem^it, sans faire blasme ne honeur 
à cheaux qui ne Font mie deservit, al manire de chro- 
nique ; et quant ilh Tauroit fait , si f ast mostreit aldit 
monsingnour Johans de Bealmont , et az altres qui 
avoient esteit présens al fait, et fust corregiet à leur 
vraie volenteii, sans finction. 

« Lyqueis messire Johans li Beal , al comandement 
deldit monsingnour Johans de Bealmont, ilh mist en 
escript toute la veriteit de la matère et de ladite guerre ; 
et fut publyet et corregiet par ledit monsingnour Johans 
de Bealmont, le castelain de Waremme, et plussieurs 
altres qui avoient esteit présens, et puis mis en fourme. 
Et en furent fais dois libres, dont ledit Johans li Beal en 
présentât l'ung aldit monsingnour Johans de Bealmont, 

et ilh retient l'altre, lequel je ay mis en mon présent 
croniques, nient tout ensemble, mais la matèrede cascon 
fait à le daute à chu afférante, enssi qu ilh appert chi 
après. Et comenche lidit libre à la coronation le roy 
Éduart de Ëngleterre, enssi que chi s'ensyet. » 

Ce passage ne laissant aucun doute sur l'authenticité 
du texte que j'avais sous les yeux, je m'empressai d'an- 
noncer ma trouvaille à l'Académie royale de Belgique, 
et je publiai quelque temps après, en un volume in-8", 
la partie dès vrayes chroniques que Jean d'Outremeuse 
a intercalée dans le troisième livre de la sienne, partie 
embrassant les années 1 325 à 1 340. Je ne pus malheu- 
reusement en faire connaître la suite, le quatrième livre 
de ce chroniqueur étant perdu. 

Cette publication, quoique incomplète, permit de con- 
stater la nature et Timportance des emprunts faits par 
Froissart à l'œuvre du chanoine de Saint-Lambert. Un 
point, toutefois, restait à éclaircir : jusqu'où s'étendait 
la chronique dont il est l'auteur? Ce fut l'objet d'une nou- 
velle note que je communiquai à l'Académie *, et où je 
crois être parvenu à établir, à Taide de divers passages 
inédits d'un manuscrit de Froissari conservé à Amiens, 
que la chronique de Jean le Bel ne s'arrêtait point 
en 1 340, ainsi que l'avait cru un instant mon honorable 
confrère M. le baron Kervyn dé Lettenhove, mais qu'elle 
s'étendait au moins jusqu'à la prise de Calais en 1 348. 

Les hypothèses sur Jean le Bel en étaient là, lorsque 
mon savant ami M. Paulin Paris, membre de l'Institut, 

» Bulletin, tome XIX, n» 4. 

annonça dernièrement la découverte du texte entier de 
ce chroniqueur , qu il avait déjà cru retrouver , il y a 
quelques années , dans les manuscrits de la Bibliothè- 
que impériale ; mais cette fois ce n'était plus une pré- 
somption, le manuscrit signalé par lui, et que Ion con- 
serve dans la bibliothèque de Ghâlons^sur-Marne, offre 
bien, en effet, le véritable texte de la célèbre chronique, 
vainement cherchée jusqu à ce jour, et c'est ce texte qui 
paraît aujourd'hui pour la4)remière fois, sous les auspi- 
ces de l'Académie royale de Belgique. 

Jehan le Beal ou Jean le Bel naquit à Liège, dans les 
dernières années du xnf siècle. On ne connaît au juste 
ni l'époque de sa naissance ni celle de sa mort ; tout ce 
que Ton sait à cet égard, c'est qu'il mourut plus qu'oc- 
togénaire vers 1370. 

Jean le Bel était de noble extraction : il descendait 
du lignage d'Ile, l'un des plus anciens de Liège. Son 
père occupait en 1 31 la charge d'échevin ; un de ses 
frères, nommé Henri, fit métier des armes et accompa- 
gna, comme notre chroniqueur, messire JeandeHainaut, 
seigneur de Beaumont, dans l'expédition qu'entreprit 
Edouard III contre les Écossais, au commencement de 
son règne. Un autre fut chanoine de la collégiale de 
Saint-Jean, à Liège, et mourut en 1 364 *. 

Froissart et Jean d'Outremeuse ne sont pas les seuls 

* On lisait autrefois dans cette église Tépitaphede ce chanoine, a^nsi 
conçue : Hic jacet dominus ^gidius Belli, S. Joannis canonicus, qui 
obiit anno MCCCLXIV. 

Vir pius et lœtus hospes fuit hic tumulatus, 
Non parcens opibus, cunctis socialis amicus. 
Voi/ez Loyens, Recueil héraldique, p. 38. 

écrivains contemporains qui aient parlé de Jean le Bel \ 
il en est un troisième, qui nous a laissé sur son compte 
plus de renseignements que les deux autres : nous vou- 
lons parler de Jacques de Hemricourt, Vauteur du Miroir 
des tiobles de Hesbaye, des Guerres d'Awans et de Waroux, 
et du Patron de la temporalité, Jean de Hemricourt se 
vante d'avoir vécu dans Fintimité de Tillustre chanoine : 

« Messire Johans le Beal desseur nomeis — dit-il — 
ne doibt pas estre oblieis en ce compte, car onkes 
d'eage d'omme vivant à son temps ilh n'out en Té- 
gliese Saint-Lambert nul miez entachiez de ly, ne de 
plus franck ne de plus noble régiment ; car je le veys 
et hantay tant son hosteit que je en saray bin veriteit 
recordeir. Ilh fut grand et hauz et personables de riches 
habits et stoffes, samblanz az habits des bannerez , car 
ses vesteinens de parement astoient hammonteis sor les 
espalles de bons yermens ; ilh estoit foreis de costables 
pranes et de faims et de cendal sorlon la temporement 
de temps, et avoit estât de chevaz et de maysnyes aile 
avenant. Ilh avoit eu en ses jov^ies jours falkenirs et 
brakenirs, chiens et oseaz costablement ; et estoient ses 
régimens cotidiens, et ly escuwiers d'onneur qu'ilh avoit 
escoleit tellement a£Ëetitiez, que sains parler à leur mais- 
tre, s'ilh veoyent alcon valhant homme estraingne, fuist 
prelaz, chevaliers ou escuwirs, ilh le prioyent fuist al 
dynier ou al sopeir ; et sorlon ce estoient tosjours ses 
hosteit porveus ; et sy alcon prinche s enbatoit en la ci- 
teit, ilh convenoit qu ilh dynast deleis ly. 

« Ilh portoit tout habit de chevalier de pyet et de 
corps et del harnas de ses chevaz, et estoit costables de 

fermas et de boteoDires de pierles et de vrayes pires ; 
les chevêches de ses sorphs estoient tous presoverées de 
pierles, et estoit sa table onie, et ly bankes de soppeir 
estoit commons à tos , et as solempniteis ons y siervoit 
en yasel d'argent. Ilh n'alloit onkes les commons jours 
délie semaine aile égliese qu ilh nawist sauze ou vingt 
personnes qui le conduysoient, tant de ses proismes, 
corne de ses maysnies et de cheaz qui estoient à ses 
dras. Et quant c'estoit as jours solempnes, chilz qui es- 
toient à ses dras, le venoient quere en son hosteit, et le 
mynoient aile égliese* Si avoit soventfois ossy grant 
rotte après ly come après TévesqUe de Liège, car ilh 
avoit bin chinquante ou de moins quarante parsiwans 
qui tos demoroient al dineir deleis ly , sy qu'ilh estoit 
chief et soverain de son lynaige, et sorlon cbe ly por- 
toient ses proismes et amis honeur et révérenche, et ilh 
les hantoit et avanchissoit en tos estatz ; ilh donoit qua- 
rante owit paires de robes d'escuwiers et chinq paires 
de robes à vayres, assavoir à trois cannones et à dois 
chevaliers. 

« Ilh parsiwist les armes en joventeit, et servit al 
tornoy, et fut délie hosteit monsseigneur Johan de Hay- 
nau, saingnor de Beamont et de Cymay. Ilh avoit bon 
sens natureil et bon régiment sor tos altres ; ilh estoit 
lyes, gays, jolis, et savoit faire chanchons et vierlais; 
et quéroit tos desduys et tos ses solas, et en ce faisant 
ilh acquist grandes pentions et grans hiretages. Se ly fist 
Dyez la grasce qu ilh viskat tôt son temps en prospériteit 
et en grant santeit, et fut anchiens de quatre viens ans ou 
plus quant ilh trespassat, et sorlon son estât furent ré- 

vérement et costablement faites ses exèques. Uh oat en 
ses anchiens jours une paire de fis germeaz d'une poir- 
ture, nommeis Johan et Gilhes quy furent d'une damoy- 
selle de bonne estration, qui estoit de lynaige De Preit, 
asqueis dois germeaz, ilh laissât grans possessions '. )> 

II n'est fait aucune mention, dans ce passage, de ta 
chronique écrite par le fastueux chanoine de Saint-Lam- 
bert ; Hemricourt ne parle que de son talent à composer 
des chansons et des virelais *; il n'est pas probable ce- 
pendant qu'il ait ignoré l'existence de ses précieux mé- 
moires, et l'on ne peut attribuer qu'à un oubli le silence 
qu'il garde à leur égard. 

Nous allons maintenant essayer de les faire con- 
naître. 

La chronique de Jean le Bel a trait aux événements 
les plus considérables du quatorzième siècle : « Cy com- 
mence — dit l'auteur, en tête de son prologue, — histoire 
vraye et notable des nouvelles guerres et choses ave- 
nues l'an mil CCCXXVI jusques à Tan LXI, en France, 
en Angleterre, en Escosse, en Bretaigne et ailleurs, et 
principalement des haults faits du roy Edowart d'An- 
gleterre et des deux roys Philippe et Jehan de France. » 
Elle correspond donc à la première partie du premier 
livre de Froissart, et aux cent cinquanle-quatre pre- 



^ Hemiicoutt, Miroir des nobles de Hesbaye, édit. Salbray, p. 158. 

* On ne possède plus rien de ces chansons et de ces virelais. M. le 
baron Kervyn de Lettenhove semble disposé à attribuer à Jean le Bel 
le poème sur la bataille de Crécy, que nous a conservé Gilles li Muisis, 
ainsi que le poème du Vœu du héron ; mais les conjectures de notre 
savant confrère sont malheureusement trop vagues et trop incertaines 
pour nous permettre de partager sa manière de voir à cet égard. 

miers chapitres de la seconde partie. Elle commence à 
l'avènement du roi Edouard III et se poursuit jusqu'au 
célèbre traité de Bretigny, et même un peu au delà. 

Jean le Bel prit lui-même une part active à quelques- 
uns des événements qu'il raconte. Il se nomme le pre- 
mier, avec son frère Henri, parmi les Hesbignons qui 
firent la guerre d'Ecosse en compagnie de Jean de 
Beaumont, et c'est en témoin oculaire qu'il en parle. 
Aussi rien de plus animé que son récit : « Et je mesmes 
qui fus là présent — dit-il — ne peus en mon hostel entrer 
pour moy armer, moy et mes compaignons, tant trouvay 
d'Angles devant nostre huys pour débriser et desrober 
tout, et tant vismes des saïettes aprez nous voler qu'il 
nous convint aultre part tirer et attendre l'aventure 
avecques les aultres ^ » 

Et plus loin : « Ainsi travailliez, hommes et chevaulx, 
nous convint toute la nuit gésir tous armez sur celle 
rivière, chascun son cheval en sa main par le frain, car 
on ne sçavoit où les atachier par défaulte de jour et de 
noscharroys que nous n'avions poeu mener par tel pays, 
ainsi que dit vous ay. Ainsi ne goustèrent toute celle 
nuit ne de foin ne d'avaine , ne de fourrage ; et nous- 
mesmes ne goustasmes d'aultre viande tout le jour ne 
toute la nuit, que chascun «son pain qu'il avoit derrière 
ly troussé ainsi que dit vous ay, qui estoit de la sueur 
du cheval tout enordi ; ne ne busmes d aultre bruvage 
que de la rivière courant , exceptez aucuns seigneurs 
qui avoient bouteilles. Et si poeut bien chascun penser 

* Jean le Bel, 1. 1, p. 40. 

que nous eusmes moult grand soif pour le chault et 
pour le grand travail que nous avions enduré le jour ; 
et si n'eusmes toute la nuit ne feu ne lumière, ne n'en 
sçavions de quoy faire, exceptez aucuns seigneurs qui 
a voient aporté tortis sur leurs sommiers. En tel mes- 
chief passasmes celle nuit sans ester selles et sans dé- 
sarmer * . » 

Froissart, dans cette ^partie de sa chronique, n a fait 
pour ainsi dire que copier textuellement Jean le Bel , 
mais quelle différence entre les deux récits ! Une simple 
citation de quelques lignes la fera mieux apprécier que 
tout ce que nous pourrions en dire. Nous prenons au 
hasard dans le chroniqueur liégeois : 

(c A lendemain se deslogea tout Tost , et chevau- 
chasmes celluy jour tout bellement, car nos chevaulx 
estoient flebes et mal livrez, et coissiez et cassez sur le 
dos, et mal ferrez, nos selles pourries et dérouptes, et 
nous-mesmes mal desiennez. Et feismes tant que nous 
passasmes celle rivière à grand malaise et à grand péril, 
car elle estoit grosse et hors de sa rive pour la pluye, 
pour quoy il y en eust aucuns baigniez et aucuns des 
Anglois noyez, àe quoy il ne nous chaloit pas grandement. 
Quand nous fusmes passez , nous logeasmes là endroit 
et trouvasmes ung petit meilleur pays, car nous trou- 
vasmes fourrages assez, et aprez, pour une nuit passer, 
une petite ville que les Escots avoient arse. Si nous sem- 
bla que nous fussions cheus en paradis ^ » 

Voici maintenant la paraphrase de Froissart : « Len- 

* Jean le Bel, 1. 1, p. 54. 
^ Jean le Bel, 1. 1, p. 57. 

demain, tout lost se deslogea ; et chevauchèrent assez 
bellement, car leurs chevaux, estoient foulez et mal 
livrez, mal ferrez, tachez es sangles et sur le dos; et 
firent tant qu ilz repassèrent ladite rivière en grand ma* 
laise, car elle estoit grosse pour la pluye ; pour quoy il 
en y eut assez de baigniez et des Anglois noyez. Quand 
tous furent repassez, ilz se logèrent là endroit, car ilz 
trouvèrent fourrages es prez et es champs pour passer 
la nuit delez un petit village que les Escots avoient ars à 
leur passer. Si leur sembla droitement qu ilz fussent 
chus en paradis ^ . » 

On sait comment se termina cette expédition. Après 
avoir vainement cherché les Écossais, sans parvenir à 
les joindre, Edouard III se vit obligé de rentrer en An- 
gleterre oii il licencia son armée, et les compagnons de 
Jean de Beaumont s'empressèrent de regagner leur pa- 
trie. « Quant nous eusmes relivré nos chevaulx, — dit 
Jean le Bel, — nous achetasmes chacun de petites haque- 
nées qui nous poussent raporter, et renvoyasmes tous 
nos garchons et nos gros harnas, tentes, sommes, maies 
et bahus, dont nous n'avions que faire, et les feismes là 
endroit mettre en ung vaissel que le roy nous fist livrer. 
Et montèrent tous nos garchons et arrivèrent à FEs- 
cluse ; et nos seigneurs et nous tous preismes congié du 
roy, de la royne, et des aultres seigneurs, et nous fist le 
roy conduire jusques à Douvres par douze chevaliers, 
pour la doubtance des Angles et des archiers, qui nous 
hayoient et nous avoient durement menachié à la dé- 



> Froissart, liv. I", chap. XL, p. 29, édit. Buchon [Panthéon liUé- 
raire), in-8». 

partie ; pour quoy nous chevauchasmes toudis parmy le 
royaume jusques à Douvres. Là, nous trouvasmes vais- 
seaulx et naves toutes prestes par le commandement du 
roy^ et passasmes le plus tost que nous poeusmes à 
Wissant, car nous désirions moult nostre retournée, 
pour la doubtance des Angles, et pour la grand mésaise 
que nous avions eu et enduré ainsy que vous avez ouy. 
Quant nous fusmes arrivez à Wissant, chascun prit 
congé Tung de Faultre , bien courtoisement et humble- 
ment, et ala chascun là ou il amoit mielx ^ » 

Jean le Bel ne dit pas ou il se rendit alors ; ce fut pro- 
bablement à Beaumont, ou plutôt à la cour de Guil- 
laume de Hainaut, car il se montre très au courant de 
ce qui s'y passait à cette époque, et c'est par lui que 
BOUS savons le mieux comment se fit le mariage 
d'Edouard III avec la princesse Philippe. 

A partir de ce moment , Jean le Bel semble avoir 
renoncé à la profession des armes. Rien, du moins, 
dans son livre , ne laisse supposer qu'il ait pris part à 
la seconde guerre d'Ecosse qui éclata peu de temps 
après , ni à celle qu'entreprit le roi Edouard III, pour 
faire valoir ses prétentions au trône de France. Mais s'il 
n'y assista point en personne, il les entendit raconter 
par Jean de Beaumont , qui en fut Tun des principaux 
acteurs, et sous la dictée duquel il les a, pour ainsi 
dire, écrites. Son livre peut donc être considéré comme 
l'une des sources les plus précieuses que nous possé- 
dions pour rhistoire de cette grande époque. 

» Jean le Bel, 1. 1, p. 73. 

Le récit de la première expédition da roi Edouard 111, 
qui se termina, comme on sait, par la levée du siège de 
Tournay, diffère considérablement chez les deux chro- 
niqueurs. Certains faits, exposés très-brièvement dans 
Jean le Bel, sont racontés par Froissart avec beaucoup . 
de détails. Ce dernier a puisé à d'autres sources , pour 
la rédaction de cette partie de son livre, notamment aux 
récits de plusieurs témoins oculaires. C'est, du reste, ce 
qu'il a pris soin d'indiquer lui-même en divers endroits 
de son livre, et ce qu'il dit d une manière plus explicite 
encore dans un curieux passage inédit de sa rédaction 
primitive , conservée à Amiens : « Si conmie je vous 
recorde, — y lit-on, — che siège durant devant Tournay, 
avinrent plusieurs avenues et grans fès d'armes tant en 
France comme en Gascoingne et en Escoche, qui ne sont 
mie à oublier, car ainsi Tai-je promis à messire et mes- 
tres, au commenchement de mon livre , que tous les 
biaux fès d'armes dont j'ai le mémoire et le juste infor- 
mation, je les remettray avant, jasoit ce que messire 
Jehan li Biaux, en ses croniques, n'en fait mie de tout 
mention. Mes ung homme ne puet mies tout sçavoir, car 
ces guerres estoient si grandes et si dures et si enrachi- 
nées de tous costés que on y a tantost oublyet quelque 
chose qui n'y prent songneusement garde \ » 

^ Le manuscrit d'Amiens, dont une copie faite par les soins de feu 
M. le docteur RigoUot, a été mise obligeamment à ma disposition par 
M. Garnier, secrétaire perpétuel de la société des Antiquaires de Pi- 
cardie, est à mon avis l'un des plus précieux que Ton ait de Froissart. 
C'est incontestablement la plus ancienne rédaction connue de cet écri- 
vain. On y trouve quantité de détails que l'auteur a cru devoir omettre 
plus tard, et notamment tout ce qui est relatif à la personne de Jean 
le Bel, dont le livre a servi de base au sien. Quant au manuscrit de 

Mais si Froissart a notablement accru ici la chronique 
de Jean le Bel, il Ta aussi parfois écourtée, en omettant 
bien des détails intéressants, voire même des chapitres 
entiers, dont il y a lieu de s'étonner qu'il n'ait point fait 
usage. 

La première partie de la chronique du chanoine de 
Liège, celle qui fut revue et corrigée par Jean de Beau- 
mont, finissait très-probablement en 4340, à la levée 
du siège de Tournay; la suite n'en a été écrite que plus 
tard : « Des aventures lesquelles sourvinrent en ce 
temps en Gascongne, en Poytou et es aultres marches, 
— dit l'auteur en terminant son 39® chapitre, — je ne 
suis mie bien infourmé , et n'en faiz point de mention, 
ne de celles d'Escoce entre les Angles et les Ëscots, car 
je pourroye bien faillir ; à voir dire, si vault mielx que 
je m'en taise jusques atant que j'en auray meilleur loisir 
et que j'en serai mielx infourmé , car j'en diroye envis 
aultre chose que la vérité. Et certainement ce que j'en 
ay cy devant escript, je l'ay mit tout au plus prez de la 
vérité que j'ay peu, selon que je Tay veu en ma propre 
personne et que j'en ay souvenance, et ainsy que je l'ay 
ouy véritablement recorder à ceulx lesquelz ont esté où 
je n'ay pas esté ; et se mépris ay en aucuns poins, si me 
soit pardonné ' . » 

Le récit des guerres de Bretagne commence dans 
Jean le Bel avec le chap. 46.. Les chap. 41 à 45, omis 

Valenciennes, tant vanté par M. Buchon, et auquel nous avons nous- 
même attribué dans le principe une assez grande valeur, un examen 
plus attentif ne nous permet plus d*y attacher la môme importance 
qu'auparavant. 
^ Jean le Bel, 1. 1, p. 194. 

par Froissart, sont relatifs au couronnement du roi de 
Bohême et aux démêlés de Wenceslas, duc de Luxem- 
bourg , avec Louis , comte de Flandre , au sujet de la 
succession au duché de Brabant. 

Après avoir pris ung petit de loysir, et après s'être 
procuré les renseignements qui lui manquaient d'abord, 
Jean le Bel revient enfin à la noble histoire du gentil roy 
Edouard d Angleterre, et entreprend celle des guerres 
de Bretagne ^ : « Et pour chascun mielx infourmer com- 
ment tons ces maux avindrent, — dit-il, — j'enconteray 
une partie ainsi que je le sçay et que j'en ay enquis et 
ouï dire à ceulx qui ont esté où je n'ai mie esté. » 

Dans les imprimés de Froissart; ce passage est rem- 
][dacé par le suivant : « Et pour chascun mieulx infour- 
mer pourquoy tous ces maux avindrent , j'en conteray 
aucune partie, ainsi que je sçay, et que j'en ay enquis au 
pays mesmement, cuj'ay esté et conversé pour en mielx savoir 
la vérité, et à ceulx aussy qui ont là esté oii je n'ay mie 
esté, et qui ont veu et sceu ce que je n'ay mie pu voir et 
concevoir. » 

Mais, dans sa première rédaction, que nous a conser- 
vée le manuscrit d'Amiens, Froissart entrait dans plus 
de détails à cet égard : « Finisseurs jongliours et en- 
chantours en place , y lit*on , ont chantet et rimet les 
guerres de Bretaingne, et corromput par les chançons et 
rimes controuvées la juste et vraie histoire, dont trop 
en desplaît à monsseigneur Jehan le Biel , qui la com- 

^ Or ay-je pris ung petit de loisir, si retourneray à la noble histoire 
du gentil roy Édowart, et la reprendray où je la laissay. Jean le Bel, 
1. 1, p. 225. 

menchaà mettre en prose et en cronique, etàmoysire 
Jehan Froissart, qui loyaument et justement Tay pour- 
suivy à mon pooir, car leurs rimes et les canchons con- 
trouvées n'ataindent en riens la vraie matère, mes velle- 
ci si comme nous lavons faite et^rachievéeparla grande 
dilligence que nous y avons rendut, car on n a riens 
sans fret et sans peine. Jou, sire Jehan Froissart, des- 
rains venus depuis monsseigneur Jehan le Bel en cel ou- 
vraige, ai-je allé et cherchié la plus grande partie de 
Bretaingne, et enquis et demandé as seigneurs et as 
hiraus les guerres, les prises, les assaux, lesenvaïes, les 
batailles, les rescousses et tous les biaus fès d'armes qui 
y sont avenut, mouvant sur Fan mil CCCXL, poursuivant 
jusqu'à la dairainne date de ce livre, tant à la requeste 
de mesdits seigneurs et à ses fraix que pour ma plai- 
sance accomplir et moy fonder sus title de vérité , ce 
dont j'ay estet grandement récompenssé. » 

Pourquoi Froissart a-t-il plus tard changé cette le- 
çon? Pour les mêmes motifs, sans doute, qui lui ont fait 
supprimer également partout ailleurs la mention sou- 
vent répétée dans le manuscrit d'Amiens des obligations 
quil avait au chanoine de Liège, en ne laissant sub- 
sister que cette simple phrase de son prologue : « Je 
me veuil fonder et ordonner sur les vrayes chroniques 
jadis faites et rassemblées par vénérable homme et dis- 
cret seigneur monseigneur Jehan le Bel. » Mais ces 
changements ne sont pas les seuls que Froissart ait 
apportés au texte de son devancier ; il en est d'autres, 
beaucoup plus graves, en ce qu'ils altèrent le récit 
même. Nous nous arrêterons un instant à ces derniers. 

Tout le monde connaît les charmants chapitres dans 
lesquels Froissart raconte la passion d'Edouard III pour 
la belle comtesse de Salisbury. Ces chapitres sont tout 
entiers de Jean le Bel, et Froissart n'a fait que se les 
approprier, en élaguant du récit original tout ce qui se 
rapportait au viol de la comtesse Alix par le roi. Frois- 
sart avait d'abord voulu justifier cette suppression, en 
contestant l'acte odieux imputé à celui-ci. Voici ce qu'on 
lit, en effet, dans le manuscrit d'Amiens : « Vous avez 
bien chy dessus oy parler comment H roys Ënglès fu 
énamourés de la comtesse de Sallebrin ; touteffois les 
cronikes monseigneur Jehan le Bel paroUent de ceste 
amour plus avant et moins convignablement que je ne 
dois faire, car se il plaist à Dieu , je ne pense jà à en- 
coupper le roy d'Engleterre ne la comtesse de Sallebrin 
de nul villain reproche. Et pour continuer Tistoire et 
aouvrir la vérité de le matère, par quoy touttes bonnes 
gens en soient apaisiet et sachent pourquoy j'en paroUe 
et ramentoy maintenant ceste amour, voirs est que me&- 
sire Jehan li Biaux maintient par ses cronikes que li 
roys Ënglès assez villainement usa de ceste damme , et 
eult, ce dist, ses vollentés et comme par forche, dont je 
vous di, si Dieu m'ait, que j'ay moult repairiet et con- 
versé en Engleterre, en l'ostel dou roy principaument 
et des grans seigneurs de celui pays, maiz oncques je 
n'en oy parler en nul villain cas. Si en ay-je demandé 
as plusieurs qui bien le scewissent se riens en euist esté. 
Ossi, je ne poroie croire, et il ne fait mies à croire que 
ungs si haus et vaillans hommes que li roys d'Engleterre 
est et a esté, se daignast ensognyer de déshonneur une 

h 

sienne noble damme et un sien chevalier, qui si loyau- 
ment le servi toute sa vie ; si que dores en avant , de 
ceste amour je me tairay, et revenray au comte Derby 
et as seigneurs d'Engleterre qui se tenoient en Bour- 
diau, etc. » 

Voilà ce que Froissart écrivit d'abord ; mais, plus tard, 
il résolut de passer complètement ce fait sous silence, 
et il alla même jusqu'à supprimer dans les rédactions 
ultérieures le délicieux épisode de la partie d'échecs 
qui lui appartient en propre , et qui n'existe que dans 
le manuscrit d'Amiens. Est-ce le sentiment de la vérité 
historique, comme il le donne à entendre, qui l'engagea 
à agir de la sorte, ou bien céda-t-il à d'autres considé- 
rations moins avouables ? C'est ce que ses futurs bio- 
graphes auront à examiner. Nous ferons seulement 
observer que la chronique de Jean le Bel n'est pas le 
seul monument contemporain ou se trouve cette grave 
imputation contre le roi Edouard, et que les grandes 
chroniques de Flandres accusent également ce monarque 
d'avoir eu recours à la violence pour satisfaire sa pas- 
sion criminelle. Nous ajouterons que si le chroniqueur 
liégeois avait conservé le moindre doute sur ce point, il 
n'eût pas manqué de s'en expliquer dans son livre, car 
personne n'a porté plus haut que lui Edouard III. Qu'on 
en juge par ce curieux passage omis également par 
Froissart. 

« Aucunes gens qui orront lire ceste hystoire se pour- 
ront esmerveiller pour quoy je appelle le roi d'Engle- 
terre, le noble roi Edowart, el tout simplement je nomme 
le roy Philippe de France ; si cuideroient et pourroient 

penser que je tenisse bende et partie. Sauve la grâce de 
chascua, je ne le fais pas pour porter partie, ains le fais 
pour honnourer celluy qui en ceste hystoire s'est porté 
le plus noblement : c'est le noble roy Ëdowart, que on 
ne pourroit trop honnourer, car tousjours a creu bon 
conseil en ses besongnes, et ses gens, chevaliers et es- 
cuiers, ouï, et chascun, selon son eslat, honnouré, et 
bien deffendu son royaume contre ses anemys, et sur eulx 
conquesté assez , et son propre corps, dedens son pays 
et dehors, sans faintise, avecques ses gens aventuré, et 
ses souldoiers et alliez bien payé et du syen largement 
donné ; si en doibt estre de tous moult voulentiers servi 
et partout noble roy clamé. Ce n'a pas fait le roy Phi* 
lippe de France , ains a laissié son pays en pluseurs 
marches exillier et w^aster, et s'est toudis tenu en tous 
pays pour son corps aisier et de péril garder ; et a tous- 
jours creu povre conseil de clercs et de prélats, et mes<- 
mement ceulx qui luy disoient : « €her sire, ne vous 
weilliez effréer ne vostre personne aventurer, car à 
mésaise vous pourriez de trahison garder ; on ne se scet 
en cui fier ; mais laissiez ce joeune roi d'Angleterre en 
folie son temps user et son avoir despendre, il ne vous 
poeut, pour faire fumière, déshériter, et quant il aura 
tout despendu , il luy en convindra retourner ; encores 
n'a-il concquis Boulongoe, Amiens, ne Saint-Omer ; 
quant retourné sera, vous pourrez légièrement vos pertes 
recouvrer. » Telz conseillers a creu le roi Philippe, non 
pas les seigneurs et barons^ de son pays, aias en a au- 
cuns par souspechon de trahison fait villainement morir 
et leurs hoirs déshérité ; si en doibt estre de tous moins 



XXIV PREFACE. 

prisié et honnouré. Avecques ce, il a durement pressé 
son pays de maletotes et les esglises de disiesmes , et 
tousjours fait forgier mauvaise monooye en pluseurs 
lieux, et celle fait refondre et reforgier aultre pour plus 
faire monter, et puis le faisoit ravaler quant luy plaisoit, 
tant qu en marchandise on ne se povoit congnoistre ; ne 
oncques ses souldoiers ne furent bien payez, ains leur a 
convenu souvent despendre du leur, de deffaulte de 
payement, aussy, souvent, leurs chevaulx et armeures 
vendre en poursuivant les trésoriers. Si doibt estre tel 
prince qui ainsy se gouverne moins amé de ses gens ; et 
est grand pitié et dommage quant, par mauvaiz conseil, 
le royaume de France, qui touMe monde avoit surmonté 
de honneur, de sens, de clergie, de chevalerie, de mar- 
chandise, et de toutes boutez, est ainsi triboulé et à tel 
meschief aie par ses anemis et par luy-meismes, que cel- 
luy qui en doibt estre sire est pris, et prez que tous les 
seigneurs et chevaliers du pays sont mors et emprison- 
nez ; bien croy que par miracle Dieu le soeuffre.Si m'en 
tairay atant, je n'en puis maiz, et retourneray à nostre 
matère à parler du noble roy Édowart que chascun 
doibt amer, prisier et honnourer, car il l'a bien de- 
servi. Si en doibt-on bien loer Dieu et regrâcier. » 

Un peu plus loin, Jean le Bel n'est pas moins sévère 
à l'égard de Philippe de Valois. L'auteur nous montre 
les Anglais s'approchant de plus en|plus de Paris, sans 
que le roi fasse rien pour leur barrer le passage : 

« Quant le pont de Poissy fut bien refait, — dit-il, — 
sique chars et charrettes y povoyent bien passer, il (le roy 
Edouard) passa oultre, et tout son ost paisiblement, que 

oncques ne trouva qui le destourbast, de quoy ce fut 
grand merveille en pluseurs manières. La première fut 
comment les Angles poeurent refaire le pont à Poissy, 
dedens si brief terme que de quatre jours ou de cinq ; 
navoient apresté nulzpour'je refaire, ne nef ne naisselle 
sur quoy se poeussent arrester en Fesgue pour refaire 
ledit pont, et n'avoient mesrien apresté à la longueur 
qu'il y falloit, et touteffoys il fut fait dedens quatre 
jours ou cinq. L'aultre merveille si est, quant le pont 
fut refait , comment le roy Philippe, qui estoit à Paris à 
sept petites lieuues prez, à tout son plus grand povoir de 
seigneurs et de gens d'armes qu'il avoit mandé pour 
defiFendre son pays , comment fut-ce qu'il n'ala courir 
sur ces anemis qui luy faisoient voler la fumière et les 
flamesches par dessus sa teste à Paris, ou au mains qu'il 
fust venu defiFendre le passage. La tierce merveille fut 
quant il les sçavoit si prez de luy. pourquoy il ne leur 
aloit courir sus par de là la rivière de Saine, quant il 
sçavoit que tous les pons sur Saine estoient deffais, et 
qu ilz ne povoient fuir ne passer la Saine, si ne refai- 
soient ung pont en aucun lieu ; je ne sçay comment ce 
poeut estre. A brief parler, il n'eut oncques hardement 
ne courage de combatre, car ses conseilliersl'avoient en- 
chanté et enfourmé tant, qu'ilz luy faisoient croire qu'il 
seroit trahy et'perdu s'il se combatoit ; et luy mettoient 
en l'oreille que ce seroit par aucuns des plus nobles et 
des plus poissans de son pays, desquelz aucuns furent 
pour telles souspechons mis à villaine mort , ain&y que 
vous avez ouy, sique par telz enhortemens ledit roy 
Philippe ne s'osoit mettre en aventure de combatre, car 

prince qui ses gens mescroira , jamaiz bon fait n'entre- 
prendra. On, doibt mielz croire que ceulx qui ce luy 
conseilloient le faisoient pour le trahir que les nobles 
chevaliers qui en estoient à tort souspechonnez, et qui 
méttoient corps et vye en aventure avecques luy. Si 
m'en tairay atant ; j*en ay trop parlé par aventure ; si 
retourneray à nostre matère. » 

Nous pourrions multiplier les citations de ce genre, 
mais celles-ci suffisent pour démontrer ce que nous 
avancions tout à Theure ; elles permettront, en outre, 
d'apprécier toute Timportance de la chronique que nous 
publions. 

On lira avec non moins d'intérêt les pages consacrées 
au récit de la bataille de Crécy : « Je Tay escript, — dit 
le chanoine de Liège, — au plus prez de la vérité, ainsi 
que je Fay ouï recorder à mon seigneur et amy messire 
Jehan de Haynaut, que Dieu absoulle, de sa propre 
bouche, et à dix ou à douze chevaliers et compaignons 
de son hostel qui furent en la presse avecques le proeu 
et gentil roy de Bohême, auxquelz les chevaulx furent 
tuez dessoubs eulx ; et si Fay ouï recorder en telle ma- 
nière à plusieurs chevaliers Angles et d'Âlemaigne qui 
furent là de laultre partie. » 

Froissart qui ne s'est point borné ici à copier Jean le 
Bel, mais qui Ta considérablement accru, a également 
pri^ soin d'indiquer à quelle source il a puisé ses infor- 
mations : t Ce que j'en says, — dit-il, — je tay sceu le 
plus par les Anglais, et aussi par les gens de messire Jehan 
de Haynaut, qui fut toujours delez le roi de France. » 

Le récit de Froissart, tel qu'il existe dans les impri- 

iDés, est la t>er^ion anglaise de la bataille de Crécy; dans 
sa rédaction primitive, que nous publions en appendice, 
Tauteur était resté plus fidèle en bien des points à la 
narration de Jean le Bel ; « mais, livré aux intérêts de 
TAngleterre, présentant son livre à des rois anglais , 
séjournant tantôt à leur cour, tantôt à Bordeaux, auprès 
du fameux prince Noir, arrivé à Tâge mûr, alors que la 
candeur de la jeunesse fait place aux préoccupations 
politiques, Froissart, — dit M. RigoUot dans son intéres- 
sant mémoire sur le manuscrit de la bibliothèque d'A- 
miens, — prit à tâche, en écrivant de nouveau sa chroni- 
que, de changer tout ce qui, dans celle de Jean le Bel, 
devait contrarier les maîtres auxquels il s'était dévoué. . . , 
et tout porte à penser que les changements faits par lui 
à son premier travail, loin d'être un hommage rendu, 
après coup, à la vérité, sont au contraire calculés pour 
l'altérer et pour donner le change à Topinion sur des 
£aits d une grande importance historique. » 

Le siège de Calais suivit la bataille de Crécy. On con- 
naît l'admirable récit que nous en a laissé Froissart. 
Mais ce que Ton ignorait, et que l'on sera bien étonné 
d'apprendre, c'est que ce récit est tout entier de Jean le 
Bel, et c'est à celui-ci qu'il faudra désormais en £giire 
honneur, ainsi que de tant d'autres morceaux attribués 
jusqu'à ce jour au chroniqueur de Valenciennes. Nous 
ne voulons pas que l'on nous croie sur parole, nous ci- 
tons textuellement, afin que chacun puisse comparer les 
versions. Peut-être le lecteur trouvera-t-il , comme 
nous, que le récit de Jean le Bel, dans sa touchante sim- 
plicité, est encore supérieur à celui de Froissart. 

« Quant ceulx de Calays virent que le roy Philippe 
s'en estoit aie ainsy, et que toute leur espérance estoit 
faillie, et estoient à si grand meschief de famine que le 
plus poissant à paine se povoit soustenir, si eurent con- 
seil qu'il leur valoit mielx mettre en la grâce du roy 
d'Angleterre et en sa pure volenté, se plus grande dou- 
ceur n'y povoient trouver, que soy lesser morir de faim, 
car les pluseurs en pourroient arragier et perdre corps 
et âme. A ce conseil ilz s'acordèrent tous, et prièrent à 
messire Loys de Vyane, leur souverain, qu'il en voulsist 
parler. Si vint [aux créneaulx] ledit messire Loys, et 
signa qu'il vouloit parlementer. Le roy y envoya tantost 
le conte de Noirhantonne, messire Watier de Manny, 
messire Renault de Cobaing, et messire Thomas de Ho- 
lande. Quant ilz furent là venus, ledit messire Loys leur 
dit : « Seigneurs, vous estes moult vaillans chevaliers; 
vous sçavez que le roy de France, que nous tenons à 
seigneur, nous a cy envoyé, et commandé que nous gar- 
dissions ceste ville et chastel si que blasme n'en eussions 
et il n'en eut point de dommage ; nous en avons fait 
nostre povoir. Or est nostre secours failli, et vous nous 
avez si estraint que nous n'avons de quoy vivre ; ains, 
nous con vendra morir et arragier de faim, se le noble 
roy n'a pitié de nous. Cher sire, si luy weilliez prier en 
pitié qu'il weille avoir mercy de nous, et nous en weille 
tous lesser aler ainsy que nous sommes ; si prende la 
ville et le chastel, et toute la richesse qui dedens est, 
il y en trouverat assez. » 

« Messire Watier de Manny respondi et lui dit : « Mes- 
sire Loys, nous sçavons assez de l'intencion de nostre 

seigneur, car il le nous a dit, mais ce n'est pas son en- 
tente que vous en puissiez aler ainsy que luy avez dit ; 
ains est son propos que vous vous mettez tous en sa pure 
volonté, ou pour raenchonner ceulx qu'il luy plaira ou 
faire morir, car vous luy avez fait tant de despis et le 
sien despendre, et foison de ses gens morir, si luy en 
ennoye ce n'est pas merveille. » Ledit messire Loys res- 
pondi : « Ce seroit trop dure chose pour nous, se nous 
consentions ce que vous avez dit ; nous sommes chi ens 
ung poy de chevaliers et d'escuiers, qui avons nostre 
seigneur servi le plus loyalement que poeu avons, comme 
vous feriez le vostre et feriez en semblable cas, et avons 
souffert maintes mésaises ; mais ainchoys endurrions- 
nous le plus grand tourment que oncques gens firent, que 
nous consentissions que le plus petit garchon de la ville 
eust aultre mal que le plus grand ; mais nous requérons 
humblement que vous priez au roy qu'il nous weille re- 
cepvoir en pitié, au mains prisonniers, saufs nos corps 
et nos membres. » 

a Messire Watier dit qu'il feroit voulentiers ce mes- 
sage et en feroient leur povoir . Hz contèrent au roy toutes 
ces parolles, mais il n'en voulut riens faire, ne s'acorder 
à celle derraine requeste, pour prière ne pour raison que 
on luy sceut mônstrer. « Doncques, luy dist messire 
Watier de Manny , sire, vous porriez bien avoir tort et 
nous donner mauvaiz exemple ; se vous nous envoyez 
en aucune de vos fortresses, par sainte Marie nous n'y- 
rons pas si voulentiers, se vous faites ces gens mettre à 
mort ainsy que vous dittes, car ainsy feroit-on de nous 
en semblable cas, combien que nous feissions nostre 

debvoir. » Cil exemple amolist grandement le cueur du 
roy, si dist : « Coseigneurs, je ne weil pas estre tout 
seul encontre vous, alez vous en arrière, et leur dittes 
que pour Tamour de vous tous, je les rechevray voulen- 
tiers tous comme prisonniers , sauf que j'en weil avoir 
six des plus gros de la ville, lesquelz venront par de- 
vant moy en pures et simples chemises, la hart au col, 
et m'aporteront les clefs de la ville, et feray d'eulx ma 
pure volenté. » 

« Ces seigneurs raportèrent ce message audit messire 
Loys, et luy dirent que à grande paineFavoient impetré. 
Ledit messire Loys dist, puis que aultre chose ne povoit 
estre, il le raporteroit voulentiers à ceulx de la ville et 
à ses compaignons. Le chevalier se parti des créneaulx, 
et fist sonner la cloche et assembler toutes les gens de la 
ville, hommes et femmes, désirant donner bonnes nou- 
velles, car ilz arragoient de faim tous. Ledit chevalier 
leur dit ces nouvelles ; ilz commencèrent alors si fort à 
braire et crier, que ce fut grande pitié, Aprez, se leva 
en piez le plus riche bourgoys de la ville qu'on appelloit 
seigneur Eustace de Saint-Pierre, et dit ainsy devant 
tous : « Seigneurs, grand pitié et meschief seroit de 
laissier morir ung tel poeuple qui ci est, pour famine 
ou aultrement, et si seroit grande aumosne et grande 
grâce envers Nostre Seigneur qui les pourroit deflTen- 
dre. Quant à moy j'ay si grand espérance en Nostre 
Seigneur, que se je puis sauver ce poeuple par ma mort, 
j'auray pardon demesdeffaultes; si weil estre le premier 
des six, et me mettray voulentiers nuds piez, en pure 
chemise, la hart au coL en la mercy du roy Edowart. » 

« Quant le bourgoys eut dit celle paroUe, chascun Fala 
aourer de pitié, etpluseurs femmes et hommes se lais- 
sèrent cheoir à ses piez tenrement ; ce ne fut pas mer- 
veille , car nulz ne pourroit penser la grande destresse 
de famine qu ilz avoient enduré plus de six septmaines 
devant. Quant ce proeudons sire Eustace eust ainsy 
parlé comme vous avez ouy , uug aultre bourgoys des 
plus riches aussy pareillement se leva, et dit semblable- 
ment, et qu'il vouloit estre le second. Âprez, se drescha 
le tiers bourgoys, après, le quart, et puis le cinquiesme 
et puis le sixiesme je n'ay que faire de les nommer tous, 
maiz tous dirent de leur pure volentéqu ilz semettroient 
en la volonté du roy Edowart, qu'on tenoit au plus vail- 
lant prince du monde, ainsy qu il Tavoit devisé, pour 
sauver le remanant du poeuple qui là estoit. Ce fut grande 
pitié pour eulx et grande grâce pour tous ceulx de la ville. 

« Ces six bourgoys, qui estoient les plus riches de la 
ville, voulurent le remanant du poeuple sauver, et ac- 
complir le plaisir du roy Edowart. Si se mirent tantost 
en l'estat que aler debvoient par devers luy, et dirent 
aux chevaliers : « Nous désirons tous tant de sauver le 
poeuple de ceste ville, que nous nous mettons ainsy que 
vous véez et que vous nous avez rapporté, et portons les 
clefs du chastel et de la ville avecques nous ; si nous 
weilliez mener et prier pour nous qu'il vieille avoir de 
nous pitié. » 

«Les quatre seigneurs prirent ces six bourgoys et les 
menèrent par devers le roy. Tout Tost s'assembla en la 
place ; là y eut grande presse, ce povez sçavoir ; et plu- 
seurs disoient que on les pendit apertement, et pluseurs 

ploroient de pitié. Le noble roy accompagné de ses contes 
et barons s'en vint en la place, et la roy ne enchainte le 
suivi, pour veoir que ce seroit. Les six bourgoys se mi- 
rent tantost à genoulx par devant le roy, et [messire 
Eustace] dit ainsy : « Gentilz roy, véez cy nous six qui 
avons esté delancienne bourgoisye deCalays, et grands 
marchans , nous vous apportons les clefs de la ville et 
chastel de Calays, et les vous rendons à vostre plaisir ; 
si nous sommes mis en tel point que vous véez à vostre 
pure volenté, pour le remanant du poeuple sauver, qui 
a souffert mainte paine ; si weilliez de nous avoir pitié 
et mercy par vostre très-haulte noblesse. » Certes il 
n'eut adoncques en la place seigneur ne chevalier qui 
ne plourast de pitié ne qui poeut parler de pitié ; et le 
roy avoit adoncques le cuer si dur de couroux, qu'il ne 
poeut à grand pièce respondre, puis commanda que on 
leur copast les testes tantost. Tous les seigneurs et che- 
valiers luy prièrent tout en pleurant tant que ilz poeu- 
rent, que il eut pitié d'eulx ; mais il n y voult entendre.- 
Adoncques parla le gentil chevalier messire Watier de 
Manny, et dit : « Ha! gentil sire, weilliez refréner vostre 
courage ; vous avez la renommée et famé de toute gen- 
tillesse ; ne weilliez pas faire chose par quoy on puist 
parler sur vous en nulle villainie ; se vous n'en avez pitié, 
toutes gens diront que vous avez le cuer plain de toute 
cruaulté, comme de faire morir ces bons bourgoys, qui 
de leur propre volenté se sont venus rendre à vous pour 
sauver le remanant du poeuple. » A ce point se grignya 
le roy, et dist : « Messire Watyer, souffrez-vous ! il n'en 
sera aultrement; face-on venir le bourreau; ceulx de 

Calays ont fait morir tant de mes hommes qu'il fault 
aussy ceulx-cy morir. » * 

« [Adoncques fit la noble royne d'Angleterre grand 
humilité, qui estoit durement enceinte, et plouroit si 
tenrement de pitié que elle ne pouvoit se soustenir. Si 
se jeta à genoux par devant le roy son seigneur et dit 
ainsy] * : « Ha ! gentil sire, depuis que j'ay passé la mer 
en grand péril ainsy que vous sçavez, je ne vous ay riens 
demandé, si vous prye et requier, à jointes mains, que 
pour Famour du filz de Nostre Dame, vous weilliez 
avoir mercy d'eulx. » Le gentil roy arresta ung poy de 
parler et regarda la royne devant luy à genoulx, amè- 
rement plourant ; si luy commença ung petit le cueur à 
amoUier, et luy dist : « Dame, j'amasse mielx que vous 
fussez aultre part ; vous me priez si tendrement que je 
ne le vous ose escondire; et combien que je le face en vis, 
néantmains, prenez-les, je les vous donne. » Si prist 
les six bourgoys par les chevestres^ et les livra à la 
royne, et quitta de mort tous ceulx de Calays pour Ta- 
Baour d'elle ; et la bonne dame fist revestir et aisier les- 
dis six bourgoys. » 

Une lacune existe dans presque tous les manuscrits 
de Froissart, lacune que ses éditeurs ont cherché à rem- 
plir à Taide d'un extrait des chroniques de Saint-Denis, 
mais qui a été seulement comblée de nos jours, par 
M. Johnes, d'abord, et après lui par M. Buchon. If s'agit 
du récit des événements qui séparent la prise de Calais 
de la bataille de Poitiers. 



' Les mots placés entre deux crochets manquent dans le manuscrit 
de Châlons ; nous les avons rétablis d'après Froissart. 

En recevant le manuscrit de Châlons-sur-Marne , Tun 
de nos premiers soins fut de vérifier si les conjectures 
de M. Buchon à ce sujet étaient exactes, et si les vingt- 
deux chapitres nouveaux qu il a publiés d'après le ma- 
nuscrit de Soubise, en remplacement du lourd mémo- 
randum des chroniques de Saint -Denis, sont bien 
réellement de Froissart. C'est une question à laquelle on 
peut aujourd'hui répondre a£Srmativement, puisque ce 
fragment se retrouve en grande partie dans Jean le 
Bel, notamment la relation du combat des trente Bretons 
contre trente Anglais, publiée pour la première fois par 
Buchon, et qui est encore aujourd'hui le seul récit en 
prose donnant à cet événement une autorité histo- 
rique. 

Nous voici enfin arrivé à la grosse bataille de Poitiers. 
C'est à partir de cette bataille, comme il le dit lui-même, 
que Froissart , devant ce moult jeune de sens et dâge, et à 
peine issu de l'école, a surtout multiplie et accru la chronique 
de Jean ]eBel. Jusqu'ici, sauf quelques épisodes qui lui 
appartiennent en propre, l'illustre chroniqueur de Va- 
lenciennes a constamment suivi pas à pas le chanoine de 
Liège. Il n'en sera plus ainsi désormais, et c'est après 
s être enquis lui-^même à son pou/ooir et demandé du fait des 
guerres et des aventures qu il poursuivra les immortels 
récits auxquels la bataille de Poitiers sert en quelque 
sorte de prologue. 

Nous ne pousserons point notre examen plus loin ; 
nous croyons avoir suffisamment démontré , par tout ce 
qui précède, la grande importance des Mémoires de 
Jean le Bel. Il n'existe point, à notre avis, de document 

p]us précieux à consulter pour Ihisloire des règnes 
d'Edouard III et de Philippe de Valois. Froissart, en 
effet, ne peut être considéré comme auteur contemporain 
pour les événements qui précédèrent la conclusion du 
traité de Bretigny . Jean le Bel, au contraire, s'est trouvé 
mêlé à la plupart d'entre eux ; il les a connus ou par 
lui-même ou par des personnes qui devaient en être 
parfaitement instruites. La Gurne de Sainte-Palaye a 
donc eu raison de dire qu'il eût été impossible au chro* 
niqueur de Yalenciennes de choisir un guide plus sûr et 
mieux informé. Gomme ce dernier, qu il a eu Thonneur 
d'inspirer, et qui lui doit son meilleur style ainsi que 
les plus belles parties de son premier livre, Jean le Bel 
peint avec de simples et fortes couleurs ; son récit est 
vif, attachant, plein de charme, comparable, en un mot, 
à celui de Froissart, le narrateur par excellence, et sou- 
vent il remporte sur lui en profondeur. Jean le Bel est 
un grand prosateur de plus, dont la Belgique a droit 
d'être fière, et qu'elle peut hardiment placer à côté des 
plus grands noms littéraires de la France. 

Nous avons cherché à déterminer l'époque à laquelle 
l'illustre chanoine de Liège écrivit ses curieux Mémoires. 
11 résulte des propres indications de l'auteur, et des 
renseignements fournis par Jean d'Outremeuse, que la 
première partie de son ouvrage , celle qui s'arrête à la 
levée du siège de Tournay, a dû être composée antérieu- 
rement à la bataille de Poitiers, Jean de Beaumont, qui la 
revit, étant mort quelques mois avant cet événement. 
D'un autre côté, la révision de cette première partie, 
sinon sa composition, est certainement postérieure à 

Tannée 4350 ou 1 351 , puisqu'on y donne au comte de 
Derby le titre de duc de Lancastre qu il ne reçut qu alors * . 

Jean de Beaumont n'existait plus lorsque Jean le Bel 
écrivit le récit de la seconde expédition des Anglais en 
France ; « Je l'ay ouy recorder — dit-il, en parlant de 
la bataille de Crécy — à mon seigneur et amy Jehan de 
Haynau, que Dieu ahsoulk, » L'auteur parle, en outre, 
aux chapitres 4S! et 44, de faits qui se passèrent en 1 356 
et 1357. On ne peut donc reporter à une époque anté- 
rieure la rédaction définitive de cette partie du livre, 
dont les matériaux étaient sans doute rassemblés depuis 
longtemps. 

L'histoire des événements postérieurs à la bataille de 
Poitiers a été écrite pour ainsi dire au jour le jour, et à 
mesure que ces événements avaient lieu. C'est ainsi que 
Jean le Bel mentionne en 1 358 un arrangement inter- 
venu entre le roi de France, prisonnier à Londres et le 
roi d'Angleterre, mais en ajoutant : « la manière de la 
paix et les condicions ne sçavoit ons encores communé- 
ment quand ce fut escript ; » et un peu plus loin, il fait 
connaître ces conditions. 

Le récit s'arrête brusquement au mois d'avril 1 361 , 
avec le départ des compagnies pour le Milanais, sous la 
conduite du marquis de Montferrat. Notre chanoine 
avait alors plus de soixante-dix ans ; il n'est donc point 
probable qu'il ait continué ses Mémoires au delà de cette 
époque. 

^ C'est une observation qu'a déjà faite avant nous M. le baron Ker- 
vyn de Lettenbove, dans l'intéressante notice qu'il a publiée à Bruges 
en 1852, sous ce titre : Jean le Bel. Chroniques et poésies, in-S®. 

On ne connaît qu un seul manuscrit des chroniques 
de Jean le Bel. Ce manuscrit, conservé au siècle dernier 
dans la bibliothèque de Saint-Pierre-aux-Monts de 
Châlons-sur-Marne S passa plus tard dans celle de la 
même ville, ou il demeura ignoré jusqu'à nos jour^ Un 
élève distingué de TÉcole des Chartres , M. Meyer, Fy 
découvrit en 1 861 , et le prit d'abord pour l'une des plus 
anciennes rédactions de Froissart, sinon pour celle que 
ce chroniqueur dit avoir présentée à la reine Philippe 
de Hainaut, lors du premier voyage qu'il fit en Angle- 
terre. M. Paulin Paris Tétudia à son tour, et ne tarda 
point à y reconnaîte les vrayes chroniques, si longtemps 
cherchées, de Jean le Bel. Mon savant ami s'empressa de 
me donner avis de cette tpouvaille par une lettre que je 
communiquai aussitôt à notre Académie royale. Enfin, 
grâce à l'obligeante entremise de M. le baron de Talley- 
rand Périgord, alors ministre plénipotentiaire de France 

* Bibliothèque historique de la France, par Lelong et Fontette, t. II, 
p. 169, n® 17045. Voici comment ce manuscrit se trouve indiqué dans 
cet ouvrag'e : « Histoire vraye et notable des nouvelles guerres et 
choses avenues depuis Tan 1326 jusqu'à Tan 61, en France, en Angle- 
terre, en Escoce, en Bretaigne et ailleurs, et principalement des haults 
faits du roy Ëdowart d'Angleterre, et des deux roys Philippe et Jehan 
de France. » 

« Cette histoire est conservée dans la bibliothèque de Saint-Pierre 
de Chàlons; elle est distribuée en 225 chapitres. Le premier com- 
mence ainsi : etc. » 

M. le baron Kervyn de Lettenhove, à qui rien n'échappe, avait re- 
marqué cette note, et croyant que l'abbaye, où était autrefois conservé 
ce volume, était celle de Saint-Pierre de Châlons-sur-Saône, il alla le 
demander inutilement, il y a deux ou trois ans à la bibliothèque pu- 
blique de cette ville. S'il s'était adressé à celle de Châlons-sur-Marne, 
c'est à l'auteur de la découverte des mémoires de Charles-Quint, que 
serait également échue la bonne fortune de retrouver les Vrayes chro- 
niques de Jean le Bel. 

à Bruxelles, le gouvernement impérial voulut bien au- 
toriser renvoi de ce volume, à Liège, oh je Tai fait co- 
pier sous mes yeux. 

Le manuscrit de Châlons-sur-Marne est un in-folio, 
sur papier, à deux colonnes, comprenant deux cent 
trente feuillets. Il ne porte point de nom d'auteur, mais 
l'attribution de Fouvrage à Jean le Bel ne peut être mise 
en doute. La transcription semble appartenir aux pre- 
mières années du XV* siècle, sinon à la fin du nv*. Le 
texte est généralement correct, et nous avons eu peu de 
chose à faire pour l'établir tel que nous le publions 
aujourd'hui. 

Il nous eût été facile de multiplier les notes, en fai- 
sant remarquer les leçons nouvelles que le texte de Jean 
le Bel fournira pour la rectification de nombreux passa* 
ges de Froissart, tronqués ou défigurés par les copistes; 
mais nous n'avons pas cru devoir trop nous étendre là- 
dessus, des observations de ce genre nous paraissant 
mieux à leur place dans une future édition de Froissart. 
Nous avons eu soin, du reste, de toujours indiquer, au 
bas des pages, les chapitres correspondants du chroni- 
queur de Yalenciennes , ce qui permettra, au lecteur de 
comparer les deux textes et de faire lui-même des rap- 
prochements qui ne seront pas sans intérêt. 

On remarquera, sans aucun doute, les différences 
existant entre le texte de la version que nous publicms 
aujourd'hui, et celui du fragment que nous avons mis au 
jour ea 1850, d'aprè&Jeand'Outr^neuse. Ces différences 
proviennent de ce que ce dernier n'a pas reproduit dans 
son livre, comme nous l'avions pensé d'abord, le texte 

même des vrayes chrùniques , mais un simple abrégé 
arrangé par lui et écrit dans le dialecte roman que Ton 
parlait à Liège au xiv® siècle. Il y a loin de là au style de 
Jean le Bel, nourri de la lecture des chroniques de Bau- 
duin d'Avesnes, et qui ne cessa de s'inspirer aux tradi- 
tions littéraires du Hainaut. 

M Buchon a publié, à la suite de sa première édition 
de Froissart, imprimée chez Yerdière, en 1825, une 
chronique en prose de Richard il, qu'il attribue à un 
autre Jean le Bel, vivant en 1 449, et qui aurait été éga- 
lement chanoine de Saint-Lambert, à Liège. 

Hemricourt, dans le passage que nous avons cité plus 
haut, parle en effet de deux fils naturels que Fauteur 
des vrayes chroniques eut dans ses vieux jours d'une 
noble damoiselle du lignage Des Prez, et des enfants de 
l'aîné, nommé Jean. Il est possible, ainsi que l'a fait 
remarquer avant nous M. le baron de Reiffenberg, que 
l'un de ces enfants soit devenu plus tard chanoine de 
Saint-Lambert comme son aïeul, et que conservant tou- 
jours un attachement de famille pour Richard, fils du 
prince Noir, il se soit mis à chroniser à son tour cette 
partie de l'histoire d'Angleterre. Ce n'est là, du reste, 
qu'une simple hypothèse qui a été combattue depuis 
avec infiniment de savoir par notre honorable con- 
frère, M. Kervyn de Lettenhove, et sur laquelle nous ne 
voulons point encore nous prononcer ' . 

Quant à Gilles, le second fils naturel de Jean le Bel, 



* Vo^ez Notice sur les chroniques inédites de Gilles le Bel, par 
Kervyn de Lettenhove, in-8». Extrait des Bulletins de l'Académie, 
2« série, t. II, n» 6. 

ce fut, dit Hemricourt, un gaillard éveUlé tt un bon compa- 
gnon, ce qui ne Tempécha point de devenir chanoine de 
la collégiale de Saint-Martin, à Liège. Lui aussi s'occupa 
de recherches historiques, et tout récemment M. Kervyn 
de Lettenhove a retrouvé parmi les manuscrits de la 
Bibliothèque royale de Bruxelles, le livre des merveilles 
et notables faits, dont ce Gilles est lauteur. L'ouvrage 
est malheureusement dépourvu de tout mérite littéraire, 
et n'a aucune valeur historique. Gilles le Bel composa 
également, dit un ancien héraldiste liégeois, des resveries 
touchant les maisons et blazons, mais elles ne sont point 
parvenues jusqu'à nous. 

CHRONIQUE 



DE 



MESSIRE JEHAN LE BEL. 



PROLOGUE. 



Commence histoire vraye et notable des nouvelles guerres et choses 
. avenues l'an mil CCCXXVI jusques à l'an LXI , en France , en An- 
gleterre, en Escoce, en Bretaigne et ailleurs. Et principalement des 
haults faitz du poy Edowart d'Angleterre et des deux roys Philippe 
et Jehan de France* . 

Qui veult* lire et ouïr la vraye hystoire du proeu et gentil 
Toy Edowart, qui au temps présent règne en Angleterre, 
si lise ce petit livre que j'ay commencé à faire, et laisse ung 
grand livre rimé que j'ay veu et leu, lequel aucun controuveur 

* Jean d'Outre-Meuse n'a point reproduit ce prologue dans sa chro- 
nique; il l'a connu toutefois, et il l'indique dans le passage suivant 
dont il a fait précéder le texte de Jean le Bel : « Le commenchement de 
la matère, qui est à la coronation le roy Eduart est telle. Premirement, 
ilh (Jean le Bel) fait ung teismes aldit libre, et puis il comenche à la 
coronation de jovene roy Eduart qui futcoroneis sorl'an MCCCetXXVl, 
le jour de Noiel , qui astoit le premier jour de la daute del nativiteit 
Nostre Singnour, l'an MCCCXXVII. Et fut chu al vivant de son père 
Eduard et de sa mère Ysaheal. Car certaine chouse est, etc. 

1 

a mis en rime par grandes faintes et bourdes controuyées, du- 
quel le commencement est tout faulx et plain de menchongnes, 
jusques au commencement de la guerre que ledit roy emprit 
contre le roy Philippe de France. Et de là en avant peut avoir 
assez de substance de vérité et assez de bourdes, et sy y a 
grand plenté de paroUes controuvées et de redictes, pour em- 
belir la rime, et grand foison de si grands proesses racontées 
sur aucuns chevaliers et aucunes personnes , qu'elles debve- 
roient sembler mal créables et ainsy comme impossibles ; par 
quoy telle hystoire ainsy rimée par telz controuveurs pourroit 
sembler mal plaisant et mal aggréable à gens de raison et d'en- 
tendement. Car on pourroit bien attribuer, par telles paroUes 
si desmesurées sur aucuns chevaliers ou escuiers, proesses si 
oultrageuses que leur vaillance en pourroit estre abessée, car 
leurs vrais fais en seroient mains creus, de quoy ce seroit dom- 
mage pour eulx, pourquoy on doibt parler le plus à point que 
on poeut et au plus prez de la vérité. Car hystoire est si noble, 
ce m'est advis, et de si gentile proesse, qu'elle est bien digne et 
mérite d'estre mise en escript pour le en mémoire retenir au 
plus prez de la vérité, s'il estoit qui bien le sceust et voulsist 
mielx faire de moy *. Et sy y sont tant avenues d'aventures no- 
tables et périlleuses , et tant de batailles arrengées et d'aultres 
faitz d'armes et proesses, puis l'an de grâce mil CCC et XXVI 
que ce gentil roy fut couronné en Angleterre, que il et tous 
ceulx qui ont esté avecq luy en toutes ces batailles et aven- 
tures, ou avecques ses gens là où n'a pas esté en sa propre per- 
sonne, comme vous pouvez cy aprez ouïr, doibvent bien estre 
tenus et réputez pour proeuz , combien qu'il y en ait grand 
foison de telz qui doient estre réputez pour souverains proeuz 
entre et dessus tous les aultres, si comme le propre corps du 
gentil roy le prince de Galles, son filz, selonc sajoeunesse, le 
duc de Lencaste, messire Renais De Coban, messire Watier 

A Une partie de ce qui suit correspond au chapitre I<' de Froissart, 
édit. Buchon. 

De Manny, messire Franc De Haie, et plusieurs aultres que je 
ne scay tous nommer ; cap par toutes les batailles que ceulx 
que j'ai nommé ont esté, ilz oqt eu victoire pour eulx par terre 
et par mer, et se sont monstrez si vassaument que on les doibt 
bien tenir proeuz et oultre proeuz. Maiz pour ce n'en doibvent 
pas les aultres, qui avecques ont esté, pis valoir, car à vérité 
dire, on doibt bien tenir tous ceulx à proeuz lesquelz en celles 
batailles si crueuses et périlleuses dont il y en a eu plusieurs, ont 
osé demeurer jusques & la desconfiture souffisanment faisans 
leur debvoir. Et doibt bien souflSlre de dire : cil chevalier fut le 
mielx faisant en celle bataille là, et le chevalier nommer et la 
bataille aussy; et cil aultre chevalier fist moult bien aussy, et 
aussy fist cil aultre, sans attribuer à nulluy proesse malcréable 
par corps d'omme achever. Et ainsy doibt-on recorder de toutes 
les batailles et entreprises dont on veult faire mencion ; car on 
scet bien que quant une bataille rengée est assemblée, la for- 
tune est tantost tournée d'un costé ou d'aultre ; mais tousjours 
a de mielx faisans les ungs que les aultres, si les doibt-on bien 
recorder en nommant qui les scet. 

Et pour tant que en ces hystoires rimées treuve-on grand 
plenté de bourdes, je veuil mectre paine et entente quant je 
pourray avoir loisir d'escrire par prose ce que je ay veu et ouy 
recorder par ceulx qui ont esté là où je n'ay pas esté, au plus 
prez de la vérité que je pourray, selonc la mémoire que Dieu 
m'a preste, et au plus brief que je pourray, sans nulluy plac- 
quier. Et se je ne le. puis parfaire, si le face un aultre aprez 
moy, à cui Dieu en donnera la grâce. 



' <'g:5Srir^' 



' 



CHAPITRE PREMIER. 



Cy aprez est contenue la génération du noble roy Bdowart, et comment 

il fut déchassé d* Angleterre. 



Premièrement', pour entrer en ma matère, certaine 
chose est qiie Topinion des Angles est communément telle, 
et Va-on souvent veu avenir en Angleterre puis le roy 
Artus, que entre deux vaillans roys d'Angleterre a tous- 
jours eu ung mains soufBsant de sens et de proesse. Et 
assez est apparant au gentil roy Edowart qui maintenant 
règne , pour lequel ceste hy stoire est encommencée ; car 
vérité est que son ayeul, que on clamoit le bon roy Edo- 
wart, fut moult sage proeudomme, hardy , entreprenant et 
bien fortuné en fait de guerre, et eut moult à faire encontre 
les Escots, et les conquist trois fois ou quatre; et ne 
poeurent oncques les Escots avoir victoire ne duré suy luy 
tant qu'il vesqui. Et quant il fut trespassé, son filz de son 
premier mariage, qui fut père à ce gentil roy Edowart, fut 
aprez luy couronné, qui pas ne le ressembla de sens ne de 
proesse , ains gouverna et maintint son règne moult sal- 
vagement et par le conseil d'auïtruy , par quoy en aprez 
luy en meschey moult durement, ainsy que vous porrez 
cy aprez ouïr, s'il vous plaist. Car assez tost aprez comme 
il fut couronné, le noble roy Robert de Breux, qui estoît 

^ Froissait^ chap. II. 

roy des Escots, et tant souvent avoit donné à faire au bon 
roy Edowart dessusdit, qu'on tenoit pour moult proeu, re- 
conquist toute Escoce et la bonne cité de Berwycb. avecq; 
et ardi et gasta grand partie du royaume d'Angleterre 
bien quatre journées ou cinq dedens le pays par deux fois, 
et desconfit celluy roy et tous les barons d'Angleterre, en 
unglieu que on dit Estouvelin*, en bataille rengée; et de 
celle desconfiture la chasse dura par deu:^ jours et deux 
nuits, et s'enfuit ledit roy d'Angleterre à moult poy de ses 
gens jusques à Londres; mais, pour tant que ce n'est pas 
de nostre matère, je m'en tais atant. 

Cil* roy qui fut père à ce gentil roy Edowart avoit deux 
frères de remariage, desquelz l'ung avoit nom le comte 
Marescaux, et estoit de moult sauvage et desguisée ma* 
nière ; l'aultre estoit appelle messire Aymé et estoit conte 
de Cayn*, et estoit proeudons, doulx et débonnaire, et bien 
amé des bonnes gens. Cil roy estoit marié à la fille le beau 
roy Philippe de France, qui estoit une des plus belles 
dames du monde» et encor est selonc son aage, et eut de 
luy deux filz et deux filles ; desquelz deux filz est l'aisné le 
gentil roy Edowart de cui ceste hystoire est encommencée, 
l'aultre eut nom Jehan d'Althem et morut assez joeune. 
L'aisnée fille fut mariée assez joeuûe au joeune roy David, 
roy d'Escoce, filz à ce proeu roy Robert, duquel nous avons 
parlé cy dessus; l'aultre fille fut mariée au conte Rennans 
de Gfuerle, qui aprez fut appeliez duc de Guérie ; et eut de 
celle lieux filz qui sont encore en vie , desquelz l'aisné est 
duc de Guérie, et l'aultre eut nom messire Edowart. 

Cil* beau roy Philippe eut trois filz avecq cette fille, 

» Stirling. 

» Froissart, chap. III. 

* Comte de Kent. ♦ Froissart, chap. IV. 

laquelle fut mariée au roy d'Angleterre dont j'ay parlé 
dessus, et furent ces trois filz moult beaulx, desquelz 
Taisné eut nom Loys, et fut au vivant de son père roy de 
Navarre, et l'appella-on le roy Hustin ; le second eut nom 
Philippe le Bel ; le tiers eut nom Charles , et furent tous 
trois roy s de France aprez la mort de leur père, droit par 
succession, Tung aprez Taultrç, sans avoir hoir masle de 
leur corps engendré. Siques aprez la mort du roy Charles, 
les douze pers et les barons de France ne donnent point le 
royaume à la serour, laquelle estoit royne d'Angleterre, 
pour ce qu ilz vouloient dire et maintenir, et encor font, 
que le royaume de France est bien si noble qu'il ne doibt 
mie aler à femelle ne par conséquent au roy d'Angleterre 
son aisné filz, car comme ilz veulent dire, le filz de femelle 
ne poeut avoir droit ne succession de par sa mère venant 
là où sa mère n'a point de droit. Siques par ces raisons les 
douze pers et les barons de France donnent, par commun 
accort, le royaume de France à messire Philippe filz jadis 
à messire Charles de Valoys, frère jadis à ce beau roy Phi- 
lippe dessusdit ; ainsy estent la royne d'Angleterre et son 
filz qui estoit hoir masle et estoit filz de le serour le àerrain 
roy Charles. Ainsy ala ledit royaume hors de droicte 
ligne, ce semble à moult de gens, de quoi grandes guerres 
nasquirent et grand destruction de gens et de pays sus le 
royaume de France, ainsy que vous porrez ouïr ici aprez, 
car c'est le fondement de ceste hystoire. 

Et pour recorder les grands entreprises et faitz d'armes 
qui en sont avenus, car puis le temps du bon roy Charle- 
maine n'advindrent si grandes aventures de guerres ou 
royaume de France, or veuil-je revenir à nostre droicte 
matière , et taire de ceste jusques atant que point et lieu 
en sera. 

Cil * roy d'Angleterre, père à ce gentil roy Edowart qui 
ores règne , gouverna moult sauvagement le royaume et 
fist moult de merveilles en son pays par le conseil et en- 
hortement messire Huon le Despensier*, qui avoit esté 
nourry avecq luy dès son enfance. Et avoit tant fait cil 
messire Huon qu'il et messire Hue son père estoient les 
plus grands barons d'Angleterre tant de povoir que de 
richesse. Et estoient toudis le plus maistres du conseil du 
roy et vouloient mai strier et surmonter tous les haults 
barons d'Angleterre, par envie de quoy avindrent puis en 
aprez au pays et à.eulx mesmes moult de maulx et de 
tormens ; car, aprez la grand desconfiture d'Estruvelin, là 
où le roy d'Escoce desconfist ce roy d'Angleterre et tous 
ses barons, comme vous avez ouy ci dessus, grande envie 
et murmure multiplia ou pays entre les nobles barons et le 
Conseil du roy, mesmement contre ledit messire Huon, et 
luy mettoient sus que, par son conseil, ilz avoient esté 
desconfitz , et que pour tant qu'il estoit favorable au roy 
d'Escoce, il avoit tant conseillié et tenu le roy en négli- 
gence en Angleterre, que les Escots avoient reconquis la 
bonne cité de Berwich et ars quatre journées ou cinq du 
pays par deux fois, et au derrain eulx tous desconfis ; et 
sur ce lesditz barons eurent plusieurs fois parlement 
qu'ilz en pourroient faire, desquelz le cuens Thomas de 
Lencaste, qui estoit oncle au roy, estoit le plus grand et 
principal/ 

Sy* avint que ledit messire Hue fist entendant au roy 
son seigneur que ces seigneurs avoient fait aliance contre 
luy, et qu'ilz le mettroient hors de son pays et royaume 

* Froissart, chap. V, 

* HughSpenser. 

« Froissarfc, chap, VI. 

s'il ne se gardoit. Et tant fist, par son enhortement, que 
le roy fist à ung jour prendre tous ces seigneurs, là où ilz 
estoient assemblez , et en fist décoler sans délay et sans 
congnoissance de cause jusques à xxxii des plus grands 
barons, desquelz le mendre estoit banneret, et tout pre- 
mièrement le comte Thomas de Lencaste qui estoit son 
oncle , proeu et saint homme , ce disoit-on , et fist puis 
aprez de beaulx miracles au lieu où il fut décelez, de quoy 
ledit messire Hue acquist grand hayne de tout le pays, et 
aussy de la royne et du conte de Cayn dessusdit, qui 
estoit frère du roy. Ledit messire Hue ne cessa point atant 
de enhorter le roy à malfaire; car, quant il aperchut qu'il 
estoit mal de la royne et du conte de Cayn, il mist si 
grand descord entre le roy et la royne, par amyes et mau- 
vaises accointances, qu'il ne vouloit venir en lieu où 
elle fust. Et dura ce descord assez longuement , et tant 
multiplia que puis il convint wydier la royne hors d'An- 
gleterre, ly et monseigneur Edowart son aisné filz, pour 
doubtance de leur corps. Et s'enfuy en France au roy 
Charles son frère, qui adoncques régnoit, et enmena- 
avecques elle en France ledit conte de Cayn, le sire de 
Mortemer , et plusieurs aultres chevaliers , lesquelz n'osè- 
rent demeurer en Angleterre pour la doubtance et faveur 
qu'ilz avoient à luy, de quoy ils estoient moult hays dudit 
messire Hue. 

Quant* ledit messire Hue vit qu'il avoit fait une partie 
de ses voulentez, mis à destruction les plus grands barons 
d'Angleterre , la royne et son aisné filz hors du royaume 
déchassé, et qu'il avoit ainsy le roy à sa voulenté attrait, 

' Froissart, chap. IX. Les détails relatifs à Tentrevue du roi Charles 
avec sa sœur Isabelle, rapportés par Froissart, chap. VII et VIII, n'ont 
point été puisés dans la chronique de Jean le Bel. 



iO CHRONIQUE 

il fist aprez tant de bonnes gens justicier et mettre à mort 
sans loy et sans jugement, pour tant qu'il les tenoit pour 
suspects, et tant fist de merveilles par son orgueil que les 
barons qui demourez estoient et les remanans ou pays ne 
le poeurent plus porter, ains quérirent les aucuns ac- 
cord entre eulx paisiblement, et firent secrètement sçavoir 
à la royne leur dame dessusdite, qui avoit esté bien par 
l'espace de trois ans à Paris elle et son aisné filz , comme 
bannye et déchassée de son pays et royaume, comme vous 
ave^ ouy, se elle povoit trouvw voye ne manière quoy elle 
poeut avoir gens d'armes jusques à la somme de mille ar- 
meures de fer, ou là entour, elle voulsist ramener son filz 
et toute sa compaignie ou royaume d'Angleterre, ils trai- 
roient tous vers elle et luy obéiroiant comme à leur 
seigneur ; car ilz ne povoient plus porter les desroys et 
faitz que le roy faisoit au pays par le conseil dudit mes- 
sire Huon et de ceulx qui de son accord etetoient. Quant la 
royne entendit ce mandement, elle s'en ala secrètement 
conseiller à son frère Charles , roy de France , qui bien 
voulentiers l'entendit et luy conseilla adoncques qu'elle 
l'entrepreist hardiement , car il luy aideroit voulentiers et 
luy presteroit de ses gens ceulx qu'elle vouldroit avoir, 
et avecques ce de son or et de son argent ce qu'il luy en 
fauldroit. 

Sur* ce la royne se parti de luy et se pourvey ainsy 
qu elle poeut , et pria secrètement des plus grands barons 
de France desquelz elle se fioit le plus et qui plus voulen- 
tiers estoient pour cel affaire, et en pensoit estre bien cer- 
taine. Et le fist aussy sçavoir secrètement à ces barons 
d'Angleterre - qui avoient vers elle envoyé , mais on ne le 

» Froissart, chap. X. 

peut si celer que ledit messire Hue le Despensier ne le 
sceust; si fist, le terme^pendant, tant par messages et par 
dons et promesses, que le roy Charle de France fut si en- 
hortez par son conseil qu'il manda sa serour et luy descon- 
seilla et deffendi si hault qu'il poeut qu'elle se relayast de 
celle chose qu'elle avoit emprise. 

Quant* la dame entendi ce, se elle fut esbahye ce ne 
fust pas merveille , et bien aperchut que son frère estoit 
mal enfourmé, car rien qu'elle povoit dire à l'encontre ne 
luy povoit valoir n'aydier;»si s'en partist moult triste et 
merveillie, et retourna en son hostel, et ne se relaya point 
pour ce à appareiller. Le roy son frère Iç sceut, si fut cou- 
roussez et fist par le conseil qu'il eut, que nul sur corps et 
sur avoir de son royaume se meut ne alast avecques la 
royne sa serour. Quant la dame le sceut, elle fust assez 
plus couroussée que devant, ce ne fut pas merveille, et ne 
sceut que faire ne que penser, car toutes ses besongnes 
luy venoient au contraire et estoient venues de long temps, 
et luy faloit, ce luy sembloit, par mauvais conseil, cil qui 
mielx luy debvoit aider à son grand besoing; et si se 
aprochoit le terme qu'elle avoit mandé à ceulx desquelz 
elle se confioit en Angleterre. Si demoura moult esgarée, 
sans nul confort , comme celle laquelle ne sçavoit qu'elle 
deut faire ne que devenir. 

En aprez on luy fit entendant que se elle ne se gardoit 
sagement, que le roy la feroit prendre et enmener en An- 
gleterre pour relivrer à son mary le roy, et détendroit son 
filz avecques luy ; car il ne luy plaisoit plus que elle es- 
longast son mary. Adoncques fut-elle plus esbahye que 

* Froissart, chap. XIL Les détails que donne Fxoissart sur les rap- 
ports de la reine d'Angleterre avec Robert d'Artois, n'ont point été 
puisés dans lachron^gue de Jean le Bel. 

devant , car elle amast mielx estre desmembrée et morte 
que venir ou povoir son mary ne ou povoir messire Huon 
le Despensier, qui nul bien ne luy vouloit. Si se parti au 
plus tost et au plus coyement quelle poeut, elle et son 
filz en Taage de quinze ans. Adoncques le cuens de Cayn, 
le aire de Mortemer et tous les aultres chevaliers d'Angle- 
terre qui s'en estoient afuis avecq elle se partirent avecq 
elle, et tant fîst par ses grands journées qu'elle vint en 
Cambresis , hébergier en une petite ville , à l'ostel d'ung 
povre chevalier qui luy fist assez d'aise et de honneur se- 
lonc son petit povoir, et séjourna lendemain layens comme 
femme travaillie et déchassée. 

Si * avint que nouvelles en vindrent à messire Jehan de 
Haynau, seigneur de Beaumont, qui adoncques estoit en 
la flour de son aage, et l'ala tantost veoir et luy fist toute 
l'onnour et la révérence que il peut, car bien le sçavoit 
faire. La dame qui moult estoit triste luy commença à 
complaindre en plourant moult piteusement ses doulours 
et ses aventures , et comment elle estoit chassée d'Angle- 
terre elle et son filz et venue en France soubs la fiance de 
son frère le roy, et comment elle cuidoit estre pourveue 
de gens d'armes de France par le conseil de son frère pour 
râler plus poissanment et remener son filz au royaume 
d'Angleterre ainsy que ses amis luy avoient mandé; et 
comme son frère fut conseillié en aprez comme vous avez 
ouy ; et luy conta comment et à quel meschief elle estoit 
là affuye atout son filz comme celle qui ne sçavoit en cui 
n'en quel pays trouver confort ne soubstenance. 

1 Froissart, chap. XIII. 

Comment messire Jehan de Haynau remena la royne d'Angleterre 

et son âlz aisné en Angleterre. 



Adoncques * commença ledit messire Jehan de Haynau 
moult tendrement à plourer de pitié qu'il en eut , et luy 
dist : a Certes, Dame, veez cy vostre chevalier qui ne vous 
fauldra pour mourir se tout le monde vous faloit, ains 
feray tout mon povoir de vous et vostre filz conduire et 
remettre en vostre estât en Angleterre à Tayde de vos 
amis qui delà mer sont, ainsy comme vous dites; et je, et 
tous ceux que je pourray prier y mettrons ainchois la vie 
et aurons , se Dieu plaist , gens d*armes assez sans Tayde 
des Trançoys. » Qui adoncques eu^t veu la belle dame 
esplourée soy dresser en estant pour cheoir aux piez du 
gentil chevalier et le remercier de celle grand promesse 
que fait luy avoit , se il le voulsist souffrir, il eust eu le 
cueur moult dur se grande pitié ne luy en preist. Maiz , 
quant elle ne peut faire ce qu elle vouloit , c'est assavoir 
de cheoir aux piez du chevalier, elle luy jetta ses bras au 
col et le baisa de joye et dist au gentil chevalier : « Cinq 
cent mercys , se vous me voulez faire ce que me promet- 
tez par vostre courtoisie, je devendroye vostre serfve et 
mon filz vostre serf à tousj ours mais, et mettrions le 

' Froissart, chap. XIV. 

royaume d'Angleterre tout à vostre bandon et à bon droit. » 
Adoncques respondi le bon chevalier qui estoit en la fleur 
de son aage : « Ma chière dame, se je ne le vouloye faire, 
je ne le vous prometteroye pas, maiz je le vous ay promis, 
si ne vous en fauldray pour riens qui me puist avenir, 
mielx ameroye morir. » 

Aprez * ce parlement, quant ainsy fut accordé le 'gentil 
chevalier, fist tantost la dame et sa cqmpaignie monter et 
les mena à Valenchiennes à son frère le gentil conte Guil- 
.laume qui les festia et honnoura tant qu'il peut, car très- 
bien le sçavoit faire; et* là séjourna la dame par l'espace 
de huit jours, pour appareiller sa besongne. Et ledit mes- 
sire Jehan de Haynau fist escrire lettres moult affec- 
tueuses aux chevaliers et compaignons desquelz il se 
confioit le plus en Haynau , en Brabant et en Hesbaing, 
et leur prioit si acertes qu'il povoit, sur toutes amitiés, 
quilz venissent avecques luy en celle entreprise. Si en 
eut grand plenté d'ung pays et de l'aultre , qui y aloient 
pour Tamour de luy, et grand plenté qui n'y aloient pas, 
combien qu'ilz en fussent priez. Et mesmement ledit mes- 
sire Jehan fut durement repris de son frère et d'aucuns 
de son propre conseil pour ce qu'il leur sembloit que l'en- 
treprise estgit si haulte et périlleuse , selonc les descords 
et les grandes haines lesquelles estoient ç^doncques entre 
les barons et les communes d'Angleterre, et selonc ce que 
les Angles sont communément envieux sur tous estran- 
giers quant ils sont à leur dessus , mesmement en leur 
pays*, sique chacun avoit paour que ledit messire Jehan 
ne ceux de sa compaignie n'en peussent jamais revenir; 



' Froissart, chap. XV. 
» Froissait, chap. XVL 

maîz, quoy qu'on luy blasmast ne desconseillast, le gentil 
chevalier ne s'en voult oncques délayer, car puisqu'il avoit 
promis à celle dame de la conduire jusques en son royaume, 
il ne luy fauldroit pour morir; et aussy chier avoit-il 
prendre la mort avecques celle noble dame déchassée se 
morir y debvoit, que aultre part ; car tous chevaliers doib- 
vent âyder et conforter à leur povoir toutes dames et pu- 
chelles déchassées et desconfortées à leur besoing mesme- 
ment quant ilz en sont requis. 

Ainsy' se parti celle noble dame de Valenchiennes en 
Haynau quant elle et ses gens furent appareilliez de ce 
qu'il leur faloit, et se mist à la voye sur la seurté du che- 
valier et de sa conduite , et firent tant par leurs journées 
qu'ilz vindrent à Durdrach en Holande. Là endroit se 
pourveirent de grands vaisseaux, de naves et de petis 
ainsy qu'ilz les peurent trouver, et mirent dedens leurs 
chevaulx, leurs harnas et leurs pourveances , et puis se 
commandèrent à la garde Nostre Seigneur , et se mirent 
à chemin par mer. 

Ilz * avoient entente de prendre port à ung lieu qu'ilz 
avoient [avisé], maiz ilz ne peurent, car ung grand tour- 
ment les prist en mer si hors de leur chemin qu'ilz ne sceu- 
rent dedens deux jours là où ilz estoient ; de qupy Dieu leur 
fist grande grâce et leur envoya belle aventure , car s'ilz se. 
fussent embastus en celluy port ou prez, ilz estoient perdus 
davantage et cheus es mains de leurs anemis , qui bien 
sçavoient leur venue, si les attendoient là pour les mettre 
tous à mort et le joeune roy et la royne aussy ; maiis Dieu 
ne le vouloit mie adoncques consentir, si les fist ainsi 



* Froissart, dernier § du chap. XVII. 
» Froissart, chap. XVIII. 

que par droit miracle destoumer comme vous avez ouy. 
Or avint au chief de deux jours que celuy tourment 

cessa , et veirent les maronniers terre en Angleterre , et 

• 

trahirent celle part moult joyeux, et prirent terre sur le sa- 
blon et sur le droit rivage de la mer sans havre et sans droit 
port, et demeurèrent sur celluy sablon par trois jours à pe- 
tite pourveance de vivres et deschargèrent leurs chevaux 
et leurs hamas. Et si ne sçavoient en quel endroit d'An- 
gleterre ilz estoient arrivez, ou en povoir d'amis oud'ane- 
mis. Au quart jour ilz se mirent à la voye, à l'aventure 
de Dieu, comme ceulx lesquelz avoient eu toutes mesaises 
de faim et de froit avec la grand paour qu'ilz avoient eu 
et avoient encôres, et chevauchèrent tant d'amont et d'aval 
et d'une part et d'aultre que ilz trouverrènt aucuns petis 
hameles et villages, et puis aprez ime grande abbaye de 
noirs moynes que on appelle Saint-Hemon ; sy se héber- 
gèrent et rafreschirent en celle abbaye par l'espace de trois 
jours. 

Nouvelles * s'espandirent par le pays tant qu'elles par- 
vindrent à ceulx par qui seurté et mandement la dame 
estoit repassée; si s'apareillèrent du plus qu'ilz poeurent 
de venir vers elle et vers son filz qu'ilz vouloient avoir à 
Seigneur. Et le premier qui y vint et qui plus grand con- 
fort donna à ceulx qui estaient venuz avecques ly, ce fut 
le duc Henry de Lencaste au tort col , qui fut frère au 
conte Thomas de Lencaste qui fut décelé ainsy comme 
vous avez ouy, et fut père au duc de Lencaste qui au temps 
présent est l'ung des plus proeus et des beaulx chevaliers, 
armé et désarmé , qui soit en vye ; et vint à grand com- 
paignie de gens d'armes. Aprez , tant d'ung et d'aultres 

* Froissait, chap. XIX. 

vinrent, contes, barons, chevaliers, escuiers, à tant de 
gens d'armes, qu'il sembla à tous qu'ilz fussent hors de 
tous périlz. Et tous les jours leur croissoient gens d'armes 
ainsy qu ilz aloient avant. Si eurent conseil entre eulx, la 
royne et les chevaliers qui venus estoient devers elle, qu'ilz 
iroient droit à Bristo atout leur puissance là le roy se 
tenoit adoncq, car estoit bonne ville bien fort fermée, 
grosse et riche, séant sur ung bon port de mer; et si a 
ung chastel trop durement fort séant sur la mer sique la 
mer flotte tout autour. Là endroit se tenoit le roy, messire 
Hue le Despensier le père qui estoit prez en l'aage de 
xc ans, messire Hue qui estoit le maistre conseiller du 
roy qui tous Ips mauvaiz faits conseilloit, le cuens d'Aron- 
del qui avoit à femme la fille dudit messire Huon le joeune, 
et plusieurs chevaliers et escuiers qui repairoient entour. 
du roy et entour la court, ainsy que gens d'estat repairent 
voulentiers entour leur seigneur; si se nairent la royne et 
tous ces barons, chevaliers et seigneurs d'Angleterre à 
chemin pour aler celle part ; et par toutes les bonnes villes 
où ilz entroient on leur faisoit feste et honneur, et tondis 
leur venoient gens à destre et à senestre de tous costez. Et 
tant firent par leurs journées qu'ils parvindrent devant la 
ville de Bristo et l'assiégèrent à droit siège fait. 

CHAPITRE III. 



Ck)inment le conte d'Arondel et messire Hue le Despensier le viel 

furent pris et Justiciez. 



Le roy' et messire Hue le Despensier le joeune se te- 
noient moult voulentiers au chastel; le viel messire Hue 
le père et le conte d'Arondel se tenoient en la ville de 
Bristo et pluseurs aultres lesquelz estoient de leur accord. 
Quant ces aultres et ceulx de la ville virent le pooir de la 
daïne si grand et si enforchié, et prez que toute Angleterre 
estoit de leur accord, et véoient leur péril et leur dommage 
si grand et si apparent , ilz eurent conseil qu ilz se ren- 
droient et la ville avecques, sauve leur vye, leurs membres 
et leur avoir. Mais acordé ne fut mie de par la royne et le 
conseil qui là estoient, s'elle ne povoit faire sa voulenté 
dudit messire Huon le père et du conte d'Arondel, lesquelz 
elle haïoit souverainement, et pour eulx elle estoit là 
venue. Quant ceulx de la ville veirent que aultrement ilz 
ne povoient venir à paix ne sauver leurs biens ne leurs 
vies, au fort ilz s'accordèrent et ouvrirent les portes, 
sique la royne et tous les barons et messire Jehan de Hay- 
nau prirent leurs hostelz en la ville à leur plaisir, et les 
aultres qui dedens ne peurent loger se hébergèrent dehors. 
Là fut pris ledit messire Hue et le conte d'Arondel et ame- 

* Frolssart, chap. XX. 

nez devant laroyne pour faire de eulx sa pure voulenté ; e?t 
luy furent amenez les aultres siens joeunes enfans, Jehan 
son filz et ses deux filles, qui là furent trouvez en la garde 
dudit messire Huon , de quoy la dame eut moult grand 
joye, et aussy eurent tous les aultres qui point n'amoient 
les Despensiers. S'ilz avoient grand joie entre eulx, selon 
ce povoient avoir grand doeul le roy et li Despensier qui 
estoient en ce fort chastel et qui véoient leur mBSchief si 
grand qui leur couroit seure si apertement , et véoient tout 
le pays tourné avecques la royne et son filz aisné et esmeu 
contre eux. S'ilz eurent grand douleur et grand paour,'ce 
ne fait pas h demander. 

Quant* la royne et tous les aultres furent hébergez à 
leur aise et à leur voulenté, ils assiégèrent le chastel au 
plus prez qu ilz poeurent, et puis fist la royne amener mes- 
sire Huon le viel et le conte d'Arondel devant elle et son 
aisné filz et devant tous les barons qui là estoient, et leur 
dist que elle et son filz leur fer oient bon et droit jugement 
selonc leurs faitz et leurs mérites. Adoncques messire Hue. 
respondit : « Madame, Dieu nous weille donner bon juge et 
bon jugement , et se nous ne Tavons bon en ce monde , si 
le nous doint en Taultre. » Adoncques se leva messire Tho- 
mas Wage, bon chevalier, sage et courtois, qui estoit ma- 
rescaus de Tost, et leur raconta tous leurs faitz et leurs 
oeuvres, tout par escript, et tourna vers ung chevalier qui 
là estoit a&n qu'il raportast sur sa féaulté que à faire 
avoit par jugement de telles personnes et de telz faits. Le 
chevalier se conseilla aux aultres chevaliers et barons, et 
raporta par la plaine syeute qu'ilz avoient bien mort de- 
servi pour pluseurs horribles faitz, lesquelz ilz avoient ouy 

* Froissart, chap. XXI. 

là recorder, et les tenoient pour vrais et tout clers, et 
avoîent deservi par la diversité de leurs faits à estre jus- 
ticez en trois manières, c'est assavoir, premièrement tra- 
hynez, aprez décolez , et aprez pendus à ung gdbet. Tout 
en la manière quilz furent condempnez, ilz furent exéqu- 
tez pardevant le chastel de Bristo , voyant le roy et ledit 
messire Hue le fîlz et tous ceulx de layens, qui grand des- 
pit en avoient, ce poeut chascun sçavoir. Ce fut Tan de 
grâce mil iii^ et xxvi au moys d'ottembre. 

CHAPITRE rv. 

Comment le roy et messire Hue le Joeune furent pris et ledit messire 

Hue jugié à mort villaine. 

Aprez* que celle justice fut faite comme vous avez ouy, 
le roy et messire Hue le Despensier qui se véoient assié- 
gez en telle angoisse et en tel meschief , et ne sçavoient 
nul confort qui là endroit leur peust venir, se mirent en 
une matinée entre eulx deux, avecques petite maisnie, de- 
dens ung petit bastel en mer, par derrière le chastel, pour 
aler au royaume de Galles s'ilz peussent, comme ceulx les- 
quelz se cuidoient bien mettre à sauveté. Mais Dieu ne le 
volu'mie souffrir, car leur péchié les encombra; si avint 
grande merveille et grand miracle, car ilz furent neuf jours 
tous plains dedens le bastelet et s'efforchoient de nager 
avant tant qu'ilz poyoient , maiz ilz ne peurent si loing 
nager que tous les jours le vent qui leur estoit contraire 
par la voulenté de Dieu ne les ramenast chascun jour une 
fye ou deux à mains de la quarte part dudit chastel, sique 
tousjours les véoient et cognoissoient bien ceulx de lost 
de la royne. Au derrain, aucuns compaignons de Hollande 
qui bien sçavoient nager, et qui là estoient venus avec- 
ques messire Jehan dç Haynau, se mirent en basteaulx 
et en barquettes qu ilz trouvèrent là , et nagèrent aprez 
tant qu'ilz peurent qu'oncques les maronniers du roy ne 

* Froissart, chapitre XXII. 

peurent tant fuir devant enlx que au derrain ne fussent 
raconsuivis et pris atout leur castel et ramenez à la ville 
de Bristo et livrez à la royne et à son filz comme prison- 
niers, qui en eurent moult grande joye ; et aussy eurent 
tous les aultres à bonne cause j car ilz avoient accompli et 
achevé leur désir, à Tayde de Dieu, tout à leur plaisir. Ainsy 
reconquist laditte royne tout le royaume d'Angleterre pour 
son aisné filz, soubs le confort et conduite du gentil cbe- 
vaUer messire Jehan de Haynau et de sa compaignie, par 
quoy il et tous ses compaignons furent tous tenus à proeuz 
pour raison de la haulte entreprise que ilz avoient fait ; 
car ilz ne furent tous comptés quant ilz entrarent en mer 
à Durdrach, ainsy que vous avez ouy, que trois cents ar- 
meures de fer, qui firent la hardie entreprise pour l'amour 
de ladite royne, comme d'entrer es nàves et passer la mer 
à si poy de gens pour conquerre tel royaume comme est 
Angleterre, malgré le propre roy et tous ses aydans. 

Ainsy', comme vous avez ouy, fust celle hardie entre- 
prise achevée, et reconquist celle noble dame tout son 
estât, par le confort et conduite du gentil chevalier mes- 
sire Jehan de Haynau et ses compaignons, et mist à des- 
truction tous ses anemis, et fut le roy mesmement pris par 
celle meschéance, comme vous avez ouy, dont tout le pays 
communément eut grande joye , exceptez aucuns qui es- 
toient de la partie dudit messire Huon. Quant le roy et ledit 
messire Hue furent amenez à Bristo , le roy fut envoyé 
par le conseil des barons et des chevaliers en ung fort 
chastel que je ne sçay nommer, et commandé à garder bien 
et honnestement à gens d'estat qui bien le debvoient 
sçavoir faire, jusques atant que le commun du pays auroit 

* Froissart, chap. XXIII. 

avisé comment on se maintiendroit. Et ledit messire Hue 
fut tantost délivré à messire Thomas Wage , le ^maréchal 
de lost. Aprez se parti la royne et toute sa compaignie 
pour venir à Londres qui est le cMef d'Angleterre , et se 
mirent au chemin; ledit messire Thomas fîst hien loïer et 
fort messire Hue le Despensier sur le plus petit et maisgre 
et chétif cheval qu'il poeut trouver, et luy fist faire et 
vestir par dessus ung tabart tout semé des armes qu'il 
soloit porter, et le faisoit ainsi par despit mener aprez le 
conroy de la royne , par toutes les villes où ilz passoient, 
à trompes et à trompettes, pour luy faire plus grand despit, 
tant qu'ilz parvindrent à Harford une bonne cité. Là fut la 
royne moult noblement recheue et toute sa compaignie à 
grande solemnité. Ainsy y tint-on une grande feste pour 
la feste de laToussains , laquelle estoit à ce jour. 

Quant* la feste fut passée, ledit messire Hue qui point 
n'estoit amé là, et à bon droit, fut amené par devant la 
royne et tous les barons et chevaliers qui tous y furent 
assemblez, et lu^ furent recordez tous ses faits que oncques 
ne dist mot à l'encontre; sique il fut jugié par plaine 
sieute de tous les barons et chevaliers à mort, et à justicer 
ainsy que vous orrez. Ainsy chey ledit messire Hue de si 
hault en bas et tout son lignage aussy. 

Premièrement, il fut trahyné sur ung bahut à trompes 
et à trompettes par toute la ville de Harford, de rue en 
rue , et puis si fut amené en une grand place enmy la 
ville, où tout le peuple estoit assemblé et venu. Là fut-il 
lié sur une haulte eschielle tellement que chascun le povoit 
veoir, et avoit-on fait en laditte place ung grand feu. 
Quant il fut ainsy lié on luy couppa tout premièrement le 

* Froissart, chap. XXIV. 

vit et les coulles, pour tant qu'il estoit hérites et sodomites, 
ainsy comme on disoit, et mesmement du roy mesmes, et 
pour tant avoit le roy déchassé la royne par son enhorte- 
ment. Quant le vit et les coulles luy furent couppez , on 
les jetta au feu et furent arses ; aprez on luy fendi le 
ventre et luy osta-on le cueur et le jetta-on au feu pour ar- 
doir, pour tant qu'il estoit faulx de cueur et traître, et que 
par traître conseil et enhort, le roy avoit honny et gasté 
son royaume et mis à meschief et fait décoler les plus 
haults barons d'Angleterre par lesquelz le royaume devoit 
estre soustenu et deffendu. Et avecques ce, il avoit telle- 
ment enhorté le roy qu'il ne povoit ne ne vouloit veoir la 
royne ne son aisné filz'qui debvoit estre leur seigneur, 
ains les avoit déchassez, par doubtance de leurs corps, hors 
du royaume. Aprez, quant ledit messire Hue fut atourné 
comme dit est, on luy couppa la teste et fut envoyée à 
Londres, et puis fu taillié en quatre quartiers, et furent 
envoyez aux quatre meilleures citez d'Angleterre aprez 
Londres. 

Aprez' que messire Hue le Despensier fut ainsy justice 
comme vous avez ouy , la royne et tous les barons et che- 
valiers et les communes du pays se mirent h chemin vers 
Londres la bonne cité, qui estoit le chief d'Angleterre, et 
jBrent tant par belles journées qu'ilz yparvindrent à grand 
compâignie et issirent communément tous ceulx de Lon- 
dres petits et grands à l'encontre d'elle et de son aisné filz, 
qui debvoit estre leur droit seigneur, et leur firent grand 
feste et grand révérence, et à toute la compâignie aussy, 
et donnèrent grands dons à la royne et à ceulx que leur 
eembloit le mielx employé. Quant ilz furent ainsy grande- 

* Froissait, chap. XXV. 

ment recheus et f estiez comme dist est, et les compaignons^ 
qui passez estoient avecques messire Jehan de Haynau 
furent reposez, ilz eurent chascun grand voulenté de re- 
tourner en leurs contrées , cap il leur sembloit que leur 
besongne estoit bien faitte et qu'ila avoient acquis grand 
honneur , et aussy avoient-ilz ; si prindrent congié de la 
royne et des barons. La royne et tous les barons leur 
prièrent assez de demourer encore ung petit de temps pour 
veoir qu'on vouldroit faire du roy , qui en prison estoit 
comme vous avez ouy; mais ilz avoient si grand désir 
de retourner à leurs maisons que prière ny valut riens. 

Quant madame et son conseil veirent ce, ilz prièrent à 
messire Jehan de Haynau qu'il voulsist demourer jusques; 
aprez le Noël, et détenist ses compaignons avecque» luy, 
ceulx qu'il en pourroit détenir. Le gentil chevalier ne 
voult pas laisser à faire ce service, ains voult achever son 
entreprise et veoir la fin de la besongne ; si se laissa prier 
et ottroya courtoisement de demourer jusques à la voulenté 
de la royne, et détint de ses compaignons ceulx qu'il peut, 
maiz moult petit, car les aultres ne vouloient nullement 
demourer, dont il fut durement couroussé. Toutefois, 
quant la royne et son conseil veirent que prière riens ny 
valoit, ilz leur firent toute l'honneur et la révérence que 
peurent, et leurfist donner la royne grand argent et grand» 
joyaulx pour leurs fraiz et pour leur service, à chascun 
selon son estât ,• si grandement que chascun s'en debvoit 
bien loer ; et aussy feirent-ilz partout, et avecques ce elle 
leur fist rendre l'extimation de leurs chevaulx qu'ilz 
avoient laissié, si hault que chascun les voulut extimer, 
sans débat et sans dire ne trop ne trop pou. Et tous furent 
payez en argent en purs estrelins d'Angleterre, sique 
chascun s'en parti moult joyeux, à grand honneur et à 

grand proffit , et repassèrent nier entre Douvres et Wis- 
sant, et bien revint chascun en sa maison bien fourni 
d'estrelins d'Angleterre. 

Et le gentil chevalier messire Jehan de Haynau demoura 
à la prière de la royne, à petite compai^nie de ses gens, 
entre les Anglois qui ly faisoient tousjours toute Thonneur 
qu'ilz povoient ; aussy faisoient les dames du pays dont il 
avoit là grand foison, contesses, dames et pucelles, venues 
accompaignier la royne; et venoient de jour en jour, car 
il leur sembloit que le gentil chevalier l'avoit bien deservi, 
aussy Tavoit-il pour certain. 



CHAPITRE V. 



Comment le roy fut condempné et déposé de sa couronne et du 

gouvernement du royaume. 



Adoncques* quant les compaignons de par de çà la mer 
furent partis de Londres, et ledit messire Jehan fut demouré 
ainsi comme vous avez ouy, la roy ne donna congié aux 
gens de son pays que chascun ralast en sa maison et en ses 
besongnes, hors mis aucuns barons et chevaliers qu'elle 
détînt pour le conseiller, et leur commanda que tous re- 
veriissent à Londres à ung jour de Noël à une grand court 
qu'elle vouloit tenir. Quant ce vint le jour de Noël, elle 
tint sa grand court ainsy qu'elle l'avoit dit, et y vinrent 
tous les contes, les barons et les chevaliers, et tous les con- 
seillers des bonnes villes du pays. A celle feste et à celle 
assemblée fut ordonné, partant que le pays ne povoit lon- 
guement demeurer sans seigneur, que on mettroit en 
escript tous les faitz et les œuvres que le roy avoit fait 
par mauvais conseil, et tout son usage et son maintieng, 
et comment il avoit gouverné le pays, tellement que on le 
peust lire en plain palaiz par devant tout le pays, et que 
les sages du pays peussent sur ce prendra bon conseil et 
bon accord comment ne par cuy le pays seroit gouverné 
doresenavant. 

» Froissart, chap. XXVI. 

Ainsy que ordonné fut, aînsy fut fait, et quant tous les 
faitz que le roy avoit fait et consentu à faire et son usage 
et son maintieng furent leus et bien entendus, les barons, 
les chevaliers et tout le conseil des bonnes villes du pays 
■se trairent ensemble à conseil et s'accordèrent la plus 
grand partie d'assez, et mesmement les plus grands ba- 
rons et les plus nobles avecques le conseil des bonnes villes, 
;selon ce qu'ilz avoient là ouy lire et sçavoient la plus 
grand partie de ses faitz et de ses maintiengs , ilz dirent 
que telz homs n'estoient jamaiz digne de porter couronne 
ne avoir nom de roy ; maiz ilz s'acordoient tous que son 
aisné filz, qui là estoit présent, son droit hoir, fût cou- 
roimé et tantost au lieu de son père ; maiz qu'il preist en- 
tour luy bon conseil et sages et féables gens par quoy le 
pays fut dès doncq en avant mielx gouverné que gouverné 
n'avoit esté par devant , et que le père fust bien gardé 
et honnestement tenu tant que vivre pourroit, selon son 
estât. 

CHAPITRE VI. 



Comment le roy Edowart fût coaioniié roy d'Angleterre en Tange 

de seize ans. 



Aînsy * que accordé fut par les plus haults barons et par 
le conseil des bonnes villes, ainsy fut fait, et fut adonc- 
ques couronné le gentil, le proeu roy Edowart, à Londres, 
qui au temps présent règne en Angleterre, Tan de grâce 
mil m* et xxvi, par devant tout le pays, à grand joye et 
à grand noblesse, en l'aage de seize ans, à l'entrée. Là fut 
très-grandement honnouré le gentil chevalier messire Je- 
han de Haynau de tous les princes et chevaliers nobles et 
non nobles du pays, et luy furent donnez très-grands 
joyaulx et richesses et à ceulx qui avecques luy demourez 
estoient. Et demeura puissedî en grande feste et en grand 
solas des seigneurs et des dames qui là estoient jusques 
aprez le jour de TÉpiphanie qu'il ouyt dire que le gentil 
roy de Bohême, et le conte de Haynau son frère, et grand 
plerité des seigneurs de France estoient celle saison assem- 
blez à Condé sur TEscaut pour tournoyer. Adoncques ne 
voulut plus demeurer pour prière que on luy sceust faire, 
pour le grand désir qu'il avoit d'estre à celluy tournoy , et 
veoir son gentil frère et seigneur et les aultres qui là es- 
toient, et mesmement le plus gentil roy qui oncqucsfut, ce 

» Froissart, chap. XXVII. 

fut le noble, courtois et large roy de Bohême qui durement 
lamoit. Quant le noble roy Edowart et la royne et tous les 
seigneurs veirent qu'il ne vouloit plus demeurer, et que 
prière ny valoitrien, ilz luy donnèrent congié à dolent cuer. 
Et luy donna le joeune roy, par le conseil de la royne sa 
mère, quatre centz marcs d'estrelîns, ung estrelin pour 
ung denier, de rente beréditablement, à tenir de luy en fief, 
et à payer cbascune année en la ville de Bruges ; et donna 
à Philippe de Casteal, son maistre escuier et son maistre 
conseiller, cent marcs de rente à payer ainsy comme dît 
est; et luy fist adoncques délivrer grand somme destre- 
lins pour les fraiz de luy et de toute sa compaignie retour- 
ner en leur pays ; et les fist conduire à grand plenté de 
chevaliers jusques à Douvres , et luy fist appareillier et 
délivrer tout son passage ; et les dames , mesmement la 
contesse de Garennes, suer au conte de Bar, et aucunes 
des aultres dames luy donnèrent grand foison de joyaulx 
au départir. 

Quant ledit messire Jehan fut venu à Douvres, il et sa 
compaignie, ilz montèrent tantost pour passer oultre pour 
le désir qu'il avoit de venir au temps et au point de ce 
tournoy qui debvoit estreàCondé ; et enmena avecquesluy 
quinze joeunes chevaliers et proeuz d'Angleterre, pour 
estre à ce tournoy avecques luy, et pour eulx accointier 
des seigneurs et des compaignies qui là deb voient estre, et 
leur fist toute l'honneur et la compaignie qu'il poeut, et 
tournoyèrent deux fois celle saison à Condé puis qu'ilz 
furent venus. Si me weil taire de ce gentil chevalier jus- 
ques atant que point en sera, et retourneray au roy Edo- 
wart. 



CHAPITRE VII. 



Comment le roy Robert d'Escoce deffia le joeune roy Edowart et bouta 

feu en Angleterre. 

Aprez* ce que messire Jehan de Haynau se fut parti du 
joeune roy Edowart et de madame la royne, ledit roy et 
madame gouvernèrent le pays par le conseil du conte de 
Cayn et par le conseil messire Rogier, seigneur de Mor- 
temer, qui tenoit grand terre en Angleterre, bien huit 
mille libres de terre, ung estrelin pour ung denier; et 
avoient esté tous deux bannis d'Angleterre avecques ma- 
dame la royne et ledit roy, ainsy que vous avez ouy; et 
usèrent assez du conseil de messire Thomas Wage et de 
pluseurs aultres que on tenoit pour les plus sages d'An- 
gleterre comment que aucuns en eussent envye, car on 
dit que envye ne fut oncques morte en Angleterre; aussy 
veult-elle régner en pluseurs aultres pays. Ainsy passa 
l'yver et le karesme jusques à Pasques ; et furent le roy 
et madame sa mère en bonne paix ce terme durant. 

Avint que le roy Robert qui avoit esté moult proeu et 
qui moult avoit souffert contre les Anglois, et moult de 
fois avoit esté desconfit et déchassé au temps du bon roy 
Edowart, tayon de ce joeune roy Edowart, estoit devenu 
moult viel et malade de la grosse maladie, ce disoit-on. 

» Froissart, cliap. XXVIII. 

Quant il sceut les venues d'Angleterre , comment le roy 
avoit esté pris et déposé de sa couronne et ses conseillers 
justicez et mis à destruction, ainsy comme vous avez ouy, 
il se pourpensa qu'il deffieroit ce joeuneroy. Car, partant 
qu'il estoit joeune, et que les barons du royaume n'es- 
toient pas bien d'accord si comme il cuidoit , et aussy que 
on luy avoit fait entendant, par aventure, de la part 
d'aucun des envieux, il pourroit bien faire sa besongne et 
conquerre une partie d'Angleterre. Ainsi qu'il le pensa, 
ainsy le fist ; et fist entour Pasques deffier le roy Edowart 
et tout le pays, et leur manda qu'il arderoit et gasteroit 
aussy avant qu'il avoit esté, quant la desconfiture avint à 
Estrumelin. 

Quant* le joeune roy se senti ainsy. deffié, et son conseil 
aussy, ilz firent sçavoir par tout le royaume que tous no- 
bles et non nobles fussent apprestez, cbascun selon son 
estât, et venist chascun atout son povoir, au jour de l'As- 
cension ensuivant à EureTvik, une bonne cité, et envoya 
grand foison de gens d'armes pour garder les frontières 
du pays devers Escoce; et puis envoya grands messages à 
ce gentil chevalier messire Jehan de Haynau, et luy prya 
moult affectueusement qu'il le venist secourre et tenir 
compaignie à ce besoing, et qu'il voulsist estre par devers 
luy à Eurewik*, au jour de l'Ascension, à toute telle com- 
paignie qu'il pourroit avoir de gens d'armes. 

Quant cil gentil chevalier ouyt ce mandement, il envoya 
partout ses messages et lettres là où il cuida recouvrer de 
bons compaignons, en Flandres, en Haynau, en Brabant, 
en Hesbaing, et leur prioit si acertes qu'il povoit que 



» Froissart. chap. XXIX. 
» Yorck. 

chascun le voulsist siveir, le mielx monté et le mielx 
apresté que faire se pourroit , et venist à Wissant * pour 
passer oultre en Angleterre. Chascun le siwi voulentiers, 
selon son povoir, ceulx qui furent mandez et moult d aul- 
très qui ne furent pas mandez , pour tant que chascun 
cuidoit rapporter autant d'argent que les aultres en avoient 
rapporté , qui avoient esté en l'aultre chevauchie en An- 
gleterre avecques luy , sique, avant que ledit messire 
Jehan venist à Wissant, ilz se trouvèrent plus djP gens 
qu'il ne cuidoit avoir, et qu'il ne voulsist avoir par aven- 
ture. 

Quant il et toute sa compaignie furent venus à Wissant, 
ilz trouvèrent les naves toutes aprestées , et y mirent 
au plus tost qu'ilz poeurent chevaulx et hamas, et pas- 
sèrent oultre, et vinrent à Douvres et ne cessèrent de che- 
vaucher nuit et jour tant qu'ilz passèrent la bonne cité de 
Londres, et vinrent trois jours devant la Penthecouste à la 
cité de Eurewik , là le rôy et madame sa mère estoient à 
grand compaignie de barons pour le joeune roy compai- 
gnîer et conseiller, et attendoient aussy que toutes les 
gens d'armes, les archiers et les communes gens des 
bonnes villes et des villages fussent passez oultre. Etainsy 
qu'ilz venoient par grandes routes , on les faisoit loger es 
hameaulx à deux liewes ou à trois entour Eurewik, et les 
faisoit-on oultre passer lendemain vers les frontières. 

Droit * à ce point vint à Eurewik le gentil chevalier 
messire Jehan de Haynau, à grand compaignie. S'il fut 
bien venu et grandement festié, ce ne fait pas à deman- 
der, car on luy fist livrer les plus beaulx fausbours de la 
cité pour héberger luy et ses gens , sans nul entre deux, 

> Petite ville dans le département de Calais. 
* Froissart,chaç.XXX. 

et luy fut livrée une abbaye de blancs moynes pour son 
corps et son tinel tenir. En la compaignie dudit chevalier 
vinrent de Haynau le sire d'Engyen, qui adoncques estoit 
appelé messire Watyer, le sire de Faignoule, mejssire 
Henry d'Antoing, messire Fastrés de Rues, le sire de Ha- 
vreck, castelain de Mons, messire Alard de BrifiEueilh, 
messire Jehan de Monteigny le joeune et son frère, mes- 
sire Robert de Baillieu, de Fontaines l'évesques et de 
Moryaumés seigneur, et pluseurs aultres que j'ay oublié à 
nommer; du pays de Flandres y vinrent messire Hector 
Vilains, messire Jehan de Rodes, messire Olfars de Guiste, 
messire Willaume de Strates, messire Gossuin de Meule 
et pluseurs aultres ; du pays de Brabant y vinrent le sire 
de DuflBle, messire Thiris de Walcourt, messire Rases de 
Greiz, messire Jehan de Chasteberck , messire Jehan Pa- 
lifre, messire Gille de Coteberque, les trois frères de Har- 
lebecque, messire Watier de Horteberque et pluseurs 
aultres ; des Hesbignons y vinrent Jehan li Beaulx, cha- 
noyne de Liège*, et en sa compaignie messire Henry son 
frère, messire Godefroy de la ChapeUe, messire Huare 
d'Ohay, messire Jehan de Libinesqui tous quatre là furent 
faiz chevaliers, messire Lambert d'Oppey et messire Gille- 
bert de Hercs. Et si y vinrent aucuns chevaliers de Cam- 
bresis et d'Artois de leur voulenté , tant que ledit messire 
Jehan de Haynau eust bien en sa compaignie cinq cents 
armeures de fer bien et noblement montez. Aprez, en feste 
de Penthecouste , vint messire Willaume de Juley et son 
compaignon le sire de Wildeberge, lequel messire Guil- 
laume fut puis duc de Juley , et estoit adoncques mal de 
son père le conte de Juley; et vint avecques luy messire 

^ Jehan li Beaulx, plus connu sous le nom de Jehan le Bel, auteur 
de la présente chronique. 



DE JEHAN LE BEL. 57 

Thierry, sire de Windeberge \ qui fut aprez conte de Loos, 
et messire de Branquebierge, qui estoit aussi mal de son 
père qui estoit sire de Henselode ; et s'esmurent ces trois 
seigneurs de leur propre voulenté , quant ilz entendirent 
nouvelles de la mente de messire Jehan de Haynau, pour 
luy faire compaignie, et amenèrent bien avecques eulx 
cinquante armeures de fer , chevaliers et escuiers. Quant 
ilz furent venus à Eurewik, ilz furent bien festiéz et hé- 
bergiez à l'hostel des Prescheurs et là entour , ainsy qu'ilz 
poeurent. 

^ Thierry de Heinsberg. 



CHAPITRE Vlir. 



Comment les varlets des haynuiers eurent débat aux archiers 

d'Angleterre. 



Aprez* ce le joeune roy, pour mielx festier ces seigneurs 
et tous ceulx de leur compaîgnie, tint une grand court 
au jour de la Trinité, à la maison des Frères Mineurs, là il 
et madame sa mère estoient hébergiez, et tenoient leur 
tinel chascun à part ly , c'est assavoir le roy de ses cheva- 
liers et la royne de ses dames , dont elle avoit grand 
foison. 

A celle court eust bien li roy six cents chevaliers séans 
ou cloistre, et y ot à ce jour faiz nouveaulx chevaliers; et 
madame la royne tint sa court en dortoir, et eut bien de 
dames séans à table soixante, qu'elle avoit mandé pour 
mielx festier ledit messire Jehan et ces aultres seigneurs. 
Là povoit-on veoir grande noblesse de bien servir de 
grand plenté de mes et d'entremes , de si estranges que je 
ne les sçauroye nommer ne deviser; là povoit-on veoir 
dames richement parées et noblement achennées qui eust 
eu loisir. Mais, tantost aprez disner, commença ung grand 
hustin entre les garchons des Haynuiers et les archiers 
d'Angleterre qui entre eulx estoient hébergiez , à Tocca- 

» Froissart, chap. XXXI. 

sion du jeu de dez, de quoy grand mal aviut si comme 
vous orrez ; car , ainsy comme ces garchons se combas- 
toient à aucuns de ces Anglois , tous les aultres archiers 
de la ville et les aultres qui estoient hébergiez entre les 
Haynuiers furent tantost assemblez atout leurs ars, bahay 
habay * ainsy que pourceaulx, et navrèrent biaucop de ces 
garcbons, et les convint retraire en leurs bostelz. 

Le plus des chevaliers et de leurs maistres estoient 
encore en court, qui de ce ne sçavoient riens, et tantost 
qu ilz eurent nouvelles de ce bustin , ilz se trairent du 
plus tost que ilz peurent, cbascun en sonbostel, qui y 
peut entrer, et qui ne peut il le convint demeurer dehors, 
'car ces archiers, dont il y avoit bien deux mille, avoient 
le diable au corps et trayoient merveilleusement pour tout 
tuer et seigneurs et varlets , et tout desrober. Et je mes- 
me» qui fus là présent ne peus en mon hostel entrer pour 
moy armer moy et mes compâignons, tant trouvay d'An- 
gles devant nostre huys pour débriser et desrober tout ; 
et tant vismes des saietes aprez nous voler qu'il nous 
convint aultre part tirer et attendre l'aventure avecques 
les. aultres ^ 

Quant ceulx qui poeurent entrer en leurs bostelz furent 
armez , ils n'osèrent issir hors de leur hostel par devant 
pour les saietes , ains issirent par derrière par les courtilz 

» Il doit y avoir ici quelqnes mots omis par le copiste; on lit dans 
Froissart et se boutèrent en hahay. 

* Dans la première rédaction de ses chroniques que nous a conservée 
le manuscrit d'Amiens, Froissart avait remplacé ce passage par celui- 
ci : « Là fu messire Jehan li Biaux, cannones de Liège, sus lesquelles 
cronicques et par quel relacion de ce fet et d'autres j'ai fondé et or- 
donné ce livre, en grant péril, car tout désarmé il fu enmy yaux ung 
grant terme. Si voloient saietes à tous les et il meisme en fu conscenru 
et navré, et pluseurs de ses compâignons pris jusqu'à mort. »> 

Ce passage a été retranché dans la rédaction définitive. 

et rompirent les clostures, et attendirent Tung Taultre en 
une place tant qu ilz furent bien cent armez sans nous et 
pluseurs aultres qui ne peusmes avoir nos armes. Quant 
cilz armez furent assemblez , ilz se bastèrent pour se- 
courir leurs aultres compaignons qui deflFendoient leurs 
hostelz en la Grand rue ainsy quilz po voient, et pas- 
sèrent cilz armez parmy Thostel de monseigneur d'En- 
gyen qui avoit grandes portes derrière et devant sur la 
Grand rue, et se ferirent estroictement dedens ces ar- 
cbiers. Du trait y eust aucuns des nostres navrez jusques 
à la mort, et au dernier les archiers furent desconfits ; et y 
en eust bien mors que là en la place que aux cbamps trois 
cent et seize, qui tous estoient de l'évesque de Lincolle. Si 
croy que Dieu n envoya oncques plus grai^d fortune à 
nulle gent comme il fist adoncques à messire Jehan de 
Haynau et à sa compaignie; car ces gens ne tendoient 
fors à nous murdrir et desrober, jasoit que nous fussons 
là venus pour leur besongne. Maiz sache chascun que 
nous ne fusmes pas quittes atant, car oncques gens ne 
demourèrent en si grand angoisse n'en si grand péril de 
morir, sans nulle espérance jamais de retourner en nostre 
pays , ainsy que nous estions tous jours et toutes nuits 
tant que nous demourasmes au pays que nous repassasmes 
à Wissant; car nous cheysmes pour ce fait, sur nostre 
corps deffendant, en la hayne de tout le pays hors mis les 
grands barons ; et nous hay oient assez plus que les Escots 
qui ardoient leur pays ; et chascun jour on venoit dire à 
nos seigneurs de par aulcuns chevaliers, lesquelz pas ne 
nous hayoient, que nous fussons sur nos gardes, et de par 
le conseil du roy aussy, car ilz sçavoient bien six mille 
Angles assemblez en une ville qui nous viendroient tous 
tuer et murdrir par nuit ou par jour, et ne trouveroient 

noz gens personue de par le roy ne son conseil qui les 
osast aider ne secourir. 

Quant nous ouysmes ces nouvelles, se nous estions en 
grand mésaise de cuer, ce ne fait pas à demander, car 
nous ne sçavions que penser ne que aviser que nous peus- 
sions- faire selon ces nouvelles ; et n'avions espérance de 
retourner et n'osions eslonger le roy ne ses haults barons ; 
et si ne povoyons sentir nul confort en eulx pour nous 
aider ne garder, par quoy nous n'avions aultre entente 
fors de deflFendre nostre corps et de bien vendre nos vies 
et d'aidier l'ung à l'aultre comme bons frères. Si firent nos 
seigneurs et leurs conseillers pluseurs bonnes ordonnan- 
ces, par bon advis, pour nous mielx garder et deffendre, 
par lesquelles il nous convenoit toute nuit gésir armez et 
par jour tenir en nos bostelz et avoir les harnais apres- 
tez; et nous convenoit tondis par jour et par nuit avoir 
connestables qui guetassent les champs et les chemins 
d entre les villes, et envoyer aucunes escoutes demye lieue 
sus la ville, pour escouter se gens viendroient ainsy que on 
nous dénonchoit chascun jour par gens créables, cheva- 
liers et escuiers, qui bien le cuidoient sçavoir. Par quoy 
se ces escoutes oy oient gens esmouvoir pour traire par 
devant la ville, ilz se debvoient retraire vers ceulx qui 
gardoient les champs pour nous maintenir, pour quoy 
nous fussons plus tost montez à cheval ensemble et venus 
chascun en place à sa banière, laquelle place estoit pour ce 
faire avisée. 

En * telle paour et telle angoisse demourasmes nous en 
ces fausbours par l'espace de trois septmaines, que pour 
certain tous les jours nous rapportoit-on telles nouvelles^ 

* Fpoissapt,chap. XXXII. 

et pires maintefois ; et si en veismes aucunefois assez d a- 
parens lesquelles fortement nous esbahissoient, pour quoy 
nous n'osions oncques eslonger nos hostelz ne nos anneu- 
res, ne entrer en la cité , fors mis les seigneurs lesquelz 
aucunefois aloient veoir le roy et la royne pour festier et 
pour sçavoir aucune chose de leur conseil, combien lon- 
guement on nous tendroit en telle angoisse sans nous 
mettre en œuvre pour quoy on nous avoit mandé. Maiz 
se le meschief et la paour où nous estions n'eust esté si 
grand, nous séjournions bien aises, car la cité et le pays 
d entour où nous estions estoit si planteureux que dedens 
plus de six septmaines que' le roy et tous les princes et 
barons du pays et tous leurs gens d'armes et tous noz sei- 
gneurs et leurs compaignons séjournèrent, n'y renchierist 
oncques denrée pour vivre; et combien qu'en toute Angle- 
terre n'est nulle vigne ne n'eust oncques, si avoit-on en la 
ditte ville et venoit tant de vin de Gascongne et de Ein que 
oncques pour les seigneurs qui là séjournèrent, ne pour 
tous les osts d'Angleterre qui là ou par en costé passoient, 
ne renchierist le gales que ung estrelin, ne la poullaile que 
on n'eust ung gras chapon pour trois estrelins, ou pour 
quatre le meilleur, et deux gros poules pour trois estrelins, 
douze harencs tout fres pour ung estrelin ; et chascun jour 
nous amenoit-on feurre, litière et avaine à vendre par 
devant nos hostelz à si grand marché que s'il fust bon 
pays et que nul ne séjournast en la cité, parquoy il ne 
nous con venoit point travailler d'aler fourrager tant que 
nous séjournions là. Et nous ne nous cessions de mer- 
veiller dont si grande abondance povoit venir là; et si 
nous venoit bien à point, car nous avions assez de travail 
et de soussy et de paour de guettier et gésir armez. 
Maiz tant avions de bien et de paye que on nous payoit 

chascune septmaine en bons estrelins tous prests et appa- 
reilliez tout ce que nous povoyons despendre sans nul 
grand danger*. 

» Fpoissart n'a point reproduit la fin de ce chapitre ; le récit de Jean 
le Bel, acteur lui-môme dans les faits qui sont relatés ici, a d'ailleurs 
beaucoup plus de mouvement que celui du chroniqueur de Valen- 
ciennes« 



CHAPITRE IX. 



Comment le roy et tout son ost se partirent de la cité de Eurewik 

pour aler encontre les Escots. 



Quant* nous eusmes ainsy séjourné par l'espace de trois 
septmaines, on nous fist assavoir, de par le roy et son con- 
seil, que dedens l'aultre septmaine chascun se pourvéist 
de charrettes et de toutes choses appartenans pour gésir 
aux champs, et de tous oustilz de cuisine et d'aultres cho- 
ses nécessaires pour aler encontre les Escots, carie roy ne 
vouloit plus attendre ne séjourner. 

Adoncques se commença chascun à pourveoir selon 
sa charge et son estât, et acheta tentes et charrettes et 
petits chevaulx, pour traire à la manière du pays; et en 
trouvoit-on assez à vendre, et à raison pots, chaudières, 
chauderons et telles besongnes dont on a mestier en Tost 
aussy . Quant tout fut appareillié, le roy et tous les barons 
alèrent dehors et tirèrent loger bien six liewes loin en sus 
de la ville ; et messire Jehan de Haynau et les aultres 
seigneurs et tous les compaignons toudis furent logiez au 
plus prez du roy, pour la hayne et doubtance des Angloys, 
et pour plus grand honnour faire à ces seigneurs. Et sé- 
journèrent là deux jours pour attendre les desrains, et 
pour aviser chascun s'il lui faloit riens. 

» Froissart, chap. XXXIII. 

Au jour tiers tout lost se deslogea et tray avant, et tant 
de jour et de nuit que on vint en la cité de Duraine, une 
grande journée à l'entrée d'ung pays que on clame Nor- 
thoberlandt, qui est sauvage pays , plain de désers et de 
grandes montaignes, et fortement povre fors que de 
bestes ; et court parmy une grosse rivière plaine de cail- 
loux et de grosses pierres, laquelle a nom Tyen. Sur celle 
rivière d'amont est la ville et le chastel que on clame Car- 
duelh en Gales, qui fut jadis au roy Artus; et aval la 
rivière syet une aultre que on appelle le Neuf Chastel sur 
Tyen. Là gisoit le mareschal d'Angleterre atout grands 
gens d'armes pour garder le pays des Escots qui gisoient 
aux champs pour entrer en Angleterre. Et à Carduelh 
aussy gisoient grand plenté de Galois pour deffendre le 
passage de la rivière ; car les Escots ne povoient passer 
ou royaume d'Angleterre sans passer celle rivière qui est 
bien aussy grosse comme est la rivière d'Ourthe*. Jusques 
atant que le roy d'Angleterre et tout son ost vinrent à 
l'entrée de celluy pays, ilz ne poeurent sçavoir nulles 
nouvelles des Escots, mais adoncques poeut-on veoir appa- 
rament les fumières des bameaulx et villages qu'ilz ar- 
doient en celluy pays; et avoient passé si paisiblement la 
rivière que oncques ceulx de Carduelh ne ceulx du Neuf 
Chastel n'en sceurent rien, ce dirent, car entre Carduelh 
et le Neuf Chastel poeut bien avoir environ quatorze liewes 
englesches. Mais pour mielx sçavoir la manière des Escots, 
je me tairay ung petit des Anglois, et deviseray de la 
manière des Escots et comment ilz scevent bien guerrier. 

* Rivière du pays de Liège. 



CHAPITRE X. 

De la manière des Escots et comment ilz sceTent bien guerrier. 

Les Escots* sont durement hardis et durs et moult tra- 
vaillant en guerre , et en ce temps ilz redoubtoient bien 
poy les Angles, je ne sçay comment il en est au temps 
présent; et quant ils veulent entrer ou royaume d'An- 
gleterre, ilz mainnent bien leur ost vingt ou trente-deux 
liewesloing, que de jour que de nuit, dequoydes gens assez 
se pourroient esmerveiller se ne sçavoient leur coustume. 

Certain est que quant ilz veulent aler et entrer en An- 
gleterre, ils sont tous à cheval ungs et aultres, formis la 
ribaudaille, qui les suit à pyé, c'est assavoir chevaliers et 
escuiers ïnontez sur bons gros ronchins, et les aultres gens 
du pays trestous sur petites haquenées. Et si ne mainnent 
point de charroy pour les diverses montaignes qu'il y a à 
passer parmy ce pays ; et si ne mainnent nulle pourvéance 
ne de pain ne de vin, car leur usage est tel en guerre et leur 
sobriété si grande qu'ilz se passent bien assez longuement de 
chair cuite à la moityé, sans pain, et de bonne eawe de ri- 
vière sans vin; et si n'ont que faire de chaudières ne de chau- 
derons, car ilz cuisent bien leur chair dedens le cuir de la 
beste mesme, quant ilz l'ont escorchée, et si scevent bien 
qu'ilz trouveront bestes à grande abondance au pays où ilz 

> Froissart, chap. XXXIV. 

veulent aler, pour quoy ilz ne portent aultre pourvéance 
[fors] que chascun porte entre sa selle et le paneau une 
grande plate pierre, et si trousse derrière luy une besache 
pleine de farine, à celle fin que quant ilz ont tant mengé 
de celle chair mal cuite que leurs estomacs leur semblent 
estre wapes et flebes, ilz gettent celle plate pierre au feu, 
et destrempent ung petit de leur farine d eawe, quant la 
pierre est escbauffée, et en font ung petit tourtel à manière 
d une oulée de béguine, et le mengent pour reconforter 
leur estomac. Pour quoy il n'est point de merveille s'ilz 
font plus grandes journées que aultres gens quant tous 
sont à cheval fors mis les ribaudailles, et si ne mainnent 
nul charroy ne aultres harnas, comme vous avez ouy. 

En tel point estoient-ilz entrez au pays dessusdit, et le 
gastoient et ardoient, et si trouvoient tant de bestes qu ilz 
n'en sçavoient que. faire, et avoientbien trois mille armeu- 
res de fer, chevaliers et escuiers, montez sur bons grosron- 
chinset coursiers, et bien vingt mille hommes armez à leur 
guise, apers et hardis, montez sur ces petites haquenées, et 
ne sont ne liées n'estrillées, ains les envoyent tantost paistre, 
quand ilz sont descendus, es prez ou es bruyères. Et si sa- 
chez qu'ilz avoient deux très-bons capitaines, car le roy 
Robert d'Escoce estoit adoncques , ainsy comme on disoit, 
malade de la grosse maladie et viel estoit ; si leur avoit 
donné pour capitaine ung moult gentil et proeu prince 
vaillant en armes, c'est assavoir le conte de Moret, qui por- 
toit ung escu d'argent à trois orilhiers de gueules, et mes- 
sire Guillaume de Douglas qu'on tenoit pour le plus hardi 
et le plus entreprenant de tous les deux pays, et portoit 
ung escu d'asur à ung chief d'argent, et trois estoillettes 
de gueules dedens l'argent. Et estoient ces deux seigneurs 
les plus haults barons de tout le royaume d'Escoce. 



CHAPITRE XI. 



Comment le roy d'Angleterre poursuivoit les Escots qui ardoient 

' et gastoient son pays. 



Or veuil-je* retourner à ma matère. Quant le roy d'An- 
gleterre et tout l'ost eurent veu la fumière des Escots, 
ainsy que dessus est dit, ilz connurent bien tantost que ce 
estoient les Escots qtii estoient entrez au pays; si firent 
tantost cryer aux armes et cryer que chascun se deslogeast 
et suivîst ses banières. Ainsy fut fait, sique tantost furent 
ordonnées trois grosses batailles à pyé, et à chascune ba- 
taille deux ailles de cinq cents •rmeures de fer chascune, 
qui debvoient demeurer à cheval. Et sachiez qu'on disoit 
qu'il y avoit bien sept mille armeures de fer, chevaliers et 
escuîers, et trente mille hommes armez, la moitié montez 
sur petites haquenées , l'aultre moytié sergeans à pyé, en- 
voyez par l'élection des bonnes villes et à leurs gages , 
chascune bonne ville pour sa rate ; et si avoit bien vingt- 
quatre mille archers à pyé, sans la ribauldaille. 

Tout ainsy que les batailles furent ordonnées, on che- 
vaucha avant tout de rang aprez les Escots là où on véoit 
les fumières jusques à basses vespres. Adoncques se logea 
l'ost en ungbois, sur une petite rivière, pour aisier et pour 
attendre le charroy et la pourvéance, et tousjours avoient 

ars les Escots à cinq liewes prez de nostre ost , et ne les 
povions raconsuivir enlx ne leur ost. A lendemain, au 
point du jour, chascun fut armé et traîrent les banières 
aux champs, et chascun se traist à sa bataille et à sa 
banière, ainsy que ordonné estoit, et chevauchèrent les 
batailles ainsy arrangées, sans desrouter, parmy mon- 
taignes et valées, ne oncques ne poeusmes aprocherles 
Escots qui tousjoups ardoient devant nous, tant y avoit de 
bois, de mares et de désers sauvages , et malaisiées mon- 
taignes et valées ; et si n'estoit ul qui osast, sur la teste 
coper, forspasser ne chevaucher devant les banières fors 
que les mareschaulx. 

Quant* ce vint aprez nonne sur le vespre, gens, che- 
vaulx et charroys et mesmement gens à pyé estoient si tra- 
vailliez qu ilz ne povoient plus [aller] en avant, et les 
seigneurs aperchurent que ilz se travailloient es celle ma- 
nière pour néant; posé quil fust ainsy que les Escots les 
voulsissent attendre, si se jnettroient-ilz bien sur telle mon- 
taigna ou sur tel pas qu'ilz ne pouroient à eulx combastre 
sans trop grand meschief . Si commanda-on que on se lo- 
geast là endroit chascun ainsy qu'il estoit, jusques à ce que 
à lendemain on auroit avisé que on feroit. Ainsy fut tout 
l'ost celle nuit logé en ung bois, sur une petite rivière ; et 
le poy fut logé en une povre court d'abbaye qui là estoit. 
Se gens d'armes, chevaulx, charroys, ungs et aultres, et 
bestes sywans furent travailliez, ce ne fait pas à demander. 
Quant chascun eut pris pièce de t^rre pour loger, les sei- 
gneurs prirent conseil trestous ensemble comment on se 
pourroit combastre aux Escots, selon le pays là où ilz 
estoient; et leur sembla, selon ce, que les Escots en ra- 1 

» Froissart, chap. XXXVI. 

loiwit leur voye vers leur pays, tout ardant, et que nulle- 
ment ilz ne se povoient combastre à eulx entre ces mon- 
taignes fors que à leur grand meschief ; et si ne le povoient 
raconsuivir, mais passer leur convenoit celle rivière de 
Tyen, et se on se vouloit lever devant mynuit, et lende- 
main ung petit haster, on leur osteroit bien le passage de 
laditte rivière, et conviendroit qu'ilz se combattissent & 
meschief, ou ik demourroient tous en Angleterre pris à la 
trape. 

A * celle entente que dit vous ay, fut ordonné et accordé 
que chascun se traist à sa loge pour souper ce qu'il pour- 
roit' avoir , et deist chascun à ses compaignons que , si 
tost qu'on orrôit les trompes sonner, que on meist ses 
selles et appareillast ses chevaulx chascun; quant on l'or- 
roit la seconde fois , que chascun s'armast ; et à la tierce « 
que chascun montast sans targer, et se traist à sa banière, 
et que chascun preist sans plus ung pain , et le troussast 
derrière luy à guise de bracquonnier, et laissast-on là tous 
harnas et charroy s et toute aultre pourvéance , car on se 
combattroit lendemain à quelque meschief que ce fust , si 
auroit-on tout perdu ou gagnié. Ainsy que ordonné fut , 
ainsy fut fait , et fut chascun ordonné et monté à droicte 
mynuit; poy y en eust qui dormissent, combien que on 
eust durement travaillié le jour. Ainchois que les batailles 
fussent ordonnées ne assemblées à leur droit, le jour com- 
mença à paroir. Adoncques commencèrent les banières à 
chevaucher en haste terriblement par bruyères, par mon- 
taignes et valées malaisiées, sans point de plain pays. Et 
par dessus les montaignes, et en plains de valées estoient 
fangas et marescages, et si divers passages que merveille 

» Froissart, chap. XXXVIL 

estoit que chascun n'y demouroit , car chascun chevau- 
choit toudis avant sans attendre seigneur' ne compai- 
gnon. Et sachez quicunque estoit encroulé*, il trouvoit à 
grand paine qui luy aidast. Et si demeurèrent grand foi- 
son de bouviers atout leurs chevaulx en maint de lieux, 
et grand foison de sommiers et de chevaulx que on ne vit 
depuis ; et moult souvent on crya celluy jour aux armes 
et dist-on que les premiers se combastoient aux anemis, 
sique chascun qui cuidoit que ce fust vérité , se hastoit 
quanques il povoit , parmy mares , pierres et caiUoux , et 
parmy valées et montaignes, le heaume au chief , Tescu 
au col, le glaive ou Tespée au poing, sans attendre père, 
ne frère, ne compaîgnon. Et quant on avoit ainsy couru de- 
mye liewe ou plus , et on venoit au lieu dont ce cry par- 
toit, on se trouvoit déceu, car ce avoient esté cerfs ou 
bisses ou aultres bestes sauvages , dont il y avoit grand 
foison en ce bois ou es bruîères , qui s'esmouvoieilt et 
fuyoient devant ces banières et ces gens à cheval qui 
ainsy chevauchoient. 



> EncrouU^ enfoncé dans les terrains mouvanset marécageux, que 
Froissart nomme crolières, et auxquels Jean-le-Bel donne le nom de 
fangas, expression qui s'est conseryée jusqu'à nos jours au pays de 
Liège, où ces sortes de terrains sont encore appelés fanges ou/agnes. 



CHAPITRE XII. 



Comment les Angloys queroyent les Escots et ne sçavoient où 

ilz estoient. 



Ainsy* chevaucha le joeune roy le jour, et tout son ost, 
parmj ces montaîgnes et ces désers , sans bhemin tenir, 
sans voye et sans sentier , et sans ville fermée ne aultre 
trouver, fors que par advis , selon le soleil , tout le jour 
jusques à basses vespres que nous venismes sur celle ri- 
vière de Tyen, que les Escots avoient passée , et les con- 
venoit repasser, ce disoient les Angles. Quant nous fusmes 
là venus si travailliez et tourmentez si fortement que 
chascunpoeut sçavoir, nous passasmes oultre celle rivière 
à guey, moult à malaise, pour les grandes pierres qui 
dedans sont; et quand nous fusmes passez chascun s'en 
ala loger selon celle rivière, ainsy qu'il poeut prendre 
terre. Mais ainchoys que nous eussions pris pièce de terre 
pour loger , le soleil commença à esconser. Et si y avoit 
poy de gens qui eussent hache , ne coingnye , ne instru- 
ment pour loger ne pour bois coper ; et si y avoit de ceulx 
qui avoient perdu grande foison de leur compaignie, et ne 
sçavoient qu'ilz estoient devenus. S'ilz estoient h mésaise, 
ce n'est pas merveille. Et mesmement les gens ie pyé 
estoient demourés derrière; et si ne sçavoit-on en quel 

» Èroissart, chap. XXXVIII. 

lieu ne à cui demander, ce n'estoit point de merveille, car 
ceulx qui sçavoient le pays disoient que nous avions bien 
chevauché celle journée vingt huit liewes englesches, ainsy 
courant comme vous avez ouy, sans arrester fors que 
pour pisser, ou pour son cheval ressengler. Ainsy travail- 
liez, hommes et chevaulx, nous convint toute la nuit 
gésir tous armez sur celle rivière , chascun son cheval en 
sa main par le frain ; car on ne sçavoit où les atachier par 
défaulte de jour et de nos charroys que nous n'avions 
poeu mener par tel pays, ainsy que dit vous ay. Ainsy ne 
goustèrent toute celle nuit ne dé fain, ne d'avaine, ne de 
fourrage; et nous mesmes ne gouëtasmes d'aultre viande, 
tout le jour ne toute la nuit , que chascun son pain qu'il 
avoit derrière luy troussé, ainsy que dit vous ay, qui es- 
toit de la sueur du cheval tout enordi; ne ne busmes 
d'aultre bruvage que de la rivière courant , exceptez au- 
cuns seigneurs qui avoient bouteilles; et si poeut bien 
chascun penser que nous eusmes moult grand soif pour 
le chault et pour le grand travail que nous avions enduré 
le jour; et si n'eusmes toute la nuit ne feu ne lumière, ne 
n'en sçavions de quoy faire, exceptez aucuns seigneurs qui 
avoient aporté tortis sur leurs sommiers. 

Et en tel meschief passasmes celle nuit sans ester selles 
et sans désarmer. Quand le désiré jour fut venu, auquel 
nous cuidions avoir aucun confort pour nous et nos che- 
vaulx aisier, et pour nous loger ou pour nous combatre 
aux Escots , que nous désirions moult pour le désir que 
nous avions d'issir hors de celle mésaise et de celle po- 
vreté, adonbques commença à pleuvoir toute la journée, 
et plut si fort et si ennuyeusement que , ainchois nonne 
passé, la rivière sur laquelle nous estions logez devint si 
grande que nul ne la peust passer, pour quoy nous ne nul 

de l'oftt ne povions enroyer veoir là où ncms ecrtions cheus^ 
ne là où on pouroit trauver fourrage ne litière pour che« 
y aulx, ne pain, ne vin, ne aultre chose pour nous souste*- 
nir. Si nous convint tout le jour jeusner ainsy que la nuit, 
et nos chevaulx menger terre pour le gason, de la bruière 
et fueilles d'arbres, et coupper pieux de bois à bonnes esr- 
pées tout en plouvant, pour lyer nos chevaulx, et verges 
pour faire maisonnettes pour nous musser. 

Entour nonne , aucuns povres hommes du pays furent 
trouvez, et leur fut demandé où noua estions cheus, car nul 
de nostre ost sçavoit bien ce pays, ne certainement dire en 
quelle marche nous estions. Si dirent ces povres hommes 
que nous estions à quatorze liewes englesches du Nœnf- 
Chastel, et à onze de Cardueilh, et si n avoit nulle ville de 
là plus prez là où on poeut rien trouver pour nous aisier. 
Ce fut annonchié au roy et aux seigneurs, et envoya tan- 
tost chascun ses messages sur petis chevaulx et sur som- 
miers pour aporter pain et vin qui avoit bouteilles et 
avaine pour ses chevaulx. Et fist-on sçavoir de par le roy 
à la ville du Nœuf-Chastel que qui vouldroit gaagnier si 
amenast pain et avaine, et aultres denrées, on le payeroit 
tout secq et le feroit-on conduire à sauf conduit jusques 
en lost ; et leur fist-on sçavoir que on ne se partiroit de là 
entour jusques à tant que on sçauroit que les Escots es- 
toient devenus. 

A* lendemain, entour Teure de nonne, les messages 
que les seigneurs et les compaignons avoient envoyé re- 
vinrent et apportèrent ce qu ilz poeurent de pain, de vin, 
d'avaine et de chandeilles, et aultres pourvéances pour 
eulx et leurs maisnies; grandement ne fut mye, et avec- 

* 

ques eulx vinrent gens pour gaagnier qui amenèrent sur 
petis chevaulx et sur mules pain mal cuit en paniers, povre 
vin en grands barilz, et aultres denrées à vendre, dont 
moult de gens et grand partie de Tost furent appaisiez dure- 
ment ; ainsy lendemain et aprez, et aprez de jour en jour, 
tant que nous demourasmes là entour, sur celle rivière, 
huit jours entre ces montaignes, en attendant tous les jours 
la sourvenue des Escots , lesquelz ne sçavoient que nous 
estions devenuz, ne aussy sçavions-nous nouvelles de eulx. 

Et si fusmes nous ung jour et deux nuits séjoumans 
sur celle rivière, sans pain, sans vin, et sans avaine, et 
sans pourvéance nulle, et aprez par l'espace de quatre 
jours, qu'il nous convint acheter ung pain mal cuit six 
estrelins ou sept, qui ne debvoit valoir que ung parisy ; et 
nous convenoit acheter ung galet de vin vingt-quatre ou 
vingt-six estrelins, qui ne debvoit valoir que quatre; 
encor avoit-on si grand haste de famine, que Tung l'ostoit 
à Taultre hors des mains des marchans, de quoy avinrent 
pluseurs débas entre aucuns. Encor, avecques tous ces 
meschiefs, il ne faisoit que pleuvoir toute celle septmaine, 
pour quoy selles, paneaulx et contresengles furent toutes 
pourries et dérouptes, et tous nos chevaulx , ou la plus 
grand partie, blessiez sur le dos ; et ne sçavions de quoy 
ferrer ceulx qui defferrez estoient, ne de quoy couvrir fors 
de nos tonneles d'armes ; et aussy, n'avoit la plus grand 
partie de nous que couvrir pour la pluye et pour le froit, 
fors de nos hocquetons et de nos armeures, et n'avions de 
quoy faire feu fors que de verde laigne qui ne povoit durer 
encontre la pluye. 

A* tel meschief et à telle mésaise et povreté demou- 

' Froissart, chap. XL. 

rasmes entre celles montaignes et aur celle rivière toute 
la septmaine, sans sçavoir nulle nouvelle des Escots qui 
Guidions qu'ilz deussent là ou assez prez repasser pour 
retourner en leur pays. De quoy grand rumeur commen- 
cha entre les Angles, car aucuns vouloient mettre sus aux 
aultres qui avoient donné le conseil de là venir, qu'ilz 
Tavoient fait pour trahir le roy et ses gens ; sique par le 
conseil des seigneurs fut ordonné que on se mouveroit de 
là, et repasseroit-on la ditte rivière , sept liewes deseure 
là, où elle estoit mendre et plus aysie à passer; et fist-on 
tantost crier que chascun s'apareillast pour deslogier len- 
demain, et chascun siewist ses banières; et fist-on crier 
par le .roy que- qui se vouldroit travailler, il pourroit bien 
wagnier, car le premier qui apporteroit au roy nouvelles 
des Escots, et le certain lieu où le roy les pourroit trouver 
et leurs,osts, le roy lui donneroit cent marcs de rente héré- 
ditablement et le feroit chevalier. 

Quant ces nouvelles furent esparses devant l'ost, adonc- 
ques nous eusmes grand joye; adoncques se partirent de 
lost aucuns chevaliers et escuiers d'Angleterre, jusques à 
la somme de quinze ou de seize, pour la convoitise de 
gaagner celle promesse, et passèrent la rivière à grand 
péril et montèrent sur les montaignes là dont nous estions 
venus, et puis se partirent Tun çà Taultre là, et se mist 
chascun à l'aventure de par luy . 

A lendemain se deslogea tout l'ost et chevauchasmes 
celluy jour tout bellement , car noz chevaulx estoient 
flebes et mal livrés , et coissiez et cassez sur le dos, et mal 
ferrez, nos selles pourries et dérouptes, et nous mesmes 
mal dçsiennez. Et feismes tant que nous passasmes celle 
rivière à grand malaise et à grand péril, car elle estoit 
grosse et hors de sa rive pour la pluye, pour quoy il y en 

enst aucuns baigniez et aucuns des Anglois noyez, de 
quoy il ne nous chaloit pas grandement*. Quand nous 
fusmes passez nous logeasmes là endroit et trouvasmes 
ung petit meilleur pays , car nous trouvasmes fourrages 
assez^ et aprez, pour une nuit passer, une petite ville que 
les Escots avoient arse : si nous sembla que nous fussions 
cheus en paradis. 

Lendemain nous partismes de là et chevauchasmes par 
ces montaignes et valées tout le jour, siewant les banières, 
jusques entre nonne et vespres, qu'on trouva aucuns ha- 
meaulx ars et aucunes champaignes de blez , de prez et 
d'aultres choses, sique on se logea là celle nuit. 

Lendemain nous chevauchasmes tout ainsy que le jour 
de devant et logeasmes tout en telle manière. Nous ne 
sçavions là où on nous menoit, et n oyons nulles nouvelles 
des Escots. Au quart jour nous deslogeasmes le matin et 
chevauchasmes tout ainsy que les aultres jours jusques 
entre prime et tierce ; et faisoit adoncques assez beau temps 
car luisoit le soleil. 

Adoncques vint ung escuier fortement chevauchant de- 
vers la bataille , et dist au roy . « Sire , nouvelles vous 
aporte; les Escots sont à quatre liewes logiez prez de cy, 
sur une montaigne , et vous attendent ; et si ne s'osent 
mouvoir, et ont bien esté là huit jours et ne sçavoient 
néant plus nouvelles de vous que vous faisiez de eulx. Ce 
vous faiz-je sçavoir ferme, vray et estable , car je m'em- 
bati si prez de eulx que je fus pris et mené devant les sei- 
gneurs, et leur dis nouvelles de .vous et comment vous les 
quériez pour combatre à eulx. Et tantost les seigneurs me 

* Froissart a omis cette réflexion peu charitable à rencontre des An- 
glais. 

quittèrent ma prison quant je dis que vous debviez donner 
cent livres d estrelins à celluy qui premièrement vous ap- 
porteroit certaines nouvelles d'eulx , par celle condition 
que je leur créantay que je n auroye repos jusques à ce 
que je vous auroye dit ces nouvelles. Et sachiez que ilz 
dient que aussy grand désir ont-ilz de combatre à vous 
comme vous avez à eulz, et là les trouverez. » 



} 



CHAPITRE XIII. 



Comment le joeune roy Edowart assiégea les Escots gastans et 
ardans son pays, sur une montaigne. 



Tantost* que le roy et son conseil ont ces nouvelles en- 
tendu , il fist là tout l'ost arrester en blez , pour repaistre 
et ressengler les chevaulx; ce fut sur une blanche abbaye 
arse des Escots, qu'on clamoit au temps du roy Artus , la 
Blanche Lande. Là endroit se confessa chascun pour tan- . 
tost vivre ou morir , et fist son testament. Et fist le roy 
dire là endroit grand quantité de messes pour accommu- 
nier ceulx qui en auroient dévocion , et donna tantost à 
celluy escuier les cent livres de promesse , et lé fist che- 
valier à sa messe par devant tous , et les y assena bien et 
souffisamment. Quant on fut ainsy reposé et desjeuné ung 
petit , on sonna la trompette ; chascun ala monter et fist- 
on les banières chevaucher, ainsy que cil nouvel chevalier 
les conduisoit, et toudis chascune bataille aprez luy, sans 
desrouter, par montaignes et par valées, mais toudis ar- 
rengez ainsy que on povoit et que ordonné estoit ; et tant 
chevauchasmes en celle manière que nous venismes en- 
tour Teure de midi si prez des Escots que nous les voyons 
plainement et eulx nous . 

Aussytost qu'ilz nous veirent , ilz îssirent hors de leurs 

• Froîssart, chap. XLI. 

loges tout à pyé, et ordonnèrent trois bonnes batailles fai- 
ticement , sur le dévaler de la montaigne où ilz estoient 
logiez. Par-dessous celle montaigne couroit une rivière 
forte et roide, et plaine de cailloux et de si grosses pierres 
que on ne la povoit passer sans grand meschief et malgré 
eulx. Et encore, se nous eussons passé la rivière, si n'y 
avoit il point de place entre elle et leur compaignie où on 
eust peu rengier nos batailles. Et si avoient leurs deux 
premières batailles establies sur deux croupes de roches là 
où on ne povoit bonnement monter pour les assaillir; et 
ilz nous povoient bien tous lapider et défroisser de pierres 
se nous fussons passez celle rivière, et si ne poions nulle- 
ment retourner. 

Quant les seigneurs de nostre ost veirent leur conve- 
nance, ilz nous firent tous descendre à pyé, et ester nos 
espérons , et renger les trois batailles ainsy que ordonné 
avoient l'aultre jour. Là endroit devinrent pluseurs che- 
valiers. Quant ces batailles furent rengées et ordonnées, 
aucuns des seigneurs d'Angleterre amenèrent le joeune 
roy à cheval par devant toutes les batailles pour les gens 
d'armes plus resbaudir; et prioit moult gracieusement 
que chascun se penast de bien faire et de garder son hon- 
neur ; et faisoit commander sur la teste que nul ne se meist 
devant les banières , ne ne se mouvist jusques atant que 
on luy commanderoit. Ung petit aprez, on commanda que 
les batailles alassent avant vers les anemys , tout belle- 
ment, le petit pas. Ainsy fut fait. Si ala bien chascune 
bataille ung grand bonnier avant jusques au dévaler de 
la montaigne ; et ce faisoit-on pour veoir si les auemis se 
desrocheroiént ' point, et pour veoir comment ilz se naain- 

< Au Ueu de cette expression pittoresque , on lit dans les imprimés 
de Froissart, se desrouteroient point 

tiendroient. Mais on ne poeut aperchevoir qu'ilz se moeus- 
sent en rien ; et si estions si prez Tung de Taultre que ou 
cognoissoit bien partie de leurs armes; aussy faisoient- 
ilz des nostres. Adoncques nous fist-on arrester tous coys, 
pour avoir aultre conseil, et si fist-on aucuns compaignons 
monter sur courchiers pour escarmucher, et pour aviser 
le passaige de la rivière, et pour veoir leur convenance de 
plus prez ; et aussy leur fist-on assavoir par leurs héraults 
que, s'ilz vouloient passer oultre la rivière pour venir 
combattre à plain , on se trairoit arrière et leur lairoit-on 
place pour leur bataille rengier et tantost ou à lendemain 
au matin ; et se ce ne leur plaisoit, qu'ilz voulsissent faire 
le semblable. Quant ilz ouyrent ce, ilz eurent conseil et 
respondirent qu'ilz n'en feroient ne Tun , ne l'aultre , maiz 
le roy et tout son conseil véoient bien qu'ilz estoient en 
son royaume et Tavoient ars et gasté, si luy en ennuyoit, 
si le venissent amender, car là demourroient-ilz tant qu'il 
leur plairoit. 

Quant* les conseillers du roy veirent qu'ilz n'en au- 
roîent aultre chose, ilz firent crier et commander que chas- 
cun se logeast là environ , sans reculer. Ainsy nous 
logeasmes celle nuit moult à grand mésaise, sur dure 
terre et pierres sauvages, et tondis armez et à grand mes- 
chief. Mais les garchons ne poeurent recouvrer de pieulx 
ne de verges pour lyer nos chevaulx, ne fourrages ne 
litière pour nous aider ne les chevaulx , ne laigne pour 
faire feu. Et quant les Escots se perchurent que nous nous 
logeasmes en celle manière, ilz firent demeurer aucunes de 
leurs gens sur la place là où ilz avoient estably leurs ba- 
tailles, et si se-retrairent à leurs loges, et feirent tantost 

1 Froissart, chap. XLII. 

feux que c'estoit merveille à regarder ; et firent entire nuit 
et jour si grand bruit à corner de leurs grands cora à une 
fois, et de jupper tout à une voix; qu'il nous seumbloit 
que ce fussent les grands deables d'enfer qui là fussent 
venus pour nous estrangler. Ainsy fusmes nous logez 
celle nuit , qui fut la nuit Saint-Pierre d'aoust mil cîcc et 
xxvij , j usques atant que les seigneurs eurent ouy xnesse 
à lendemain; et quant ilz eurent ouy messe, 01:1 fist 
chascun armer et les batailles renger ainsy que le jour de 
devant. 

Quant les anemis virent ce , ilz se vinrent aussy bien 
renger sur leur pièce de terre que le jour de devant, et de- 
meurèrent les deux osts là tout le jour jusques aprez midi, 
que oncques les Escots ne firent semblant de venir vers 
nous, et aussy nous ne les po voyons aler assaillir sans 
très -grand meschief. Pluseurs des compaignons , qui 
avoient chevaulx dont ilz se povoient aidier, passèrent la 
rivière, et aucuns à pyé, pour escarmucher à eulx et 
aussy se desroutèrent aucuns de leur ost qui couroient et 
racouroient tout en escarmuchant, tant qu'il y en eut* de 
morts , de navrez , de prisonniers d'une part et d'aaltre. 
Ainsy que aprez midi les seigneurs firent sçavoir qu.e un 
chascun se retraist à sa loge , car nous estions là pour 
néant ; nous le fismes moult voulentiers , car nous veyons 
bien que aultre chose ne s'en povoit faire. 

Ainsy demourasmes là par trois' jours, et les Escots 
d'aultre part sur leur montaigne, sans départir. Toutes 
les heures du jour y avoit gens escarmuchans et d'une 
part et d'aultre, et souvent en y avoit de mors et de pris ; 
et tant faisoient les Escots de feux à la minuit coustu- 
mièrement, que c'estoit grande merveille ; et faisoient si 
grand bruit de corner et de jupper tout à une voix,] que il 

nous sembloit que tout enfers fût là, et que les deables y 
fussent assemblez. L'entencîon des seigneurs d'Angleterre 
estoit de tenir ces Escots là comme assiégez, puisqu'ilz ne 
se povoient à eulx combatre, et les cuidoient bien affamer, 
car nulle pourvéance ne leur povoit venir, et si ne povoient 
de là partir ; et sçavoient bien les Angles , par les prison- 
niers qu'ilz avoient, qu'ilz n avoient point de pourvéance 
de pain, ne de vin, ne de sel. Bestes avoient-ilz à grand 
foison quilz avoient pris au pays; si en povoient menger 
en yawe et en rost à leur plaisir, sans pain et sans sel. de 
quoy il ne leur chault pas grandement, maiz qu*ilz ayent 
ung poy de farine dont ilz usent à la fois comme je vous 
ay dit ci-desseure. Et aussy en usoient bien aucuns An- 
glois en nostre ost, et nous en vendoient bien quant nous 
avions faulte de pain. 

Au quart jour, quant nous fusmes esveilliez au matin, 
et nous regardasmes vers la montaigne là où nos anemis 
estoient logiez , nous ne veismes nulluy, car les Escots 
s'en estoient partis dès le minuit. Si eurent noz seigneurs 
grande merveiUe, et ne sceurent que penser qu'ilz estoient 
devenus : si envoyèrent tantost gens à cheval et à pyé par 
ces montaignes, pour regarder qu'ilz estoient devenus. Si 
furent trouvez, entour Teure de prime, sur une aultre 
montaigne logez à deux petites ly ewes de la montaigne 
dont partis estoient, et estoient sur la rivière mesmement, 
et en plus fort lieu assez que devant ; et estoient logez en 
ung bois, pour estre mielx repus, et plus secrètement aler 
et venir quant ilz vouldroient. 

Si tost qu'ilz furent là trouvez, on nous fist desloger et 
porter tout quanques nous avions sur une aultre mon- 
taigne, droit encontre eulx; et nous fist-on tantost rengier 
et faire semblant d'aler sur eulx; mais si tost qu'ilz nous 

veirent venir, ilz issirent ho^ de leurs loges, et se vinrent 
logier bien faiticement assez prez de la rivière à rencontre 
de nous ; maiz oncques ne vouldrent venir vers nous et 
nous ne poyons aler vers eulx que nous ne fussons tous 
perdus ou mors ou pris à grand meschief . 

Ainsy logeasmes nous là encontre eulx, et demourasmes 
dix-huit jours tous accomplis sur celle seconde mon- 
taigne, et tous les jours rengiez contre eulx et ilz encontre 
nous; ne oncques ne vouldrent passer oultre par devers 
nous, ne nous livrer terre par de là, ne prendre convenant 
ne traittié que nous leur baillissons par deçà * ; et si n'eu- 
rent oncques, tout le temps pendant, pain, ne vin, ne sel, 
ne cuir tané, ne conrée pour faire housseaulx ou soulers, 
ains faisoient soulers de cuir tout cru atout le poil; et nous, 
d'aultre part, n'estions pas trop aises, car nous ne sçavions 
où loger, ne de quoy couvrir, ne où aler fourrager, fors 
que es bruières. Si poeut chascun sçavoir que nous avions 
grande mésaise de nos tentes et de nos charrojs, et de 
nos oustilz que nous avions achetez pour nous aisier, et si 
les avions laissé en ung bois sans garde, là où nous ne les 
povoyons ravoir, et si ne sçavions où c'estoit. Ainsy f usmes 
nous ung moys tout plain à tel meschief et à tel mésaise, 
comme vous avez ouy, que toutes nos pourvéances nous 
estoient faillies à nostre plus grand besoing, et comment 
que pourvéances nous venissent chascun jour à vendre à 
pluseurs costez , tant que nous avions assiégé les Escots, 
et que nous demourasmes là encontre eulx , si n'eusmes 
oncques si bon marchié que ung pain mal cuit et de mau- 
vaiz blé ne nous coustast trois estrelins , qui ne debvoit 

* 

^ Tout ce qui suit jusqu'à Talinéa a été omis par Froîssart, et reni' 
placé par ces deux lignes : « Si vous dis que en vérité Tung ost et 
l'aultre en ces séjours eurent moult de mésaises. » 

valoir que ung parisy à la ville, et ung galon de povre vin 
eschauffé douze estrelins, qui ne valoit au tonnel que trois. 
Si nous convenoit vivre et livrer nos garchons bien es- 
troittement , car toudis avions-nous paour de plus grand 
famine et que argent ne nous falist par trop longuement 
demeurer. 

La* première nuit que nos seigneurs furent logiez sur 
celle montaigne, messire Guillaume Douglas, qui estoit 
moujt proeu, hardi et entreprenant, prist, environ la 
minuit, deux cents armeures de fer, et passa celle rivière 
bien loin de nostre ost, par quoy on ne s'en aperchut et se 
fery en l'ost des Anglois moult vassaument, en criant : 
« Douglas! Douglas! vousmorrez tous seigneurs Angles, » 
et en tua bien luy et sa compaignie plus de trois cents, et 
fery des espérons jusques devant la tente du roy, toudis 
criant et huant : « Douglas ! Douglas , » et coppa deux ou 
trois cordes de la tente du roy. 

En * telle manière que ie vous ay conté demourasmes- 
nous ™ït-de.x jo J J o« d J ..nj»gna.. devant 
ces Escots, toudis escarmuchant qui vouloit escarmucher, 
et presque chascun jour rengiez les ungs contre les aultres 
une fois ou deux ; et moult souvent, quant on estoit retrait 
et desarmé , recrioit-on : « Aux armes, les Escots sont 
passez; » si nous convenoit armer et puis nous trouver 
quelque part que ce fust, puis il nous faloit guetier chas- 
cune nuit, par connestables, sur les champs, en trois lieux 
à trois costés de l'ost, aprez ce que messire Guillaume 
Douglas fist celle envahye comme vous avez ouy ; et com- 



^ Fpoissart, chap. XLIII. 

' Tout cet alinéa a été omis pai* Froissart, dans la dernière rédaction 
de sa chronique ; il n'existe que dans le manuscrit d'Amiens, et en partie 
dans celui de Yalenciennes. 

mandoit-on bien en chascune guette deux cents armeures 
de fer, car, chascun jour donnoit-on à entendre à ces 
seigneurs d'Angleterre que les anemis estoient ordonnez 
de venir courre sus par nuit nostre ost , car ilz ne se po- 
voient plus tenir ainsy n'endurer telle famine. Ces nou- 
velles nous faisoient plus ententivement guettier ; de quoy 
nous estions durement travailliez et ennoyez avecque la 
povreté que nous endurions. Car nous de par dechà la mer 
avions à faire grand paine, c'est assavoir deux guets 
chascune nuit, l'un avecque les seigneurs d'Angleterre 
sur les chevaulx contre les Escots, et l'aultre en nos loges 
contre les archiers, qui nous hayoient plus que les Escots, 
et le nous disoient bien, et nous^ réprou voient souvent la 
bataille que nous avions eu à Eurewik, ainsy que vous 
avez ouy, et nous appelloient murdriers. Ainsy estions 
jour et nuit en très-grand paour, en paour des Escots, 
qui si prez de nous estoient, et des archiers, qui entre nous 
logiez estoient, et souvent nous menachoient; aussy estions 
en grand paour de famine et de plus grand mésaise avoir 
pour la longue demourée. 

Le* desrain des dix-huict jours fut pris ung chevalier à 
escarmuchier, qui moult envis vouloit dire à nos seigneurs 
des convenances de leur ost, fors qu'il dist que leurs sei- 
gneurs avoient accordé entre eulx le matin que chàscun 
fût armé au vespre, et que chascun siwist la banière mes- 
sire Guillaume de Douglas , quelque part qu'il vouldroit 
aler, et que chascun le tenist en secret; maiz le chevalier 
ne sçavoit de certain qu'il avoit enpensé. Sur ce eurent les 
seigneurs d'Angleterre conseil ensemble, et dirent que par 
aventure les Escots pourroient bien venir brisier nostre 

> Froissart, chap. XLIV. 



DE JEHAN LE BEL. 69 

ost à deux costés, pour eulx mettre en aventure de vivre 
ou de morir, car plus ne povoient endurer leur famine. Si 
ordonnèrent nos seigneurs que chascune de nos deux ba- 
tailles fut rengée en trois places devant nos loges, et que 
on fist grands feus enmy chascune place, par quoy on veist 
plus cler l'un l'aultre; et que chascun gesist toute la nuit 
armé en la place, pour attendre l'aventure de Dieu, et pour 
estre plus ensemble, et que les garchons demeurassent es 
loges pour garder les chevaulx. Ainsy fut ordonné, ainsy 
fut fait, et gesit chascun toute nuit sur ses armes en celle 
place, devant le feu et dessoubs les banières, sur le cul ou 
sur la jambe de son compaignon*. 

Quant ce vint sur le point du jour, deux trompeurs 
d'Escoce s'enbastirent sur l'un des guets qui estoient aux 
champs , et furent priz et amenez devant les seigneurs et 
le conseil du roy , et dirent : « Seigneurs , que guettiez 
vous ici, vous guettiez pour néant, car, sur nos testes, les 
Escots s'en sont tous alez dès devant la minuit, et sont jà 
quatre ou cinq liewes loing, et nous ont amené avecque 
eulx bien une lieue loing, pour doubtance que nous ne le 
vous annonchissions , et puis nous ont donné congié de le 
vous venir dire. » Quant les seigneurs entendirent ce, ilz 
eurent conseil et veirent qu'ilz estoient déceu de leur cui- 
dier, et dirent que le chasser aprez les Escots ne leur 
prouffitoit riens , car on ne les povoit raconsuivir. Maiz 
toutefois, pour doubtance de déchevement, détinrent les 
seigneurs les deux trompeurs tous coys, et nous firent 
demeurer en tel point jusques à heure de prime. Adonc- 
ques s'en ala chascun à sa loge pour s'aisier , et les sei- 
gneurs alèrent à conseil pour accorder que l'on feroit. 

' Dessous sa bannière et son penonceau. Froissart. 

TantOBt aucuns des compaignons, et je avecques , mon- 
tasmes sur nos ronchins et passasmes la rivière, et mon- 
tasmes contremont la montagne qui estoit forte et mal 
aisie, et alasmes veoir les loges des Escots, et trouvasmes 
plus de cinq cens grosses bestes bonnes et crasses tantost 
mortes, que les Escots avoient tué pour tant qu* elles ne les 
povoient suir, et si ne les vouloient pas laissier vives aux 
Angles. Et si trouvasmes plus de quatre cents chaudières, 
faittes de cuir atout le poil , pendantes sur le feu, et plaines 
de chair et d'yawe , pour faire bouillir, et plus de mille 
broches plaines de chair pour faire rostir , et plus de dix 
mille vielz soulers tous usez , faitz de cuir tout cru, atout 
le poil, que ilz avoient laissié. Et si trouvasmes cinq po- 
vres prisonniers que les Escots avoient laissié en ce bois, 
tous nuds, lyez aux arbres, par despit, et deux lesquelz 
avoient les jambes brisées; mais nous ne sçavions parler à 
eulx ; et touteffois nous les deslyasmes et les laissasmes 
aler, et puis retoumasmes à nos loges si à point que chas- 
cun se deslogeoit pour aler vers Angleterre par le conseil 
des seigneurs ^ ; de quoy nous estions moult aises , mais 
trop dolens estions de ce que nous avions enduré tant de 
maies meschéances, et si nous partions à si pou de fait. 

Touteffois nous nous deslogeasmes , et suismes les ba- 
nières cellui jour jusques aprez vespre, que nous lo- 
geasmes en ung beau pré, et trouvasmes assez à fourrager, 
c^ bien besoing nous faisoit et à nos chevaulx qui estoient 
si morfondus , si affamez , si débrisiez et cachiez des po- 
vres selles, que on ne les povoit chasser avant ne seoir 
sur eulx'; et si n'avions peneau de selle, ne sengle, ne 

* Les trois lignes qui terpinent cet alinéa ont été omises par 
Froissart. 
' Tout ce qui suit, jusqu'à la fia de Taiioéa, a été ïk^Xigé par Frois- 

contresengle , culiëTe , bride ne poytral , que tout ne fut 
rompu et pourry, ains convenoit le plus de nous faire 
peneaulx de vielz pourpoins ou de vielles flossades , qui 
avoir les povoit, pour mettre dessus nos selles et sengler 
dessoubs nos sengles ; et avecques tout ce le plus de nos 
chevaulx estoient tous dçfferrez par deffaulte de fer et de 
mareschal. Je vys pluseurs fois vendre ung clou de cheval 
six estrelins , par quoy on poeut bien dire , qui sçauroit 
tous les meschiefs, les paines, les travaulx de la première 
chevauchée et de caste , que oncques si joeune prince que 
nostre roy estoit n'avoit entrepris deux si dures, ne si tra- 
vaillant, ne si périlleuses chevauchées, comme ces deux 
avoient esté , et toutes deux en une année entreprises et 
achevées ; et si n*avoit que seize ans , aînsy que disoient 
tous les plus proeux de nostre ost , et ceulx qui avoient le 
plus veu. Ainsy logeasmes celle nuit en ce beau pré, delez 
un^ beau parc, et nous aisasmes ainsy que nous poeusmes, 
car besoing en avions, et sçavoit bien Keu. et si donnions 
ung petit plus asseurément. 

Le lendemain deslosgeasmes et chevauchasmes tout cel- 
lui jour assez bellement pour nos chevaulx déporter jusques 
au vespre que nous arrivasmes delez une grande abbaye 
à deux liewes prez de la cité de Duraine. Et si logea le roy 
celle nuit en celle court, et nous et tout Tost se logea 
contreval le pré, et trouvasmes assez à fourragier herbes, 
vesches et blez. Lendemain se reposa Tost là endroit tout 
coy, et le roy et les seigneurs allèrent veoir la cité et Tes- 
glise de Duraine ; et adoncques fist le roy féaulté à 
Fevesque et aux bourgeois , car encor pas fait ne Tavoit. 



sart, dans la dernière rédaction de ses chroniques, mais il existe dans 
le manuscrit d^Amiens. 

En celle cité trouvasmes-nous nos charretons et nos char- 
rettes et tout nostre hamas que nous avions laissé , vingt- 
deux jours devant , en ung bois à minuit , ainsy comme 
vous avez ouy cy devant conter ; et les avoient les bour- 
geois de la cité fait ramener à leurs propres cousts pour les 
sauver, et les avoient fait mettre en granges wides, à 
chascune charrette son penonchiel pour recognoistre. Se 
nous fusmes joyeulx de ces nouvelles, ce ne fait pas à de- 
mander, car toL nos draps et nostre avoir estoient dessus 
ces charrettes ; si n'avions^ que vestir fors nos pourpoins 
puans de sueur et de pluye, et povres brayes et mal lavées. 
A lendemain nous feismes atteler nos petis chevaulx à nos 
charrettes, et nous meismes à la voye aprez le roy et les 
seigneurs, et venismes aprez trois jours à la bonne cité de 
Eurewik. Là la royne estoit et attendoit la revenue de son 
filz ; et se traist chascun en son hostel ainsy qu il s'en es- 
toit party. 

Ainchois que nous parvenissions à Eurewik, tous les 
Angles s*estoient départis et râlez vers leurs maisons et 
leurs pays, fors aucuns chevaliers lesquelz estoient de- 
meurez pour luy faire compaignîe ; et nous demourasmes 
en la cité bien six jours aprez nostre revenue. Si furent 
haultement festiez et honnourez messire Jehan de Hay- 
nau , le gentil chevalier , et tous ceulx de sa compaignie , 
du roy, du royaume , de la royne , et de tous générale- 
ment , et mesmement des dames lesquelles là estoient ; et 
fist chascun somme de ses chevaulx morts et vifs et de ses 
frais. Si en fist le roy sa debte envers ledit messire Jehan, 
et ledit messire Jehan s'en obligea envers tous ses com- 
paignons , car le roy ne povoit si tost recouvrer argent 
tant que les chevaulx montoient. Maiz , on nous délivra 
assez argent par raison pour revenir en nos pays; et puis 

aprez fusmes-nous dedens Tannée tous payez de ce que nos 
chevaulx montoient. 

Quant nous eusmes relivré nos chevaulx, nous ache- 
tasmes chascun de petites haquenées qui nous peussent 
raporter, et renvoyasmes tous nos gardions et nos gros 
harnas, tentes , sommes, maies et bahus, dont nous n'a- 
vions que faire , et les feismes là endroit mettre en ung 
vaissel que le roy nous fist livrer. Et montèrent tous nos 
gardions et arrivèrent à TEscluse, et nos seigneurs et 
nous tous preismes congié du roy, de la royne, et des 
aultres seigneurs , et nous fist le roy conduire jusques à 
Douvres par douze chevaliers, pour la doubtance des An- 
gles et des archiers , qui nous hay oient et nous avoient 
durement menachié à la départie ; pour quoy nous chevau- 
chasmes tondis armez parmy le royaume jusques à Dou- 
vres. Là nous trouvasmes vaisseaulx et naves toutes 
prestes par le commandement du roy, et passasmes le plus 
tost que nous poeusmes à Wissant, car nous désirions 
moult nostre retournée, pour la doubtance des Angles, et 
pour la grand mésaise que nous avions eu et enduré ainsy 
que vous avez ouy. Quant nous fusmes arrivez à Wissant, 
chascun prit congé l'ung de l'aultre, biep courtoisement 
et humblement, et ala chascun là où il amoit mielx*. 



^ On trouve dans Froissart, à la fin de ce chapitre, dix à douze lignes 
qu*il a ajoutées au texte de Jean le Bel. 

Comment le noble roy Edowart fut marié à la fille du conte 

de Haynau. 



Depuis* que cette grande et dure chevauchée fut dé- 
partie, ne demeura pas longtemps aprez que le gentil roy, 
madame la roy ne sa mère, le cuens son oncle, le cuens 
Henry de Lencaste, messire Rogier, sire de Mortemer, et 
les aultres barons d* Angleterre, lesquelz estoient demeurez 
du conseil pour le gouverner, eurent conseil de le marier. 
Si envoyèrent ung évesque, deux chevaliers banneres, et 
deux bons clercs à messire Jehan de Haynau, pour luy prier 
et aydier à mettre conseil à ce que cil gentil roy fust 
marié, et que il voulsist donner bon moyen à ce que mes- 
sire le conte Willeaume de Haynau, son frère, et conte 
aussy de Holande et de Zélande, luy voulsist envoyer une 
de ses filles , car il Tauroit plus chière que nulle aultre 
pour Tamour de luy. Le gentil chevalier messire Jehan de 
Haynau festia moult grandement ces seigneurs messages 
de quanques il poeut, et bien le sçavoit faire. Quant il les 
otbien festié, il les mena par devers monseigneur son frère, 
à Valenchiennes , qui grandement et honorablement les 
recheut, et les festia si souverainement que longue chose 
seroit à recorder. 

* Froissapt, chap. XLV. 

Quant ainsy furent festiez, ilz firent leur message, ainsy 
que commandé leur estoit, et bien à point et sagement le 
firent. Le gentil et noble conte leur respondit tost et moult 
courtoisement, par le conseil de messire Jehan son frère, 
et de madame la contesse mère à la damoiselle, disant que 
moult grand mercy à monseigneur le roy et à madame la 
royne sa mère et à tous les seigneurs par le conseil des- 
quelz ilz estoient là venuz, quant tant leur estoit que de 
leur faire tel honneur que, pour telle chose, ilz avoient 
envoyé si souflS.sans gens , et que moult voulentiers s'a- 
cordoient à leur requeste se nostre saint père le pape s'y 
accordoit et sainte esglise. Celle response leur souflfet 
bien et grandement , et envoyèrent tantost deux de leurs 
chevaliers et de leurs clercs vers le saint père, en Avignon, 
pour impétrer la dispensation de celluy mariage accorder ; 
car sans le saint père faire ne se povoit, pour le lignage 
de France dont ilz estoient moult prochains, si comme au 
tiers degré , car leurs deux mères estoient cousines ger- 
maines issues des deux frères. Assez tost aprez qu'ilz 
furent venus en Avignon, ilz vont faire leur besongne, 
car le saint père et le collège s'y accordèrent de légier, 
pour la haulte noblesse dont ilz estoient. 

Quant * ces messages furent retournez d'Avignon à Va- 
lenchiennes, à toutes leurs bulles, le mariage fut tantost 
construit, et fist-on la damoiselle pourveoir et appareiller 
de tout ce qu'il luy faloit, si honnourablement comme à 
telle damoiselle, laquelle debvoit estre royne d'Angleterre, 
afféroit. Quant appareillée fut, elle fut espousée par la 
vertu d'une procuration souffisanment faitte, qui luy fut 
aportée de par le roy d'Angleterre, et puis fut mise à la 

* Froissart, chap. XLVI. 

voye pour mener en Angleterre à Londres, par devers son 
mary qui là Tattendoit pour la couronner. Jusques à Lon- 
dres la conduisit le gentil chevalier messire Jehan de 
Haynau son oncle, qui très-grandement fust rechut, festié 
et honnouré du roy , de madame la royne sa mère, de toutes 
les dames et de tous les barons d'Angleterre. S'il eut 
adoncques à Londres grande feste et grande noblesse de 
seigneurs, de ducs, de contes, de barons, de chevaliers, 
de haultes dames, depuchelles, de riches atours, de riches 
parements, de jouster, de bouhourder pour l'amour d'elles, 
de danser, de caroller, de jeus, de beaulx mengier chascun 
jour donnez, ce ne fait pas à demander; chascun qui scet 
que à noblesse affiert le doibt bien penser. Et dura bien 
celle feste par l'espace de trois septmaines, ainchoys que 
ledit messire Jehan se partist. 

Au chief des trois septmaines , il se partit à toute sa 
compaignie, bienfourny de beaulx joyaulx qu'on luy avoit 
donné de costé et d'aultre, et demeura la joeune royne à 
petite compaignie de gens de son pays, excepté ung 
joeune damoisel qu'on nommoit Watelet de Manny, qui 
demeura pour le servir et trenchier devant elle, lequel 
acquist si grand grâce depuis envers le roy et tous les 
barons ,, qu'il fust du secret et grand conseil du pays au 
gré de tous; et fist en aprez tant de proesses de son corps, 
en tant de lieux, qu'on n'en sçauroit dire le nombre, et 
tant de hardies entreprises , dont vous orrez parler d'au- 
cunes en ce livre, qu'il acquist nom du plus proeu que on 
sache. Et bien le doibt-on tenir pour souverain proeu, 
aprez le noble roy Edowart et le gentil duc de Lencaste, 
qui tous les passe de fait et de renommée. Cy endroit lai- 
ray ung petit à parler de ceste matère et parleray d'une 
aultre. 



CHAPITRE XV. 

Comment le roy Robert d'Escoce chargea à messîre Guillaume 
Douglas de porter son cœur au saint sépulchre. 

Aprez'jce^ue les Jg^çoi^s se partirent par nuit de la 
montaigné là où 1^ roy et les seigneurs d'Angleterre les 
avoient laissié, ainsy que vous avez ouy, ilz alèrent vingt- 
deux liewes de celluy pays sauvage , sans arrester, et pas- 
sèrent celle rivière de Tyen assez prez de Cardueilh en 
Galles, et lendemain rentrèrent en leur pays étala chascun 
à sa maison. Assez tost aprez seigneurs et aucuns bons 
proeudonmies pourchassèrent tant entre le roy d'Angle- 
terre et son conseil, et entre le roy d'Escoce, que une trêve 
fut accordée entre eulx à durer par l'espace de trois ans. 

Celle trêve durant , avint que le roy Robert d'Escoce, 
qui avoit esté si proeu , estoit devenu vielz et flèbe , et 
chargié de la grosse maladie, ce disoit-on , tant que morir 
le convenoit. Quant il vist que morir debvoit sans retour, 
il manda tous les barons de son royaume es quelz il se fioit 
le plus par devant luy, et leur dit que morir le convenoit 
ainsy qu'ilz véoient ; si leur prya moult affectueusement et 
leur chargea qu'ilz gardassent, sur leur féaulté, loyaul- 
mçnt son royaume à David son filz, et quant U seroit venu 
en aage, qu'ilz obéissent à luy, et le couronnassent à roy et 

* Frdasvrt, ehap. XLVII. 

le mariassent en lieu si souffisant comme il luy apparte- 
noit. En aprez, il appella le gentil chevalier messire Guil- 
laume Douglas , et luy dist devant tous les aultres : 
« Messire Guillaume chevalier, ains vous sçavez que ay 
eu moult à faire en mon temps et ay souffert moult pour 
maintenir les droits de cestuy royaume. Et quant j'ay eu 
le plus à faire, je fis ung vœu que je n'ay point accompli, 
dont il me poise; j'ay voé que s'il estoit ainsy que je 
pousse tant faire que j'eusse ma guerre achevée, par quoy 
je pousse cestuy royaume gouverner en paix, je iroye 
guerrier les anemis de nostre Seigneur, et les contraires 
de la foy crestienne oultre mer, à mon léal povoir. A ce 
point a toudis mon cuer tendu , mais nostre Seigneur ne 
Ta pas voulu consentir ; si m'a tant donné à faire en mon 
temps, et au desrain m'a si entrepris de feblesse et de 
grief ve maladie, qu'il me convient morir ainsy que vous 
véez ; et puisqu'il est ainsy que le corps de moy ne poeut 
aler ne achever ce que le cuer a tant désiré , je weil en- 
voyer le cuer pour le corps, pour moy et pour mon vœu 
acquittier. Et pour ce que je ne sçay en tout mon royaume 
nul plus proeu de vostre corps ne mielx taillé de celluy 
voeu accomplir en lieu de moy, je weil et vous prye, che- 
valier amy et espécial, tant et si affectueusement que je 
puis , que vous à faire ce voyage vous employez, pour 
l'amour de moy et pour mon âme acquittier envers nostre 
Seigneur, Et je tien tant de vostre noblesse et de vostre 
léaulté, que se vous l'entreprenez, vous ne le fauldrez 
nullement, pourquoy se vous le me promettez, je morray 
plus aise. Maiz que ce soit par telle manière que je vojis 
diray : je weil, si tost que je seray trespassé, que vous 
prenez le cuer de moy et le faittes bien enbasmer, et 
prenez tant de mon trésor que bon vous semblera pour 

parfournir le voyage pour vous et pour tous ceulx que 
vous vouldrez mener avecques vous; et emportez mon cuer 
au saint sepulchre , là où nostre Seigneur fut enseveli, 
puis que le corps n'y poeut aler ; et le faittes si grandement 
et vous pourvéés de toutes choses et de compaignies si 
souffisamment comme à vostre estât appartient ; et que 
par tout où vous vendrez, qu'on sache que vous portez 
comme message le cuer du roy d'Escoce, puis qu'ainsy est 
que le corps ny poeut aler. » 

Tous ceulx qui là estoient commencèrent à plourer 
moult tendrement, et quant le dit messire Guillaume 
poeut parler, il respondi : « Gentil sire, cent mille mercys 
de la grand honneur que vous me faittes, quant vous si 
noble et si grand chose et tel trésor m'enchargiez et com- 
mandez ; et je feray très voulentiers et de cuer vostre com- 
mandement, jamaiz n'en doubtez, à mon léal povoir, com- 
bien je ne soys mie digne ne souffisant pour telle chose 
achever. » — « Ha ! gentil chevalier, dist adoncques le roy, 
grand mercys, mais que vous le me créantez. » — «Certes, 
sire, môult voulentiers, fait le chevalier. » Et luy créanta 
tantost comme léal chevalier. Adoncques dist le roy : « Or 
soit Dieu gracié, car je morray plus à paix doresenavant, 
quant je sçay que le plus souffisant de mon royaume et le 
plus proeu achèvera ce que je n'ay pu oncques achever. » 

Assez tost aprez trespassa le proeu roy d'Escoce de ce 
siècle, et fut enseveli si honnourablement comme à luy 
afféroit, selon l'usage du pays, et luy fut le cuer osté et 
embasmé, ainsy comme il Tavoit commandé. Et se com- 
mença le gentil chevalier, messire Guillaume Douglas, à 
pourveoir et appareillier de mouvoir quant temps et saison 
seroit d'achever ce que promis avoit. 

En ce temps assez tost aprez trespassa de ce siècle le 

6 

noble et vaillant conte de Moret qui estoit le plus grand 
efc le plus poissant du royaume d'Escoce, qui portoit ung 
escu d'argent à trois oreillers d'or. 



--=^^fe:^"^'=r^ 



I 



CHAPITRE XVI. 



Comment messîre Gaillaume Douglas se parti d*Escoce pour faire 

son voyage. 



Quant * le printemps vient et la bonne saison pour mou- 
voir qui veult passer la haulte mer, et le gentil chevalier 
messire Guillaume Douglas fut si pourveu comme à luy 
appartenoit, selon ce que commandé luy estoit, il monta 
sur mer, enEscoce, et vint en Flandres, droit à TEscluse, 
pour ouïr nouvelles se nul de par deçà la mer s'àpareilloit 
pour aler vers la sainte terre de Jherusalem, affin qu'il 
poeut avoir meilleure compaignie. Et séjourna bien à 
TEscluse douze jours ainchois qu'il s'en partist; mais 
oneques ne voulut là endroit mettre le pyé à terre, tout le 
terme des douze jours , ains demoura tondis sur sa nave, 
et tenoit tondis son tynel honnourablement, à trompes et h 
nakaires, comme se ce fust le roy d'Escoce; et avoit en sa 
compaignie ung chevalier banneret et six aultres des plus 
proeuz du pays, et bien vingt escuiers beaulx et joeunes, 
les plus souffisans qu'il voulteslire en son pays, sans l'aultre 
maisnie. Et avoit tant de vaisselles d'argent, pos, bachins, 
escuelles, hanaps, bouteilles, bachins, barilz, et aultres 
telles choses. Et estoient f estiez de deux manières de vin et 

* Froissart, chap. XL VIII. 

de deux manières d'espices tous ceulx qui vouloient aler 
là, mais que ce fussent gens d'estat. 

Au derrain, quant il eust assez séjourné là endroit, il 
entendi que le roy d'Espaigne guerrioit au roy de Guer- 
nade, qui estoit sarrasin; si avisa qu'il iroit celle part 
pour mielx emploier eon voyage, et quant il auroit fait sa 
besongne, il iroit o^ltre passer pour faire ce que com- 
mandé luy estoit. Si s'en parti ainsy de l'Escluse, et s'en 
ala vers Espaigne, et arriva premier au port de Valence la 
grande ; et puis s'en ala au roy d'Espaigne qui estoit en 
ost contre le roy de Guernade, et estoient assez prez l'ung 
de l'aultre sur les frontières de leur pays. 

Ung jour aprez ce que messire Guillaume Douglas fut 
là venu, avint que le roy d'Espaigne issi hors aux champs 
pour plus approcher de ses anemîs. Le roy de Guernade 
issi d'aultre part sique l'ung roy veist l'aultre atoiit ses 
banières,^t si commencèrent à rengier les batailles les unes 
contre les aultres. Ledit messire Guillaume se trahy à ung 
des costez, pour mielx faire sa besongne et mielx monstrer 
son effort. Quant il vist toutes les batailles rengier, et vist 
celle du roy ung poy esmouvoir, il cuida qu'elle alast 
assembler. Il, qui mielx aimoit estre des premiers que des 
derrains, feri des espérons à toute sa compaignie, et ala 
jusques à la bataille du roy de Guernade, et pensoit bien 
que le roy et toutes ses batailles le syeuvissent; maiz il en 
fut lourdement décheu , car oncques ce jour ne s'esmu- 
rent, ains fut ledit messire Guillaume et toute sa compai- 
gnie enclos des anemis, que oncques ung seul n'eneschappa 
qu'ilz ne fussent tous tuez, de quoy ce fut grand dommaige 
et grand deffault pour les Espaignolz. 

Ne demoura guères de temps, aprez ce que messire 
Guillaume Douglas fut parti d'Esooce pour faire son pé- 

lérinaige, que aucuns seigneurs qui convoitoient à nour- 
rir paix entre les Angles et les Escots traitoient et pour- 
chassoient que le mariage du joeune poy David d'Escoce 
et de la seup du joeune roy d'Angleterre se feist , qui tous 
deux estoient moult joeunes. 

CHAPITRE XVII. 



Comment le roy Charles de France morut, et messire Charles de 
Valoys par commun accord fût couronné roy de France. 



Or * avez ouy comment trêves furent accordées par 
moyens bons entre le roy d'Angleterre et d'Escoce, et com- 
ment le dit roy d'Escoce de ce siècle trespassa, et com- 
ment il devisa et commanda au plûsproeu de son royaume 
de porter son cuer au Saint-Sepulchre, pour ce que le 
corps ny povoit aler, et comment messire Guillaume Dou- 
glas se mist en la voye pour faire le pélérinaige, et com- 
ment il et toute sa compaignie furent tuez. Or weil-je re- 
tourner à conter d'une aultre hystoire, c'est assavoir du roy 
Charles de France, qui fut oncle à ce joeune roy Edowart 
d'Angleterre, car il touche à nostre matère. 

Cil roy Charles fut trois foiz marié et morut sans hoir 
masle, dont ce fut grand dommaige pour le royaume, ainsy 
comme vous orrez par ci aprez. La première de ses fem- 
mes fut une des plus belles dames du monde, et fut fille 
de la contesse d'Artois ; celle garda maison mariage' et le 
forfist, pourquoy elle demoura longtemps en prison à 
Chasteau Gàillart, à grand meschîef , ainchoys que son 
mary fut roy. Quant le royaume de France luy fut escheu, 
et il fut roy couronné, les douze pers et les barons du 

» Froissart, chap. XLIX. 

royaume de France ne vouldrent pas que le royaume de- 
mourast sans hoir masle s ilz poeussent, pour quoy ilz que- 
rirent sens et advis comment le roy Charles fust remarié à 
la fille de Tempereur Henry de Luxembourch et seur au 
noble roi de Bohème, par quoy le mariage fut deffait et 
anuUé de ceste première dame qui estoit en prison, et tout 
par déclaration du Saint-Père. De celle seconde femme de 
Luxembourch, laquelle estoit moult humble et moult 
proeude femme, eut leroy ung filzqui morut moult joeune, 
et assez tost la mère aprez à Ysodun, en Berry ; et moru- 
rent tous deux assez souspechonneusement, de quoy au- 
cunes gens furent encoulpez en derrière, couvertement. 
Aprez, cil roy Charle fut remarié tierce foys à la fille de 
son oncle de remariage, ïlle à monseigneur le conte de Eu, 
et seur au roy de Navarre ; puis avint que celle dame 
acoucha enchaihte et le Toy fut malade au lit de la mort. 

Quant il perchut que morir le convenoit, il devisa que 
s'il avenoit que la roy ne acouchast d'ung filz, ij vouloit 
que messire Philippe de Valois, son cousin germain, fust 
régent du royaume de France, jusques à ce qu'il seroit en 
aage d'estre roy ; et s'il avenoit que ce fust une fille, que 
les douze pers et les aultres barons de France eussent con- 
seil entre eulx et donnassent le royaume à cil qui le 
debvroit avoir par droit. Sur ce ala morir lan m ccc et 
xxviii, entour le mois de mars. 

Ne demeura guères aprez que la royne accoucha d'une 
fille, de quoy le plus du royaume furent durement troublez 
et courouchiez. Quant les douze pers et les aultres sei- 
gneurs sceurent ce, ilz s'assemblèrent au plus tost qu'ilz 
poeurent à Paris, et donnèrent le royaume de commun 
accord à messire Philippe de Valoys ; et en estèrent la 
royne d'Angleterre, qui estoit demeurée seur germaine au- 



DE JEHAN LE BEL. 89 

dit roy Charles derrainement trespassé, pour ce qu'ilz 
dîent que le royaume de France est sy noble que il ne 
doibt mye aler par succession à femelle, ainsy que vous 
avez ouy ici devant au commencement de ce livre. Et 
firent eelluy messire Philippe couronner à Rains , Tan de 
grâce M CGC et xxviii, le jour de la Trinité , dont puis 
aprez sont venues grandes guerres et dissolutions au 

royaume de France, ainsy que vous pourrez trouver en ce 

Hvre cy aprez, s'il est qui le parface. 

CHAPITRE XVIII. 

Comment le roy Philippe de France desconflt les Flamens au mont 

de Cassel. 



Assez * tost aprez que cil roy Philippe fut couronné, il 
semouvi ses princes, ses barons et toutes ses gens d'armes, 
et ala à tout son povoir gésir et logier ou val de Cassel , 
pour guerrier les Flamens, mesmement ceulx dé Bruges, 
ceulx dTpre et ceulx de Franck, qui ne vouloient obéir à 
leur seigneur le conte de Flandres ; [et ne pouvoit adonc 
nulle part demeurer en son pays*] fors que à Gand, qui 
n*estoient pas de son accord trestous; et desconfit bien par 
bataille seize mille hommes, lesquelz se tenoient en gar- 
nison sur le mont de Cassel*, au commandement et aux 
gaages de leurs villes , pour garder les frontières là en- 
droit. Et vous diray comment ces Flamens vouldrent ung 
• jour 'desconfire le roy et tout son ost. 

Si se partirent de Cassel sur heure de souper, tout paisi- 
blement, sans point de noise ; et avoient entre eulx ordonné 
trois batailles, desquelles Tune ala droit aux tentes du roy, 
et à paine qu'ilz ne prirent le roy à souper et toutes ses 



> Froissart, continuation du chapitre XLIX. 

* Les mots placés entre deux crochets manquent dans le manuscrit 
de Châlons; nous les avons rétablis d'après le texte de Froissart. 

* Froissart ou ses copistes ont mis en la ville de Cassel, ce qui est une 
erreur, puisque les Flamands étaient maîtres de cette ville. 

^ens; Taultre bataille s'en ala droit au gentil roy de Bo- 
lème, et le trouvèrent prez que en ce point; et la tierce 
fen ala au gentil conte de Haynau, et Teurent à peine si 
jourpris , et messire Jehan son frère aussy , que à grand 
)aine furent leurs gens armez ; et vinrent si couvertement 
[ue tous les seigneurs eussent esté mors, si Dieu ne leur 
îust aydé comme par miracle. Maiz, par la grâce et vou- 
enté de Dieu, chascun desconfit sa bataille, et tous à une 
leure et ung point si entièrement que de tous ces seize 
aille Flamens n*en demoura mille. Et si ne sceut nul de ces 
eigneurs le ung nouvelles de l'aultre , jusques à ce que 
out fut fait ; ne oncques des quinze mille Flamens qui 
ûors y demeurèrent , n'en recula ung tout seul, et tous 
urent abatus en trois moncheaulx, sans issir de la place 
)ù chascune bataille conmiencha. Ce fut l'an de grâce 
)/L CGC etXXyiII, au moysd'aoust. 

CHAPITBE XIX. 



Comment messire Robert d'Artoys fut déchassié de France 

par hayne. 



L'homme * du monde qui plus aida à parvenir le roy Phi- 
lippe à la couronne de France, ce fut messire Robert 
d'Artoys, qui estoit ung des plus haults barons de France 
et des mielx enlignagié, et estrait des royaulx. Et avoit à 
femme la seup dudit roy Philippe ; et avoit esté tondis son 
plus espécial et secret compaignon; si en estoit plus 
doubté. Ainchoys que ce roy Philippe fust couronné , ce 
messire Robert, par l'espace de trois ans, fut tondis le plus 
grand maistre de son conseil, car par luy estoit tout fait 
et sans luy riens n'estoit fait. Aprez il avint que cil roy 
prist ledit messire Robert en hayne, à l'occasion d'ung 
plaid qui estoit esmeu devant le roy pour la conté d'Artoys, 
que ledit messire Robert vouloit avoir gaagnyé par la par- 
tie d'une lettre, laquelle n'estoit mie bien vraye, si comme 
on disoit, que s'ill'eust tenu sans déport, il l'eust pendu, 
combien que ledit messire fust le plus prochain de lignage 
à tous les haults barons de France et serourge au rôy. Si 

^ Froissart, chap. LIV. — Froissart intervertit ici le texte de Jean le 
Bel, ce qui lui fait commettre quelques inexactitudes qui ont été rele- 
vées par M. Buchon. Le récit du chroniqueur liégeois est beaucoup 
mieux ordonné. Les détails que renferment les chapitres LI, LU et LUI 
de Froissart sur le voyage d*Bdouard en France et l'hommage qu'il y 
fit au roi Philippe dérivent d'une autre source que Jean le Bel. 

le convint wydier de France et venir à Namur, avecques 
le joeune conte Jehan et son frère qui estoient enfans de 
sa seur. 

Quant le roy vist qu'il ne le povoit avoir, car il estoit 
wydié de France, il fist prendre sa femme, l^-quelle estoit 
sa propre seur et ses enfans , et les fist mettre en prison 
bien estroittement, et les tint tant et si longuement que la 
dame morut en prison. Et les enfans, aprez la mort de 
leur mère et de messire Robert leur père , il les tint tant 
quilz fussent grands pour estre chevaliers; et jusques 
assez prez de sa tnort, et oncques pour personne qui luy 
en parlast, ne pour raison que on luy remonstrast, ne pour 
affinité, il n'en voult aultre chose faire , ains le voit tous 
leurs biens et les faisoit si estroittement garder comme 
silz fussent larrons ou murdriers. Et aprez il envoya au 
joeune conte Jehan et à son frère, et leur manda que ilz 
ne soustenissent point ledit messire Robert leur oncle, se 
tant amoient son amour, ou il les deffioit eulx et tout leur 
pays. Et fist tant à Tévesque de Liège messire Aust de la 
Marche*, qu'il les deffya pour l'amour de luy, par quoy 
ledit conté Jehan ne son frère aussy n'osèrent plus n'aler 
ne repairier avecques ledit messire Robert leur oncle, ne 
le souffrir en leur pays; ains s'en ala à grand doubtance 
en Brabant, pour ce que le duc estoit bien poissant , et si 
estoit si prochain à ses enfans que il ne luy debvoit pas 
faillir par raison. Le roy le sceut, et adoncques il manda 
au duc que s'il soustenoit ledit messire Robert en sa terre 
n'en son povoir, en nulle manière du monde, que il le tenoit 
pour son anemy et le guerrieroit en toutes les manières 
qu'il pourroit. 

' Adolphe de la Marck. 

Le duc n'osa plus tenir ouvertement ledit messire Ro- 
bert, pour doubtance du roy; si l'envoya couvertement 
tenir en Argentel, jusques à tant que on verroit comment 
le roy se maintendroit. Le roy le sceut, qui partout avoit 
espyes, si en eust moult grand despit; et tant pourchassa, 
par son or et par son argent, en poy de temps aprez, 
que le noble roy de Bohème qui estoit cousin audit duc, 
l'évesque de Liège, Tarchevesque de Coulongne, le duc 
de Guéries, le marquis de JuUiers, le conte de Los, le sire 
de Fauquemont , le conte de Bar, qui estoit aussy cousin 
germain audit duc de par leurs deux mères, seurs au roy 
d'Angleterre, messire Jehan de Haynau, et le joeune conte 
de Namur et son frère furent tous allez encontre ledit duc 
et le deffièrent au pourchas dudit roy; et entrèrent tantost 
en son pays et ardirent à leur voulenté, et alèrent parmy 
Hesbaing, ardant et gastant tout par deux fois ; ilz demeu- 
rèrent tant ou pays que bon leur sembla. Et envoya avec- 
ques eulx ledit roy le conte de Eu^ son connestable, à tout 
grande compaignie pour mielx monstrer que la besongne 
estoit faite à son pourchas, et tout ardant son pays, ledit 
duc accorda trêves au pourchas du gentil conte de Hay- 
nau. Et se mist ledit duc du tout en l'ordonnance du roy 
et de son conseil de tout ce qu'il avoit à faire au roy et à 
chascun de ces seigneurs qui ainsy le deffioient; sique, 
parmy ce, ledit messire Eobert n'osa plus demourer en 
France n'en Alemaigne, couvertement n'en apert, ains s'en 
ala le plus paisiblement qu'il poeut à ce gentil roy d'Angle- 
terre, de quoy nous parlerons cy aprez, qui moult voulen- 
tiers le retint avecques luy et de son conseil ; et luy assi- 
gna la conté de Richement, en Angleterre, laquelle avoit 
esté à ses prédécesseurs , et puis infourma, ledit messire 
Robert, ce gentil roy Edowart, du droit qu'il debvoit avoir 

à la couronne de France, en telle manière que, partie par 
son conseil^ ledit roy entreprist la guerre au royaume de 
France , dont tant de maulx sont avenus. 

Si me tairay atant à parler du roy Philippe de France 
et dudit messire Robert jusques atant que point en sera, 
et retourneray à parler du roy Edowart. 



' ^rry iJ tr^ ^ '..^ 



_j 



CHAPITRE XX. 



Comment le roy Edowart fit mettre à mort le conte de Cayn , son 
oncle, et ayecqnes ce le seigneur de Mortemer. 



Vous * avez ouy comment ce noble roy Edowart fut 
marié à la fille du conte de Haynau ; or debvez sçavoir 
aucune chose de sa gouvernance. Si sachez que aprez ce 
qu'il eust reconquis son royaume, et mis à destruction les 
Despensiers, par le conseil desquelz son père gouvernoit si 
mal le royaume et luy et madame sa mère furent enchâs- 
sez dehors en France comme bannis, il usa grand temps 
du conseil madame sa mère, et du conseil le conte de Cayn, 
et du conseil messire Eogier de Mortemer, qui estoient les 
souverains de son conseil, avecques pluseurs aultres cheva- 
liers, clercs et lays, pour tant que les deux seigneurs des- 
susdis avoient esté déchassez avecques luy. Au derrain, 
commença envye à naistre entre monseigneur le conte de 
Cayn qui estoit moult proeudomme et débonnaire et le sei- 
gneur de Mortemer qui estoit grand chevalier, bien fort et 
bien taillié , et assez estoit privé de madame sa mère au 
roy secrètement et aultrement que renommée en couroit 
couvertement. Et puis multiplia si hault celle envye, que 
ledit seigneur de Mortemer enfourma tant et enhorta le. 
roy, par le consentement madame la roy ne, sa mère, que le- 

* Froissart, chap. L. 

7 

dit conte de Cayn le vouloit emprisonner, et le feroit moult 
tost morir pour avoir son royaume, s'il ne se gardoit, car il 
estoit le plus prochain aprez luy par succession ; car le 
joeune frère du roy qui eut nom Jehan d'Altem estoit mort 
nouvellement. Le joeune roy qui crut legièrement ce, 
ainsy que on voit souvent que joeunes seigneurs croient, 
de légier cilz qui les doibvent plus tost infourmer le mal 
que le bien , fist assez tost aprez prendre ledit conte, son 
oncle, et luy fist coupper la teste publiquement, que onc- 
qués excusation ne luy valut riens, de quoy tous ceulx de 
son pays, nobles et non nobles, furent grandement trou- 
blez et couroussez, et eurent en aprez moult contre cuer 
ledit sire de Mortemer; et bien pensoient que par son con- 
seil et enhortement fut ainsy traitié et mené le gentil 
conte, que chascun tenoit pour bon et léal homme. 

Si ne demeura pas grandement que grande famé issi 
hors , ne sçay pas se vray estoit , que madame la royne 
estoit enchainte et encoulpoit-on le sire de Mortemer plus 
que nul aultre ; et commença moult fort à multiplier, tant 
que le joeune roy en fut infourmé souffisamment, et avec- 
ques ce, que par la fausse envye du sire de Mortemer seu- 
lement , il avoit fait mettre à mort son oncle, le conte de 
Cayn, que tous ceulx du pays pour moult proeudomme 
tenoient. S*il fut triste et couroussé, ce ne fait pas à de- 
mander. Ains fist tantost prendre le seigneur de Mortemer, 
et le fist enmener à Londres par devant grand foison des 
barons de son royaume, et conta devant tous ceulx qui là 
estoient assemblez les faitz et les oeuvres du seigneur de 
Mortemer, ainsy que infourmé en estoit et que trouvé 
lavoit souiEsamment, sique grande partie en apparoit, 
et en requist jugement de quelle mort debvoit morir ung 
homme qui ainsy ouvré avoit. 

Le jugement en estoit assez cler et fust tantost accordé, 
car chascun en estoit infounné par famé ainchoys que le 
roy en sceust riens; touteffois, le jugement fut ainsy or- 
donné que il mourroit par telle manière que messire Hue 
le Despensier. Ainsy fut fait, et fut tantost trayné par la 
cité de Londres sur ung bahu , et lié sur une eschielle 
enmy la place ; et puis luy fut le vit couppé et les couUes ; 
et puis aprez le ventre fendu et toutes les entrailles ostées 
et arses; et puis on lui couppa la teste, et puis fut pendu 
par les hanches. Et tantost le joeune roy fit enfermer ma- 
dame sa mère en ung beau chastel, et luy livra dames et 
chambriers assez pour le garder, servir et faire compai- 
gnie, et maisnie et escuiers, et luy assigna grande terre 
pour le souffisamment tenir tout le cours de sa vye. Maiz 
il ne voulut mie souifrir ne consentir qu'elle alast nulle 
part hors de cellui chastel apertement , ainsy que je l'ouy 
adoncques raconter. Encores crois-je qu elle s'y tiengne 
au temps présent *. 

' n résulte de ce passade que Jean le Bel écrivait cette partie de ses 
chroniques avant Tannée 1357, époque à laquelle mourut la reine-mère, 
au château de Rising, après environ vingt-huit ans de captivité. 



F 






CHAPITRE XXI. 



Comment le joeune roy Bdowart recommença la guerre contre le 
joeone roy David d^Escoce, son serourge. 



Âprez ' que le joeune roy Edowart, qui estoit en son 
joeune aage, eust fait ces deux haultes justices, ainsjr 
comme vous avez ouy, et qu'il eust madame la rojne sa 
mère enfermé, il prist nouvel conseil des mielx sages et 
mielx creus de tout son pays, et gouverna moult notable- 
ment, et maintint son royaume en paiz par le bon conseil 
qu'il avoit; et faisoit souvent joustes, toumoys et assem- 
blées de dames, et acquist grand grâce par tout son 
royaume, et grand renommée par tous pays. 

Ainsi ' se gouverna noblement, tant que trêves durèrent 
entre luy et le royaume d'Escoce. Quant les trêves furent 
faillies, et il fut enfourmé que le joeune roy David estoit 
saisy de la cité de Berwich, qui debvoit estre de son 
royaume, et que le bon roy Edowart avoit tousjours tenue 
quiètement et en paiz, et son père aprez, grand temps, et 
fut enfourmé que le royaume d'Escoce mouvoit de luy en 
fief, et que le roy David son serourge ne l'avoit encores 
relevé ne fait hommage, il en eut indignation et envoya, 
tantost aprez, grands messages au joeune roy David et à 
son conseil, et luy fîst requerre qu'il se voulsist désister de 

' l^issart, fin du chap. L. 
* Froissait, chap. LV. 

la bonne cité de Berwich, car c'estoit son droit héritaige, et 
avoit esté tousjoups à ses prédécesseurs roys d'Angleterre, 
et que il venist à luy pour faire hommaige du royaume 
d'Escoce qu'il debvoit tenir de luy en fief. 

Le joeune roy se conseilla à ses barons et à ceulx de son 
pays par grande délibération , et quant il fut bien con- 
seillé sur ces requestes, il respondi aux messages en ceste 
manière : « Seigneurs, je et tous mes barons nous esmer- 
veillons grandement de ce que le roy d'Angleterre, à cui je 
suys serourge, me fait requérir de telle chose, car nous ne 
trouvons pas, pax nos anchiens, que le royaume d'Escoce 
soit ne doye estre en riens du monde au roy d'Angleterre, 
ne par hommage ne aultrement ; ne oncques monseigneur 
le roy Robert, mon père, ne voult faire hommage à ses 
prédécesseurs roys d'Angleterre, pour guerre qu'on luy 
sceust faire ; si en a-il partout fait assez ; pour quoy je n'ay 
pas trouvé en mon conseil que je le doye faire, aussi n'en 
ai-je point de voulenté. En aprez, il conquist la bonne cité 
de Berwich, par bonne guerre, sur le roy son père, et le tint 
tout le cours de sa vye comme son bon héritaige; aussy je 
le pense à tenir et en feray tout mon povoir. Si vous prie et 
requier que vous dittes au roy d'Angleterre, mon serourge, 
qu'il me weille laisser en celle franchise que mes devan- 
chiers ont esté, et laisser jouir de ce que monseigneur mon 
père a conquis par bonne guerre, et qu'il a maintenu toute 
sa vie paisiblement, et qu'il ne weille croire nul malvais 
conseil, car se ung aultre me vouloit nuire et faire tort, il 
me devroit aydier et secourre pour la raison de sa sear que 
j'ay espousée. » — « Sire, nous avons bien entendu, dirent 
adoncques les messages, ce que vous respondez à nostre 
requeste, si le reporterons voulentiers au roy. » Ainsy 
prirent congié et raportèrent au roy toutes les respoDises, 

lesquelles ne luj pleurent pas ne à son conseil, ains fist 
mander au jour des parlemens, à Londres, tous les barons 
et chevaliers et tous les consaulx des cités et bonnes Tilles 
de son pays, pour avoir sur ce conseil et plaine délibéra- 
tion. ' 

Ce temps pendant, avint que messire Robert d'Artoys, 
qui ainsy estoit hay du roy de France et décbassé hors de 
France, et mesmement de Flandres, de Brabant, d*Alle- 
maigne et du Liège, ainsy comme vous avez ouy, vînt en 
Angleterre secrètement, en guise de marchant, et s'en vint 
tout droit au roy et se fist à luy congnoistre, car il luy 
estoit moult prochain de lignage ; et luy remonstra comme 
il estoit hay du roy de France, tant qu'il ne povoit trouver 
terre, seigneur, ne pays qui le voulsîst ne osast soustenir, 
pour quoy il estoit à luy affuy comme cil qui estoit de son 
lignage et qui le vouloit servir. Le noble roy Edowart en 
eust grand pitié, quant il ouit ses complaintes et ses né- 
cessités, et luy dist que se tout le monde luy fàloit, il ne 
luy fauldroit mye. Ains luy abandonna tantost tous ses 
chasteaulx et tout son pays et le retint dé son conseil, et 
luy assena la conté de Richement pour son estât mainte- 
nir, laquelle avoit esté à ses prédécesseurs, et le roy le 
tenoit par deffaulte d'hommage * . 

Quant ' le jour du parlement aprocha que le roy «voit 
mandé tous ses conseilliers et ungs et aultres à Londres, et 
tous furent assemblez, le roy leur fist monstrer comment 
il avoit fait requerre le roy d'Escoce, son serourge, qu'il 
voulsist ester la main de la cité de Berwich, qu'il tenoit i 
tort, et qu'il voulsist venir à luy faire hommage du royaume 

* Le récit de Tarrivée de Robert d'Artois en Angleterre est plus 
détaillé dans Jean-le-Bel que dans Froissart. 
» Froissart, chap. LVI. 

d'Escoce, ainsy qu'il debvoit, et comment le roy d*Escoce 
av oit respondu à ses messages ; si pry a à tous que chascun 
le voulsist conseiller que son honneur y fust gardé. Tous 
les barons, les chevaliers, les conseillers des bonnes villes 
et totit le pays se conseillèrent sur ce, et tous raportèrent 
d'ung acopd et leur sembla que le roy d'Escoce luy faisoit 
tort, et qu'il ne le debvoit pas souffrir; aîns luy conseilloient 
que il se pourveist si poissamment qu'il entrast au royaume 
d'Escoce, et qu'il reust la bonne cité de Berwich, laquelle 
avoit esté à ses prédécesseurs roys d'Angleterre, et que il 
contraignist si fort le roy d'Escoce qu'il fust tout lie et 
joyeux de luy faire honunage et satisfaction ; et depuis di- 
rent qu'ilz estoient tous prêts d'aler avecques luy et de 
faire son commandement. 

Le noble roy Edowart fut moult joyeux quant il eut ouy 
ces responses et vist la bonne voulenté de ses gens; si leur 
en mercya moult grandement, et leur prya que chascun 
fust appareillié selon son estât souffisamment, et fussent, 
h ung jour qui estoit nommé, droit au Neuf Chastel sur 
le Tyen, pour aler reconquerre les droitures et apparte- 
nances de son royaume. Chascun. s'abandonna à celle re- 
queste, et râla chascun à sa maison soy appareiller selon 
son estât; et le roy s'apareilla comme il apartient, et de re- 
chief envoya messages à son serourgepour le sommer souf- 
fisamment et le deffier s'il n'estoit mielx conseillé. 



CHAPITRE XXII. 



Omment le roy Edowart entra en Escoce et ardi et gasta pays, et prist 

villes et chasteauTx. 



Le * jour aprocha, et vint le noble Roy. Edowart au Neuf 
Chastel, et là attendit par trois jours ses gens qui chascun 
venoient suivans lost. Au quart jour il se parti, et s'en ala 
par devers Escoce et par devers Berwich, car le roy d'Es- 
coce n avoit voulu aultrement respondre à la seconde fois 
que à la première, tant qu'il estoit souffisamment sommé et 
deffié. Tant ala cil noble roy Edowart qu il entra en Escoce, 
et ardi et gasta tout le plain pays d'Escoce jusques en 
Abrudenne, et prist les plus grosses villes fermées de bons 
fossez et de bons palis , et pluseurs chasteaulx là où il 
mettpit ses garnisons, qu'oncques le joeune roy David ne 
se monstra à luy à plain. 

Bien' est voir que aucuns barons, seigneurs et aultres 
bonnes gens d'armes, dont assez avoit ou payz d'Escoce, 
venoient souvent escharmucher l'ost; et souvent y eust de 
grands faitz et aventureux en armes, et de grandes proesses 
d'ung costé et d'aultre; de quoy Watelet de Manny acquist 
grand los et grande grâce envers le roy et tous ceulx du 

< Froissart, chap. LVII. — Le récit de la guerre d'Ecosse par Jean le 
Bel diffère de celui de Froissart en plusieurs points. M. Buchon a relevé 
les inexactitudes que renferme ce dernier. 

* Froissart, chap. LIX. 

pays; et là devint cfhevalier par le commandement du roy ; 
et estoit ung de ceulx de Tost qui plus abaudonnoit son 
corps, par quoy il entra fort en grâce et fust du conseil du 
roy, et estoit ung de ceulx que le roy créoit le plus. Ces 
seigneurs qui si souvent escharmuchoient les Angles, se 
tenoient tondis en sauvage pays, et entre grands mares et 
grandes forests là nul ne les povoit suivir, maiz de si prez 
ilzsuivoient les Angles que prez que tous les jours ily avoit 
hustin. Et tondis messire Watiers de Manny y estoit le plus 
renommé, avecques messire Guillaume de Montagu, qui 
estoit fort chevalier et dur ; et perdit ung oeul à l'un de ces 
tournoys et acquist si grand grâce envers le roy qu'il le 
fist conte de Salebri. 

En ces forests et lieux sauvages où ces seigneurs d'Es- 
coce se tenoient, mainteffois s'estoit tenu le roy Robert, 
quant le bon roy Edowart, tayon à cestuy joeune roy, 
l'avoit desconfit et déchassé, et pluseurs foys fut-il si 
mené et déchassé que à paine trouvoit-il en son royaume 
qui le voulsist ou osast héberger en chastel n'en fortresse, 
pour la doubtance du roy Edowart, qui ainsy avoit con- 
quis Escoce, qu'il n'y avoit ville, chastel ne fortresse. que 
tous n'obéissent à luy. Et aucune fois ce dit-on, et le 
treuvfron en hystoire faitte par le dit roy Robert, le fist 
chasser le bon roy Edowart par ces grands forests, par 
l'espace de trois jours ou de quatre, par chiens et limiers 
pour ce affaitiez et acharnez ; mais oncques il ne poeut estre 
trouvé, ne oncques pour meschief qu'il endurast ne voulut 
obéir à ce bon roy Edowart ; ains aussy tost que cil roy 
Edowart avoit conquis toute Escoce et mis garnisons et 
gardes es villes, es chasteaulx et par tout le pays, et il 
estoit retourné en Angleterre , cil roy Robert assembloit 
gens d'armes quelque part qu'il les poeut trouver, et p^con- 

quéroit tout jusques àBerwich,les unes par force, les aul- 
tres par amour. Et quant le bon roy Edowart le scavoit, il 
en avoit grand despit, et rassembloit tantost son ost et ne 
cessoit jusques à tant qu'il eust tout reconquis et desconfit 
ce proeu roy Robert. Ainsy avint entre ces deux roys que 
cil roy Robert reconquist et perdit son royaume par cinq 
foys ; et en telle manière se maintindrent ces deux roys 
tant que on tenoit que c estoient les deux plus proeuz du 
monde, tant que le bon roy Edowart trespassa à Berwich, 
et son corps fut reporté à Londres. 



-«=»-*=«^((fe=»^ 



CHAPITRE XXIII. 



Comment le noble roy Edowart assiégea la bonne cité de Berwich. 



Quant * ce noble poy Edowart le joeune eust ainsy gasté 
le plain pays d'Escoce et fait ses voulentés, il s'en retourna 
arrière à Berwich, laquelle estoit moult bien garnie et por- 
veue de vaillans gens d'armes. Si ne le peut avoir sy tost 
comme il voulsist, ains y demoura grand temps à tout son 
ost ainchoy» qu'il les poeut avoir, car ceulx de dedens se 
maintenoient vassaument et puissanment, par quoy il y 
eut mainte proesse faitte et d'ung costé et d'aultre '. Et 



* Froîssart, fin du chap. LVII et chap. LVIIl. 

* On trouve dans le manuscrit de Froissart, conservé à la bibliothè- 
que d'Amiens, le récit de ces prouesses et de ces escarmouches, récit 
que le chroniqueur de Valenciennes n*a point emprunté à Jean le Bel, 
comme il le dit It^i-même, mais dont les détails lui ont été fournis par 
les seigneurs d'Ecosse, lorsqu'il visita pour la première fois ce pays. 

Ce récit étant inédit et n'existant, à notre connaissance, que dans le 
manuscrit d'Amiens, nous croyons qu'on nous saura gré de le publier 
ici en note : 

« Ensi séoît li roy s d'Englèterre devant le fort castel de Rosebourch, 
en Escoche, et y fu ung grant temps et le fist par pluiseurs fois assaillir, 
mais 11 bons escuiers Alexandres de Ramesay s'aquitta très bien et 
loyaument dou garder et dou deffendre , et vint avoecq ses compai- 
gnons, par pluiseurs fois, à le barrière escarmuchier et combattre as 
Engles; et y fissent li Escot pluiseurs belles appertisses d'armes de tant 
que li roys y fust , qui disoit qu'il ne s en partiroit mais jusqu'à tant 
qu'il aroit le castel par devers lui et en seroit sires. Et là eut devant le 
castel ung fet d'armes d'un chevalier d'Engleterre qui s'apelloit mes- 
sire GuUlaummes de Montagut , et de cel Alexandre de Ramesay , le 

aussy ces vaillans gens d'armes qui se tenoient en ces 
forests et mares faisoient souvent belles et grandes eschar- 
muches à l'ost et par jour et par nuit, quant on cuidoit 
estre le plus à paix, par quoy il y avoit souvent perdu et 



quels ne fait' mie à oublier : et pour ce ai-je che livre commenchiet, que 
j'en doie et voeil recorder les belles avenues, et à ce je me suis aconve- 
nanchiés. Si n'est pas chils fes d'armes escrips ne contenus ens les 
cronicques messire Jehan le Bel, mais j'en fui enfourmés des seigneurs 
dou pays quand je fui en Escoche. 

« Chil messire Guillaumm© de Montagut qui puis fu comte de Sal- 
lebrin parle vasselage et proece de lui, et qui estoit fes nouviaux che- 
valiers, quéroit les armes et les aventures che qu'il pooit. Dont, le siège 
durant devant Rosebourch, à une escarmuche qui estoit une fois à le 
barière dou castel, il estoit tout devant, une glaive en son poing, et faîsoit 
là moult de belles appertises d armes, et H cappittalnne de layena Alexan- 
dre de Ramesajjr yssi contre li. Avint que lidit messire Guillaummes 
li dist : « Alexandre, Alexandre, nous nos haïrions chy tout le jour au 
lanchier et au traire, et nous mettons en aventure d*estre occis et sans 
grant proece. Si voeiUiés faire une chose que je vous diray ; armés-vous, 
demain du mieux que vous poés, et jou ossi, et montés sus ungchevals 
le meilleur que vous aiiés, si se vous n'en avés nul qui bon ne vous 
samble, je vous en feray ung prester, et prendés vostre targe et vostfe 
glaive, si vous venés esprouveràmoy en ces biaux plains, devant le roy, 
messeigneurs et les barons d'Engleterre, par convent que, se vous me 
oonquerés par votre proeche, énsi que bien faire poirés, vous emporte- 
rés d'avant vous mille nobles, et se je vous conquiers je vous feray bonne 
compaignie. » — « Par me foy , respondi li escuiers , il ne seroit mies 
drois hommes d'armes qui refuseroit che parti, et je le vous acord^W^- 
ment. » Ensi fu li bataille fianchie à lendemain et li escarmuche l^aa\ô\ 
chascuns se pourvey endroit de lui dou mieux qu'il peult ; et , P^^' 
l'amour de le bataille, li rois d'Engleterre donna triewes à tous cl^^*^ 
dou castel de Kosebourch, le jour entier et lendemain jusqi^^^ ^ 
soleil levant. 

« Quant ce vint au matin, messire GuSlaumme de Montagut s'-^'^* 
très bien fort et ablement pour estre plus légier, et tous armés, il jjc^o^^ 
sus son cheval le glaive ou poing, l'espée au costet, et le targe au c-^^ 7 
s'en vint ensi qu'il devoit desus les camps assés près dou castel; ^t la 
estoit li roy s et li plus des barons d'Engleterre. Assés tost après^ vint 
Alexandre de Ramesay, armés f ricement et gentement de touttes plèc^l^®^' . 
seloncq son usaige, montés sus un bon coursier, le bachinet en t^ste, 
le glaive ou poing et accompaigniés de cheaux dou castel. Quant 1^ ^^ 
virent sur les camps, oncques ne parlementèrent de riens enssanc^il)^^} 

gaaguié d'u&e part et d'aultre ; et aouvent aloient ces vail- 
lant gens d'Escoce guerrier les venana d'Angleterre à l'ost; 
et u'avoient oncques arrest ne jour ne nuit que on n'ouist 
à l'ost tousjours nouvelles de eulx ; et estoient bien sou- 
vent les pourvéances que on amenoit pour le roy & 

ains abaissièrent les glaives et ceindirent les larges à leur poitrine, et 
ferirent chevaux des espérons, et s'en vinrent au plus droit l'un contre 
l*autre qu'ils peurent, sans yaux nient espargner, ets'asenèrent de pre- 
mier encontre de leur glaives si roidement, que chacun rompi le 
sienne en plus de trois pièces, et s'encontrèrent de leurs épauUes si dur 
que leurs targes en passant se desbouclèrent, et leur pendoient contre 
val assés à mal aise, mais chacuns à se partie mist remède et ayde. Et 
quant on leur eult rebouclé et remis à leur droit, ilz sachièrent les espées 
et ferirent chevaux des espérons et vinrent l'un sus l'autre très fière- 
ment , et se requisent sans yaux espargner de grant couraige ; et là 
moult vaussament et longheraent se combatirent et donnèrent li ung à 
l'autre sur leur bachinet à visière tamaint pesant horionz (?) ; et quant 
des espées ilz se furent ung grant temps combatu, ilz les jettèrent 
à terre avoecq les foureaux, et puis se prisent as bras et luttièrent sur 
leurs chevaux, et fourmenèrent en luttant tant yaux et leurs chevaux 
qui moult estoient afoiblis de leur force , dont dist li Roys : « Chil 
day bacheler se sont bien esprouvet , et forcément et vassaument se 
sont gouverné en leurs armures ; pour riens je ne vouroie qu'il mes- 
cheist à mon chevalier, et que le Ëscot eiiuist ossi trop grant dom- 
maige de son corps ; dittes leur de par moy que je voeil qu'ilz cessent, 
car leur esbattement nous doit bien souffîre. » Dont vint celle part li 
sires de Gresop, 11 comtes de SuflTorch, li sires de Ferrières, et disent 
as champions che que li rois leur mandoit et qu'il volloit qu'ilz fesissent. 
a Ainsi se départi li bataille des deux bachelers qui voUentiers fut 
regardée, car vassaument et hardiement ilz s'estoient requis et combat- 
tus. Li Escochois en remenèrent leur cappittainnes, qui durement estoit 
travilliés et lassés, et li Engles monseigneur Guillaumme de Montagut 
qui n'en avoit mie plentet. Maiz chils jours passa et fu la trieuwe à 
chiaux de Rosebourch espiré#; si recommenchèrent li assault fort et 
fier au castel, et chil de dedens ayans bien deffendu, chils sièges dura 
de Ventrée d'aoust jusques à le Toussaint. Adont fu le castiaux rendus, 
car plufl ne le peurent chil qui s'en partirent tenir, et se sauvèrent yaux 
et le leur Guilleaume, et en peurent aller quel part qu'ilz veurent ; che 
fu deviers Dubretan li aucun, et le autre deviers le forest de Gedours, 
là où li bon chevalier et escuier d'Escoche se tenoient, qui souvent 
resveilloient les Engles, messire Guillaumme de Douglas, li comtes 
Mores et 11 autres. » 

Tost ' desquelz le plus grand estoit le joeune 

conte de Moret; le plus grand aprez, messire Guillaume 
de Douglas, nepveu de celluy vaillant, de quy vous avez 
ouy parler, lequel fut tué en Guernade ainsy qu'il portoit 
le cuer au roy Robert d*Escoce au saint sépulchre, ainsy 
que vous avez ouy. Les aultres je ne sçay mye nommer. 



1 n y a ici une lacune qu'il ne nous a point été possible de combler, 
à l'aide de Froissart. 



CHAPITRE XXIV. 



Comment le joeune conte de Namur et son frère passèrent en Angleterre 

et furent pris. 



En* ce temps que cil roy Edowart tenoit le siège de- 
vant Berwich, vint la renommée en France de luy, par 
quoy moult de joeunes chevaliers et escuiers qui dési- 
roient à soustenir les armes, et avanchier leurs corps et 
venir à honneur, s'esmurent pour aler celle part servir le 
noble roy d'Angleterre , de quy la renommée multiplioit 
de jour en jour entre les aultres. Le joeune conte Jehan 
de Namur, messire Guy et messire Philippe, ses deux 
frères, eurent aussy talent d*aler celle part veoir celluy 
joeune roy d'Angleterre et son estât et cil du roy d'Escoce, 
et principalment pour veoir messire Robert d'Artoys, leur 
oncle, car bien sçavoient qu'il estoit en bel estât en la com- 
paignie de celluy roy Edowart. Si se pourveirent de belle 
compaignie de gens d'armes, selon ce qu'il afféroit à leur 
estât, pour faire tel voyage. Quant ilz furent ordonnez, 
porveuz et aprestez, ilz se partirent en alant tant qu'ilz 
arrivèrent en Angleterre et demandèrent le chemin pour 
aler là où le roy estoit. On leur enseina le chemin droit à 
Londres, et de Londres à Eurwich, et de Eurwich à Du- 

* Tout cet intéressant chapitre, à part quelques mots, a été omis par 
Froissart. 

raine, et de Duraine au Neuf Chastel, sur la rivière dé 
Tyen. 

Quant ilz furent venus au Neuf Chastel, ilz se reposèrent, 
et si se pourveirent de ce qui leur povoit falir en l'ost. Tant 
qu'ilz séjournoient et pourveioient; venoient chevaliers et 
escuiers d'Angleterre pour aler à Tost ; si en furent moult 
joyeux ces joeunes seigneurs, et s'accompaignèrent avec- 
ques eulx pour aler plus seurement. Aussy firent grand 
foison de marchans, qui menoient grandes pourvéances à 
Tost, et attendoient la compaignie de gens d'armeâ. Si 
avint que la première nuit, ces joeunes seigneurs de 
NamUr et ces chevaliers et escuiers d'Angleterre et ces 
marchans se logèrent tout ensemble en une ville ancienne* 
qu'on appelloit au temps de la Table Ronde au roy Artus, 
le Chastel aux Puchelles. Assez povreînént furent hébergez 
celle nuit et le passèrent à grand doubtance , caf ilz n'y 
trouvèrent que povres femmes et petîs enfans qui rienâ 
n avoient, car tous les hommes de ce pays estoient widiés 
à tout leur avoir, pour la doubtance des Angloiô et des 
Escots aussy ; par quoy cilz seigneurs et ceulx de leur com- 
paignie ne furent pas bien celle nuit asseurez, ains se firent 
gueitier; et avecques tout ce ilz firent de leurs gens aler 
gueitier pour escouter se nul viendroit pour eulx grever; 
et firent, toute celle nuit, les murs qui trewez et cheus es- 
toient, hourder et refortifier. Quant ce fut au point du 
jour, alors viennent le joeune conte de Moret et messire 
Guillaume Douglas et pluseurs aultres chevaliers et es- 
Cuîêrsd'Escoce, qui sçavoîent bien la venue de ces seigneurs 
et leur affaire par leurs espies. Quant ceulx qui estoient 
auz champs ouïrent la frainte, tantost acoururent crier à 
la ville : « Aux armes ! aux armes ! véez cy les anemis. » 
Chascun fut tantost arrivé, car ilz n'attendoient aultre 

Tîhose ; si se mirent tantost là où on les povoit plus grever 
trestous ensemble. Quant le jour venu fut, véez cy les 
Escots en venant et montant le tertre qui firent ung très 
grand bruyt, et ceulx dedens aux aultres premiers vassau- 
ment se deffendoient ; maiz moult poy leur eust valu leur 
deffense au dernier, se le joeune conte de Moret n'eust 
aydié à guarantir ces joeunes seigneurs de Namur , car 
tousjours les Escots croissoient et les assailloient derrière 
et devant et de tous costez, et ne les eussent jamaiz pris à 
mercy les gens de pyé, s'ilz y fussent parvenu. Maiz quant 
le conte de Moret et le sire de Douglas virent le mescMef 
qui estoit à avenir à celz joeunes seigneurs, ilz saillirent 
avant et dirent quilz se rendissent, car s'ilz attendoient 
que les gens de pié fussent venus, jamaiz ne reschape^ 
roient. 

Quant ces joeunes seigneurs entendirent ce langage et 
virent que au derrain ne leur pourroit leur deffense valoir, 
si crurent conseil et se rendirent à ces deux seigneurs, les- 
quelz mirent grand paine à leur sauver la vye et à aucuns 
de ceulx de leur compaignie ; maiz poy des Angles por^ 
rent-ilz garder, car les gens de pyé y estoient jà accourus 
et durement les hayoient ; si furent tous tuez ou poy s'en 
failli. Ainsy ne poeurent ces joeunes seigneurs achever 
leur enprise ne veoir le roy, ne son ost, ne leur oncle, ains 
furent menez en Escoce, la sauvage, prisonniers. Et enme- 
nèrent ces seigneurs d'Escoce toutes ces pourvéances que . 
les Angles menoient à Tost devant Berwich , de quoy le 
gentil roy Edowart et tous ceulx de son ost furent dure- 
ment [courroussés] quant ilz entendirent ces aventures; 
maiz ilz ne le povoient adoncques amender. Je ne peus 
oncques depuis sçavoir se ces seigneurs de Namur furent 
tenus en prison, ne combien longuement, ne s'ilz en furent 

délivrez ; si me tairay à présent d'eulx atant et retourne- 
raj à jparler du roy Edowaft. 

Le noble roy Edowart dèmoura long temps devant celle 
noble cité de Berwich, que oncques ne s'en voult partir, 
àins le fist assaillir par pluseurs fois ; maiz il y avoit dedans 
de si bonnes gens d*armes qiie cil assault les grévoit moult 
poy ; et ne rendissent jamaiz la ville s'ilz eussent assez dé 
vitaille ; maiz quant vitaille fault , on ne poeut plus lon- 
guement durer, si vault mielx estendré que rompre. Cil 
noble roy ne se fast jamais parti de ce siège jusques à 
tant qu'il eust sa voulenté ; si y tint champ si longuement, 
que vitaille failli à la ville , et ne povoient encores aviser 
engin par quoy vitaille leur peust de nulle part vénfr. Si 
endurèrent mainte mésaise , et au derrain , quant plus ne 
peurent , ilz se rendirent à ce noble roy, aprez moult de 
parlemens et de traictiez qui trop seroient longs à dire ; et 
le noble roy les recheut tous à mercy, sauves leurs vyes et 
leurs biens, et entra moult noblement dedens la cité, et à 
graiid festë, et séjourna là qu'il vouliit. Quant il eust ses 
gens départi et renvoyé en leurs contrées de ceulxdesquelz 
il se povoit bien passer, il establi grandes garnisons et 
mist grandes pourvéances en aucuns chasteaulx qu'il avoit 
conquis sur le roy d'Escoce, à celle fin de mielx garder ce 
qu'il avoit conquis, et establit encores plus grandes devant 
et dedens la cité de Berwich , car toutes à elle debvoient 
obéir; et puis il se parti et revint en Angleterre, et tint 
souvent grandes festes et grandes courts où tous les barons 
et les seigneurs du piays s'assembloient ; et souvent tint 
grandes festès, tournoys, joustes et assemblées de dainlesi 
par quoy il àcquist si grande grâce envers tous, que chas- 
cun disoit que c'estoit le second roy Artus. Ces gens d'armes 
et ces garnisons qui estoientdemourez à Berwich, et es âul- 

très villes fermées etchasteaulx et for tresses, firent si bien 
son commandement qu'oncques rien n'en perdirent de long- 
temps. Maiz souvent ilz avoient à faire à ces seigneurs 
qui se tenoient en la sauvage Escoce et es aultres chastelz, 
par quoy il y avoit souvent de grandes chasses et jie belles 
escharmuches. Si m'en tairay jusques à une aultre fois , 
et parleray de la très grande entreprise que cil roy Edo- 
wartfist à l'ocasion du royaume de France, de quoy on luy 
avoit fait grand [tort], et encores fait-on, ce luy sembloit, 
selon ce qu'il en estoit infourmé par ledit messire Eobert 
^d'Artoys et par aultres de son conseil. 



._J 



CHAPITRE XXV. 



Comment le noble roy Edowart envoya Tévesque de Lincolle au conte 
de Haynau, pour avoir conseil but la guerre de France. 



Aprez * ce que cil noble roy Edowart d'Angleterre eust 
aînsy , comme vous avez ouy , reconquis la bonne cité de 
Berwich et gasté tout le plain pays* d'Escoce, et mis ses 
garnisons et ses gardes par tout où il luy pleut , et il fut 
revenu à joye en son pays, il estoit si amé et si honnouré 
partout des petis et des grands, par la grande noblesse 
des faitz et des paroUes lesquelles estoient en luy, et pour 
le très grand cuer et les grandes festes et grandes assem- 
blées de dames et de damoiselles, que chascun disoit que 
c'estoit le roy Artus. Il eut pluseurs fois conseil et délibé- 
ration avecques ceulx qui estoient ses plus espéciaulx con- 
seillers , comment il se pourroit maintenir du grand tort 
qu'on luy faisoit du royaume de France en sa jeunesse, 
car par succession de prochainneté , il debvoit à luy par- 
venir par raison ,* ainsy que messire Robert d'Artoys l'en 
aVoit infourmé; et l'avoient les douze pers de France donné 
à messire Philippe de Valoys d'acord et ainsy que par 
jugement, sans appeller partie adverse ; si ne sçavoit que 

* Froissart, chap. LXIL— Les chapitres LX et LXI de Froissart n ont 
point été puisés dans la chronique de Jean le Bel. Les détails que ces 
chapitres renferment sont d'ailleurs tout à fait étrangers au récit priQ-s 
cipal. 

penser, car ainsy en vis le lairoit se amender le povoit; et 
se il le calengoit et le débat en esmouvoit , et on luy dé-» 
nioit ainsy que on pourroit bien faire, et il s'en tenist tout 
coy et point ne l'amendoit, et son povoir n'en faisoit plus 
que devant, blasmé en aeroit. Et d'aultre part, il véoit bien 
que par luy et par la poissance de son royaume il pourroit 
en malaise mettre au dessoubs le royaume de France, s'il 
n'acquéroit par son trésor des seigneurs poissans,ou accord 
entre aulcuns des douze pers ou dçs aultres barons de 
France. Si requéroit souvent à ses espéciaulx conseillers 
que ilz luy voulsissent sur ce donner bon conseil et bon 
advis, car sans conseil il ne vouloit plus avant entre- 
prendre. 

A la part fin, ses conseillers lui respondirent par accord : 
« Cher sire , la besongne nous semble si grosse et de si 
haulte entreprise, que nous ne nous en oserions chargier 
ne conseiller; maiz, cher sire, nous vpus conseillerions, s'il 
vous plaisoit, que vous envoyssez certains messages bien 
infourmez de vostre.entention à ce gentil conte de Haynau 
de cui la fille avez, et à messire Jehan, son frère, qui si 
vassaument vous a servi, en priant par amistié que sur ce 
ilz vous weillent conseiller, car mielx sçavent que a telle 
besongne affiert que nous ne faisons ; et si sont bien tenus 
de vostre honneur et raison garder, pour amour (le ma- 
dame q^e vous avez ; et s'il est ainsy qu'ilz s'acordent à 
vostre entente, ilz vous sçauront bien conseiller des quelz 
seigneurs vous vpus pourez le mielx aidier, et comment 
vous les porrez mielx acquerre. » — « A ce conseil, dist 
le noble roy, je m'acorde bien, car il me semble estre bel 
et bon, et ainsy que l'avez dit, fait sera. » Adoncques prya 
le poy au gentil prélat l'évesque de LincoUe qu'il voulsist 
entreprendre ce message à faire pour luy, et à deux cheva- 

liers bannerès qui là estoient, mais je ay leurs noms ou- 
blié , et à deux clercs de droit aussy , qu'ilz voulsissent 
faire compaignie audit évesque. Hz ne voulurent mie 
refuser la, requeste de si noble roy , ains luy ottroyèrent 
voulentiers et s apareillèrent du plus tost qu*ilz poeurent , 
et alèrent celle part et se mirent à chemin quant ilz furent 
appareilliez; et firent tant qu'ilz vindrent assez tost à Va- 
lenebiennes, en Haynau, et trouvèrent le gentil conte qui 
gisoit là si malade de goutte et de gravelle qu'il ne se 
povoit mouvoir; et aussy trouvèrent messire Jehan de 
Haynau, son frère. S'ilz furent haultement festiez et hon- 
nourez , ce ne fait ppint à demander. Quant ilz furent si 
bien festiez, comme à eulx appartenoit, ilz contèrent au 
gentil conte et à son frère leur ambaxade pour quoy ilz 
estoient expressément envoyez à eulx, et leur exprimèrent 
toutes les doubtes que le gentil roy avoit mis au devant , 
ainsy que vous avez ouy. 

Quant * le gentil conte ouyt ce pour quoy ilz estoient là 
envoyez , et il eut ouy les raisons et les doubtances que 
ledit rpy avoit mis audevant de son conseil, il ne les ouyt 
mie envis, ains dist que le roy n'estoit pas sans sens, quant 
il avoit ces raisons et ces doubtances ainsy bien considéré ; 
car, quant on veult entreprendre une grosse besongne, on 
doibt bien aviser comment on le pourra achever, et au plus 
de sa pensée à quel chief on en pourra venir. Et dist en- 
core le gentil conte : « Se le roy y povoit parvenir, se 
m'ait Dieux, j'en auroys grande joye, et poeut-on bien 
penser que je l'ameroye mielx pour luy qui a ma fille que 
pour le roy qui ne m'apartient en riens, combien que j'aye 
sa seur espousée; car il m'a destourné cou vertement le ma- 

^ Froissart, chap. LXIIL 

riage du joeune duc de Brabant, qui debvoît espouser 
mon aultre fille, et Ta retenu pour une des siennes, par quoy 
je ne fauldray pas à mon chier et amé filz le roy d'Angle- 
terre, s'il troeuve en conseil que il le doye entreprendre ; 
ains luy aideray de conseil et d'ayde à mon léal povoir; 
aussy fera messire Jehan, mon frère, qui aultre foys l'a servi . 
Maiz sachiez qu'il convendroit bien avoir aultre ayde que 
la nostre , car Haynau est ung petit pays au regard du 
royaume de France, et Angleterre est trop loing de nous 
pour nous secourir. » — « Certes, sire, vous nous donnez 
trop bon conseil et nous monstrez très grand amour et 
grand voulenté, de quoy nous vous remercyons de par 
nostre seigneur le roy , » respondit le gentil prélat , 
Tévesque de LincoUe, pour tous les aulires, et dist encores: 
« Cher sire, or nous conseillez des quelz seigneurs nostre 
sire se pourroit mielx aidier et mielx fier, par quoy nous 
luy puissons raporter vostre conseil. » — « Tout sur l'âme 
de moy, dist adoncques le conte, je ne sçauroye aviser ne 
penser seigneurs qui si bien luy aidassent à ce besoing , 
comme le duc de Brabant , qui est son cousin germain , 
l'évesque de Liège, le duc de Guérie, l'archevesque de 
Coulongne, le marquis de Juley, le sire de Fauquemont. 
Ce sont ceulx qui auroient plus grand foison de gêna 
d'armes en brief temps, que seigneurs que je sache en nul 
pays du monde ; et sont très bons guerroyeurs, et fîneront 
bien, s ilz veulent, de huit mille ou de dix mille armeures 
de fer , maiz qu'on leur donne argent à l'avenant ; et si 
sont seigneurs et gens qui gaagnent voulentiers. S'il estoit 
ainsy que le roy mon filz eust ces seigneurs que je dis, et 
il fust par deçà la mer , il seroit assez poissant pour a;ler 
querre le roy Philippe de France jusques à Paris pour le 
combatre. » 

Ce conseil pleut bien aux conseillers anbaxadeups du 
roy ; si prirent congié du gentil prince et de m^ssire Jehan 
son frère, et retournèrent en Angleterre, raportans les 
nouvelles et le conseil qu'ilz avoient trouvé au gentil 
conte. Quant ilz furent venus à Londres, le roy leur fist 
grande feste et ilz luy contèrent tout ce qu'ilz avoient 
trouvé au conseil dudit conte de Haynau et de messire 
Jehan son frère ; si en eut le roy grande joye et en fut 
grandement conforté. Doncques il fist tantost appareiller 
dix chevaliers banerès et quarante aultres chevaliers 
joeunes bacheliers, et les renvoya par deçà la mer à grand 
fraiz droit à Valenchiennes,*avecques le gentil prélat Téves- 
que de LîncoUe, pour traittîer à ces seigneurs que le conte 
de Haynau leur avoit nommé, et pour faire tout ce que il 
et messire Jehan son frère conseilleroient. 

Quant ilz furent venus à Valenchîennes , chascun les 
regardoit pour le bel et grand estât qu'ilz maintenoient 
sans riens espargnier, néant plus que se le corps du roy y 
eust esté en propre personne; de quoy nul ne se povoit 
cesser de merveillier. Et si avoit aucuns bacheliers qui 
avoient chascun couvert ung oeul d'ung drap, par quoy 
ilz n'en peussent veoir ; et disoit-on qu'ilz avoient voé entre 
les dames de leur pays, que jamaiz ne verroient que d'ung 
oeul jusques à tant qu'ilz auroient fait aucunes proesses 
d'armes ou royaume de France, laquelle chose ilz ne vou- 
loient pas confesser à ceulx qui leur demandoient; si en 
avoient aucuns grande merveille. 

Quant ilz furent assez festiez et honnourez à Valen- 
chiennes du gentil conte et des aultres seigneurs et des 
bourgois et des dames de Valenchiennes, ledit évesque de 
LincoUe et la plus grande partie d'eulx se trairent vers le 
duc de Brabant, par le conseil du gentil conte ; et le duc 

les festia assez souffisanment, et puis s acordèrent si bel- 
lement à luy que le duc leur promist de soustenir le roy, 
son cousin et toutes ses gens en son pays, car faire le 
debvoit , car il estoit son cousin germain; si povoit aler et 
venir armé et desarmé touteffois ainsy qu'il luy. plairoit; 
et avecques ce il leur enconvenancha, et tout son conseil 
aussy, que s'il vouloit souffisanment deffier le roy de 
France, par une certaine somme de flourins, il le deffie- 
roit et luy aideroit à entrer à puissance ou royaume de 
France, et le serviroit à tout mille armeures de fer. Ainsy 
leur convenancha sur sa foy, de quoy il cancella et détria 
puissedi assez, comme vous onrez cy aprez. 

Ces seigneurs* d'Angleterre furent moult aises, car il 
leur sembla 'que moult bien eussent besongné au duc; si 
s'en retournèrent arrière àValenchiennes,et firent tant par 
leurs messages , et par l'or et l'argent qu'ilz avoient, que 
le duc de Guérie, le marquis de Juley pour luy et pour 
l'arche vesque de Coulongne, Valerant son frère et le sire 
de Fauquemont vindrent à Valenchiennes parler à eulx 
par devant le gentil conte de Haynau, qui ne povoit che- 
vaucher n'aler, et par devant messire Jehan son frère ; et 
en la fin firent tant à eulx, parmy grandes sommes d'ar- 
gent que chascun debvoit avoir pour luy et ses gens, que 
ilz deb voient deffier le roy de France, et que chascun le 
serviroit à ung certain nombre de gens d'armes à heau- 
mes couronnez. A ce temps, ne faisoient les grands sei- 
gneurs compte de gens d'armes silz n'avoient les heaumes 
couronnez, et à ce temps de maintenant fait-on compte de 
gens à glaives, à panchiens, à haubergons et à chapeaulx 
de fer. Si me semble le temps estre bien changé de mon 

* FroJBsartj chap. LXIV. 

souvenant, car les chevaulx couverts, les heaumes cou- 
ronnez dont on se souloit parer, les plates, les toumiques 
d'armes de congnoissanee sont alez à néant, et les hauber- 
gons, que on appelle maintenant panchiens, les juppes de 
waubisons et les chapeaulx de fer sont venuz en avant. 
Aussy bien et aussy noblement est maintenant armé ung 
povre garchon qu'est ung noble chevaliers. Encore conve- 
nanchèrent ces seigneurs dessusdis quilz les ayderoient 
d'aultres seigneurs d'oultre le Ryn, qui a voient povoir de 
mener grand foison de gens d'armes, mais qu'ilz eussent 
souffisanment le pour quoy. Adoncques prirent congié et 
râlèrent en leur pays. 

L'évesque de Liège, messire Aust de la Marche*, qui 
adoncques estoit, y fut bien souffisanment mandé, et 
grands messages envoyez pour luy, et beaulx joyaulx 
présentés, maiz oncques ny voult entendre ne faire riens 
contre le roy de France, duquel il estoit devenu homme et 
entré en féaulté. Le noble roy de Bohème n'y fut point 
pryé ne mandé, car on sçavoit bien qu'il estoit si conjoins 
au roy de France par le mariage de leurs deux enfans, 
auxquelz le royaume debvoit parvenir, qu'il n'yroit point 
contre luy. Quant ces seigneurs d'Alemaigne s'en furent 
alez sur les promesses que vous avez otiy, ces seigneurs 
d'Angleterre demourèrent à Valenchiennes, à grand no- 
blesse et à grands fraiz, Cy me tairay d'eulx, jusques à 
tant que point en vendra, et parleray d'une aultre matère 
laquelle apartient à ceste chose. 

> Adolphe de la Marck. 



CHAPITRE XXVI. 



Comment ung nommé Jacques d'Artevelle régnoit en Flandres. 



En * ce temps dont j'ay parlé avoit grande discension 
entre le conte Loys et les Flamens ; car les Flamens ne 
vouloient point obéir à luy leur conte, et il n osoit repaie 
rier en Flandres, fors que par leur mercy. Il y avoit ung 
homme à Gand qui avoit nom Jacques d'Artevelle, et avoit 
esté brasseur de mies. Celluy Jacques estoit entré en si 
grand fortune et grâce envers les Flamens, que c'estoit 
tout fait et bien fait quanques il vouloit deviser ou com- 
mander, par toutes Flandres, de Tung costé jusques à 
Taultre; et n'y avoitul, combien grand qu'il fust, qui osast 
trespasser son commandement. Il avoit toudis alans aprez 
luy par la ville, soixante ou quatre- vingtz armez, entre 
les quelz il y en avoit trois ou quatre qui sçavoient aucuns 
de ses secrets ; et quant il rencontroit ung homme qu'il 
hayoit ou qu'il avoit pour suspect, cil estoit tantost tué ; 
car il avoit commandé à ses varies : « Si tost que je ren- 
contre ung homme et je faiz ung tel signe, tantost le tuez 
sans déport, combien grand qu'il soit, sans attendre aultre 
parolle. » 

» Fioissart, chap. LXV. 

Ainsy avint souvent et en fist en celle manière plu- 
seurs mèu^-grands maistres tuer, par quoy il estoit si 
redoubté quB uul^'osoit parler aultre chose que ce qu*il 
luy plaisoit ne à paSne le penser. Et tantost que cilz 
soixante varies l'avoient conduit à son liostel,cliascun s'en 
aloit disner à son hostel et béoyent en la rue jusques à 
tant qu'il voulsist aler par la ville ; et ainsy le conduisoient 
jusques à souper. Et sachiez que chascun de ses souldars 
avoit pour jour quatre gros de Flandres, pour ses fraiz et 
pour ses gages, et les faisoit bien payer de septmaine en 
septmaine. Et aussy avoit-il, par toutes les villes et les 
châtellenies de Flandres, sergeans souldoyers à ses ga- 
ges pour faire ses commandemens, et espiet et aviseî* 
s'il y avoit personne rebelle à luy, ne qui deist ne enfour- 
mast nuUuy contre ses faiz et ses voulentez; et aussy tost 
qu'il eii sçavoit aucun en une ville, il ne cessast jamais 
tant qu'il l'eust fait bannir ou tuer. Et mesmement tous 
lespoissans chevaliers et escuiers bourgois des bonnes villes 
qu'il aperchevoit estre favorables au conte en aucune ma- 
nière, il les bannissoit hors, de Flandres, et leVoit la moitié 
de leurs rentes et laissoit l'aultre moitié pour la gouver- 
nance et le douaire de leurs femmes et de leurs enfans. Et 
ceulx qui estoient ainsy bannis, dont grand quantité en 
y avoit, se tenoient à Saint-Omer, et les appelloit-on les 
avèulés ou les oultre-aveulés. Brief à parler, il n'enst onc- 
ques [en Flandres], n'en aultre pays, duc ne conte ne 
prince qui oncques eust pays en son commandement 
comme cil Jacquemart avoit toute Flandres. Il faisoit lever 
les rentes, les tonnieux, les vinages, toutes les droictures 
et revenus que le conte souloit lever et qui luy debvoient 
venir, et aussy toutes les maletostes, et les despendoit à sa 
voulenté, et en donnoit sans compte rendre ; et quant il vou- 



DE JEHAN LE BEL. iî9 

loit dire que argent luy faloit, ou le créoit et croire le 
convenoit, car nul n'osoit dire à rencontre ; et quant il en 
vouloit emprunter à quelque bourgois sur son payement, 
il ne l'osoit pas esconduire. Or veuil-je retourner à mes- 
sages d'Angleterre. 



9 



.^1 



CHAPITRE XXVII. 



Comment ces seigneurs d'Angleterre alèrent en Flandres poar acquérir 
rayde des Flamens et par especial de Jacquemart d'Artevelle. 



Ces* seigneurs qui estoient envoyez par dechà la mer 
et estoient si honnourablement à Valenchiennes» comme 
vous avez ouy, se pensèrent entre eulx que ce seroit grand 
confort pour le roy, selon ce qu'il vouloit entreprendre, 
s'il povoit avoir le confort et ayde des Flamens, qui 
adoncques estoient mal du roy de France et de leur conte. 
Si s'en conseillèrent au gentil conte de Haynau, qui leur 
dist vrayement que ce seroit au roy très-grand confort, 
s'ilz les povoient avoir; maiz il ne véoit pas bien qu'ilz les 
poussent acquérir s'ilz n'avoient premièrement la grâce de 
Jacquemart d'Artevelle ; lors dirent qu'ilz en feroient tan- 
tost leur povoir. 

Assez tost aprez ilz se partirent de Valenchiennes et 
tirèrent vers Flandres, et en ala partie à Bruges, partie à 
Ypre et partie à Gand ; et tousjours despendoient si large- 
ment qu'il sembloit que argent leur plut des nues, et pro- 
mettoient aux ungs et aux aultres. Et touteffois l'évesque 
de Lincolle et ses compaignons qui alèrent à Gand firent 
tant, par beau parler et aultrement, qu'ilz eurent l'acord 
et Tamistié de Jacquemart d'Artevelle, et de la ville grand 

* Froissart, chap. LXVI. 

grâce, et mesmement d'ung vaillant chevalier ancyen qui 
deînouroit à Gand, et y estoit moult fort amé ; et l'appel- 
loit-on messire Courtesin, et estoit chevalier banneret; et 
le tenoit-on pour le plus proeu chevalier de Flandres et 
pour le plus vaillant homme, et qui le plus vassaument 
avoit toudis servi les seigneurs. Cil vaillant chevalier com- 
paignoit et honnouroit durement ces seigneurs d'Angle- 
terre, pourtant que vaillans hommes tousjours doivent 
honnourer chevalerie à leur povoir ; maiz il en eut au der- 
rain inauvaiz loyer, car il fut encusé tant, de celle hon- 
neur qu'il faisoit aux Angles, envers le roy de France, que 
il commanda si estroictement au conte de Flandres que il 
feist tant, comment que ce fust, qu'il eust ledit cheva- 
lier et luy fist la teste coupper. Le conte n'osa trespasser 
le commandement du roy et fist tant, comment que ce fust, 
que le vieil proeudomme vint où il estoit et fut tantost 
priz et décelé; de quoy moult de gens en furent moult 
dolens et en sceurent mal gré au cgnte. 

Et tant esmeurent leur besongne, ces seigneurs d'An- 
gleterre, que cil Jacquemart mist pluseurs fois les con- 
seilliers des bonnes villes ensemble pour parler de la 
matère. Et grandes franchises leur offroient ces seigneurs 
d'Angleterre, de par le roy, sans l'amistié duquel ilz ne se 
poevent bonnement chevir en Flandres. Enfin tant parle- 
mentèrent qu'il pleut à tout le conseil de Flandres que le 
roy d'Angleterre peust aler et venir, passer et arrester 
avecques gens d'armes, ou aultrement, tant de foys qu'il 
luy plairoit ou pays de Flandres; maiz ilz estoient si fort 
obligez au roy de France qu'ilz ne le povoient grever ne 
en son pays entrer, qu'îlz ne fussent attains d'une grosse 
somme de flourins, et en grand paine en pourroient-ilz 
finer ; si leur prièrent que il leur souffist atant jusques à 

une aultre foys. Ce souffist assez aux sbigneurs d'Angle- 
terre et s'en retournèrent à Valenchiennes à joye grande. 
Et souvent envoyoient messages au roy d'Angleterre et 
luy mandoient ce qu'ilz avoient besongné ; et mandoient 
qu'on leur envoyast grand foison d'argent pour leurs 
despens, et aussy pour payer ces seigneurs d'Alemai- 
gne et au duc de Brabant la moitié de ce qu'on leur 
debvoit et qu'on leur avoit promis, pour eulx aprester 
et leurs gens aussy. Ainsy fut fait ; si eurent ces seigneurs 
assez tost la moitié de ce qu'on leur avoit promis ; maiz ilz 
n'en départirent pas si tost à leurs geAS qu'ilz avoient re- 
tenus, mais le détindrent, et délayèrent longtemps le bon 
roy Edoi^art aprez ce qu'ilz eurent fait leur première 
levée; de quoy il eut moult grand dommage ainsy que 
vous orrez cy en aprez. 



w 'Tjttrg *' 



CHAPITRE XXVIII. 



Comment le roy d'Ângrleterre passa par dechà la mer et arriva en 
Antwers, sur la confiance des convenances que pluseurs seigneurs 
de par dechàaTOlent donné à ses amt)axadeurs. 



Quant*] le duc de Brabant eut fhit ces convenances h. 
ces seigneurs d'Angleterre, il s'avisa que le roy de France, 
qui aultre foysluy avoit esté contraire, ne fust durement 
infourmé encontre luy à l'occasion des Angles ; que s'il 
avenoit que l'entreprise que le roy d'Angleterre avoit em- 
pensé ne venist à bon chief, il se doubtoit que le roy de 
France ne le venist guerrier et luy feist comparer ce que 
les aultres auroient accordé. Si envoya de son conseil 
messire Loys de Crainehem, sage chevalier, et pluseurs 
aultres avecques, par devers le roy de France, pour l'excu- 
ser et prier au roy qu'il ne voulsist croire nulle mauvaise 
information à l'encontre de luy, maiz le roy d'Angleterre 
estoît son cousin germain, si ne luy povoit bonnement es- 
condire sa venue dedens son pays, ne de luy ne de ses gens, 
leurs despens paiant ; maiz plus avant riens ne feroit qui 
fust au desplaisir du roy. Le roy le crut à celle fois, si s'en 
appaisa atant ; et touteffois le duc ne délaya mie qu'il ne 
retenist gens d'armes en Brabant, en l'évesquié de Liège 



» Fpoissart, chap. LXVIII. La fin du chap. IJLVI et le cbap. LXVU 
de Froissart dérivent d'une autre source que Jean-le-Bel. 

et aultre part, j usques à la gomme qu'il avoit promis, maiz * 
point d'argent ne leur donnoit, combien qu'il en eust re- 
cheu, maiz assez en promettoit. Ainsy vouloit le dit duc 
de Brabant nager entre deux yawes : il vouloit faire croire 
au roy de France que jà ne luy seroit contraire, et luy fist 
entendre moult longuement, combien que tout le paysveist 
bien le contraire évidamment; et au derrain, pour mielx 
couvrir sa voulenté envers le roy de France, il renvoya 
souvent vers luy le dit messire Loys de Crainehem pour 
l'excuser; et au derrain il luy commanda qu'il demourast 
tout coy devers le roy, sans retourner, j usques à tant qu'il 
le manderoit; et d'aultre part, il faisoit tousjours enten- 
dant aux Angles et aux allez avecques luy que pour riens 
au monde il ne fauldroit de convenance, et verroient qu'il 
en feroit. 

Ce * délayement demeura tout l'yver j usques à l'esté 
que le roy d'Angleterre eust conseil qu'il passeroitpar deçà 
la mer, à tout grande compaignie de contes, de princes, 
de barons et de chevaliers, et arriva droit en Ahtwers pour 
mielx sçavoir les convenances et la certaine voulenté du- 
dit duc son cousin, ainçoys par luy mesmequeparaultruy. 
Quant on sceut qu'il estoit arrivé en Antwers , gens ve- 
noient pour le voir et son grand estât qu'il maintenoit. 
Quant il les eust assez festié et honnouré, il eut conseil 
qu'il parleroit au dit duc son cousin, au duc de Guérie son 
serourge, au marquis de Juley et à messire Jehan de 
Haynau, au sire de Fauquemont et aux aultres seigneurs 

^ Le curîçux passage qui suit, jusqu'à la fin de Talinéa, a été omis 
par Froissart. 

* Froissart, chap. LX^^I, paragraphes 2 et 3. Les détails que donne 
Froissart sur l'expédition de Gagant en 1337, dans les chapitres LXVIII, 
LXIX, LXX et LXXI de ses chroniques, n'ont point été puisés dans 
Jean le Bel. 

dont il avoit le convenant, pour avoir leur conseil comment 
ne quant ilz vouldroient commenchier à faire ce qu'ilz 
avoient entrepris. Ainsy le firent et vinrent tous à son 
mandement en Antwers, entre le Penthecouste et le Saint 
Jehan, Tan XXXVII. Là furent-ilz grandement festiez à 
la manière d'Angleterre. Aprez, les trayst à conseil le no- 
ble roy Edowart, et leur démonstra bien courtoisement sa 
besongne pour sçavoir de chascun Tentention ; et leur pria 
qu'ilz s'en voulsissent délivrer hastivement, car pour ce il 
estoit là venu et avoit toutes ses gens appareillié; si luy 
tourneroit à grand dommage s'ilz ne se délivroient aper- 
tement. 

Ces seigneurs eurent grand conseil ensemble, car la 
chose les estraingnoit; et n'estoient pas bien d'acord, et 
toudis avoient regard sur le duc de Brabant qui ne faisoit 
pas bonne chière et toudis maintenoit sa couverture. 

Quant ilz se furent longuement conseilliez, ilz respon- 
dirent au noble roy Edowart et dirent : « Sire, quant nous 
venismes cy , nous venismes plus pour vous voir que pour 
aultre chose ; si n'estions ne pourveus ne avisez de res- 
pondre sur ce que requis nous avez ; si nous retrairons 
vers nos gens et chascun vers les siens, et puis reven- 
drons à vous à ung certain jour quant vous plaira, et 
vous respondrons si plainement que lacoulpe ne demourra 
point sur nous. » Le noble roy vist bien qu'il n'en auroit 
aultre chose à celle foys, si s'en appaisa atant. Et s'acordè- 
rent de estre une journée ensemble pour respondre de leur 
meilleur advis à trois septmaimies aprez le Saint Jehan. 
Malz bien leur remonstra le roy les grands despens et dom* 
mages que il soustenoit chascun jour pour leur attente, 
car il pensoit que ilz fussent tous pourveus quant il vint 
là ainsy comme il estoit, et leur dist que jamaiz ne retour- 

neroit en Angleterre jusques atant qu il açauroit leur en- 
tention plaînement, ou se par le deffault de eulx n* estoit. 
Sur ce, les seigneurs se partirent et le roy demeura tout 
coy jusques aprez la journée en l'abbaye Saint-Bernard; 
les aucuns des seigneurs et chevaliers d'Angleterre de- 
mourèrent à Antwers pour luy faire compaignie ; les aul- 
tres aloient aval le pays, esbatant à grands despens , les 
ungs à Bruxelles, les aultres en Haynau ; les aultres, aval 
les bonnes villes de Flandres , estoient notablement festiez 
et recbeus. Le duc de Brabant s'en râla arrière, et souvent 
envoya grands deniers et trésors au roy de France pour 
s'excuser et pour prier qu'il ne creust nulle maie informa- 
tion encontre luy. 

Le jour* approcha que ce roy attendoit la[ response de 
ces seigneurs, maiz ilz se firent souâisamment excuser, et 
mandèrent au roy qu'ilz estoient prests et appareilliez, 
ainsy que promis l'avoient, mais qu'il feist tant au duc de 
Brabant qu'il s'aprestast, car il luy estoit le plus prochain, 
et froidement toutes fois il s'aprestoit; mais aussy tost 
qu'ilz sçauroient qu'il seroit prest de mouvoir, ilz se mou- 
veroient et seroient aussy tost au commencement de la be- 
songne comme il seroit. Le noble roy fist tant qu'il parla 
au duc et luy monstra la response que ces seigneurs luy 
avoient mandé, et luy prya en amistié et requîst par 
lignage qu'il se voulsist sur ce aviser , et qu'il n'y eust 
deffiault de par luy, car il véoit bien qu'il s'aprestoit froi- 
dement, et s'il ne faisoit aultre chose, il doubtoit bien qu'il 
ne perdist le confort et l'ayde de ces seigneurs pour le def- 
fault de luy. 

Quant le duc ouyt ce, il en fut tout confus, et dist qu'il 

' Froifisart, chap. LXXII. 

s'en conseilleroit. Quant il fut assez longuement conseillié, 
a respondi au roy qu'il seroit assez tost appareillîé quant 
besoing en seroit, maiz il auroit ainchoys parlé à tous ces 
seigneurs une journée qu'il en respondist plus avant. 
Quant le roy veit ce, il percheut bien qu'il n'en auroit aul- 
tre chose et que le couroucliier ne luy valoit riens; si 
acorda au duc qu'il envoyeroit à ces seigneurs, et leur 
prîeroit qu'ilz voulsissent estre à Halle, au giste encontre 
luy, au jour de la Nostre Dame enmy aoust ", s'ilz ne vou- 
loient venir plus prez de luy, pour acorder de leur emprise ; 
et pria au duc qu'il y voulsist estre , et qu'il s'apareillast 
si souffisanment dedens ce jour , que ces seigneurs ne se 
peussent excuser par luy ; ainsy fut acordé. 

Le jour aprocha et y vindrent les dits seigneurs, maiz 
le gentil prince le conte de Haynau n'y fut pas, car il estoit 
trespassé de ce siècle l'yver de devant, et avoit fait son filz 
chevalier de sa propre main, le joeune conte Guillaume ; 
or en avoys-je oublié à parler*. Ce joeune conte fut à ce 
parlement avecques les aultres pour son gentil père et mes- 
sire Jehan de Haynau, son oncle, aussy. Quant * ces sei- 
gneurs furent tous assemblez, îlz eurent très grand conseil 
et long, car la besongne leur estraingnoit ; envys pour- 
suivoyent leurs convenances et envys les rompoient pour 
leur honneur. Au derrain, quant ils furent conseilliez, ilz 
raportèrent leur conseil au roy et à son conseil, et dirent : 
« Cher sire, nous nous sommes assez longuement conseil- 



* Ce qui suit jusqu'à la flu de l'alinéa est remplacé dans Froissart 
par le passage que voici : <« Bt fu mis et assis ce parlement par tous 
communs accord à Halle, pour cause du joeune conte de Hainaut^ qui 
y debvoit estre avec messire Jehan de Hainaut, son oncle. » 

^ La mort du comte Qoillaume est mentionnée dans Froissart, à la 
fin du ebap. liVI de ses chroniques. 

• Froissart, chap. LXXIII. 

liez, car vostre besongne nous est moult pesant; car nou» 
ne voyons mye que nous ayons point de cause de deflBjer 
le poy à vostre occasion, se vous ne pourchassez que vous 
ayez Tacord de Tempereur, et que il nous commande que 
nous deffions le rpy de France de par luy, car il a bien 
occasion et droit par raison , ainsy que nous vous dirons, 
et aprez ne demourra nulle deffault en nous que nous ne 
serons appareilliez de faire vostre commandement , ainsy 
que promis l'avons. La cause que l'empereur poeut avoir 
de deflGier le roy est telle : il est certain qu'il a esté conve- 
nance et promis, scellé et juré dès long temps, entre l'em- 
pereur d'Alemaigne et le roy de France , que le roy de 
France, quicunque soit, ne poeut ne ne doibt rien acquerre 
sur l'Empire; et cil roy Philippe a fait le contraire contre 
son serment, car il a acquis le chastel de Crevecuer, le 
chastel de Labbel en Cambrésis et pluseurs aultres héri- 
tages gisans en Cambrésis , qui est terre de l'Empire , et 
le détient encore ; par quoy l'empereur a bien cause de le 
deffier et faire deffier par luy et par sessubgetz, sique nous 
vous prions et requérons que vous weilliez mettre paine à 
pourchasser pour nostre paix et honneur, et d'aultre part 
aussy nous y mettrons paine à nostre povoir. » 

Le noble roy Edowart fut tout esbahy quant il ouit ce 
raport , et bien pensa que ce n'estoit que ung droit atar- 
gement, et que ce langage venoit du duc de Brabant, son 
cousin ; et touteffois, il pensa bien qu'il n'en auroit aultre 
chose et que le couroux ne luy povoit valoir, si en fist le 
meilleur semblant qu'il poeut et leur dist : « Certes , sei- 
gneurs , je n'estoie pas avisé de ce point , et se plus tost 
m'en eussiez avisé, je y eusse eu conseil. Encores sur ce 
weil-je faire par vostre conseil , si m'aydiez à conseiller 
selon ce que je suis en pays estrange deçà la mer, et si y 

ay longuement séjourné à riens faire à grands despens ; 
si me weilliez donner bon conseil pour vostre honnour et 
pour le mien; car sacliiez que se je ay en ce cas nul blasme, 
vous n'y aurez point d'onneur. 



•V \ 

CHAPITRE XXIX. 



Comment le marquis de Jnley ala par devers Tempèreur pour avoir 
conseil et ayde pour le roy Edowart contre les Françoyz. 



Moult* longue chose seroit à raconter tous leurs con- 
seilz et leurs parolles. Enfin, acordé fut entre eulx que le 
marquis de Juley iroit parler à l'empereur et y meneroit 
des clercs du roy et des chevaliers, et des gens du duc de 
Guéries, et feroient la besongne à la meilleure foy qu ik 
pourroient. Maiz le duc de Brabant ny voulu point en- 
voyer; maiz il presta le chastel de Louvaing pour lade- 
mourance du roy, s'il luy plaisoit, jusques à Testé, car le 
noble roy leur avoit dit que nullement il ne retoumeroit 
en Angleterre ; car honte luy seroit s'il s'en retoumoit et 
il n'avoit fait partie de son emprise, de quoy si grande re- 
nommée estoit, et leur dist que il manderoit quérir la 
joeune royne sa femme, puisque le duc luy avoit offert 
le chastel de Louvaing. Ainsy se départi ce parlement, et 
créantèrent tous les seigneurs, en la présence les ungs des 
aultres, que jamaiz ilz ne querroient délayement ne excu- 
sation; que de la feste saint Jehan qui seroit l'an de 
grâce mil CGC et XXXIX en avant, ilz seroient anemis 
au roy Philippe de France, et seroit chascun appareillié 
ainsy que promis l'avoit. Chascun râla en son lieu ; le 

» Froissart, chap. LXXIV. 

marquis de Juley s'esmut pour aler devers l'empereur à 
toute sa compaîgnie. Si le trouva à Norumberch *. 

Pour quoy feroy-je long compte de leurs parolles ne de 
leurs requestes, je ne les sçauroye recorder, car je ny fus 
mye ; maiz le marquis parla si gracieusement à l'empereur 
qu'ilz firent leur besongne et leur besongne, quoy qu'il cou- 
stat. Là fut fait le marquis de Juley marquis, qui devant 
estoit conte, et le duc de Guéries, qui par avant estoit ap- 
pelle conte, impétra d'estre clamé duc. Et aussy l'empereur 
donna commission à quatre chevaliers et à deux nobles 
clercs de droit, qui estoient de son conseil, de faire le roy 
Edowart son vicaire par tout l'empire, et grâce de povoir 
faire monnoyes d'or et d'argent, ou nom de luy, et com- 
mandement que chascun de ses subgetz obéist àluy comme 
à vicaire et à luy mesmes. Quant le marquis ot fait toutes 
ses besongnes, il et sa compaignie se mirent au retour. 

En' ce temps, le joeune roi David d'Escoce, qui avoit 
perdu partie de son royaume, et ne le povoit recouvrer 
pour la force du roy d'Angleterre, son serourge, se parti 
d'Escoce privéement, à petite maisnie, avecques la royne sa 
fenmie, et se mist en mer; et fist tant qu'il vint en France 
et s'acointa du roy Philippe, en luy remonstrant sa néces- 
sité et sa besongne. Le roy de France qui bien véoit et 
sçavoit que le roy d'Angleterre s'appareilloit pour luy 
faire guerre et luy ester son royaume s'il povoit, fut tout 
joyeux quant il sceut que c'estoit le roy d'Escoce qui estoit 
venu par devers luy, avecques la royne sa femme, à si 
petite maisnie. Il l'ouist înoult voulentiers et grandement 

* Les copistes de Froissart lui font dire Florinberg, ce qui n'a pas 
embarrassé M. Buchon : « Florinberg, dit-il, Mons 8. VlorcBy dans 
rancien évôché de Fulde; ce lieu, considérable alors , n'est plus au- 
jourd'hui qu'un village. 

* Froissart, chap. LXXV. 

le festia, et luy présenta ses chasteaux pour soy séjourner 
à sa voulenté et de son avoir pour despendre, maiz qu'il 
ne voulsist faire nul acord ne nulle paix au roy d'Angle- 
terre, fors que par son conseil. Le joeune roy rechut à 
grand mercys ce que le roy de France luy offrit, et luy 
promit ce qu'il réquéroit. Il sembla au roy de France que 
ce seroit grand confort pour luy, et grand contrariété au 
roy d'Angleterre, s'il povoit tant faire que les barons et les 
seigneurs qui eâioient demourez en Escoce voulsissent et 
peussent si enbesongner les Angles, et leur donner tant à 
faire, que ilz ne peussent venir par deçà la mer se petit 
non, pour le guerryer, ou qu'il convenist le roy rapasser 
pour son royaume garder et sauver. Pour ce et à celle en- 
tente il détint ce joeune roy d'Escoce et la royne jouxte 
luy, et les soustint par longtemps, et leur faisoit livrer ce 
qu'il leur faloit; et envoyoit grands messages à ces sei- 
gneurs et barons qui guerry oient en Escoce contre les 
garnisons du roy d'Angleterre, et feur faisoit offrir 
grandes aydes et grand confort, maiz qu'ilz ne voulsissent 
faire paix ne donner trêves aux Angles, se ce n'estoit par 
sa voulenté et par la voulenté et conseil de^leur roy qui 
estoit avecques luy, et qui ce luy avoit promis. 

Ces seigneurs d'Escoce eurent conseil ensemble, quant 
ilz virent ces nouvelles, et furent moult joyeux et du roy 
David leur seigneur, et du roy de France aussy, qui 
grand confort leur promettoit; sique la besongne fut 
acordée, et d'une part et d'aultre, et guerrièrent ces sei- 
gneurs d'Escoce les Angles plus aigrement que devant. 
Et quant le noble roy d'Angleterre sceut ces nouvelles, il 
fît renforcer ses garnisons et envoyer grande quantité de 
gens d'armes sur les frontières. Or me tairay or endroft de 

ceste matière et retoumeray à celle de devant. 

iO 

Comment remi)ereur donna commission au roy Edowart, transmise 
par le marqnis de Juley, à estre son vicaire et lieutenant. 



Quant ^ le noble roy Edowart et les àultres seigneurs se 
furent du parlement partis, ainsy que vous avez ouy, le 
roy se tira à Louvaing et fist appareiller le chastel pour 
demourer, et manda à la royne sa femme que s'elle vou- 
loit venir par deçà la mer, qu'il luy plairoit bien, car il 
ne povait repasser par delà toute celle année. Si renvoya 
grand foison de ses chevaliers pour garder son pays mes- 
mement sur les marches d'Escoce ; les aultres Angles qui 
deçà estoient s'espandirent contreval le pays de Flandres, 
de Brabant et de Haynau. Le marquis de Juley retourna 
de l'empereur devers la Toussains à toute sa compaignie, 
et manda au noble roy Edowart qu il cuidoit avoir bien 
fait la besongne, et qu'il mandast les aultres seigneurs 
quilz s'assemblassent le jour de la Saint-Martin à Ma- 
lignes ou à Louvaing ou à Diest avecques luy, pour ouïr 
ce qu'il avoit raporté. Le noble roy fut moult joyeux de 
ces nouvelles ; si se conseilla au duc de Brabant son cou- 
sin, qui bien s'acorda à la journée; maiz il ne voult mie 
consentir que cil parlement fust en son pays, pour tous- 
jours mielx couvrir sa pensée envers le roy de France ; et 

» Froissart, chap. LXXVL 



148 CHRONIQUE 

si ne voulut mie aler jusques à Tricht, où la journée eusè 
esté bien tenue, ains voulut qu elle fust à Erkes, laquelle 
est assez prez de son pays, en la conté de Los. Le noble 
roy avoit si grand désir de sa besongne avanchier, qu'il 
luy faloit poursuivir toutes les voulentés du duc, son cou- 
sin, puisque si avant venu estoit, et s'acorda que la jour- 
née fust assise à Erkes : si le fist scavoir à tous ses allez 
qui tous vinrent à son mandement audit jour de Saint 
Martin. 

Quant ilz furent tous là venus, sacbez que la ville fut 
bien plaine de seigneurs, de cbevaliers, d'escuiers et de 
toutes aultres gens ; et fut la haie de la ville, là où on ven- 
doit pain et chair et aultres choses, toute encourtinée de 
beaulx draps comme la chainbre du roy ; et fust le poy 
assis à couronne plus hault ung pyé que nul des aultres, 
sur le banch d'ung boucher là où il tailloit et vendoit sa 
chair. Oncques haie ne fut à si grand honneur ; là, par 
devant tout le peuple et les seigneurs, furent les lettres 
de l'empereur leues, par lesquelles il constituoit le noble 
roy Edowart roy d'Angleterre, son vicaire, et son lieute- 
nant, et luy donnoit pooir de faire droit à chascun en lieu 
de luy et de faire monnoyes d'or et d'argent en nom de 
luy ; et coinmandoit à tous princes et à tous subgetz à îuy 
que ilz obéissent à son vicaire comme à luy mesmes, et 
feissent féaulté à luy comme au vicaire de l'empire. Quant 
ces lettres furent leues, chascun des seigneurs fist ser- 
ment et féaulté d'obéir à luy comme au vicaire de l'em- 
pire ; et là endroit fut clamé, appelle et réspondu entre 
parties, comme devant l'empereur, et fut renouvelle et 
confermé ung statu qui estoit tel : que qui vouloit aultruy 
guerrier ou lui porter dommage, il le debvoit deffier souf- 
fisanment, trois jours devant son fait. Cil jugement et 

gtatu sembla estrebien raisonnable àchascun, maiz je ne 
scay S'il a esté par tout gardé* Quant tout ce que dist est 
fut fait, les seigneurs se partirent, et jurèrent et pro- 
mirent d'estre tous appareilliez, trois septmaines aprez la 
Saint-Jehan, pour aler devant Cambray, qui doibt estre 
de Tempire et es toit tournée au roy de France. 

Ainsy * se partirent ces seigneurs, et le noble roy 
Edowart, vicaire de l'empire, s'en revint jouxte madamiB 
la royne, laquelle estoit nouvellement venue à Louvaing, 
en grand noblesse, maiz j'en avoys oublié à parler pour 
mielx poursuivir ma matère. Si tinrent leur estât à Lou- 
vaing tout cel y ver moult honnourablement, et fist faire 
monnoye d'or et d'argent à Antwers à grand foison ; et 
fit faire escus à l'aigle au nom de l'empereur, semblans 
aux escus que le roy de France faisoit, qui bien eurent et 
ont leur cours. Encores ne cessa mye le duc de Brabant de 
jouer de la couverture, qui estoit assez communément 
diffamé par les apparences qu'on en véoit, car il renvoyoit 
tondis ses messages par devers le roy de France, pour 
l'enfourmer du contraire de ce qu'il vouloit faire ; et si 
envéoit-on si clerement les apparences, que chascun s'en 
esmerveilloit, mais nul n'en osoit parler; et au derrain 
commanda-il à messire Loys de Cranehem, qui estoit 
l'ung des plus secretz de son conseil, qu'il ralast vers le 
roy de France et demourast tout coy en poursuivant la 
court, et que toudis il excusast le duc envers le roy et 
contredeist toutes informations qui pourroient venir au 
contraire. Ledit messire Loys n'osa escondire le comman- 
dement son seigneur, ains en fist toudis bien son debvôir , 
maiz, au derrain, il en eut povre guerredon, car il en 

* Froissart, chap. LXXVIL 

morut en France de doeul, quant on vey apertement en 
France le contraire de ce dont il excusoit le duc ; et en 
devint si honteux et si confus que il ne voulut oncques 
puis retourner en Brabant, ains demeura tout coy en 
France , pour soy ester de souspechon ; et au deryain il 
en morut de doeul, car le duc luy fist sa terre saisir et 
arrester; car il ne voulut retourner en Brabant à son man- 
dement, laquelle chose il ala remonstrer au roy de France 
qui le tint bien pour excusé, et luy donna et assena pen- 
sion à sa vye, laquelle ne dura guères, dont ce fut pitié et 
dommage. 

Or * passa cel yver et la feste Saint Jehan aprocha. Ces 
seigneurs d'Alemaigne se commencèrent à appareillier 
pour achever leur emprise. Le roy de France se pourvey 
à rencontre, car il sçavoit partye de leur entention. Le 
noble roy Edowart fist toutes ses pourvéances aprester en 
Angleterre et ses gens d'armes passer par deçà la mer, si 
tost que la Saint Jehan fut venue, et s'en ala luy mesmes 
à Vilvorde, et logea lui propre ses gens ; et quant la ville 
fut plaine, il les fit logier dehors aux champs, contreval 
les prez, en tentes et paveillons; et là demourèrent dès la 
feste de la Magdelaine jusques aprez la Nostre Dame en 
septembre, en attendant de septmaine en septmaine la 
venue des aultres seigneurs et les longs dangiers du duc 
de Brabant. 

Quant le noble roy Edowart vit que le duc de Brabant 
ne les aultres seigneurs ne venoient point, il envoya nou- 
veaulx messages par devers eulx, et les somma et requist, 
sur la foy et serment que donné luy avoient, qu'ilz venis- 
sent au jour de la saint Gille parler à luy à Malignes, et 

» Froissart, chap. LXXVIII. 

■ ; 

dire pour quoy ilz targoient tant. Le noble roy séjourna à 
Vilvorde à grands despens, ce poeut chaacun sçavoir, et 
perdoit son temps, et moult luy ennuyoit et ne le povoit 
amender. Il soustenoit à ses despens, chascun jour, bien six 
cents armeures de fer, gens d eslite venues d'oultre mer et 
bien cinq mille archiers sans les aultres poursuivans. Si 
luy debvoit peser et ennuyer telle despense sans riens faire, 
avecques les grands trésors qu'il avoit donné à ces sei- 
gneurs, quiainsy le prolongeoient parparolles, et avecques 
les grandes armées qu*il avoit establi sur mer encontre 
Genevoys, Normans, Espaignolz, Baïonois, que le roy de 
France faisoit nager et gésir sur mer à ses gages pour 
grever les Anglois, dont messire Hues Kires estoit amiral 
et conduiseurs avecques Barbevaire, qui estoit très bon 
guerroyeur sur mer ; et souvent firent aux Anglois grands 
dommages, ennuys et destourbiers , adoncques et aprez, 
ainsy que vous orrez. 

Ces * seigneurs d'Alemaigne, le duc de Brabant et mes- 
sire Jehan de ïlaynau vinrent à Malignes au mandement 
du roy, et s'acordèrent communément, aprez beaucop de 
paroUes, que le roy se povoit bien mouvoir à la quinsaine 
aprez, car ilz se mouveroient adoncques ou aprez, sique ilz 
seroient à Cambray avecques luy à ung cectain jour; et 
prirent là endroit certains messages pour aler porter les 
deflBances au roy de France de par tous ces seigneurs, fors 
de par le duc de Brabant qui ne le voult pas adoncques 
dejEer^ 

* Froissart, chap. LXXIX. — Froissart a ajouté à la narration de Jean 
le Bel, dans ce chapitre, le récit de deux grandes chevauchées et entre- 
prises d'armes faites par Gauthier de Manny. 

* Froissart énumère les différents princes et seigneurs qui envoyèrent 
défier le roi de France, et il met de ce nombre Robert d'Artois. M. Lan- 
celot {Mémoires de V Académie des inscriptions^ tome X) a fait remar- 

Sur celluy acord chascun se parti de Malignes et se 
hasta de pourveir. Le roy Edowart vint à ses gens plus 
joyeux que devant, et les fist aprester de mouvoir à la 
quinsaine. Le duc de Brabant vit bien aussy qu'il ne se 
povoit plus déporter ; si fist appareillier sa compaignie. 

quer, à cette occasion, que Robert d'Artois n'était pas alors auprès 
d'Edouard, et qu'il se trouvait en Angleterre. Les raisons alléguées 
par M. Lancelot n'ont point paru suffisantes à M. Buchon, pour rejeter 
le récit de Froissart, « ou plutôt, dit-il, de Jean le Bel^ attachée Jean de 
Hainaut^ et qui était alors avec lui à la cour d'Edouard. » Mais, comme 
on le voit, le texte de ce dernier ne fait nulle mention de Robert d'Ar- 
tois, et, si Froissart s'est trompé, l'erreur ne doit pas être imputée au 
chroniqueur liégeois. 

Commenli le roy Edowart et ceulx de son alliance entrèrent ou pays 
de Cambrésis, pour ce que Cambray estoit de l'acord au roy de 
France. 



Aprez* la feste saint Lambert, ou moys de septembre, 
l'an de grâce mil CGC et XXXIX, se parti le roy Edowart 
de Vilvorde en Brabant, pour ardoir et exillier le royaume 
de France , et pour combattre au roy Philippe de Valoys 
qui le tenoit à force et à tort; et avoit avecques luy de son 
royaume d'Angleterre seize cents armeures de fer de très 
noble chevalerie , desquelz l'ung estoit l'évesque de Lin- 
colle , proeu et hardi , et qui longuement avoit travaillé 
pour ces besongnes; et si estoit le joeune conte Derby filz 
à messire Henry au Tort Col, conte de Lencaste, qui puis 
fist tant de proesses de son corps et en tant de lieux que on 
le doibt tenir pour proeu et plus que proeu, et aussy le tin- 
rent les gens, et aprez le trespas de son père qui fut moult 
preudoms, le noble roy Edowart luy donna le nom d'estre 
duc de Lencaste, sique on l'apella duc, encores fait-on. Le 
plus gent et le plus frisque que on povoit veoir ne trouver 
en nulle part du monde, ce fut le conte de Noireton et de 

* Ce chapitre correspond aux chapitres LXXX et LXXXI de Frois- 
sart , mais les deux récits diffèrent entièrement ; celui de Jean le Bel 
renferme des détails fort intéressants, dont il y a lieu de s'étonner quo 
Froissart n'ait point fait usage. 

Cloceste; si y estoit le conte de Warvich, le conte de Sale- 
bry , qui estoit mareschal de Tost , et avecques luy fut le 
conte de Suffort, le baron de Staffort, messire Jehan, vis- 
conte de Beaumont, et pluseurs aultres princes et barons 
baunerès et plus quelbannerès , et biacop d'aultres que je 
ne sçay nommer ; mais on n'y doibt pas oublier messire 
Regnault de Cobaing , que on debvoit bien tenir pour le 
plus proeu de son pays adoncques, et encores fait-on. Et si 
n'y weil pas oublier messire Watier de Manny, qui avoit 
tant fait d'armes et de proesses en Escoce, et aultre part, 
que il avoit acquis si grand grâce au roy et à tous les 
Anglois, grands et petits, que le noble roy l'avoit détenu 
de son plus secret conseil, et luy avoit donné et assigné si 
grande terre en Angleterre qu'il estoit devenus bannerès 
et bien tenoit plus grand estât que bannerès qui là fust. 
Et sache chascun qu'il y avoit grande quantité de sei- 
gneurs , de chevaliers, de barons, d'ungs et d'aultres, qui 
tant amoient le roy qu'ilz le vouloient servir à leurs pro- 
pres despens, et ne vouloient prendre nulz gages ne nulle 
livreson à court jusques à ce qu'ilz eussent paracompli 
l'année, se tant leur armée duroit. Encores sachez que 
quant ce noble roy Edowart premièrement reconquist An- 
gleterre en sa joeunesse, on ne tenoit riens des Angles 
communément , et ne parloit-on point de leur proesse ne 
de leur hardiesse, ne encor à l'aultre chevauchie aprez, la- 
quelle fut en Escoce; ne ilz ne se sçavoient armer de 
plates, ne de bachines à barbière, ne de colerete, ne de 
menus fers fors que de grans haubers et de grands bali- 
gans armoyez de leurs armes, et de mites de toile cos- 
tonnées, et par dessus ung grand chappel de fer ou de cuir 
bouilli. Or ont-ilz si apris les armes au temps de ce noble 
roy Edowart, qui souvent les a mis en œuvre, que ce sont 

les plus nobles et les plus f risques combastants qu'on sache. 
Or -weil-je retourner à nostre matère. 

Le jour vint que le noble roy deut mouvoir pour aler 
vers France, ainsy que acordé avoit esté à Malignes entre 
les seigneurs. Il se parti de Vilvorde à tout son ost, et 
passa parmy Nivelle et parmy Haynau, par petites jour- 
nées, en attendant les aultres seigneurs à luy alliez, qui 
tous le suivoient, tant que tous furent ensemble acourans 
de Haynau droit en Cambrésys, fors le duc de Brabant qui 
y vint six ou sept jours aprez les aultres. 

Quant ces seigneurs furent ensemble, ilz eurent conseil 
que ilz iroient tous ensemble vers Cambray et gasteroient 
le pays d'entour, pour ce que la cité de Cambray ne les 
vouloit héberger ne soustenir et leur estoit contraire, et 
là attendroient la venue du duc de Brabant. Ainsy fut fait 
que acordé estoit, et fut le pays de Cambrésis laydement 
• gasté. Le joeune conte de Haynau, messire Willeaume, fut 
là en la compaignie ; maiz il y avoit aucuns sages en son 
conseil qui luy desconseilloient gaster le pays du roy de 
France, car quant tous les aultres seroient partis et alez, 
son pays qui marchit au royaume lecompareroit, et ne s en 
pourroit deffendre ne garder. Sique, par ce conseil, il en- 
voya grands messages et souffisans au roy de France, son 
oncle, qui jà estoit venu à Péronne, en Vermandoys, à tout 
le plus grand povoir qu'il povoit avoir, et se fist souffisan- 
ment excuser de ce qu'on luy povoit mettre sus que ces 
seigneurs estoient passez parmy son pays pour le grever ; si 
luy fist offrir son service à tout six cents armeures de fer 
jiour garder et deffendre son royaume. Le roy de France 
escoutabenignement les messages, mais trop bien se pensa 
que c'estoit une chose fainte, et que son nepveu auroit 
plus chier Taultre partie que la sienne; touteffois, n'en fit- 

il nul semblant, et diat aux messages qu il ue refusoit paa 
le service de son nepveu, et quilz luy deissent; et quant 
on sçauroit de certain que on se debvroit combatre, quil 
se traist devers luy, car il le verroit voulentiprs et luy eu 
sçauroit bon gré. 



' ^TT^ i knr -- 

CHAPITRE XXXII. 

Comment le roy Edowart entra en France premièrement, et gasta 
grande partie dp Tyerace, véant le roy de France. 

En' ce temps que le roy Edowart et les alliez avecques 
luy ardoient et gastoient le pays entour la cité de Cam- 
bray, et que le roy de France estoit venu à Péronne, en 
Vermandoys, à toute sa puissance, et avoit avecques luy le 
noble roy de Bohème à tout mille hommes d'armes, cheva- 
liers, et escuiers, des meilleurs que on povoit eslire, et Téves- 
que de Liège à tout six cents armeures de fer de son pays, 
pour garder et deffendre le royaume, le duc de Brabant 
vint en Cambrésis aprez le noble roy Edowart, pour ac- 
quitter son convenant, à tout douze cents armeures de fer, 
bien habillez et bien pourveus, de quoy le noble roy et 
tous les aultres seigneurs furent moult joyeux ; et fist en- 
cores séjourner les seigneurs aprez sa venue, par l'espace 
de deux jours, pour attendre les derrains venans, et pour 
ôoy reposer avant qu'il voulsist envoyer deffiaiices au roy 
de France à Péronne là où il estoit; de quoy inessire Loys 

» Ce chapitre correspond aux chapitres LXXXII à XCIV de Frois- 
sart. Ce dernier a considérablement étendu le récit qua fait Jean le Bel 
de la première expédition du roi Edouard en France, en omettant tou- 
tefois plusieurs détails intéressants, notamment sur les motifs qui 
engagèrent le roi Philippe à refuser la bataille offerte par le monarque 
anglais. 

de Cranehem fut moult esbauby et confus, car il avoit 
tousjours fait entendre au roy le contraire, de quoy il en 
morut de doeul, ainsy que vous avez ouy. 

Tantost aprez que le duc de Bràbanf eut deffyé le roy 
de France, le roy d'Angleterre et ses alliez laissèrent le 
pays de Cambrésis et entrèrent ou royaume de France, et 
ardirent et gastèrent le pays par où ilz passèrent; et lo- 
gèrent la première nuit entour une abbaye de blancs 
moynes, la quelle fut toute gastée, ^ l'apella-on le Mont- 
Saint-Jeban, assez prez de Péronne, où le roy de France 
estoit ; mais il avoit par devant luy tout son ost et une 
grande rivière à passer à force. Le noble roy Edowart et 
les aultres seigneurs attendirent là lendemain et pensoient 
que le roy de France qui véoit ardre et gaster son royaume, 
ce que oncques on n avoit veu, deust passer par deçà la 
rivière pour les combatre, maiz il n'en eust point de con- 
seil. Doncques, quant ilz virent qu'il ne passeroit point la 
rivière, ilz luy feirent sçavoir que s'il ne venoit combatre 
à eulx par deçà la rivière, il verroit encore chose laquelle 
n'avoit veu, car ilz ne se mettroient point en teî péril que 
de passer la rivière par son dangier. Si se deslogèrent 
lendemain au plus matin, et passèrent au plus prez de la 
rivière qu'ilz poeurent, ardant et gastant le pays, et alè- 
rent gésir sur la rivière d'Oyse, droit à Origni, et prirent 
villes et fors chasteaulx sans deffense ; et gaagna comme 
gaagner voult à grand habondance, car ilz trouvoient le 
pays tout plantereux, car ilz n'avoient riens wydé ne 
musse ne mis à sauveté. Adoncques fut une abbaye de 
noires dames toute arse et exillée, et maintes des dames à 
force violées par les Angles, dont ce fut grande pitié. 

A lendemain , ilz se deslogèrent, et chevauchèrent le 
conte de Salbry, mareschal de Tost, et le conte de Suffort, 

et messire Jehan de Haynau, à tout cinq cents armeures 
de fer, jusques à Marie, et ardirent les fausbours et la 
bonne ville de Cressy, en Lannoys, et tout le pays d'en- 
tour, et le trouvèrent si garni de tous biens que chascun 
prenoit ce qu'il vouloit; et revinrent entour nonne logier 
à Tabbaye de Vaudencourt deBehorres, là où le noble roy 
Edowart et tous les aultres seigneurs estoient logiez. A 
lendemain, ilz se partirent de Behorres et passèrent parmy 
Tyerace, ardans et wastans tout, et trouvèrent si grande 
habondance de bétail et de toutes choses qu'ilz n'en sça- 
voient que faire. On avoit bien, qui le vouloit acheter, 
une vielle vache ou ung bœuf pour ung gros, ou deux 
moutons pour ung estrelin. Adoncques se deslogea le roy 
de France de Péronne, et s'en vint loger en labbaye de 
Behorres dont le roy Edowart s'estoit parti, et suivoit les 
Angles à l'entente de les combatre, comme il disoit. 

Celle nuit se logea le roy d'Angleterre à la capelle de 
la Flamengerie, en Tyerace, et là entour, et luy sourvin- 
rent nouvelles que le roy de France, le très-noble roy de 
Bohème et l'évesque de Liège le sui voient pour combatre. 
Si eurent conseil ensemble tous ces seigneurs d'Angle- 
terre, et s'acordèrent qu'ilz demourroient tout coys lende- 
main pour veoir que le roy de France et ces aultres sei- 
gneurs vouldr oient faire, car voulentiers se combatroient 
à eulx s'ilz povoient, et attendroient l'aventure de Dieu. 

A lendemain, le roy de France et tout son ost tirèrent 
avant et se logèrent à deux petites liewes prez de leurs 
anemis, en une ville qu'on appelle Buironfosse, et es aul- 
tres villes là entour, et se pensa bien chascun combatre 
lendemain. Le joeune conte Willaume de Haynau, qui 
aprez ce qu'il eut envoyé parler ces messages au roy de 
France, ainsy que vous avez ouy, s estoit parti de ces sei- 

gneurs alliez contre ledit roy, son oncle, et s'estoit retrait 
au Kesnoy en Haynau, pour veoir se le roy, son oncle, se 
vouldroit combatre à eulx, quant il entendi que son oncle 
s'estoit parti de Péronne et aloit aprez eulx pour les com- 
batre, il se parti du Kesnoy à tout quatre cents armeures 
de fer, et s en ala là où il sçavoit que son oncle fust. Ce fut 
à Buironfosse, là le roy son oncle se conseilloit à ses gens 
se il se combattroit à ses anemis qui gastoient et ardoient 
son pays, ou non. Il salua son oncle ainsi quil afféroit, 
mais le roy ne luy fit mie si bonne chière comme cuidoit; 
et si ne luy pleut pas trop bien que le roy se conseilloit si 
longuement sur son honneur, ainsy qu il luy sembloit ; si 
se parti tantost de là et retourna au Kesnoy, dont à la mi- 
nuit parti s'estoit, et laissa son oncle conseiller ainsy que 
bon luy sembloit * . 

A lendemain, quant te noble roy Edowart et les sei- 
gneurs qui estoient logiez en la capelle à la Flamengerie, 
en Tyerace, sçeurent que le roy de France estoit logé si 
prez d'eulx, si se levèrent au point du jour, et ouïrent 
messe bien dévotement, et puis se mirent aux champs, et 
ordonnèrent trois batailles tout à py é , assez prez l'un de 
l'aultre, tout aprestez pour attendre la puissance du roy de 
France , et envoyèrent tous leurs chevaulx et leurs har- 
noys derrière ung bosquet qui estoit emprez eulx. Là de- 
mourèrent tous ces seigneurs et leurs gens tout à pyé jus- 
ques aprez midi, en attendant la venue du roy de France 
et son grand povoir. Le roy de France estoit, d'aultre part, 

» Jean le Bel n'est point ici d'accord avec Froîssart. Ce dernier fait 
admettre pa^ Philippe de Valois les excuses du comte deïlainaut. Dans 
le récit de Jean le Bel, au contraire, le comte, irrité de Taccueil qu*il re- 
çut, revint au Quesnoy. Froissart ne l'y fait revenir que plus tard, après 
que la bataille offerte par le roi d'Angleterre au roi de France n'eut pas 
été acceptée par celui-ci. 

à Buironfosse et se conseilloit à ses princes et barons, pour 
sçavoir comment il feroit de la besongne. 

En celluy conseil eut grand estrif et grand débat entre 
les seigneurs et les barons de France, car les aucuns di- 
soient que ce aeroit grande faulte et grand déshonneur se 
le roy ne les combatoit, quant il les sçavoit si prez de luy 
en son pays, ses anemis, qui avoient ainsy ars et gasté 
son royaume, à sa veue et à sa sceue. Les aultres disoient, 
à rencontre, que ce seroit grand folie s'il se combatoit , 
car il ne sçavoit que chascun pensoit, ne se point de trahi- 
son y avoit; et aussy, d'aultre part, point de partie à jeu 
parti n avoit, car se fortune luy toumoit dessus, par quoy 
desconfit fiist, le corps et tout le royaume perdoit ; et se 
par aventure estoit que les aultres desconflst, jà pour cela 
ne le roy d'Angleterre, ne les terres ne les possessions des 
aultres seigneurs d'Angleterre il ne conquerroit. 

Ainsy combatant et estrivant sur ces diverses opinions, 
le jour passa jusques prez de haulte nonne sans nul cer- 
tain acord. D'aultre part, le roy Edowart et les aultres 
seigneurs qui avoient esté dès la matinée rengiez à pyé 
enmy les champs jusques à nonne, sans Boire ne sans 
mengier, veirent bien que le roy de France et ses gens 
ne se combateroient point et que talent n'en avoient ; ilz 
se trayfent ensemble pour avoir advis comment ilz se 
maintiendroient. Pluseurs opinions et parolles furent entre 
eulx ; au derrain fut acordé , de commun consentement , 
que ilz ne po voient avoir blasme ne reproeuche, de tous 
bons entendeurs, du partir, car ilz avoient, à l'entrée du 
royaume de France, offert bataille au roy, ainchoys qu'ilz 
eussent fait dommage au pays; et si avoient depuis de- 
meuré dedens par l'espace de sept jours, ardants et gas- 

tans tout, voyant le roy à toute sa puissance que on^- 

11 

qiies n avoit homme veu la chose pareille ; et si avoienl 
là attendu tout le jour pour avoir bataille ; et estoit le roy 
à deux petites lieuues d eulx à plain pays, sans rivière et 
sans empeschement de fortresse , et touteffois il ne venoit 
point à eulx et point ne se monstroit , ne ne faisoit sem- 
blant de se mouvoir; et d'aultre^ vitaille, vin et pain leur 
faloit , et ne sçavoient dont' venir leur en porroit ; pour 
quoy, tout considéré, ilz s'acordèrent communément à la 
départie. Si se deslogèrent et vinrent la nuit bien tart gésir 
entour Avenues à tout leur chariage et leur gaigne. 

Quant le roy de France et les Françoys virent que les 
Angles s'eâtoient partis , ilz se départissent aussy d'aultre 
part, et s'en râla chascun en son lieu. Et maintenoient qu'ilz 
en avoient Tonneur, en leur part, de celle départie, car ilz 
avoient chassé hors les anemis, qiii, combien qu'ilz eussent 
grande partie du royaume gasté et ars, si ne Tâvoient-ilz 
pas gaagnié, carie roy en avoit encores assez de remanant; 
et se le roy d'Angleterre vouloit conquerre le royaume de 
France, il luy convenoit faire beaucop de telles chevauchies. 
Ainsy disoient les Françoys qui se vouloient attribuer Ton- 
neur de celle départie ; et les Angles Maintenoient le con- 
traire par les raisons dessusdites, sique chascun s'en don- 
noit le los. Or pourra chascun qui orra ces raisons jugier 
et donner Tonneur à la partie laquelle par raison et les 
faitz d'armes avoir le doibt. 



CHAPITRE XXXIII. 



Pourquoy et comment le roy d'Aûgleterre prist lô nom et les armés de 
France, et s'appella roy de France et d'Angleterre. 



Ainsy * se départi celle grand chevauchie, et d'une part 
et d'aultre que chascun cuîdoit avoir lonneur pour sa par- 
tie. Le duc de Brabant et les aultres seigneurs d*Alemaigne 
en rialèrent chascun en son lieu, et le noble roy Edowart 
remena ses Anglois par Flandres, et eut grande grâce de 
Jacquemart' d'Artevelle et de tous les Flamens aussy ; et 
leur proniist que s ilz luy vouloient aidier à maintenir sa 
guerre, il leur aideroit à recouvrer Lile, Douay et aultrês 
bonnes villes que le roy de France leur ostoit et tenoit à 
force et à grand tort. Les Flamens eurent sur ce grande 
délibération et grand conseil, pour tant qu*ilz estoient 
obligiez sur une grande somme d'argent à la chambre du 
Pape, tant qu'ilz ne povoient commencer guerre ne riens 
faire sur le roy de France qu'ilz ne fussent attains de celle 
somme. Si s'acordèrent à la fin que se le. roy d'Angleterre 
se voulait appeller roy de France en ses lettres, ilz le tien- 
droient pour roy de France, et obéiroient à luy comme au 
souverain seigneur de cui la conté de Flandres doit mou- 

» Frolssartcl^ap. XCV à XCVII. Jean le Bel ne dit rîén du parle- 
ment de Bruxelles^ dont fait mention Froissart ; il rapporte seulement 
les négociations d'Edouard avec les Flamands. Il y a, du reste, de gran- 
des différences entre le récit des deux chroniqueurs. 

voir, et luy aideroient à jouir du royaume à son povoii*, 
sique par ce tour ilz ne cuidoient mye forfaire la somme 
d'argent, car cil roy leur quitteroit. 

Quant le noble roy d'Angleterre ouït ce rapport, il eut 
grand besoing de bon conseil et advisement, car grande 
chose et pesant luy estoit de prendre les armes et le nom 
de ce dont il n'avoit encores riens conquis, et ne sçavoit 
se conquerre le poroit ; et d'aultre part , il refusoit envis 
Tayde des Flamens, qui plus luy povoient aidier à sa be- 
songne que tout le remanant du monde. Finablement, tout 
pensé et considéré et pesé, le mal contre le bien, il prit les 
armes de France quarteîées avecques celles d'Angleterre, 
et s'appella dès doncq en avant roy de France et d'Angle- 
terre, et fist tout ce que les Flamens luy requirent; et 
quitta les Flamens, comme roy de France, de toute obli- 
gation quilz avoient au roy de France, et par ce point 
luy aidèrent les Flamens durant le povoir Jacquemart 
d'Artevelle, ainsy comme vous orrez. Et tantost il laissa 
par deçà la mer le conte de Salbry et le conte de Sufifbrt 
à tout cent armeures de fer, pour guerrier ceulx de Lile 
et de Douay, et s'en passa en Angleterre pour veoir com- 
ment ses gens se portoient encontre les Escots. Le conte 
de Salbry et le conte de Suffort firent pluseurs chevauchies 
avecques aucuns Flamens sur les garnisons qui estoient en 
Lile de par le roy, et au derrain ilz s'embatirent si avant 
entre fossez qu'ilz n'en peurent bonnement retourner et 
perdirent grandement de leurs gens; et furent pris les 
deux contes dessusdis et menez en prison en Chastelet, à 
Paris, et y demourèrent par l'espace de deux ans et plus. 
Je ne pourroys bonnement raconter toutes les aultres aven- 
tures et chevauchies, si m'en tais atant. 



CHAPITRE XXXIV. 



Âinsy que le roy de France flst ostoier ou paya de Haynau entonr 

Cliymay. 



Le * roy de France fist durement renforcer son armée 
sur mer, dont messlre'Hues Kyres estoit mareschal et 
gouverneur avecques ung marinier que on appelloît Bar- 
bevaire; et firent pluseurs envayes et escarmuches sur les 



• Le récit des guerres du Hainaut, qui fait l'objet de cechapitre et des 
quatre suivants, diffère entièrement chez les deux chroniqueurs. Cer- 
tains détails exposés très-brièvement par Jean le Bel sont retracés par 
Froîssart avec beaucoup d'étendue. Ce dernier a puisé, pour cette 
partie de son récit, à d'autres sources que Jean le Bel, et, comme il est 
facile d'en juger, aux récits de quelques témoins oculaires. C'est ce 
qu'il a pris soin d'indiquer lui-môme, à la fin du chap. 86 de ses chro- 
niques, en parlant de l'assaut donné à Honnecourt, et de l'épée qu'y 
perdit Henri de Flandre: « Par force il futrescous, dit-il, mais son 
glaive demeura par grand prouesse devers l'abbé, qui le garda depuis 
moult d'années ; et encore est-il, je crois, en la ville de Honnecourt. 
ToutesYoies, il y estoit quand j'escrivis ce livre; et me fut monstre 
ung jour que je passay par là ; et me fut recordée la vérité et la ma- 
nière de l'assaut comment il fut fait ; et le gardoient encore les moines 
en pa?ement. n 

Le manuscrit d'Amiens renferme un passage qui n'existe point dan& 
les imprimés, et où Froissart fait la môme déclaration d'une manière 
encore plus explicite. Ce passage, dans le manuscrit, précède le cha- 
pitre 129 de l'édition Buchon. « Si comme je vous recorde, che siège 
durant devant Toumay, dit Froissart, avinrent plussieurs avenues et 
grans fes d'armes tant en France comme en Gascoingne et en Escoche, 
qui ne sont mie à oublier, car ainsi l'ai-je proummis à messire et mes- 
très, au commenchement de mon livre, que tous les biaux fes d'armes 
dont j'ai le mémoire et le juste information, je les remetray avant. 

Anglois, et souvent perdirent et gaignèrent de belles naves 
que le roy d'Angleterre avoit fait faire par grand devis, 
entre lesquelles en y avoit une que on appelloit Cristofle, 
et d'aultres, pluseurs plaines de laines et d'aultres mar- 
chandises que le roy envoyoit par deçà, dont les Francoys 
furent moult joyeux et en firent très-grande feste à grandes 
paroUes, et tant en furent les Anglois plus couroitchiez. 
Leroy de France fist aussy durement guerrier tout celluy 
y ver messire Jehan de Haynau, qui fut Tan de grâce mil 
CGC et XXXIX, pour tant que de tous les anemis il estoit 
le plus prez, et fist pluseurs chevauchies faire sur luy et 
sur la terre de Chimay par messire Jehan de Beaumont, 
messire Jehan de la Bove, messire Jehan de Moret et plu- 
seurs aultres chevaliers et escuiers, à tout quatre ou cinq 
cents armeures, et ardirent pluseurs foys le pays d'entour 
Chymay, Bellens, Robechyes, Salles, Viler, Froicapelle et 
toutes les aultres vilettes jusques au gibet de Chymay. De 
quoy le conte Willaume, son nepveu, fut moult grande- 
ment courouchié. Et pour tant qu'il estoit son nepveu et 
que son oncle tenoit de luy en fief la terre de Chimay et 
de Beaumont, dont il avint qu'il fit deffier le roy de^ France, 
son oncle, et se mit tout entièrement avecques les aultreç 
allez au roy d'Angleterre ; et fut puis aprez le plus aisgre 
et le plus malaisié à traicter de toute la guerre. Et aprez 
ce qu'il eust deffié le roy, il fist une grande armée et ala 
prendre Abenton en Tyérace, etardoirtout Anet, qui estait 
une grosse ville et le meilleur de tout le pays. 



jasoit ce que messire Jehan li Bîaux en ses cronikes n*en fait mies de 
tout mention. Mes ung homme ne puet mies tout savoir, car ces 
guerres estoient si grandes et si dures et si enrachinées de tous costés, 
que on y a tantost oublyet quelque chose qui n y prent songneusement 
garde. » 

Aiiisy passa tout lyver, ardant le pays et guemant les 
Francoys, et toudis furent Haynuiers sur Francoys et 
Francoys sur Haynuiers, les maronniers de France sur les 
Angles, et les Angles sur eulx. Et quant ce vint en ka- 
resme, le roy de France fit assembler grands gens d'armes 
au Chastel, en Cambrésis, qui vinrent en une matinée 
ardre la bonne ville de Bavay-la-Chaussée en Haynau , et 
pluseurs villages entour, et puis se retirèrent, sique, au 
retraire, fut pris messire Boussicault, l'ung des plus proeuz 
chevaliers de tous les Francoys. 

Quant ce vint aprez Pasques, le roy Philippe de France 
semonnyt toutes ses gens, et envoya messire Jehan son 
aisné filz; son connestable et son mareschal ardre et gaster 
entièrement la conté de Haynau ; et passèrent parmy Ver- 
mandoys, et vinrent emprez Cambray et assiégèrent le 
chastel d'Estadueure qui estoit à messire Jehan de Hay- 
naut. Et estoit bien pourveu de tout ce qui poeut faillir à 
chastel, voire pour le tenir un an et deffendre ; et avoit 
dedens deux cappitaines. que Ton tenoit pour tres-loyaulx 
et moult hardys; l'ung estoit messire Gérard de Saissi- 
gnies et [l'aultre] Robert Marmyon ; et si avoient de bons 
^coQipaignons assez. Je ne scay que leur avint adoncques, 
mais on traicta tant envers eulx que, au sixième jour, le 
chastel fut rendu et abastu; je ne sçay se ce fut par def- 
faulte de cœur ou par trahison, mais je sçay bien que 
messire Willaume le conte de Haynau les fist avecques 
messire Jehan son oncle trayner ensemble parmy Mons en 
Haynau, et mettre sur deux roes. 

Si tost que ce chastel fut abatu, messire Jehan de 
France, qu'on appelloit adoncques duc de Normendie, se 
départi, dont on eut grand merveille, car oh ne povoit 
penser ne cuidier que si grand ost ne telle assemblée de 

gens se deust ainsy partir à si petit de fait, car Hz eussent 
bien gasté et exillié tout Haynau , s'ilz eussent voulu, et 
bien avant en Brabant , et fermement on le cuidoit ; mais 
ilz laissèrent grande garnison au chastel en Cambrésis et 
à Douay, qui très-souvent chevauchoyent sur ceulx de 
Valencbiennes et sur l'aultrepays de Haynau ; et le conte 
de Haynau envoya messire Thierry le seigneur de Fan- 
quemont , à tout cent armeures de fer , tenir au Kesnoy 
encontre ces Francoys qui se tenoient au cbastel en Cam- 
brésis; et envoya au chastel à Bouchain aultre garnison, 
lesquelles chevauchoient souvent encontre celles qui se 
tenoient à Douay, sique il y avoit des aventures souvent 
de là et de cà. 



/ 



CHAPITRE XXXV. 

Comment le duc de Nonnendie, à tout grosse poissance, assiégea, prist 
et ardi le fortchastel de Thun, en Cambrésis. 

A l'octave de la Penthecouste ensuivant, le roy de France 
fi^t ung aultre mandement moult grand, et envoya le duc 
de Normendie, son aisné filz, atout son connestable et ses 
mareschaulx assiéger le chastel de TKun, lequel messîre 
Watier de Manny et ses gens avoientgaagnié sur Tévesque 
de Cambray, quant le roy des Anglois et ses aliez furent 
devant Cambray. Et pensoitle conte de Haynau que celle 
grande assemblée fust pour venir gaster son pays et faire 
ce que fait n'avoient à l'aultre fois. Si se porvey le joeune 
conte ainsy qu'il poeut, et fist tant que le duc de Brabant, 
de cui il avoit la fille, manda tout son povoir pour luy 
aidier à garder son pays de Haynau. Ainsy le duc de 
Guéries, le marquis de Julèy et pluseurs aultres y vinrent 
à la requeste dudit duc de Brabant ; et ledit conte de Haynau 
ala adoncques en chappitre, au Liège, relever toute la conté 
de monseigneur Adulphe évesque de Liège, et luy fist là 
endroit féaulté et hommage ainsy que faire debvoit, et 
requist audit évesque qu'il venist aidier à deflfendre son 
fief, ainsy que droit en estoit. 

Ledit évesque se conseilla adoncques et respondi qu'il 
en feroit voulentiers son debvoir et son povoir, mais il 
convenoit devant toutes œuvres, que il fist requerre le roy 
de France et sommer souffisanment qu'il ne voulsist riens 

fopfaire sur son fief, et luy ainsy requis il s'acquiteroit 
voulentiers. Ce souffist assez audit conte et à son conseil; 
si se parti et se traist au plus tost qu'il poeut de l'ost du 
roy de France, par deçà TEscanl, et Tost du roy séoit de- 
vant le chastel de Thun, si que la dite rivière estoit entre 
les deux osts. Là estoit le duc de Brabant à tout grand 
povoir, le duc de Guéries à tout grand povoir, le marquis 
de Juley aussy, le conte de Los, le sire de Fauquemont, 
messire Jehan de Haynau; et avoient bien cinq mille ar- 
meures de fer, et si attendoient les Flamens; mais ilz n'y 
vinrent mie à temps. Le dit conte de Haynau fust volen- 
-4iers passé la ditte rivière s'il poeut, pour deslogier le dit 
chastel et pour combatre à Tost du roy, mais il ne poeut, 
et si demeura là logié par l'espace de trois jours aux 
champs. 

Quant il vit, quant il eust esté là par ces trois jours, qu^ 
il ne povoit passer la rivière pour combatre aux Francoys 
ne lever le siège du chastd, et que il demouroit là sans 
riens faire et que pourvéanceleur faloit, il eut bien conseil 
et très-bon que il manderoit à ceulx du chastel comment 
il ne les povoit secourre. Si leur envoya paisiblement un 
message qui leur dit qu'ilz povoient bien veoir que il ne 
les povoit secourre, dont il estoit moult dolaijt, et qu'ilz 
ississent secrètement par une tour par nuit, et y boutas- 
sent le feu et sauvassent leurs vies par deçà la rivière. Ilz 
crurent conseil, et ainsy firent que mandé leur estoit, et 
se jettèrent en la rivière à grand meschief , et aucuns de 
par deçà leur aidèrent tant qu'ilz furent oultre. Adoncques 
se départirent tous ces seigneurs qui estoient avecques le- 
dit conte de Haynau en alant chascun en son pays; aussy 
firent les Francoys d'aultre part, et on ne le cuidoit mye; 
ains peûsèrent adoncques tous les Haynuiers estre ars. 



CHAPITRE XXXVI. 



Comment le roy Edowart d* Angleterre, venant pour secourir le conto 
de Haynau, desconflt Tamiral du roy de France. 



Ce fut la yegile saint Jehan Baptiste, Tan de grâce mil 
CGC et XL, que ces deux grands ostz se départirent ainsy 
que vous avez ouy, et que le chasteau de Thun fut ainsy 
ars. Celle nuit fist Dieu grand grâce à ce noble roy Edo- 
wart, qui estoit monté sur mer pour venir secourre son 
serourge le conte de Haynau. Messire Hue Kires qui sça- 
voit la venue du roy avoit assemblé tout le grand povoir 
qu'il avoit pour combatre ledit roy sur mer, et aloit vau- 
crant par mer et attendant ledit roy; et s'attendoit certai- 
nement qu'il ne luy peust eschaper pour les grands vais- 
seaulx qu'il avoit en très grande quantité. Il poursuivy tant 
ce noble roy que il le consuivy droit entre l'Escluse et 
l'isle de Cagant, sique on véoit plainement les batailles et 
les assaulx des diges et du port de l'Escluse. 

Celle bataille fut si grande que on n'avoit oncques ouy 
parler de si grosse sur mer, et dura dès l'eure de prime 
jusques à vespres. Les Françoys avoient de navires la 
moitié plus deux fois que les aultres, et si avoient la 
grosse nave que on appelloit Cristofle, qui povoit des- 
truire moult de petites; aussy fîst-elle moult ae dom- 
mages aux Anglois, et se Dieu ne leur eust aidié, ilz n'a- 
voient pas povoir n'espérance de résister aux Françoys, 

Maiz le roy Edowart se maintint si vassaument, et faisoit 
de si grands proesses de son propre corps, que il resbaudis- 
soit et donnoit cuer à tous les aultres sique par la proessa 
de luy et du conte Derby et de messire Watier de Manny, 
qui très bien s'y porta; aussy firent pluseurs aultres que 
je ne sçay nommer; et, par la grâce de Dieu principau- 
ment, les Françoys , Normans , Gascons , Bretons , Gène- 
voys furent au desrain mors, noyez et desconfîtz,et petiten 
eschappa. Et les Anglois aussi perdirent grandement, maiz 
ilz regaignèrent la belle nave que on appelloit Cristofle , 
avecques grand foison d'aultres vasseaulx. A celle bataille 
fut mort ledit messire Hue Kyres et pluseurs de son lignage, 
et bien trente mille hommes que morts que noyez , ainsy 
comme on disoit ; desquelz la mer en jetta grand partie sur 
la rive de l'Escluse et de Gagant, et furent trouvez aucuns 
tous armez ainsy que combastus s'estoient. 

Quant Dieu eut donné celle noble victoire au roy 
Edowart, il demeura toute celle nuit en ses naves, et 
lendemain il print port à l'Escluse, et s'en àla lendemain 
en pélérinaige à Nostre Dame d'Ordenbourch, et puis s'en 
vint à Gand là il fut recheu à grand joye et à grand hon- 
neur ; et l'aouroient comme Dieu les Flamens et hommes 
et femmes. La nouvelle de ceste grand bataille s'espandi 
tantost par tous pays , de quoy le roy de France et tous 
les Françoys furent durement dolans et esbahys , et les 
aultres qui ne les amoient pas moult joyeux. Ne oncques 
puis le roy de France n'eut si grand povoir sur mer qu'il 
avoit par avant, ains en a esté le noble roy Edowart, 
prince spuverain. 

Quant le noble conte de Haynau sceut que le roy Edo- 
wart fut arrivé à Gand, et que si belle aventure luy estoit 
venue, il en fut grandement joyeux , et en chemin se 

mist tantost pour l'aler saluer et festier. Si parlèrent 
longuement ensemble de leurs fais, et eurent conseil qu ilz 
mettroient journée de parlement là où le duc de Brabant 
seroit, et les aultres seigneurs, pour aviser comment ilz 
pourroient mielx grever le roy de France que fait n'avoient 
à l'aultre fois, puis qu'ilz avoient l'acord des Flamens. La 
journée fut assise à Vilvorde, et prièrent à Jacquemart 
d'Artevelle que il y voulsist estre et amener aucuns des 
conseillers des bonnes villes de Flandres , et ceulx qu'il 
sçavoit qui plus grand pooir avoient en tel cas ; et il res- 
pondi que voulentiers le feroit. 



r 



CHAPITRE XXXVIL 



Comment le roy d'Angleterre et plusenrs aultres grands seigneurs de 
son alliance assiégèrent la bonne ville de Tournay. 



La journée vint que les seigneurs et les Flamens durent 
parler. Les seigneurs y vinrent, c'est assavoir le noble 
roy Edowart, le duc de Brabant et son conseil, le conte de 
Haynau, messire Jehan, son oncle, le duc de Guéries , ie 
marquis de Juley, le sire de Fauquemont, et Jacquemart 
d'Artevelle et grand foison des conseillers des bonnes villes 
de Flandres. Là fut à celle journée acordé, par tous les sei- 
gneurs et conseillers qui là furent, qu'on assiégeroit la cité 
de Tournay, pour le meilleur avis qu'ilz pooient avoir, 
car s'ilz avoient Tournay à leur voulenté , ilz iroient par 
France à leur plaisir jusques à Compiengne et jusques à 
Choisi, et les Flamens assiégeroient légièrement Lile et 
Douay, et prendroient tondis leurs pourvéances à Tournay 
que nul ne les pourroit destoumer. 

Sur cel açord tous se départirent, et ala chascun faire 
ses pourvéances; et eslurent une journée à laquelle ilz deb- 
voient tous ensemble venir devant Tournay pour la assié- 
ger. Le roy de France le sceut assez tost; si manda aux 
bourgoys que la cité fust si garnie qu'il n'y eust point de 
deffaulte, et envoya dedens son connestable, àgrand quan- 
tité de gens d'armes, par quoy il fust maistre de la cité et 
que par ceulx de la ville n'y eust aucune deffaulte. 

A celluy jour qui fut acordé entre les seigneurs et lèâ 
Flamens, tous vinrent devant Tournay et l'assiégèrent 
tout autour, le noble roy assez prez, d'une part, de Jacque- 
mart d'Artevelle et des Flamens, le duc de Brabant, d'aul- 
tre part, à toutes ses gens, le conte de Haynau et tous les 
aultres seigneurs, qui faisoient le tiers ost d'une part, par 
quoy toute la cité fut assiégée ; par quoy en aprez firent 
pluseurs pons sur l'Escaut, qui là est grand et parfont, sur 
nefs; ainsy l'un ost povoit légièrement aler à l'aultre sans 
péril. 

Tantost aprez qu'ilz eurent ainsy ordonné leur siège , 
le conte de Haynau qui estoit joeune, et de grande voulenté 
avoit empris celle besongne, fist pluseurs chevauchies sur 
le joyaume de France, damageuses moult, car il ardi tout 
le pays environ Lile, et ardi la ville et l'abbaye de Saint 
Amand, la ville et l'abbaye de Marchines, et tout le pays 
entre Tournay et Douay. Je ne sçauroye jamais nommer 
toutes les villes et villetes qui adoncques furent arses et 
wastées, car le siège dura trop longuement, car dedens 
avoit si bonnes gens que envis eussent fait deffaulte. Il y 
estoit premièrement messire Barne , connestable d'Eu et 
conte de France , le conte de Ghines , son fik , le viconte 
Aymery de Nerbonne, messire Aymard de Poitiers, mes- 
sire Jeffroy de Chamy , messire Gérard de Montfaucon , 
messire Godemart du Fay, gouverneur de la cité de Tour- 
nay, le mareschal du roy de France messire Eobert, Ber- 
tran le senescbal de Poytou, le sire de Kayeu; ceulx 
estoient tous nobles gens, contes, chevaliers, banerès, et 
avecques ce y estoit la flour des escuiers de France , de 
Poitou , de Gascongne et de tous aultres pays, qui moult 
honnourablement se maintinrent, quelque mescMef ou 
deffaulte qu'ilz eussent dedens la cité ; et faisoient moult 

souvent de belles escannuclies sur ceulx de l'ost quant ilz 
véoyent leur point. 

Or veuil-je nommer les seigneurs qui estoient dehors 
au siège : premièrement, le noble roy Edowart et le noble 
prélat l'évesque de LincoUe , le conte Derby qui mainte- 
nant est duc de Lencaste, le plus proeu qu'on sache en 
ce monde, le conte de Noireton et de Cloceste, le conte de 
Warvic, messire Jehan, visconte de Beaumont. Messire 
Robert d'Artoys y vint au derrain avecques ceulx d'Ypre 
et de Popringue, et grant tas de Flamens qui ne furent 
pas au commencement du siège avecques Jaquemart 
d'Artevelle et ceulx de Gand et de Bruges qui furent au . 
commencement, ainsy que vous avez ouy. D'aultre part de 
la cité estoit le duc de Brabant à tout ses bonnes villes 
et chevaliers et escuiers et le commun de son pays, le duc 
de Guéries, le conte de îlaynau, messire Jehan son oncle, 
le marquis de Juley, le conte de la Marche, le sire de Fau- 
quemont et toute la flour de chevalerie qui pooient avoir 
avecques eulx de leur pays et d'aultre part. Et y estoient 
Flamens à grande habondance, et à paine tous, car, par 
Tacord de Jacquemart d'Artevelle et des seigneurs , ceulx 
dTpre et de Popringue et ceulx de Cassel estoient logiez 
à quarante mille hommes dessoubs la ville de Cassel, pour 
résister à ceulx qui estoient venus en garnison à Saint 
Omer et à Aire, de par le roy de France, qu'ilz ne peus- 
sent entrer ou pays de Flandres de ce costè. 

Sique il avint à ces Flamens, qui là gisoient , une 
moult grande merveille. Et leur avoit donné le roy Edo- 
wart à cappitaine messire Robert d'Artoys. Advint ung 
jour que ces Flamens alèrent pour hustiner devant Saint 
Omer et brisèrent pluseurs maisons devant les fausbours ; 
et tendoient si fort à gaagnier qu'ilz desroboyent quan- 

ques ilz trou voient. Aucuns de ces chevaliers de France ^ 
qui en garnison se tenoient à Saint Orner, issirent pai^ 
une aultre porte bi,en à tout soixante armeures de fer et 
trois cents brigans, et alërent tout à Tentour de la ville 
tant quilz trouvèrent ces Flamens alaot, robant et pil^ 
lant, sans cappitaine et sans wcune ordonnance. Ilz se 
ferirent entre eulx par les tropeaulx, ainsy qullz les trou- 
vèrent, et en tuèrent h grand nombre. Les aucuns aultres 
qui ce virent se mirent à la ftiite qui mielx mielx, et né- 
cessaire leur estoit de fuir jusques à leur ost, qui estoit 
dessoubs Cassel. Ceulx de Saint Orner s'en retournèrent à 
la ville bien joyeux, comme ceulx qui avoient eu bonne 
aventure. 

Or avint à ces Flamens qui gîsoient dessoubs Cassel une 
moult merveilleuse aventure ; jamaiz n'ouys parler de si 
sauvage. Celle mesme nuit que ces Flamens avoient esté 
ainsy desconfis, entour là minuit que tous ces Flamens gi- 
soient et dormoient soubs leurs tentes, une si grande paonr 
et bydeur généralement les prit en dormant, que tous se 
levèrent en telle paour et abastirent tentes et paveillons, et 
troussèrent leurs chars en si grand angoisse et haste que 
nul n'attendoit l'aultre, et s'enfuioient tous sans tenir voye 
ne chemin, que oncques messire Robert d'Artoys, qui estoit 
leur cappitaine, ne ceulx qui estoient aveçques luy, ne les 
peurent faire arrester ne demeurer tant qu'ilz peussent dire 
qu'il leur faloit ; et cil qui ne povoit avoir fait si toat que 
les aultres laissoit tout coy les payeillons et les tentes , et 
s enfuioit aprez les aultres. Et firent tant qu'ilz furent deux 
lieuues loing, ainchois que le jour fust venu, qu'oncquea 
nul ne voulut demeurer aveçques messire Robert, pour 
prière ne requeste que on leur fist. Et quant m^sire Ro- 
bert vit qu'il n'en auroit aultre chose, il ne voulu pas 

demourer entre ses anemis , et mesmement ou lieu où il 
estoit tant hays, si s'en ala tout bellement avecques les 
aultres, et fîst tant qu'il vint au roy Edowart, devant Tour- 
nay, et conta son aventure , de quoy chascun eut grand 
merveille. Et ces Flamens, qui ainsy avoient fuy , s'en vin* 
rent l'ung aprez l'aultre par tropeaulx devant Tournay, 
avecques les aultres qui là estoient, et contoient leur sau- 
vage aventure, et ne scavoient dire comment ne pour 
quoy ce leur estoit advenu néant plus que s'ilz eussent 
esté enchantez. 

Quant ceulx de Saint Omer entendirent entour Teure 
de prime que ces Flamens s'en estoient ainsy alez, ilz ac- 
coururent celle part et trouvèrent grand foison de chars, 
de chevaulx, de paveiUons et de tous harnoys, et foison 
de pain, de vin et de toutes pourvéances ; et tout menèrent 
à Saint Omer, et gaagnèrent grandement, dont ilz eurent 
grande joye et grand solas. 

CHAPITRE XXXVIII. 



Comment le roy de France vint à deux lieuues prez de Tournay pour 
loyer le siège, mais appointementy fut trouvé et acord.^ 



Ce siège devant Tournay dura assez longuement , qui 
estoit moult grief à ceulx de dehors , jasoit ce que tous 
biens convenables leur venoient en grande habondance , 
contremont la rivière de TEscaut , de Flandres , de Bra- 
bant et d'aultre part assez, par cbaroys; mais ceulx de 
dedens la cité eussent esté en grande mésaise s'ilz n'eus- 
sent esté avisez, car riens ne leur povoit venir, et le\oy 
de France les secouroit lentement. Maiz ilz eurent sur ce 
conseil; si envoyèrent hors de la viUe tout parmy Tost 
toutes manières de gens qui ne leur povoient aydier , et 
qui n'avoient de leurs propres biens tant qu'ilz s'en pous- 
sent chevir, hommes, femmes et petis enfans; et se les 
seigneurs et les bonnes gens d'armes qui dedens la cité 
estoient ne fussent. . . . , les bourgeois ne l'eussent pas si 
longuement tenue, car ilz véoyent que leurs pourvéances 
amendrissoient moult fort, et n'avoient nouvelles de nul 
certain secours de par le roy, dont ilz estoient moult fort 
esbahys. 

Le roy Philippe de France, qui moult envis souffroit 
le îneschief que ses gens enduroient dedens Tournay, et 
véoit le honte et le despît qu'on luy faisoit, envoya par 
tout son royaume, et prez et loing, si fort et estroit com- 

mandement que nul n*osa demourer, viel ne joeune, que 
tous ne venissent à son mandement à Arras, là où il estoit 
et les attendoit, hors mis ceulx qu'il avoit envoyé en ses 
fortresses. Si venoient de jour en jour les ungs aprez les 
aultres, et ainsy qu'ilz venoient, il les véoit logier en villes 
champestres qui sont entour Arras, par devers Doway. Et 
avecques ce ledit roy envoya, si affectueusement qu'il poeut, 
envers le très noble roy de Bohême et messire Adoulphe 
de la Marche, évesqne de Liège, à l'évesque de Mes, au 
duc de Lorrhaine, au conte de Bar, au conte de Savoy e, 
au conte de Genève, au conte* de Sallebruge, au conte de 
Montbliant, au seigneur de Montfaucon et à messire Jehan 
de Chalon, qui tous sont de l'Empire non pas de son 
royaume , et tant les requist qu'ik vinrent tous à Arras 
à telle puissance que chascun poeut avoir. 

Quant ilz furent à Arras, avecques les aultres seigneurs 
de France, chascun poeut sçavoir que grand puissance y 
avoit et grande assemblée de bonnes gens d'armes, c'est 
assavoir les seigneurs de France : le roy, messire Jehan 
son aisné filz, adoncques duc de Normendie, et si y estoit 
le joeune roy David d'Escoce, le roy de Navarre, ihessire 
Loys de Clermont , duc de Bourgogne , messire Charles, 
conte d'Alenchon, le duc de Bretaigne, le duc d'Atheynes, 
le conte de Bloys, le conte de Flandres, le conte d'Armi- 
gnach, le conte de Harecourt, le visconte de Chouart, le 
visconte de Ventadour, le gentil prélat l'évesque de Beau- 
vaiz, le sire de Noyers, et grand foison d'aultres haults 
chevaliers, barons, bannerès, que je ne sçay nommer. 

Quant* tous ces seigneurs dessus nommez furent venus 
à Arras, le roy eut conseil de chevauchier et de traire vers 

» Froissarfc, ehap. CXXXIII. 

ses anemîs qui séoient devant Tournay ; si se mit à che- 
min, et chascun le suivy ainsy qu'il dcut et ordonné estoit. 
Si firent tant que ilz vinrent à une petite rivière qui estoit 
à deux petites lieuues de Tournay. Celle petite rivière 
esteit très parfonde, avironnée de crolets et de mares- 
cages, tant que on ne la povoit passer, fors parmy ung 
petit pont si estroit que ung seul homme à cheval estoit 
assez embesogné de passer oultre. Si logea trestout Tost 
sur les champs, car ilz n'eussent peu passer la rivière. Len- 
demain, l'ost demoura tout coy. Les seigneurs qui estoient 
emprez le roy eurent conseil comment on pourroit faire 
pour passer celle rivière et les crolets plus sûrement. Au- 
cuns Brabanchons, Hesbignons, Haynuiers parlèrent en- 
semble le vespre, quant ilz sceurent que l'ost du roy de 
France estoit logié si prez d'eulx, et s'acordèrent qu'ilz 
iroient lendemain veoir leurs convenances, et s'ilz véoyent 
leur cop d'aventure, ilz s'aventureroient. Ainsy que acordé 
fut, ainsy fut fait, et chevauchèrent lendemain assez prez 
de l'ost, mais ilz ne passèrent pas la ditte rivière, et si ne 
virent nul des Françoys par deçà laditte rivière à cui ilz se 
peussent aventurer. Quant ilz veirent ce, ilz ne voulurent 
pas retourner qu'on ne veist de leurs ensaignes ; si bou- 
tèrent le feu en deux povres maisons qui estoient demeu- 
rées à ardoir, et puis s'en retournèrent à*leurs loges. 

Aultres* joeunes compaignons Haynuiers, Hesbignons 
et Brabanchons, qui estoient avecques messire Jehan de 
Haynau, quant ilz ouïrent parler de ce que ces compai- 
gnons avoient fait, ilz pensèrent de mielx faire la beson- 
gne ; si se levèrent au matin devant le jour, et les debvoit 
mener messire Waflard , qui sçavoit bien le pays de là 

> 

entour , car il avoit longuement guerry é les btfurgoys de 
Lile et leur avoit fait maint ennuy. Ainsy leur convenança 
qu'il les meneroit en ung lieu où ilz pourroient assez gaa- 
gnier s ilz le vouloient suivir. Celle matinée mesme s'es- 
toient levez aucuns compaignons de Tost monseigneur de 
Liège , qui estoient logiez au plus prez de la ditte rivière 
que nuls aultres seigneurs , et se levèrent aussy aucuns 
compaignons deHesbaing, de la terre de Mouthalt, de Con- 
dros, de Buillon, pour aler fourrager aux champs, par deçà 
la rivière, pour fourrager plus aise au costé deters Tour- 
nay , et passèrent au pont ung et ung, l'ung aprèz l'aultre, 
devant soleil levant. Quant ilz furent sur les champs, ilz 
se départirent par tropeaulx pour faire leurs trousses là où 
ilz trouvoient les plus beaulx blez. Celle matinée il fit si 
grande bruyne que lung ne povoit veoir l'aultre de demy 
bonnier loing. 

Or avint entour soleil levant que ces Haynuiers et Bes- 
haignons qui estoient du conte de Haynau, qui chevau- 
choient celle matinée parmy celle grande bruyne, et ne 
véoient goutte, si s'embatirent sur ceulx qui gardoient tes 
fourrageurs de Tévesque du Liège à tout sa banière, qui 
espars s'estoient parmi les champs, l'ung cà l'aultre là, 
pour faire leurs trousseaulx. Ceulx qui furent trouvez em- 
prez la banière àe l'évesque n'estoient pas plus haùlt de 
vingt compaignons ensemble ; ceulx de Haynau et les Bes- 
haignons de l'ost du conte de Haynau estoient bien sep- 
tante, flour de gens et d'eslite, chevaliers et escuiers. Ilz 
vinrent si prez de ces fourrageurs que devant ce que l'un 
aperchut l'aultre, ilz se trouvèrent comme ensemble, et ne 
peurent pas reculer ne l'un ne l'aultre, ains coururent l'ung 
sur l'aultre de grand randon, et y eut ung très-beau poin- 
gnys, quant Connars de Lonchiens, qui aprezfut fait che- 

valier et estoit maistre de la banière de Tévesque, mais ung 
aultre le tenoit adoncques car il ne se donnoit garde de la 
rencontre, vit qu'ilz n'avoient point de partie contre ces 
Haynuiers et ces Beshaignons et Brabànchons, et que mal 
leur en aloit, il descendi à pyé pour rendre estail et pour 
tant qu'il amoit mielx morir que fuir. Aussy fist adonc- 
ques HenrJ^ d'Asse, ung chanoine de Saint Jehan en Liège, 
de cui la proesse on avoit mainteffois esprouvé ; aussy des- 
cendi Thierry de Moha , chanoine de Huy , et Colart le 
panetier, escuier. Cilz quatre^ se deffendirent si vassau- 
ment qu'ilz en eurent grand honneur et qu ilz soustinrent 
tout le faiz du poingnys jusques au derrain que aucuns . 
des fourrageurs acoururent à secours, quant ilz ouirent le 
hustin, maiz ilz ne sçavoient que c*estoit, pour la bruyne 
qui si grande estoit. 

A ce poingnys et hustin furent des. gens de Tévesque 
de Liège, qui bien s'y portèrent avecques les dessusdis 
quatre, messire Henry de Fexhe, messire Ogier son frère, 
messire Balduin de Saint Servays, et messire Jehan son 
frère, messire Colin Freypont, messire Robert de Tuwe- 
gnies, Liebert d'Almonses, maistre Conrard, le keu dudit 
évesque de Liège, qui fut des mielx faisans, Jehan de 
WaJhain ; et si y fut ung gentil cler qui s'y porta très bien 
et fut le recteur de Winchekus, et y eut le nez et le visage 
couppé au travers; et aussy s'y portèrent bien pluseurs 
compaignons de Buillon. De la partie de Haynau, fut 
mort messire Jehan de Wargny, messire Gaultier de 
Pourelach, de la conté de Namur, et messire Willaume 
Pypempoys, de Bruxelles, tous trois chevaliers, et aucuns 
aultres que je ne sçay nommer ; et si y fut pris messire 
Jehan de Sorre, messire Daynals de Blise, messire Race 
de Moncheaulx , deux proeuz hommes, et messire Loys de 

Jupeleu, et pluseurs aultres escuiers et bons compaignon* 
que je ne gçaj orendroit tous nommer. Quant les aultres 
Haynuiers et Beshaignons virent que la desconfiture tour- 
noit sur leur partie, ilz s'en partirent assez bellement 
quant ilz veirent leur bon point. 

Quant * le roy de France ouy les nouvelles que les gens 
de révesque de Liège avoient ainsy bien fait la besongne 
et tenu ainsy camp contre les anemis, il en fut moult 
joyeux, et aussy fut ce belle aventure et grand honneur 
pour les Besbaignons qui estoient d'une partie et d'aultre; 
ceulx de la partie de Vévesque se deffendirent vassaument, 
quant on leur courut sus ; les aultres de la partie du conte 
de Haynau s'en départirent bellement , quant ilz virent 
que la besongne n'aloit pas bien pour eulx, sique par rai- 
son, on ne leur en pourroit donner blasme se on ne leur 
donnoit pas envye. 

Or weil-je retourner & nostre matère, et compter com^ 
ment le département de ces deux osts fut fait.. 

» Froissart, chap. CXXXV. 



CHAPITEE XXXIX. 

<« 

Comment les trèvea furent prises entre les deux roys devant Tournay 
par le porchas de madame de Haynau, seur au roy de France et 
mère à la royne d'Angleterre. 

A * ce temps estoit la bonne dame, la [souveraine des 
bonnes, madame de Haynau, abesse de Fontenelles, qui 
fut femme au gentil conte de Haynau, père à celluy conte 
qui vivoit, qui celle guerre maintenoit avecques les aul- 
très, et estoit mère à la joeune royne d'Angleterre, et si 
estoit seur au roy Philippe de France. Si véoît moult envis 
celle guerre durer si longuement qu'elle duroit, et moult 
de foys enavoit cbevaucbié et charié aprez le roy Philippe 
son frère, pour mettre lacord s'elle peust; maiz oncques 
n'y peut rien esploitier, combien que souvent s'en jettast 
aux pyez du roy son frère, moult fort esplourée, et tous- 
jours le poursuivoît tant qu'elle povoit. Et adoncques 
quant le roy et son ost furent logiez si prez de leurs ane- 
mis que vous avez ouy, la bonne dame travailla tant, par 
l'ayde de très-noble roy de Bohème, qu'elle eut congié 
d'aler parler à son filz le conte de Haynau et aux aultres 
seigneurs, pour sçavoir se on y pouroit trouver quelque 
bonne voye d'acord, ou de paix, ou de trêves ; et tant prya 
que le noble roy de Bohème envoya avecques elle mes^ 
sire Loys d'Agymont, pour tant qu'il estoit bien amé de 

» Froissart, chap. CXLIII. 

tous les seigneurs d'une part et d'aultre. La bonne dame 
travailla tant, parTayde de messîre Loys, que une journée 
d'apointement fut acordée à lendemain, où chascune des 
parties debvoit envoyer quatre personnes souffissants poup 
traittier toutes bonnes voyes pour acorder les parties, s'il 
plaisoit à Dieu, et souffrance et abstinence de guerre de 
trois jours que Tung ne debvoit forfaire sur laultre; et se 
debvoient assembler aune chapelle séant enmy les champs, 
que on appelle Esplichin. La bonne dame dessusdite et 
ledit messîre Loys s'en revinrent au roy de France et à 
son conseil, et contèrent ce qu'ilz avoient fait envers les 
aultres seigneurs. Le roy de France qui bien sçavoit par 
certains messages que ses gens de dedens Tournay avoient 
défaulte de vivres et ainsy ne se povoient longuement te- 
nir, et véoit bien qu'il ne les povoit bonneiùent secourir, 
car il ne povoit passer celle petite rivière ne les crolices 
sans grand meschief, si s'acorda, àprez pluseurs parolles, 
à l'appointement et à la ditte journée, et à l'abstinence de 
guerre aussy, et le fist crier par tout son ost; aussy 'firent 
les aultres seigneurs quant ilz le sceurent. 

Lendemain, aprez messe et aprez boire, les conseillers 
vinrent ensemble à laditte chappelle et la bonne dame 
avecques. Delà partie du roy de France y furent le roy de 
Bohème, l'évesque de Liège, le conte d'Alenchon, frère 
audit roy, le conte de Flandre, le conte d'Armignack; de 
la partie du roy d'Angleterre l'évesque de Lincolle, le duc 
de Brabant, le duc de Guéries, le marquis de Juley et mes- 
sire Jehan de Haynau. 

Quant* ilz furent tous venus, ilz se saluèrent moult 
honnorablement et sefestièrent grandement, et aprez, par- 

' Froissart, chap. CXLIV. 

lèrent de lapointement. Toute celle première journée avi- 
sèrent la voye et manière d'acord , et toudis estoit celle 
bonne dame parmy, laquelle tousjours moult humblement 
[leur prioit] que chascunne partie se donnast paine d'acor- 
der. Touteffois, celle journée passa sans nul certain acord ; 
chascun s'en râla en son lieu, sur promesse de retourner len- 
demain à laditt^capelle. A lendemain, y retournèrent pour 
aviser que dessus, et chéirent finablement en aucunes 
manières et voyes d'acord, mais ce fut si tart que on ne les 
peut escrîre de jour ; si se départi ce parlement adoncques, 
et créantèrent de revenir le matin pour parfaire et acorder 
le remanant. Au tiers jour ces seigneurs revinrent et 
adoncques fut acordée une trêve pour durer une année 
entièrement, et debvoit celle année tantost commenchier 
entre ces seigneurs qui là estoient d'une part et d'aultre , 
et entre ceulx qui guerryoient en Escoce, et entre ceulx 
qui guerryoient en Gascongne, en Poytou et en Santonge. 
Elle ne debvoit entrer jusques à quarante jours, dedens les- 
quelz chascunjie partie le debvoit faire sçavoir aux siens, 
sans nul mal engin ; s'ilz les vouloient tenir, silestenissent, 
et s'ilz ne vouloient, se guerryassent assez l'ung l'aultre. 
Et fut celle trêve acordée sur telle condicion que chascun 
debvoit tenir paisiblement, elle durant, tout ce dont il estoit 
saîsy. Quant celle trêve fust acordée et scellée d'une part 
et d'aultre, de quoy les Brabanchons eurent grande joye 
car ilz ne désiroient aultre chose que la départie comment 
que ce fust, à honneur ou à honte, qui lendemain, si tost 
que le jour poingny, veist tentes abatre , chars chargier, 
fort haster , emblaver, entonnillier, il eust dit : « Je voy 
ung nouveau siècle. » 

Ainsy* comme vous avez ouy se départirent les deux 

» Froissart, chàp. CXLV. 

ost3 par le travail et pourchas de la noble dame oui Dieu 
face pardon ; et demoura la bonne cité franchement quitte 
et entière, laquelle avoit esté entrès^grand péril» car toutes 
les leurs pourvéances leur commenchoient à faillir et 
n avoient pas pour trois ou pour quatre journées à vivre. 
Les Brabancbons s*en commencèrent à aler bastivement, 
car grand désir en avoient. Le noble roy Edowart se par- 
tist envis s'il peust, mais il luy faloit suivir partie de la 
voulenté des aultres seigneurs et croire leur conseil. Le 
conte de Haynau et messire Jehan son oncle se fussent 
aussy bien envis acordé à celle partie s'ilz eussent sceu 
aussy bien le fait de ceulx qui dedens estoient que le roy 
de France faisoit, et se ne fust le duc de Brabant, qui leur 
avoit dit en secret que il détenoit à grand mésaise ses Bra- 
bancbons, et comment qu'il fust il ne les povoit plus <fète- 
nir qu'ilz ne se deussent partir le jour ou lendemain, s'acord 
ne se faisoit. Le roy de France et tout son ost se départi 
assez joyeusement , car ilz ne povoient bonnement plus 
demourer là, pour la punaisie des bestes qu'on tuoit si prez 
de leurs loges, et pour le chault qu'il faisoit ; et si pen- 
soient avoir de leur part l'onneur de celle départie, car ilz 
disoient, par la raison de ce, qu'ilz avoient rescous et ga- 
ranty la bonne cité de Tournay et avoient fait départir 
celle grande assemblée qui assiégié l'avoit, et riens n'y 
avoient fait combien qu'ilz y eussent grands despens fait. 
Les aultres seigneurs de l'adverse partie cuidoient aussy 
avoir l'onneur de cil département, pour ce qu'ilz avoient si 
longuement demeuré ou royaume de France et assiégié 
une des bonnes villes qui y fust, et ars et gasté le pays du 
roy de France, luy sachant et voyant, et point ne l'avoit 
secouru de temps ne de heure, ainsy comme il deust, et au 
derrain avoit acordé trêves, ses anemis séans devant sa 

cité et ardans et gastans son pays, si qu'il emportoit le 
despit, en ses chambres à Paris, qu'on luy avoit fait sans 
point l'amender. 

Ainsy vouloit chascunne des parties à soy mesmes attri- 
buer l'onneur \ de quoy maint débat et maint argument 
s'en sont puis levez en place entre eompaignons et gens 
qui se veuUent cognoistre es faits et honneurs d'armes, en 
tavernes, en chambres de seigneurs et aultre part, quant 
les ungs veulent une partie porter et les aultres l'aultre. 
Mais se aucuns en merveillant veullenf demander com- 
ment ce poeut estre que ces seigneurs, lesquelz avoient 
mis si grande paine et fait si grande despens pour le siège 
de Toumay, et y avoient si longuement esté qu'il faloit 
que les pourvéances de la ville fussent bien amendes, et si 
véoient bien que le roy de France ne povoit passer la ri- 
vière sans leur voulenté ne lever le siège fors que parmy 
eulx, et si n'avoient riens fait de leur entencion pour la^ 
quelle ilz estoîent là venus, et separtoient ainsy sans aultre 
chose faire : on pourroit respondre que ce fut pour ceulx 
de Bruxelles, qui avoient tant pourchassé aux aultres bon- 
nes villes de Brabant que nullement ilz ne vouloient plus 
demourer ; et si s'en fussent râlez les Flamens aussy, com- 
ment que ce fust , ainay se fussent les seigneurs trouvé 
trompez et desgamis de leurs gens, et eussent fait cent 
foys plus honteuse départie. Tout ce fut pourchassé par 
faulx rapporteurs et jongleurs, et aussy fut la trahison tan- 
tost aprez évidentement ouverte, ainsy que je le vous 
conteray. 

Quant tous ces seigneurs furent départis et râlez tous 



* Les curieux détails qui suivent ont été complètement négligés par 
Froissart. 

en leur pays, le duc de Brabant aussy , guères ne demoura 
que il duc de Brabant fut enfonné que luy et tous les aul- 
tres seigneurs avoient esté trahys par le pourchas d'au- 
cuns bourgoys de Bruxelles, qui, par leur grandeur et or- 
gueil, ont tondis voulu estre les plus grands de Brabant, 
combien que la ville de Louvaing en est le chief. Ces 
bourgoys de Bruxelles avoient pris grand aident du roy 
de France, affin qu'ilz peussent pourchasser à ceulx de 
leur ville, à ceulx de Louvaing, à ceulx d'Anvers, et à 
toutes les aultres vijles, qu'ilz se voulsissent partir de leur 
ost et râler chascun en leurs villes, par quoy les seigneurs 
ne peussent maintenir leur siège, et qu'il convenist qu'ilz 
se départissent à leur blasme. Et leur avoit donné le roy 
de France povoir de sommer et de donner or et argent à 
ceulx là où il leur sembleroit estre mielx employé, et à 
ceulx qui mielx seroient en telles choses crus. Il sembla 
au duc que c'estoit grande trahison pour luy, et luy sem- 
bloit que le roy* avoit bien employé son argent, car ces 
bourgoys en avoient bien fait leur debvoir. TouteflFois, il 
en fut durement courouchié, et pensa que ces seigneurs le 
pourroient mettre en leurs pensées, partant qu'il les avoit 
tant et tant prolongié à l'aultre chevauchie; si s'apensa 
qu'il en parleroit à messire Jehan de Haynau, en cui il se 
fioit moult, et le tiendroit en secret jusques atant que son 
conseil en détermineroit. Si en parla audit messire Jehan 
au plus tost qu'il poeut, car il luy fist prier qu'il venist à 
luy parler ; si luy conta toute la besongne ainsy qu'elle 
avoit aie, et comment il en esfoit, et comment aussy il le 
sçavoit. Messire Jehan de Haynau en fut durement esbahy 
quant il entendi telle convenance, et demanda tous les 
noms de ces bourgois coulpables ; et on luy esbailla par 
escript, secrètement, entre lesquelz il y en avoit ung qui 



DE JEHAN LE BEL. 193 

estoit le plus privé secrètement du roy , et aloit souvent à 
Paris et revenoit, et passoit toudis panny la terre de Chimay 
et de Tyerace, pour la plus secrète voye. Messire Jehan le 
sceut et le fist tant espier que il et son filz furent pris en 
une matinée entre Amorre et Mondrepus, et furent amenez 
à Biaumont moult confus et moult esbaliys. Si tost que 
messire Jelian le sceut venu, il ala parler à luy et luy de- 
manda pluseurs choses de son estât; mais il estoit sage et 
respondoit tout à point ; et touteffois il ne cela pas son 
nom, ains dit qu'il avoit nom Evrard Hyerclais. Adonc- 
ques sceut bien messire Jehan que c'estoit Tung des plus 
coulpables, si en fut moult joyeux. 

Quant ces nouvelles furent venues à Bruxelles, tous 
ses compagnons furent moult esbahys et s'enfuirent sou- 
dainement hors de Bruxelles, sire Watyer Engloye, sire 
Eenier, son filz, et deux aultres qui s!en alèrentà Tournay ; 
messire Clays Zuauve, chevalier de Bruxelles s'enfuy à 
Namur, et si tost que le duc le sceut, il envoya gens 
aprez luy pour veoir comment on le pourroit avoir. Quant 
messire Clays Zuauve vit ces gens, il ne fut pas trop 
asseur, ains se parti privéement et passa par le pont de 
Meuse pour aler à Dynant. Les gens du duc le sceurent; 
si chevauchèrent hastivement au devant et le prirent ; si 
le menèrent tout parmy Namur jusques à Vuive là le duc 
estoit, qui en fit moult grand feste, et puis aprez luy fist 
copper la teste devant tout son pays et le conseil des 
bonnes villes d aultre part. Quant le conte de Haynau 
sceut comment les besongnes estoient alées, il en eust 
moult grande joye; si fist tant par belles à messire Jean 
son oncle, que sire Evrard Clays fut mené à Mons en 
Haynau, et là le fit le conte trayner par les rues jusques 

au gibet, et par grandes prières là luy fit la teste copper 

sans enroer. Les aultres borgoys qui s'en estoient fuys 
demourèrent longtemps hors du pays et aultre part, gran- 
dement honteux et confus , et au derrain firent-ilz leur 
paix par argent, et retourna chascun en sa possession 
quittement, mais tondis leur demouroit le nom. Ainsy que 
vous avez ouy fut descouverte celle trahyson. 

Des aventures lesquelles sourvinrent en ce temps eu 
Gascongne, en Poytou et es aultres marches, je ne suys 
mie bien infourmé et n'en faiz point de mention, ne de 
celles d'Escoce entre les Angles et les Escots, car je pour- 
roye bien faillir; à voir dire, si vault mielx que je m'en 
taise jusques atant que j'en auray meilleur loisir et que 
j'en seray mielx infourmé, car j'en diroye envis aultre 
chose que la vérité \ Et certainement ce que j'en ay cy 
devant escript, je l'ay mis tout au plus pïez de la vérité 
que j'ay peu, selon que je l'ay veu en ma propre personne 
et que j'en ay souvenance, et ainsy que je l'ay ouy vérita- 
blement recorder à ceulx lesquelz ont esté où je nay 
pas esté; et se mépris ay en aucuns poins, si me soit par- 
donné. 



^ Il semble résulter de ce passage que Jean le Bel s'était d'abord 
arrêté ici , dans la rédaction de sa chronique, les renseignements qu^il 
avait à sa disposition pour le récit des guerres de Gascogne, du Poitou 
et de Bretagne ne lui paraissant point sufSsâBts. Ce n'est que plus 
tard qu'il aura repris son travail. 



CHAPITRE XL. 



Comment le roy d*Espaigne et le roy de Portugal desconârent tf oIb 
roys payons qni estoient entrez en Espaigne et tenoient assise une 
bonne cité. 



Pouï ' ce que on ne doibt pas oublier les aventures 
sour venues, le temps pendant des guerres dessusdites, en 
êstranges marches, je ne weil mye mettre en oubli la 
grande aventure et la très heureuse fortune qui avint au 
roy d'Espaigne, à Castelet, en ce puens contre les Sarra- 
sins, dont toute crestienté doibt à tousjours mais regracier 
nosti*e seigneur de la grande vertu qu'il monstra adonc-* 
ques. 

Sache chascun que Tan de grâce mil CGC et XL, ou 
moys de «septembre, avoient trois roys Sarrasins assiégié 
une bonne ville et forte ou royaume de Castille, qu on ap- 
pelle Tarifle, séant sur mer ou assez prez. Les trois roys 
estoient le roy de Guernade, le grand roy de Bennamarin, 
et le roy Aboeinard son filz, qui avoient une très grande 
poissance bien estimée à soixante mille hommes à cheval, 
gens d*armes, et trois cent mille hommes de pyé à piques, 
arcs, arbalestes, armez aussy selon leur usage, sans leurs 
roynes, leurs amiraldes, leurs femmes que tousjours mai- 
nent avecques eulx. Ilz avoient esté devant la cité par 
long temps, de quoy il ennuyoit très fort au roy d'Espai- 

• Ce chapitre n'a point été reproduit par Froissart. 

gne. Au derrain, luy qui ne poeut plus endurer ce grand 
meschief , manda à ung certain jour tous les haults barons 
de son pays et tous les hommes et les maistres bourgoys 
de ses citez et des aultres bonnes villes, pour avoir conseil 
comment ilz pourroient mettre remède à deffendre leur 
pays contre telz gens qui les vouloient ainsy destruire et 
exillier pour leur poissance. Si s'acordèrent au derrain 
qu ilz amoient mielx mettre corps et avoir en l'aventure et 
en la disposition de Nostre Seigneur, en deffendant leur 
pays et la loy cristienne contre les mescréans, et morir à 
honneur, que souffrir tel meschief et vivre à honte, com- 
bien qu'ilz poussent poy de gens assembler encontre si 
grande poissance. Si mirent journée d'estre tous aprestez 
pour vivre ou pour morir en ung lieu prez à deux petites 
lieuues de ces Sarrasins. 

Quant la journée fut venue et ils furent tous assemblez, Hz 
^trouvèrent qu'ilz n'avoient pas plus de treize mille hommes 
depyé'combatans, qui estoit chose mal partie encontre si 
grand nombre de gens à cheval et à pyé, comme dessus est 
dit ; et touteffois ilz se fièrent tant en leur bonne querelle 
et en la grâce de Nostre Seigneur , pour la foi de cui se 
cômbatoient, quilz eurent conseil d'acord commun qu'ilz 
iroient avant vers les anemis. Si envoyèrent messages à 
ces seigneurs Sarrasins , comment ilz se traissent arrière 
et amendassent le forfait qu'ilz avoient fait, ou que ilz fus- 
sent tous reconfortez d'avoir bataille le tiers jour. Le pre- 
mier jour aprez ce conseil le roy d'Espaigne et le roy de 
Portugal, à toute leur poissance, trairent avant devers leurs 
anemis, tous reconfortez de vivre ou de morir et d'atten- 
dre la voulenté de Nostre Seigneur ; ainsy firent sembla- 
blement le second et le tiers aussy , et se logèrent à deux 
petites lieuues des anemis qui les attendpient. Quant les 

osts des Sarrasins les veirent venir et approchier, ilz issi- 
rent hors de leurs loges et firent trois grosses batailles 
chascune de cent et vingt mille hommes, assez prez de la 
rivière que les crestiens avoient à passer ; des quelles trois 
batailles le roy Bennamarin avoit la plus grosse, et estoit 
mise ou milieu ; le roy de Guernade eut la sienne au senes- 
tre du grand roy de Bennamarin, plus prez de laditte 
rivière et du pas où il convenoit les crestiens passer; le 
roy Aboemard, roy de Tramente, filz au grand roy de Ben- 
namarin, eut la tierce bataille, au dextre costé de la bataille 
son pèro. 

Si tost que le roy d'Espaigne et le roy de Portugal vei- 
rent ces trois batailles ainsy ordonnées, ilz eurent ensem- 
ble conseil que chascun se confesseroit et recevroit le corps 
Nostre Seigneur , comme vray crestien , et puis se met- 
troient à l'aventure de Dieu et de son plaisir. Ainsy chas- 
cun ouit messe moult dévotement, le roy d'Espaigne mes- 
mement, qui adoncques en tout son aage n avoit esté con- 
fessé, comme on disoit, ne n'avoit porté foy ne chasteté à 
madame la roy ne sa femme, de laquelle il avoit deux 
beaiilx filz, ains avoit une aultre amye qu'il faisoitappeller 
la riche Donerde, de laquelle avoit pluseurs enfans, et 
faisoit à celle riche Done tenir si grand estât de maisnie, de 
hostel et d'atour que chascun s'en esmerveilloit, et plus en 
faisoit par foy s que la roy ne sa propre femme. Il se con- 
fessa adoncques et rechut le saint sacrement moult dévo- 
tement, et s estendit à terre tout armé par grande contri- 
tion de cuer et par grande repentance, et par devant tout 
le poenple et nobles et non nobles , de quoy chascun s'es- 
mut à pitié et à voulenté de bien faire ; et voa adoncques 
le roy que il voloit estre adoncques bon crestien et vray filz 
de saincte Esglise , et chasteté maintenir , maiz que Dieu 

luy voulsist donner à ce jour victoire contre ses an^mis, 
Adoncques il se leva de terre et fist le signe de la vraye 
croyx, et tantost monta sur son destrier et fist chevaucher 
avant les bannières jusques à la ditte rivière; et n'avoit 
ordonné en ses batailles que six mille hommes à cheval, et 
avoit envoyé tous ses gens de pyé en la bataille du roy 
de Portugal qui avoit ordonné sa bataille contre le roy de 
Guemade, au senestre costé du roy d'Espaigne ; la tierce 
bataille des crestiens estoit au mareschal de Tost qui estoit 
rengié contre la bataille du roy Aboemard, roy de Tar- 
mente ; et povoit avoir en celle bataille environ quatre mille 
hommes à cheval. 

Quant le roy d'Espaigne eut ainsy voé, comme dit est, 
il feri des espérons avant, comme homme sans paour, et 
chevaucha à tout ses bannières et ses gens oultre ladite 
rivière, par la grâce de Nostre Seigneur, à grand meschief 
et grande fortune, et assambla à la bataille du roy de Ben- 
namarin par telle vertu que par la grâce Nostre Seigneur 
la plus grande partie des Sarrasins tournèrent en fuite. Le 
grand roy demoura ung petit, mais quant ses gens virent 
chascun fuir, ilz se mirent tous à fuir. Leroy d'Espaigne et 
ses gens furent adoncques tous asseurez, et ferirent entre 
les Sarrasins comme les loups familleux entre ung trou- 
peau de brebis, et en ochirrent tant qu'ilz peurent, et les 
chassèrent tout le Jour de Teure de tierce jusques à la nuit 
sans reposer. Et tout par semblable manière firent les aul- 
très batailles, et en occirent et tuèrent tant qu'il n'en fut 
oncques fait certain nombre ; maiz on disoit que jamaiz en 
bataille ne fut faict telle occision, et les aucuns nombroient 
les mors à plus de cent mille hommes, qu^oncques les cres- 
tiens n'y perdirent plus hault de quarante hommes que 
bons que mauvaiz. Le grand roy de Bennamarin et le roy 

de Guernade se mirent à sauveté comment que ce fust, 
maiz le roy de Tarmente fut pris et pluseurs aultres grands 
seigneurs dont je ne saiz les noms. 

Quant la nuit fut venue, si espesse que les crestiens ne 
poeuvent plus veoir ne cognoistre lung l'aultre, ilz firent 
leurs gens retraire pour revenir à leurs loges ou aux loges 
des Sarrasins, pour prendre ce qu'ilz trouveroient. Hz che- 
vauchèrent toute nuit jusques bien prez du jour, sans boire 
ne sans mengier. Quant ilz furent venus aux loges des 
Sarrasins, ilz trouvèrent que les gens du pays avoient tout 
robe et tué, femmes et enfans, grandes et moyennes, entre 
lesquelles estoit la royne femme au roy de Bennamarin , 
fille au poy de Thumes, et pluseurs aultres haultes dames 
à grand foison, ne on ne les pourroit nombrer, ne aussy 
pourroit-on estimer la noblesse et le trésor qui là furent 
trouvez. A lendemain le roy et tous les crestiens. firent 
chanter trois messes moult solemnelement, en regraciant 
Nostre Seigneur de la grande gyâce qu il leur avoit envoyé, 
et puis s'en ala chascun en son pays. 

Quant ce vint au temps d esté , le roy d'Espaigne qui 
avoit grand désir de reconquerre ses villes et ses chas- 
teaulx qUjC les Sarrasins avoient conquis, il manda toutes 
ses gens et les fit aler par devant ung fort chastel que les 
Sarrasins tenoient; et y avoit grosse garnison pour guer- 
rier toudis le pays, et lappelloit-on le chastel Arkalays. 
Ledit roy fut devant le chastel grand temps ainchoys qu'il 
le peust avoir. A celluy siège vinrent foison de grands 
seigneurs et de vaillans hommes de toute crestienté, si 
comme pèlerins pour avanchier leur corps et leur hon- 
neur, et demourèrent là tant avecques ledit roy que ledit 
chasteau fut rendu et reconquis. Assez tost aprez le roy 
d'Espaigne qui ne voloit pas atant cesser, assiégea la noble 

et bonne ville qu'on appelle Algheside, par terre et par 
mer, la quelle estoit droit au cornet de son royaume, et 
demoura devant par l'espace de deux ans ainchois qu'il la 
peust avoir, voire plus, et y furrent veues moult d'abi- 
litez d'armes entre les estranges pèlerins et les Sarrasins, 
par devant la ville, en une place qui là estoit. Les crestiens 
perdoientplus souvent que les Sarrasins aux paletis et aul- 
tres armes , car ilz s'abandonnoient trop à la folie pour 
avancer leur honnour envers les grands seigneurs et les 
barons qui là estoient venus de tous pays comme pèlerins 
l'ung pour l'aultre. Là fut perdu, entre les aultres, le 
joeune chevalier messire Godefroy de Los, filz au conte 
Thierry de Hinseberge et de Blanghenberge , dont ce fut 
pitié etdommaige. A celluy siège vinrent comme pèlerins 
le gentil roy de Navarre et le conte de Foix qui là morurent 
de mort naturelle ; si y vint le duc de Lencaste, qui adonc- 
ques estoit appelle le conte Derby, le conte de Salbry et 
pluseuts aultres seigneurs, contes et ducs et haults barons 
de France et d'Angleterre et d'Alemaigne, et de tous aul- 
tres pays que je ne sçay nommer; et si en morut grand 
foison, que de leurs morts naturelles, que de faitz d'armes» 

CHAPITRE XLI. 



Comme messire Charles de Bohème fut couronné roy d'Alemaigne. 



Entre' les parties et les acords des deux royaulmes de 
France et d'Angleterre en ce temps avinrent moult de mer- 
veilles, c'est assavoir en Gascongne, en Poytou, en Lymo- 
sin, en Bretaigne et es marches d'Escoce,dont vous orrez 
cy aprez parler , car les trêves, lesquelles furent acordées 
au partir du siège de Tournay, furent mal tenues et gar- 
dées en toutes les marches, ainsy que vous orrez. 

L'an de grâce mil CGC XLIIII, le jour de saint Hubert, 
trespassa l'évesque Aoust de la Marche, évesque de Liège, 
ou chastel de Glermont , qui moult et souvent eut à faire 
en son temps, l'une foys contre son pays et l'aultre contre 
ses marchissans, et fut bien évesque par l'espace de trente 
ans. Aprez fut évesque de Liège, par la court de Romme, 
le filz de son frère le conte de la Marche, messire Engle- 
bert, qui au devant estoit prévost de Liège, et eut moult à 
faire encontre les communes de Liège , de Huy , de Hes- 
baing, de Gondros et de tous aultres pays dedens trois 
ans aprez sa venue. 

* Ce chapitre n'a point été reproduit par Froissart ; ce dernier a toute- 
fois fait usage au chapitre V de la seconde partie de son livre I«' de 
quelques-uns des détails fournis ici par Jean le Bel sur la secte dçs 
Flagellants, mais en les écourtant considérablement. 

L'an de grâce mil CGC XLV, trespassa Tempereur Loys 
de Bavière, et tantost pourchassa aprez luy le plus noble 
roy qui fut le roy de Bohème , par son sens que niessire 
Charles son aisné filz fut eslut par la plus grande partie 
des esliseurs du roy d'Alemaigne, et par le consentement 
du pape Clément VI, et par toute la court de Romme; 
mais il eust depuis assez à faire et de contraire fortune 
aprez la mort de son dit père le roy de Bohème, qui moru 
à la bataille qui fut à la Blanche Tache , assez prez de 
Crécy en Poytou, là où le noble roy Edowart desconfit à 
petit de gens le roy Philippe de France à tout son grand 
povoir, et là fut tué le gentil roy, le conte d'Alenchon, frère 
au roy de France germain, le conte de Bloys, filz de sa 
seur, le conte de Flandres, le duc de Lorraine et pluseurs 
aultres grands seigneurs et barons , desquelz vous orrez 
parler en ceste hystoire, s'il est qui le parface. 

Cil messire Charles esleu à roy des Romains, ainsy 
que dit est, ne po^ut estre couronné, si tost comme il voul- 
sist, à Ayz, aprez la mort de son gentil père, ains le con- 
vint couronner en la ville de Zantes • qui siet sur le Rin, car 
il avoit deux de ses esliseurs contraires qui avoient esleu 
ung aultre à Frankenwort , là où l'on debvoit par cous- 
tume ancienne eslire les roys d'Alemaigne , si comme ilz 
disoient, et on avoit eslut messire Charles à Convalence 
sur le Rin, par quoy ledit messire Charles ne poeut si tost 
comme il voulsist estre couronné à Aiz par paix, ains luy 
convint longuement guerrier, car ces deux esliseurs, c'est 
assavoir le duc de Bavière et le marquis de Brandebourch, 
luy estoient moult durement contraires. A la parfin, lui 
convint faire paix avecques eulx et prist à femme le seur 

* Bonn. 

du joeune duc de Bavière, et fut par commun accord recou- 
ronné à Aix, et sa femme la joeune royne et tous les haults 
barons d'Alemaigne y furent en grand estât. Ce fut l'an 
de grâce mil CGC XLIX, ou moys d aoust. 

En ce temps, couroit une commune et générale morta- 
lité par universel monde de une maladie qu'on appelle la 
boche ou l'ypydimie , qui prenoit les aucuns ou senestre 
bras, les aultres eu l'ayne, et moroient dedens trois jours ; 
et quant elle estoit férue en une rue ou en ung hostel 
l'ung le prenoit de l'aultre, par quoy poy de gens osoient 
aidier ne visiter les malades ; et à paine povoit-on confes- 
ser, car à paine trouvoit-on prestre qui le voulsist faire, 
ne n'osoit-on vestir ne toucher les draps des malades. Si ne 
sçavoient les gens que penser ne quel remède donner à 
rencontre, ains pensoient pluseurs que ce fut miracle et 
vengement de Dieu pour les péchiés du monde , dont il 
avint que aucunes gens commencèrent adonc à faire grand 
pénitance et devise par grand dévotion. Entre les aultres, 
les gens d'Alemaigne commencèrent à aler par le pays à 
grandes routes et compaignies, et portoient crucifis et con- 
fanons et grandes banières de cendal, par manières de pro- 
cessions, et aloient par les rues deux et deux, chantant 
haultement chanchons de Dieu et de Nostre Dame, rimées 
et dictées, et puis aloient eu une place et se desvestoient- 
jusques au petis draps, deux fois chascun jour, et se bas- 
toient quanques ilz povoient d'estorgies et d'aguilles ens 
fiché, sique le sanc de leurs espaules couroit aval de tous 
costez, et tondis chantant leurs chanchons, et puis se jet- 
toient trois foys en terre par dévotion , et passoient l'ung 
parmy l'aultre par grand humilité. Quant ilz avoient fait 
toutes ces serymonies, ilz aloient prendre hostel pour hé- 
berger pour Dieu là où on leur en prioit, et disoient 

qu ilz les convenoit ainsy aler par l'espace de trente-deux 
jours et demy , et qu'ilz le sçavoient ainsy par la démon- 
strance divine à la remembrance de Nostre Seigneur, qui 
ala par terre prez de trente-deux ans et demy. 

Quant aucuns de ces pénitens et repentans vinrent au 
Liège , chascun les courut veoir à grand merveille faire 
leurs afl9[ictions, et leur donnoit chascun de son argent par 
grand dévotion , et estoit tout honteux qui ne les povoit 
héberger, car il sembloit à chascun que ilz fussent sainctes 
gens et que Dieu les avoit envoyé pour donner çxemple au 
commun peuple d'ainsy faire pénitance et rémission des 
péchiez; sique aucuns compaignons de Liège aprirent 
leurs manières et mirent en rommant leurs chansons, et 
assemblèrent grande foison de compaignons aultres, et 
alèrent par le pays du Liège, de Brabant, de Haynau et 
de pluseurs aultres, contrefaisans les serymonies dessus- 
dites, et s'appelloient confrères. Tant de gens y prinrent 
exemple, que chascun les vouloit par grande dévotion con- 
trefaire, maiz au derrain tant multiplia celle manière que 
toutes les bonnes villes estoient plaines de celles gens, 
lesquelles s'appelloient ilagelleurs et confrères par manière 

d'aliance, et debvoit Tung aidier à Taultre à faire sa beson- 

• 

gne ; sique ceste grande affliction se converti en orgueil et 
en présumption , et se le pape ne les eust contrainz par 
griefves sentences, ilz eussent poeu mettre au derrain 
saincte Esglise à destruction ; et commenchoient jà à des- 
tourber le service et les offices de saincte Esglise, et vou- 
loient aucuns maintenir parleur sotie que leurs chansons 
et leurs serymonies estoient plus dignes que celles del'Es- 
glise ; sique on se doubtoit que celle folie tant ne multiplîast 
qu'elle ne mist au bas TEsglise, et tueroient prestres et 
clercs pour convoitise d'avoir leurs biens et leurs bénéfices. 

En ce temps que ces flagelleurs aloient, avint une 
grande merveille qu on nedoibt mie oublier ; car, quant on 
vit que ceste mortalité et pestilence ne cessoit point pour 
pénitance que on feist, une renomée et voix issi dehors, et 
dist-on que celle mortalité venoit des Juifs et que les Juifs 
avoient jette venins et poisons es puis et es fontaines, par 
l'universel monde, pour empoisonner toute crestienté, pour 
avoir la seignourie et l'avoir de tout le monde, par quoy 
chascun, grand et petit, fust si animé sur eulx qu'ilz furent 
tous ars et mis à mort es marches où les flagelleurs aloient, 
par les seigneurs et les justices des lieux. Et aloient morir 
tous dansans et chantans aussy joyeusement comme s'ilz 
alassent aux noces; et si ne se vouloient crestîenner ne 
pères ne mères , et ne vouloient souffrir leurs enfans re- 
chepvoir batesme, pour prière que on leur sceust dire, ains 
disoient qu'ilz avoient trouvé en leurs livres de prophètes, 
que tantost que celle sette de flagelleurs courroit par le 
monde, toute juderie seroit destruitte par feu, et iroient 
les âmes de ceulx qui morroient liement en leur ferme foy 
en paradis ; sique, tantost qu'ilz véoient le feu, femmes et 
hommes sailloient dedens, trestous chantant, et y portoient 
leurs petis enfans pour tant qu'ilz se doubtoient que on ne 
les leur ostast pour crestienner. 

CHAPITRE XLII. 



Comment le duc Wincelin et le conte de Flandres furent entrés grand 

débat pour la duchyé de Brabant. 



Or * weil-je retourner au roy Charles, roy d'Alemaigne 
et des Rommains, qui tout plain eut à faire aprez ce qu'il 
eut fait sa feste à Aiz et couronné sa joeune royne> ainsy 
que vous avez ouy, car on n'a mie souvent veu que le roy 
d'Alemaigne puist demourer en paix quant il veult cor- 
riger et remettre à point tous les meffaitz d'Alemaigne. 
Touteffois, ce roy Charles en fît sa partie bonne jusques 
atant qu'il âla oultre les mons ; mais il luy avint ce que 
oncques n'avint à roy d'Alemaigne cy devant, et, pour la 
grande merveille que on en eut, le mettray-je en escript. 
Sache chascun que il pourchassa si sagement non obstant 
les fortes parties qui estoient en Toscane et en Lombar- 
dye, qu'il passa lan mil CCC et LIIII en Lombardye, et se 
fit couronner à Milan, par Tacord et consentement des 
seigneurs de Milan, et puis se fist conduire par grande 
compaignie et par le marquis de Montferrant jusques à 
Romme.'Là il fut couronné paisiblement de la tierce cou- 
ronne, comme empereur, et repassa tout en pays parmi 
Toscane et parmy Lombardye , et revint l'an LV en son 
royaume de Bohème comme droit empereur. 

* Ce chapitre n'a point été reproduit par Froissart. 

En celle mesme année qui fut Tan CCCLV, aprez la 
feste Saint Nicolas, trespassa le duc Jehan de Brabant 
qui avoit trois filles mariées. L'aisnée fut mariée première 
au conte Willaume de Haynau, qui moru en Frise, et 
puis fut remariée à monseigneur Wincelin, duc de Luxem- 
bourch, frère à l'empereur Charles; la seconde fut mariée 
au conte Louys de Flandres; la tierce fut mariée au duc 
Regnault de Guéries. Quant le duc Jehan fut mort, le duc 
Wincelin de Luxembourch et madame Jehanne sa femme 
se trairent aux bonnes villes et au pays Brabant, et re- 
quirent avoir la seignourie et toute la duchié de Bra- 
bant comme l'aisné hoir qui avoit la fille aisnée ; le duc 
de Guéries requist aussy partie pour madame sa femme. Le 
pays de Brabant eut conseil et ne vouldrent pas acorder à 
ce que le pays fust départy ; ains firent convenances au 
duc Wincelin maintes, entre lesquelles estoit contenu que 
ilz le tiendroient pour duc de Brabant, tant que madame 
sa femme vivroit, comme régent du pays, et puis, aprez le 
trespas d'elle, alast le pays où aler debvroit ; et offrirent 
grandes sommes de trésors au conte de Flandres et au duc 
de Guéries pour les parties de leurs femmes. Ce ne souffist 
pas au conte de Flandres, ains dit qu'il estoit riche assez 
et qu'il ne vendroit point les héritages de sa femme, mais 
il auroit'son droit quant il pourroit. Et requist le duc et le 
pays qu'ilz voulsissent ester leurs mains de Malignes, qui 
estoit son droit héritage, et que monseigneur son père 
avoit bien acquis à l'Esglise de Liège, combien que le duc 
qui mort estoit l'avoit longuement maintenu et nianié sans 
raison. 

Le duc Wincelin et le pays s'esmerveillèrent durement 
de ceste derraine requeste, et ne furent pas conseilliez du 
faire, par quoy très grosse guerre s'en'ensuivy tantost 

aprez entre les deux pays de Flandres et de Brabant. Et 
furent les deux pay^s assemblez entour l'abbaye de Haffle- 
gien, l'ung contre Taultre, à grand ost, entre le Saint Jehan 
et l'aoust tantost aprez, qui fut l'an LVI. Là fut une paix 
traittiée par bons et sages moyens assez honnourables pour 
une partie et pour aultre ; mais quant ceulx de Bruxelles 
furent revenus en leur ville, il leur sembla par leur orgueil 
que les conseilliers les eussent traittiez par trahison ; si 
firent mettre en prison tous ceulx qu'ilz poeurent trouver, 
par quoy celle paix n ala pas avant ainsy qu'elle avoit esté 
acordée. De quoy le conte de Flandres et tous les Flamens 
se tinrent pour décheus ; si se mirent en ost les aucuns et 
réunirent entre l'abbaye de HafBegien et Bruxelles. Le 
duc de Brabant , messire Wincelin , estoit adoncques en 
Brabant à grand foison de gens d'armes, à Bruxelles, et 
estoient avecques luy le conte Thierry de iios, le conte de 
Mons, filz au marquis dô Juley, atout grand quantité de 
chevaliers bannerès et aultres. Ilz se mirent hors de 
Bruxelles et alèrent loger aux champs encontre les Fla- 
mens, qui n'avoient nulles gens d'armes, fors ceulx de 
Gand et aucuns aultres de leur pays avecques leur sei- 
gneur; tous ceulx de Louvaing, de Bruxelles et de tout le 
commun pays alèrent logier aux champs avecques leur 
seigneur dessusdit. 

A lendemain, ilz eurent conseil qu'ilz se combateroient 
aux Flamens ; si se trairent hors de leurs loges et firent 
leurs batailles par grand advis ; aussy firent les Flamens 
à rencontre, qui n'avoient pas tant de gens de pyé d'assez, 
comme les gens de pyé des Brabanchons , ne la quarte 
partie de gens d'armes. Quant les batailles furent rengiées 
d'une part et d'aultre, et les Brabanchons se trouvèrent par 
devers les Flamens, ilz les cuidoient bien desconfire. Quant 

14 

ce vint à rassembler aux Plamens, les communes de Lou- 
vaing et de Bruxelles tournèrent en fuite sans cop ferir; et 
quant les seigneurs veirent la manière, ilz furent tous 
esbaubis et tournèrent aussy tous en fuite ^ et ne cessèrent 
de fuir tant qu ilz furent à la ville de Bruxelles. Le duc 
s enfui à Louvaing, le conte de Los jusques en son pays, 
qui mielx mielx. Quant les Flamens veirent la manière, 
ilz les suivirent pas à pas , tous arrengiez , jusques à la 
porte de Bruxelles, et fussent ens entrez légièrement s'ilz 
eussent voulu, car nul ne les en gardoit. Si se logèrent es 
fausbours celluy jour, et la nuit la plus grande partie ; le 
conte de Flandres et pluseurs aultres se logèrent es tentes 
des seigneurs qu*ilz avoient laissé sur les cbamps. Là gai- 
gna assez qui gaagûier voulut, car nul des seigneurs des 
Brabanchons n'emporta aultre chose que ce qu'il avoit sur 
son corps, ains laissèrent tentes, harnas, pourvéances et 
tout leur bagage. La duchesse mesmement, laquelle estoit 
à Codeberghe , s'enfuy toute seule et ne fina de chevau- 
chier atout une seule chamberière et ung seul varlet jus- 
ques à Binch. 

Les bourgoys de Bruxelles qui eurent doubtance que 
les Flamens n'entrassent en la ville et desrobassent leurs 
maisons , et enforchassent leurs filles et leurs femmes et 
ne les tuassent, eurent tous conseil lendemain de se rendre 
à eulx et la ville au conte de Flandres, et luy promirent 
qu'ilz le tiendroient à seigneur contre tous, et luy don- 
neroient bonnes lettres et bons hostages, et vouloient 
qu'il s'apellast duc de Brabant. Quant ceulx de Louvaing 
entendirent ce , ilz eurent conseil et dirent au duc et au 
conte de Mons qu'ilz wydassent et s'en alassent, car ilz ne 
povoient là estre soustenus, car ilz vouloient rendre la ville 
au conte de Flandres et le vouloient tenir pour seigneur 

ainsy que ceulx de Bruxelles avoient fait. Adoncqùes 
le duc s'en ala à poy de compaignie vers Diest, et lende- 
main il s'en ala ainsy qu'^ poeut en Alemaigne, et par de- 
vers ses amis et l'empereur son frère qui nouvellement 
estoit retourné de Romme, ainsy que vous avez ouy, pour 
luy remonstrer sa besongne, et pour requerre conseil, con- 
fort et aide contre les Flamens. 

Le conte de Flandres s'acorda à ceulx de Bruxelles, et 
rechut leur promesse , féaulté et hommage , et bien qua- 
rante bourgoys souffisans demourans en hostage pour 
tenir leur convenance, et puis entra à Bruxelles à grand 
feste. Tout ainsy firent ceulx de Louvamg, aprez ceulx 
de Antwers, aprez ceulx de Nivelle et ceulx de Tillemont, et 
toutes les aultres bonnes villes, fors le Bo^s-le-Duc qui ne 
se voult acorder à celle besongne. Quant le conte de Flan- 
dres eut pris toutes ses féaultés et hostages de poursuivir 
toutes ces convenances, il mist ses gens et ses garnisons 
par toutes ses villes; aprez il manda ung certain jour 
atout ses chevaliers et escuiers du pays, à Coteberghe, et 
tout le commun du pays, par devant tous les conseilliers 
des bonnes villes de Flandres et de Brabant, et requist à 
chevaliers et escuiers que chascun voulsist luy faire féaulté 
et le commun du pays aussy , ainsy que avoient fait les 
bonnes villes et les conseilliers qui là aussy le requirent. 
Quant ilz furent conseilliez, et ilz veirent les consaulx des 
bonnes villes qui là estoient le voloient, l'ung à dolent cuer , 
Taultre à joyeux, chascun l'acorda. Quant ces besongnes 
furent faittes, ainsy que dist est, le conte de Flandres prist 
ses lettres et rendi les hostages, de quoy il fut très mal con- 
seillié, car quant les bonnes villes eurent leurs hostages , 
elles se recommencèrent à raviser et repentir de ce que si 
légièrement avoient rendu le pays au conte de Flandres , 

et renoyé le duc Wincelin qu ilz avoient pris à seigneur , 
par quoy il fut tel jour que le conte de Flandres ne fut pas 
bien asseur en la ville de Louvaing, pour aucunes des 
communes , lesquelles n estoient pas contentes de ce que 
leurs conseilz avoient fait et ordonné. 

CHAPITRE XLIII. 



Comment la ville de Louvaing et les aultres bonnes villes prirent par 
commun acord le duc Wincelin à seigneur à rencontre du conte de 
Flandres. 



n * advint en ce pendant que le prince de Galles , filz 
au noble roy Edowart d'Angleterre , desconfît et prist le 
roy Jehan de France en Poytou , assez prez de Poytiers 
à tout son grand pooîr ou millieude son royaume, et l'em- 
mena en prison à Bordeaulx, et avecques luy Tung de ses 
enfans et pluseurs de ses plus haults barons , ainsy que 
vous porrez ouyr. Quant le duc de Normendie et dalphin 
de Vienne, aisné filz du roy Jehan de France dessusdit et 
de madame bonne fille au roy de Bohème, roy ne de France, 
fut retourné à Paris de celle bataille, le conte de Flandres 
qui cuidoit estre bien seur des Brabanchons chevaucha 
jusques à Paris pour veoir le dessusdit duc de Normendye, 
et les aultres enfans qui estoient retournez pour eulx com- 
plaîndre et doulouser du meschief qui estoit avenu. Mais 
quant les Brabanchons veirent qu'il estoit eslongiè du 
pays,-ilz firent sçavoir à madame la duchesse et au duc 
Wincelin paisiblement que s'ilz povoient revenir ou pays 
vers Louvaing à grands gens d'armes, ilz luy ouvriroient 
les portes et le recheveroient comme seigneur, quoy 
qu'ilz eussent scellé ne promis au conte de Flandres. 

* Ce chapitre n'a point été reproduit par Froissart. 

Quant madame la duchesse et messire Wincelin [appri- 
rent che], ilz en furent moult joyeux; si pourchassèrent 
tant au conte de Los, et au conte de Mons, et à grand foison 
d'aultres chevaliers, qu'ilz eurent bien mille ou douze cens 
armeures de fer àung certain jour , et vinrent en Brabant 
si tost comme ilz poeurent, et premièrement vers la viUe 
de Louvaing dont la besongne sourdoit en celluy temps. 
Ceulx de Louvaing avoient pourchassé par grande soub^ 
tilleté à tort avecques Tévesque Englebert de Liège, qui 
estoit allié au conte de Flandres avecques le conte de Na- 
mur, pour laydier à jouir de la ville de Malignes que 
Tévesque Aoust et le chappitre de Liège avoient jadis 
vendu à son père , et pour pluseurs tors et injures que le 
duc de Brabant et le pays avoient fait et faisoient encore 
à son pays de Téveschié de Liège, par quoy ledit évesque 
avoit fait ardre en Brabant grand tas de villes si comme 
Hannut , Landes et pluseurs aultres , et avoient les gens 
dudit évesque desconfit grand tas de Brabanchons et pris, 
à l'entrée de Landes. Aussy avoit le conte de Namur ars 
grandement entour Nivelle, Gemblous et Jodoigne. Si 
firent tant ceulx de Louvaing et des aultres bonnes villes 
de Brabant, séant ou dyocèse de Liège, que ilz recouvrè- 
rent, par le pourchassement du conte de Los, àTèvesque du 
Liège toutes ses droictures , et luy promirent que ilz luy 
aideroient à jouir paisiblement et quiètement luy et ses 
successeurs. Et parmy ce^ ledit évesque se rescorda de 
guerrier les Brabanchons, et si laissa aler dormir laléaulté 
que il avoit au conte de Flandres. 

Ainsy passa paisiblement le duc Wincelin parmy le 
conté de Los, à tout ses gens d'armes, et ala à Louvaing, 
et fut recheu à seigneur, et mist ses officiers et justiciers 
à Louvaing et par toutes les bonnes villes paisiblement, 



DE JEHAN LE BEL. 



ai 5 



et osta les aultres officiers mis par le conte de Flandres, 
fors que à Malignes. Le conte de Flandres avoit tousjours 
grand foison de gens d'armes à Malignes, qui envis eus- 
sent souffert à cheulx de la ville faire nul meschief ou 
deffaulte. Si m'en weil taire atant et retourneray à la pre- 
mière matère. 



\ 



CHAPITEE XLIV. 



Comment le conte de Haynau flst Tacord du conte de Flandres et du 
pays de Brabant, et comment Tempereur vint tenir grande court à 
Mez. 



Quant ' le conte de Flandres fut revenu de France et il 
se trouva ainsy decheut des Brabanchons, [se] moult cou- 
rouchié fut , ce ne fait pas à demander. Il se tray tantost 
à Malignes et renforcha ses garnisons et commencha à 
guerrier ceulx de Bruxelles et tout le commun de Brabant, 
car les Flamens ne povoient bonnement assiégier ne char- 
rier hors de leur pays, pour l'yver qui estoit jà venu. Si 
fist ledit conte guerrier et assiégier par naves et grands 
vasseaulx pour délayer le temps jusqnes à Testé que les 
Flamens pourroient hors issir , et les Brabanchons retin- 
drent grand foison d'estranges souldoiers , et en mirent 
grand foison à Louvaing, à Bruxelles, à Vilvorde, qui des- 
pendirent grandement et gastèrent assez de fourrage ou 
pays de Brabant. Maiz pou povoient grever les Flamens 
ne leur pays pour les fors passages qu ilz avoient à passer. 

Adoncques avoient grande espérance les Brabanchons 
sur le confort et aide de l'empereur, -qui estoit frère à messire 
Wincelin, lequel avoient pour seigneur repris, et disoient 
qu'il ameneroit si grande poissance qu'ilz se vengeroient 
légièrement des Flamens. Adoncques guerrioit moult du- 

* Ce chapitre n'a point été reproduit par Froissart. 

rement le conte de Namur et ardoit de jour en jour le pays 
de Brabant. L'évesque de Liège se tenoit coy pour les con- 
venances qu'il avoit aux bonnes villes de Brabant, et quant 
le conte de Namur et le conte de Flandres le requéroient, 
selon les convenances de leurs alliances, il respondoit 
courtoisement que tondis feroit son debvoir, mais il n'avoit 
pas son pays à sa voulenté ; mais touteffois il envoya son 
mareschal atout gens d'armes pour aidier à deffendre le 
conte de Namur. En celluy temps avint au mareschal et 
à aucuns de ses gens et du conte de Namur une belle aven- 
ture, car aucuns des Brabanchons issirent hors de leurs 
garnisons, à pyé et à cheval, et voulurent ardoir et porter 
dommage sur les gens dudit conte, et y avoit grand nom- 
bre de gens sur quoy se confioit; le dessusdit mareschal 
messire Bureau de Jupleu, et les compaignons qui estoient 
avecques luy en la garnison de BoneflFe, issirent hors sur 
les champs et ouïrent le hahay, et combien qu'ilz eussent 
poy de gens envers les Brabanchons, ilz chevauchèrent 
avant tant qu'ilz veirent leurs anemis; et combien qu'il fust 
durement tart sur la vespoir, ilz leur coururent sus bande- 
ment et les desconfirent, et en prirent à leur voulenté tant 
que le conte de Namur y reprint bien ses despens, et les 
compaignons tous y gagnèrent assez. 

En ce temps vint l'empereur Charles en la cité de Mez à 
grande compaignie, et avoit là fait mander tous les ba- 
rons et seigneurs et prélats d'Alemaigne. Si en vint si 
grand nombre que à paine poeurent estre hébergiez en la 
ditte cité ne es fau^bours. Et si y tint si haulte co^irt au 
jour du Noël, qui fut Tan de grâce mil CCC et LVII qu'on 
n'avoit oncques veu tenir si grande à roy d'Alemaigne; et 
fist adoncques chascun des prélats et des seigneurs d'Ale- 
maigne fiolemnelement son service et son office, tel que 

faire debvoit , à haulte court d'empereur , selon la guise 
et ordonnance de l'ancien registre, et fist l'empereur servir 
adoncques en escuelles et en hanaps de fin or. A celle feste 
vint moult noblement le duc de Normendye, filz aisné du 
roy de France et filz de la seur de l'empereur, atout grand 
compaignie et nobledeFrançoys, et si y vint le cardinal de 
Pierregort, légat du pape et de court de Romme. Adonc- 
ques disoient les gens et pensoient que l'empereur avoit 
fait icelle grande feste pour avoir meilleur povoir et con- 
seil de son frère aidier, messire Wincelin, et que il auroit 
bien tant de gens, avecques ceulx qui là estoient venuz, 
qu'il reconquesteroit toute Brabant et destruiroit le pays 
de Liège et toute la conté de Flandres, ou tout vendroit à 
mercy. 

Ainchois que l'empereur venist à Mez , il avoit envoyé 
à l'évesque de Liège , au conte de Namur et à son frère 
grands messages pour faire trêves entre eulx , et pour re- 
querre qu'ilz venissent à Mez, car il vouloit là traittier 
de paix et d'acord. Adoncques estoient le duc Wincelin, 
le conte de Los, le conte de Mons entrez à grand foison de 
gens d'armes en la conté de Namur, sique le conte de 
Namur ne se vouloit pas acorder à faire trêves tant qu'on 
luy arderoit son pays , jasoit que par avant il eust plus 
gasté du pays de Brabant; sique, à la requeste des mes- 
sages, le duc se retray en son pays ; adoncques fut acordée 
une sou^ance entre eulx ; mais tondis se entreguerryoîent 
les Flamens et les Brabanchons d'aultre part. 

Quant celle grande feste de Mez fut passée, la plus grand 
partie de ces seigneurs s'en râlèrent en leur pays; l'empe* 
reur se vint tenir à Trect, par ung grand temps, tondis 
traitant delà paiz entre le duc de Brabant son frère, l'éves- 
que de Liège et le conte de Namur, sique au derrain il 

en fit Tacord, excepté entre le duc son frère et Tévesque, 
se le duc ne laissoit jouir paisiblement le conte de Flandres 
de la ville de Malignes, et quittement, ainsy qu'il le'tenoit 
de luy en fief. 

Le duc ne les bonnes villes de Brabant ne s y voulurent 
pas acorder ; si demoura ainsy la besongne, et l'empereur 
s'en ala sa voye sans riens faire des besongnes son frère, 
de quoy les Brabanchons furent grandement esbahys et 
perdirent toute l'espérance du confort de l'empereur. Si 
quérirent acord au duc Wincelin, conte de Haynau, de 
Holande et de Zélande, et l'apelloit-on duc Willame, conte 
de Haynau, pour tant qu'il estoit filz de l'empereur de Ba- 
vière et de Taisnée suer du conte Willaume qui fut tué en 
Frise. Si lui promirent ^grande somme de florins, et luy 
donnèrent quittement le fort chastel de Hosdeing et toute 
la chastelenie si avant qu'elle s'estent. Et par ainsy il s'alia 
avecques eulx contre le conte de Flandres, et jura sur le 
saint sacrement de leur aydier de tout son povoir jusques 
à la fin de la guerre, de quoy tout son pays fut durement 
courouchié, car il sembloitbien aux Haynuiers qu'ilz com- 
pareroient toute l'aliance, car ilz ne pourroient mettre re- 
mède que les Flamens ne les ardissent et exillassent tout 
le pays toutes les foys qu'ilz vouldroient. Sien reprindréi^t 
grandement leur seigneur de ce qu'il avoit si avant promis 
et juré aux Brabanchons sans leur conseil, et lui conseillè- 
rent qu'il se voulsist entremettre de traittier et faire la 
paix entre les Flamens et les Brabanchons, ainchoys qu'il 
commenchast à guerrier ne à faire deffiance; sique, par 
leur conseil et enhortement, il s'entremit de traitter de l'a- 
cord; et traitta tant, d'ung costé et d'aultre, que les deux 
seigneurs et les deux pays de Flandres et de Brabant se 
mirent du tout sur luy, et promirent par leurs scellez 

qu'ilz tendroient et tenir* vouidroient ce qu'il en diroit et 
ordonneroit. Sique soubs ce fut accordée une souffrance 
et abstinence entre eulx, dedens laquelle il debvoit pro- 
noncer son dit; et disoit-on adoncques. que la besongne 
estoit si traittiée que chascune des parties sçavoit bien ou 
assez prez ce qu'il en diroit. 

Quant ce vint au jour que il debvoit prononcer son dit, 
il fîst venir les parties et les deux seigneurs entre les deux 
pays, et prononcha son dit par escript, qui fut tel comme 
il s'ensieut; c'est assavoir : que le conte de Flandres seroit 
sire de Malignes et de toutes les appartenances, quittement 
et ligement, comme de son bon héritage, et le tendroit de 
l'Esglise de Liège en fief avecques Granmont et Bomehem; 
aprez, qu'il seroit sire ligement de la ville d'Antwers, et 
pour la part de madame la contesse sa femme, pour la suc- 
cession de son père qui mort estoit ; aprez, il dit que le conté 
de Flandres et ses hoirs seroient ducs de Brabant aprez le 
trespas de madame Jehenne, duchesse de Brabant adonc- 
ques, se elle aloit de vie à trespas sans hoir ; et se povoit le 
conte de Flandres, parmy ce, appeller et faire escrire duc 
de Brabant et conte de Flandres, se il luy plaisoit; et parmi 
ceste prononciation debvoyent tous prisonniers estre quit- 
tes, et tous aidans d'une part et d'aultre râler à leurs biens 
quittement et toute mal amour pardonner, et qui plus y 
a voit mis plus y avoit perdu. Ainsy furent les Brabanchons 
à grands despens durement blechiez , gastez , et départis 
et déboutez de leur honneur, pour l'orgueil des bonnes 
villes, lesquelles en devant ne honnouroient ne leur sei- 
gneur ne aultre, et pour ce que la première paix ne leur 
souffist mie, la quelle estoit grandement plus honnourable, 
et pour eulx et pour leur seigneur plus profitable, ce poeut- 
on veoir apertement, quant ainsy furent départis qu'ilz 

eurent perdu la ville d'Antwers, par tant qu ik vouloient 
détenir la ville de Malignes à tort, et déshériter le conte de 
Flandres et l'Esglise de Liège par leur orgueil et oultrage. 
Si me tairay atant et revendray quant j'auray loisir à la 
gentile hystoire du roy d'Angleterre. 



CHAPITRE XLV. 



Comment le conte Willaume de Haynau entra en frénésye et perdy 

sens et mémoire. 



Mais * ainchois, vouidray-je dire qu'il avînt à ce duC 
Willaume de Bavière, conte de Haynau, de Holande et de 
Zélande. Sachiez qu'il estoit grand et joeune, fort, noir, 
et légier, et plus apert de son corps que nul de son pays ; et 
avoit à femme la fille du proeu et vaillant duc de Lencaste; 
et estoit de si desguisée manière et si estrange qu'il ne 
daignoit ains saluer ne encliner aucunement comme grand 
prince; et ne prenoit solas à dame ne à demoiselle, en 
feste ne aultrement ; et ne créoit nul espécial conseiller, fors 
que ung tout seul que on appelloit maistre Therry; et si 
ne povoit-on sçavoir parfaitement quant on estoit bien en 
sa grâce ou non. Dont il avint au derrain, et assez tost 
aprez qu'il eust fait l'acord entre le conte de Flandres et 
le duc de Brabant, qu'il perdit sens entièrement, et luy con- 
vint lier pyez et mains le plus du temps ; et furent depuis 
les deux pays Haynau et Holande gouvernez par madame 
sa femme qui n'en eut oncques enfant, et au derrain par 
son frère aisné le duc Aubert. 

* Ce chapitre n'a point été reproduit par Froissart. 

CHAPITRE XLVI. 

Comment le conte de Montfort saisi le ptays de Bretaigne aprez le très- 
pas du duc son frère, de par mère seulement, et trouva grand trésor 
à Lymoges. 

Or * ay-je pris ung petit de loisir, si retoumeray à la 
noble hystoire du gentil roy Edowart d'Angleterre , et la 
reprendray où je [la] laissay ; ce fut à la départie du siège 
de Tournay, qui fut l'an de grâce mil CGC et XL ou moys 
d'aoust. Et fut faitte la départie par trêves, lesquelles furent 
adoncqacordées entre les deux roys ; et oncques ne fut bien 
tenu l'acord mesmement entre ceulx de loingtaines parties 
de Gascongne, de Thoulousain, de Xaintonge et des aultres 
loingtains pays , que toudis ne guerriassent ceulx de la 
partie du roy de France à ceulx de la part au roy d'Angle- 
terre ; et souvent gaignèrent villes et fors chasteaulx les 
ungs sur les atiltres, et avenoyent souvent grands fais et 
proesses d'armes, dont vous orrez puis aprez recorder. 

Si * est à sçavoir que quant les trêves furent acordées 
et scellées devant Tournay, tous les seigneurs et toutes 
manières de gens se deslogèrent d'une part et d'aultre, et 
râla chascun en sa contrée ; le roy Philippe de France, et 

*■ Après ayoir raconté quelques-uns des événements de Thistoire de 
son temps, depuis la fin du siège de Tournai jusqu'en 1357, Jean le Bel 
reprend à partir d'ici la noble histoire du gentil roy Edouard^ en s'occu- 
pant d'abord de la guerre de Bretagne^ 

• i?roissart, chap. CXLVII. 

les barons et les seigneurs s'en alèrent à Paris , et là se 
départirent et râla chascun en son pays. Entre les aultres, 
le duc de Bretaigne, qui avoit esté en l'ost entre les Fran- 
çoys plus grossement que nul des aultres princes, s'en ala 
par devers son pays , et luy prist maladie si grande qu'il 
trespassa de ce siècle, ainchois qu'il fust en my chemin de 
son pays; de quoy ce fut grand dommage, car grandes 
guerres et destructions de gens , de villes , de chasteaulx 
en avîndrent puis aprez, si comme vous orrez. Et pour 
chascun mielx infourmer comment tous ces maulx avin- 
drent, j'en conteray une partie ainsy que je le sçay et que 
j'en ay enquis et ouy dire à ceulx qui ont esté où je n'ay 
mie esté '. 

'^ Dans leé imprimés de FpQîssart , ce passage est remplacé par 
le suivant : « Et pour chascun mielx infourmer pourquoy tous ces 
maulx avindrént, j'en conteray aucune partie, ainsi que je sçais et que 
j*en ay enquis au pays mesmement, où j'ai esté et conversé pour en 
mielx sçavoir la vérité, et à ceulx aussi qui ont là esté où je n'ai mie 
esté, et qui ont veu et sceu ce que je n'ai mie pu voir et concevoir. » 

L'introduction aux guerres de Bretagne, dans le manuscrit d'Amiens, 
est toute différente de celle que nous venons de rapporter; cette version 
a trop d'importance pour que nous ne la donnions point ici en note : 

« Pluisseurs jongleour et enchenteour en place, y lit-on, ont chantet 
et rimet les guerres de Bretaingne et corromput par les cbançons et 
rimes controuvées la juste et Vraie histoire , dont trop en desplalt à 
Monsseigneur Jehan le Bel, qui la commencha à mettre en prose et en 
cronique, et à moy sire Jehan Froissart, qui loyaument et justement 
lay poursuivy à mon pooir , car leurs rimes et les canchons con- 
trouvées n*ataindent en riens la vraie matère, mes velleci si cdmtne 
nous l'avons faite et rachievée par la grande dilligence que nous y 
avons rendut, car on n'a riens sa^8 fret et sans peine. Jou sire Jehan 
Froissart, desrains venus depuis Monsseigneur Jehan le Bel en cel ou- 
vraige, ai-je allé et cherchiet la plus grant partie de Bretaingne, et 
enquis et demandé as seigneurs et as hiraus les guerres, les prises, les 
assaux, les envaïes, les bataUles, les rescousses, et tous les biaiix fes 
d'armes qui y sont avenut, mouvant sur l'an mil CCCXL , poiosui- 
vaut jusqu'à la dairainne date de ce livre , tant à la requeste d# mef 
dits seigneurs et à ses f^aix, que pour ma plaisance accomplir et moy 
fonder sus title de vérité, et dont j'ay estet grandem^ent récompenssé. 

Cil duc dont je ne sçay le nom , il n'avoit oncques eu 
enfans de la duchesse, ne aussy n^ayoit nuUe espérance 
d'en avoir ; et avoit ung frère de par sa mère qui avoit esté 
remariée , qu'on appelloit le conte de Montfort , qui lors 
vivoit , et avoit à femme la seur du conte Loys de Flan- 
dres. Cil duc avoit eu ung aultre frère germain de père et 
de mère , qui trespassé estoit , et en estoit demourée une 
petite fille , laquelle le duc son oncle avoit mariée à mes- 
sire Charles de Bloys, le maisné filz au conte de Bloys de 
la seur au roy Philippe de France qui adoncques estoit ; 
et lui avoit promis la duchié de Bretaigne aprez son décès, 
pour tant qu'il se doubtoit que le conte de Montfort, son 
frère, n'y voulsist clamer droit par prochaineté aprez son 
décès, jasoit ce qu'il ne fust pas son frère germain. Il 
sembloit audit duc que la fille de son frère germain deb- 
voit estre par raison plus prochaine d'avoir le duchié aprez 
son trespas, que le conte de Montfort, son frère, qui n'es- 
toit pas extrait de l'estoc de Bretaigne. Et pourtant qu'il 
avoit tousjours doubté que ledit conte de Montfort ne pour* 
chassast le droit de sa joeune niepce par sapoissance aprez 
son décès , le maria-il audit messire Charles de Bloys, à 
celle entente que le roy Philippe, qui estoit son oncle, luy 
aidast mielx et plus voulentiers à garder son droit contre 
ledit conte de Montfort, s'il y vouloit rien entreprendre. 

Si avint ce que le duc avoit toudis doubté, car si tost que 



« Bt pour chou que voua sachiez le commencement et le rachine de 
cette guerre, et dont elle se moet, je le tous déclairay de point en point, 
si eu direz vostre entente, et quel cause et droit messire Caries de Blols 
eut alhiretaige de Bretaingne, et d'autre part li comtes de Monfort qui 
en fist fet et partie contre lui ; pluisseurs gens en ont parlé ou parolent 
qui ne sçavent mie ou n'ont sceu par quel affaire li oppinions de la 
challenge des seigneurs dessusdits est venu ne premièrement esmeu ; 
mes chi s'ensuilt, si Torez si vousplest, et je le voas deolairay. » 

ledit conte sceut qu'il estoit trespassé sur le chemin de 
Bretaigne, il tray tantost à Nantes, qui est le chief et mais- 
tresse cité de Bretaigne, et fist tant aux bourgoys et à 
ceulx du pays qu'il fut recheu à seigneur comme le plus 
prochain du duc son frère qui trespassé estoit, et lui fei- 
rent tous féaulté et hommage, comme à leur seigneur. 
Quant il eut pris la féaulté des bourgoys de Nantes , des 
seigneurs et du pays entour, il et madame sa femme, 
laquelle avoit bien cuer d'omme et de lyon, eurent ensem- 
ble conseil qu'ilz tendroient une grande court et feste so- 
lemnele à Nantes , et manderoient tous les barons et les 
conseilliers des citez et du payz qu'ilz venissent à celle feste 
pour luy faire hommage et féaulté ; adoncques ilz envoyè- 
rent grands messages par toutes les citez et les villes du 
pays. 

Ce pendant', il se parti de Nantes à grand foison^ gens 
d'armes et s'en ala vers la bonne cité de Limoge, car il 
sçavoit que le grand trésor que son frère avoit amassé es- 
toit là. Il fut recheu en la cité grandement; aussy y entra- 
il à grand bobant. Si luy firent tous ceulx de la ville hom- 
mage et féaulté comme à leur seigneur, et luy fut tout ce 
grand trésor délivré par le grand acord qu'il eut avecques 
les bourgoys, et par grands dons et par grandes promesses 
qu'il leur fit. Aprez ce qu'il eut tant séjourné comme il luy 
pleut, il se parti atout le grand trésor, et revint à Nantes 
là madame sa femme estoit ^ qui eut grand joye de ces 
nouvelles. Si demeurèrent à Nantes, grandes f estes me- 
nans, jusques au jour que celle grand court debvoit estre 
tenue. 

Quant le jour ftist venu et nul n'y venoit pour mande- 

» Fpoissart, chap. CXLVIII. 

ment qui fait leur fust, fors ung seul chevalier qu'on appe- 
loit messire Henry de Lyon , noble homme et poissant , 
ledit conte de Montfort et madame sa femme furent 
grandement couroussez et esbahys. Ilz firent leur feste, 
par trois jours des bourgoys de Nantes et des bonnes gens 
de là entour ; si eurent grand despit de ceulx lesquelz n'es- 
toient daignié venir à leur mandement; si eurent conseil 
entre eulx de retenir souldoiers àpyé et achevai tous ceulx 
qui venir vouldroient, et de partir ce grand trésor affin 
qu'ilz venissent à leur intention, et pour contraindre tous 
rebelles de venir à merchy. A ce conseil s'acordèrent tous 
ceulx qui là furent, chevaliers, clercs, bourgoys ungs et 
aultres, et furent retenus de souldoyers de tous costés lar- 
gement payez, tant qu ilz en eurent grand foison et à che- 
val et à pyé, nobles et non nobles. 

Quant * ledit conte de Montfort vit qu'il eut gens à pyé 
et à cheval en grand nombre, il eut conseil d'aler con- 
querre par .force ou par amours tout le pays, et^destruire 
tous rebelles à son povoir. Si issi hofô de Nantes et se tray 
premièrement vers ung chastel moult fort, qui siet d'ung 
costé sur la mer, et l'appelle-on Brait *, et en estoit garde 
et chastellain ung gentil chevalier qu'on appelloit messire 
Gamier de Clichon, cousin au duc qui mort estoit, et cou- 
sin à messire Olivier de Clichon, ung noble chevalier et 
ung des plus haults barons de Bretaigne , lequel Philippe 
roy de France fist puis aprez villainement décoler à Paris 
par souspechon de trahison, dont toutes gens luy en sceu- 
rent mal gré ; et tenoient le chevalier mort sans coulpe, et 
tenoient que le roy Tavoit fait mielx morir pour avoir ses 
héritages que aultrement. Ainçoys que ledit conte venist 

> Froissart, chap. CXLIX. 
2 Brest. 

à Brait, il avoit si contraint ceulx du plat pays qne chas- 
cun le snivoit à pyé ou à cheval, sique il avoit si grand 
ost que merveille. Quant il fut devant le chastel de Brait 
à tout son ost il fist appeller le chevalier dessusdit messire 
Gamier de Clichon par messire Henry de Lyon, et luy re- 
quist qu'il voulsist ohéir à luy et rendre la fortresse comme 
au duc de Bretaigne. Le chevalier respondi qu'il n'estoit 
point conseillié de ce faire, et qu'il n'en feroit riens, et ne 
le tendroit à seigneur s'il n'avoit mandement et enseigne 
du seigneur à cui il debvoit estre par droit. Adoncques se 
retray ledit conte et defiEya le chevalier et ceulx du chastel. 

A lendemain, aprez la messe, il commanda que chascun 
s'armast et fist le chastel assiégier ; et le chevalier messire 
Garnier de Clichon aussy se mit notablement en ses def- 
fenses , et avoit bien avecques luy trois cents combatans 
bien .^e., e. e. p™, Z ,„.l.e d„ pi., hardi, e. 
vint hors du chastel jusques aux barrières, pour deffendre, 
s'il peust, que les batailles ne s'y fichassent. A ce premier 
assault il y eut grand hustin, et durement y tira-on et frapa 
de costé et d'aultre ; et y en eut de morts et de navrez, et 
y fist ledit chevalier moult de beaulx faitz d'armes et tant 
qu'on le doibt bien tenir à proeu. Mais, au derrain, sour- 
vint si dur et aspre assault , et lé conte le pressa si dure- 
ment que il gaaigna les barrières et se retirèrent vers la 
fortresse à grand meschief ; et le chevalier qui tant proeu 
estoit rescouoit et deffendoit ses gens le mielx qu'il povoit, 
et les mettoit à sauveté dedens la porte. 

Quant ceulx qui estoient sur la porte veirent le mes- 
chief , ilz eurent paour de perdre le fchastel ; si laissèrent 
avaler la herche du pont et enclorrent le chevalier dehors 
et aucuns des compaignons qui fortement se combatoient 
à ceulx de dehors. Là fut le vaillant chevalier durement 

navré et tous ses compeignons, ne oncques ne se voulut 
rendre pour requeste que on luy sceut faire. Quant [ceux] 
du chastel veirent le meschief où le chevalier estoit, et 
comment il s'efforchoit de soy deffendre, ilz trairent grosses 
pierres en telle guise que les assaillans se retrairent ar- 
rière, et lors levèrent ung poy la herche ; si rentra le che- 
valier moult durement blechié et navré dedens le chastel, 
et aucuns de ses compaignons , et les assaillans se retrai- 
rent à leurs loges fortement travailliez et navrez. 

Le conte de Montfort grandement couroussé de ce que 
le chevalier luy estoit ainsy eschapé, lendemain fist faire 
engins et instrumens pour assaillir la fortresse, et dist qu'il 
ne se partiroit ne pour bien ne pour mal tant qu'il leust à 
sa volenté. Au tiers jour, il entendi par ung espie que le 
bon chevalier messire Garnier de Clichon estoit mort , si 
commanda que chascun s'armast pour recommencer Tas- 
sault. Adoncques ilz recommenchèrent Tassault moult 
vigoureusement , et le conte fist traire avant aucuns in*- 
strumens qui faitz estoient pour jetter dedens les fossez 
pour venir aux murs du chastel ; ceulx de ^edçns se def * 
fendoient durement de lancher pierres et jetter feu et pos 
plains de chaulx , sique le hustin dura entour heure de 
midi. Adoncques leur fist le conte requerre qu'ilz se voul- 
sissent rendre et le tenir à seigneur, et il leur pardonne- 
roit son mal talent ; si fist lors cesser Tassault ; au derrain, 
quant ilz furent longuement conseilliez, ilz se rendirent de 
plain accord audit conte , sauves leurs corps , leurs^ mem- 
bres, leur avoir. Adoncques entra le conte dedens le chas- 
tel de Bray t à poy de gens , et recheut Tommage de tous 
ceulx de la chastellenie , et y mist ung chevalier dont 
moult se fioît pour chastellain, puis il retourna à ses 
tentes. 

Quant * ledit conte fut revenu entre ses gens et il eut 
establi ses gardes ou chastel de Brayt, il eut conseil qu'il 
se trairoit vers la cité de Rennes, qui estoit assez prez de 
là. Si tira celle part, et partout où il passoit, il faisoît 
toutes manières de gens rendre et faire féaulté à luy, et 
emmenoit avecques luy tous ceulx qui se povoient aydier 
pour renforcer son ost, et ilz ne Tosoient refuser pour 
doubtance de leurs corps. Quant il fut venu à la cité de 
Rennes, il fit tendre ses tentes et mettre ses loges tout au- 
tour ; et quant ceulx de la cité veirent si grand ost, îlz 
firent grand semblant de eulx deffendre. Ilz avoient un 
gentil chevalier avecques eulx, proeu et hardi, qui demou- 
roit assez prez de là ; si Tavoient esleu pour leur chief et 
gouverneur, et Fapelloit-on messire Henry de Pennefort. 
Si avint ung jour que il eut en volenté de destourber les 
gens de l'ost, mais qu'il eust compaignie; si pourchassa 
tant qu'il eut deux cents honunes de bonne volenté, 
et issi hors de la ville paisiblement à l'albe du jour, et se 
fery en ung des costés de l'ost, et abasti tentes et loges, et 
en tua aucuns. Adoncques sourdi ung grand cry parmy 
l'ost; si s'arma chascun et se oonmiencha àdefifendre. Droit 
à ce point repairoit ung chevalier qui avoit fait le guet 
par devers l'ost à toute sa compaignie; si ouit le cry et le 
hahay, et tantost fery des espérons pour tirer celle part ; 
si rencontra le chevalier qui tiroit vers la cité et lui courut 
sus moult vigoureusement, et y eust très-fort hustin; ceulx 
de l'ost aussy venoient courant aprez; et quant ceulx de 1éi^ 
ville veirent que les aultres venoient en si grand nombre ^ 
ilz se trairent à la ville, voire ceulx qui poeurent, car il y^ 
en demeura assez de mors et de pris, et y fut mesmement 

» Froissart, chap. CL. 

pris messire Henry de Pennefort et amené par devant le 
conte de Montfort qni moult voulentiers le vit. ^ 

Quant chascun se fut retiré, le conte eut conseil qu'il 
envoieroit le chevalier prisonnier devant la cité, et leur 
feroit requerre qu'ilz se voulsissent rendre et luy faire 
féaulté comme à leur seigneur, ou il feroit pendre le che- 
valier devant leur porte, pour ce qu'il avoit entendu que 
le chevalier estoit grandement amé de tout le commun de 
la ville. Ainsy fut fait que avisé fut. Quant ceulx de la 
ville entendirent la requeste, et virent le chevalier qu'ilz 
amoient à tel meschief, ilz en eurent grande pitié. Si se 
mirent à conseil pour aviser qu'ilz respondroient sur celle 
requeste, et furent en grande dissencion, car le commun 
amoit très-hien le chevalier et en avoit très-grande com- 
passion, et avoient petite pourvéance ; et les grands hour- 
goys qui estoient très-bien pourveus ne s'y vouloient ac- 
corder. Si multiplia la dissencion si grandement que les 
grands bourgoys se tirèrent tout d'une part, et dirent tout 
hault que ceulx qui estoient de leur acord se traissent par 
devers eulx ; et tant s'en tray t par devers eulx qu'ilz furent 
bien deux mille de leur acord. Quant les aultres communes 
veirent ce, ilz se commenchèrent à esmouvoir et crier dure- 
ment sur les grands bourgoys, disans laides paroUes et vil- 
laines, et au derrain ilz en tuèrent grand foison. Quant les 
bourgoys se veirent à tel meschief, ilz crièrent mercy, di- 
sans qu'ilz s'acordoient à la voulenté des communes. Adonc- 
ques cessa le hustin, et ouvrirent les portes et rendirent la 
cité au conte de Montfort, et luy feirent hommage et féaulté 
grands et petis ; et aussy fit le chevalier messire Henri de 
Pennefort, et fut retenu de son conseil et de son hostel. 

Adoncques ' entra le conte en la cité à grande feste, et 

> Froissait, cbap. CLI. 

fîst son ost tout coy logier aux champs ; et acorda les bour- 
goys et le commun, puis ordonna baillifs, prévosts, esche- 
vins, sergans, et séjourna en la cité trois jours, et son ost 
aussy, pour aviser qu'il feroit. Au quart jour il se desloga 
et fist son ost tirer vers ung des plus forts chasteaulx du 
pays qu'on appelle Hainebon, et siet sur ung port de mer, 
et va Tesgue tout autour des fossés. Quant messire Henry 
de Pennefort vit que le conte tiroit vers Hainebon, dont 
messire Olivier son frère avoit esté longtemps gouverneur, 
et encores estoit, il doubta que mal ne luy en prenist par 
aucune aventure ; si tray le conte à conseil et luy dit à 
part : « Sire, je suys de vostre conseil et vous doy féaulté, 
je voy que vous volez tire/ à Hainebon; sachrèi que le 
chastel et la ville sont si fortz que ilz ne sont pas à gaa- 
gnier, ainsy que vous pensez, vous y pourriez seoir et 
perdre le temps d'ung an ainchois que vous le poussiez 
avoir par force ; maiz je vous diray comment vous le pour- 
rez avoir. Il fait bon user d'engin quant la force n'y vault 
riens ; vous me baillerez, s'il vous plaist, jusques à six cents 
hommes d'armes pour faire ma volonté, et je les meneray 
devant vostre ost par l'espace de quatre lieuues de terre, 
et porteray la banière de Bretaigne devant moy. Je ay à 
Hainebon ung frère qui est chastelain de la ville ; tantost 
qu'il verra la banière de Bretaigne, et il me congnoistra, il 
m'ouvrira les portes, et prendray mon frère et le vous li- 
verray pris, s'il ne weult à vous acorder, mais que vous 
me promettez que mal ne luy ferez. » Ce conseil pleut bien 
au conte; ainsy fut fait que devisé estoit /. 

Ainsy fut le conte de Montfort sire du chastel de Haine- 
bon, et y mit ses garnisons, et puis s'en tira vers la cité 

* Ce récit a été étenda par Froissart. Voy. les §§ 3 et 4 du chap. CLI 
de ses chroniques. 

de Vennes, et fist tant parler et traittier à ceulx de la ville 
qu ilz se rendirent à luy et luy firent féaulté et hommage, 
comme à leur seigneur ; et establi en la cité toutes maniè- 
res d'oflS^ciers et y demoura trois jours, et puis il s'en parti 
et ala assiéger ung moult fort chastel séant sur ung tertre 
sur la mer qu'on clame Rôche-Periot. Si en estoit chappi- 
taine ung moult gentil chevalier qu'on appelloit messire 
Olivier de Clichon, cousin germain à celluy Olivier qui fut 
puis aprez pendu à Paris, ainsy que vous orrez cy aprez. 
Et séjourna bien au siège huit jours, que oncques il ne 
peut trouver manière comment le chastel fust gaagnié, et 
si ne peut trouver voye d'acord au gentil chevalier pour 
promesse ne pour 'menasse. Si s'en parti atant et laissa le 
siège jusques à une aultre fois, et ala assiégier ung aultre 
fort chastel à dix lieuues prez de là qu'on appelle Chastel 
de Roy; et en estoit chastelain ung geptil chevalier qu'on 
appelloit messire Geffroy de Malatrait, et avoit à compai- 
gnon ung aultre chevalier qu'on appelloit messire Yvon 
de Tigury *. Il fit deux fois assaillir le chastel, pour sçavoir 
si on y pourroit rien esploitier, mais quant il vit qu'il n'y 
pourroit guère gaagnier, il s'acorda à une trêve pour par- 
lementer, par le conseil de messiye Henry de Lyon qui là 
estoit et avoit esté tousjours avecques luy depuis la feste 
qu'on avoit fait à Nantes. Ces deux chevaliers, messire 
Geffroy de Mallatrait et messire Yvôn de Tigury, vindrent 
aux barrières parlementer au conte de Montfort et audit 
messire Henry longuement. Au derrain, ilz s'acordèrent 
si bien qu'ilz devindrent bons amis et firent les deux che- 
valiers honunageet féaulté au conte, etdemourèrent chas- 
telains et gardiens dudit chastel et gouverneurs du pays 
de par le conte. 

> Yvon de Treseguidy. Froissart. 

Aprez, se parti le conte et ala à ung aultre chastel assez 
pez de là, qu'on appelle la Forest \ Cil qui en estoit chas- 
îlain vit bien que le conte avoit ung très-grand ost, et que 
i résistence luy pourroit bien tourner à mescHef , sique 
ar le conseil et enhortement de messire Henry de Lyon à 
iii il estoit amy, et avoit esté son compaignon en Guer- 
ade et en aultres pays, il s'acorda audit conte et luy fit 
ommage et féaulté, et demoura chastelain de part ledit 
3nte. 

Tantost le conte se parti et ala par devers Craays, bonne 
ille et bon chastel ; dedens estoit ung évesques qui sei- 
neur en estoit. Cil évesque estoit oncle audit messire 
[enry ; sique, par le conseil et amour de luy, il s'acorda 
iidit conte et le congnut à seigneur jusques atant que 
endroit aultre qui plus grand droit monsterroit à la du- 
[lié de Bretaigne *. 

Pour quoy * vous en feroye-je plus long compte. En 
3lle manière conquesta le conte de Montfort tout le pays, 
: se fist obéir et appeller duc de Bretaigne ; puis s'en ala à 
ng pprt de mer qu'on appelle Grendo, et départi toutes 
îs gens et envoya par les fortresses, et se mit en mer et 
agea tant qu'il vint avecques vingt chevaliers au noble 
)y Edowart qui luy fist grande feste. Ledit conte fut si 
)nseillié qu'il releva la duçhié de Bretaigne du roy d'An- 
leterre, et le roy en eut grande joye. Si luy promit à gar- 
dT et garantir et aidier à deffendre son pays, et luy donna 
rands dons et grands joyaulx au départir et à toute sa 
Dmpaignie; puis se remist ledit conte en mer, et tant 



> Goy-la-Forest. Froissart. 

2 Froissart a un peu étendu ce récit. Vop. le dernier § du chapitre CLI 

i ses chroniques. 

nagea qu'il arriva en la cité de Nantes là il trouva la 
contesse sa femme, qui le rechut à grand joye. 

Si me tairay ung poy d'eulx et parleray de messire 
Charles de Bloys, quidebvoit avoir la duchié de Bretaigne 
de par sa femme, ainsy comme vous avez ouy . 



■ >-^*g:: j ftr3^ ' 

Comment messire Charles de Bloys ala en Bretai^e et reconquist par 
sa puissance grande partie du pays et prist le conte de Montfort. 



Messire* Charles de Blois qui tenoit avoir à femme le 
vray hoït de Bretaigne , entendi comment le conte de 
Montfort conquéroit le pays , si s'en vint à Paris com- 
plaindre à son oncle, le roy Philippe. Le roy eut conseil 
avecques les douze pers; si ordonnèrent et conclurrent 
que ledit conte seroît mandé et ajourné par ung certain 
message , à certain jour , pour ouïr ce qu'il vouldroit 
respondre. Ainsy fut fait; ledit conte fut mandé et ad- 
journé souffisamment , et fut trouvé en la cité de Nantes 
grande feste démenant, et fist grande joye aux messages 
par semblant , mais il eut diverses pensées ainchoys qu'il 
ottroyast d'aler au mandement du roi à Paris. Touteffbis, 
il respondi au derrain qu*îl vouloit estre obéissant au roy 
et que il iroit à son mandement , et fut à Paris le propre 
jour que le roy Tavoit mandé. Là le roy fut en noble com- 
paignie, et tous les douze pers et messire Charles de 
Bloys. 

Quant le conte de Montfort sceut que le roy et tous ses 
barons furent assemblez au palaiz, il ala celle part, et fut 
moult regardé et salué de tous les barons , puis s'en ala 

* Froissart, chap. CLIII. 

encliner devant le roy moult humblement, disant : « Sire, 
je suys venu à vostre mandement et à vostre plaisir , » 
et le roy lui respondi : « Sire conte de Montfort , de ce 
vous 8çay-je bon gré; mais je m'esmerveUle grandement 
comment vous avez osé entreprendre de vostre volenté la 
duchié de Bretaigne là oîi vous n'avez nul droit, car il y 
a plus prochain de vous que vous volez déshériter; et pour 
mielx vous renforcer, vous estes aie à mon anemi, le roy 
d'Angleterre , et l'avez relevé de luy , et fait féaulté et 
hommage ainsy comme on le m'a conté. » -Le conte res- 
pondi : « Ha! sire, ne le créez, car vous estes mauvaîse- 
ment infourmé ; je le feroye moult envis ; mais de la pro- 
chainetédont vous parlez, sire, il m'est advis, sire, qu'il 
ny a nul plus prochain de la duchié de Bretaigne qiie 
moy, car le duc derrain mort, estoit mon frère ; mais se 
jugié estoit et déclarié que aultre en fust plus prochain, 
je ne seroye pas honteux de moy déporter. » 

Quant le roy entendi ce, il respondi et dit : « Sire conte, 
vous en dites assez, mais je vous commande, sur tout 
quanques vous tenez de moy, que vous ne partez de la cité 
de Paris jusques à quinze jours que les barons et les pers 
auront jugié de ceste prochaineté ; si sçaurez adoncq quel 
droit vous y avez, et se aultrement le faittes, sachiez que 
vous me couroucherez. » Le conte respondi : « Sire , à 
vostre volenté soit. » Si se départi de là et vint à son 
hostel pour disner. 

Quant il fut entré en sa chambre , il se pensa et com- 
mença à aviser que s'il attendoit le jugement des barons, 
qu'il pourroit bien tourner contre luy, car bien luy sem- 
bloit que le roy f eroit plus volentiers pour messire Charles 
de Bloys, son nepveu, que pour luy; et véoit bien, s'il 
avoit jugement encontre luy, que le roy le feroit arrester 

jusques^atant qu'il auroit tout rendu, villes et chasteaulx, 
et avecques ce le grand trésor quil avoit trouvé et des- 
pendu. Si luy va sembler que il" valoit mielx qu'il cou- 
rouchast le roy et s'en alast paisiblement par devers Bre- 
taigne, que il demourast à Paris en tel dangier. Ainsy 
le fist comme il le pensa ; si fut ainchoys en Bretaigne 
que le roy sçeut rien de son département, ains pensoit 
chascun qu'il fust deshaitié en son hôstel. 

Quant il fut retourné à Nantes par devers madame sa 
femme, il luy conta dolentement tout le fait; puis par le 
conseil d'elle, laquelle avoit bien cuer de lyon, il ala par 
toutes les bonnes cités, villes et cbasteaulx, et renforcha 
les garnisons et les pourvéances. Quant il eut tout ce fait, 
il retourna à Nantes devers madame sa femme et les bour- 
goys, qui très-fort l'amoyent, par semblant, pour les 
courtoisies qu'il leur faisoit. Si me tairay ung petit de luy 
et retourneray au roy de France et à messire Charies de 
Bloys. 

Chascun * doibt sçavoir que le roy Philippe fut grande- 
ment courouchié, aussy fut messire Charles de Bloys, 
^ quant ilz sceurent que le conte de Montfort leur fut eschapé. 
Touteffois ilz attendirent jusques au quinzième jour que 
les barons et les douze pers de France debvoient rendre 
leur jugement de la duchié de Bretaigne. Si l'ajugèrent 
du tout à messire Charles de Bloys, et en ostèrent le conte 
de Montfort par deux raisons : l'une, partant que la damé, 
femme dudit messire Charles, estoit fille du frère germain 
du duc qui mort estoit, dont la duchié venoit, et luy estoit 
plus prochaine que le conte de Montfort qui estoit d'ung 
àultre père qui oncques n'avoit esté duc de Bretaigne; 



* Froissart, chap. CLIV. 

Taultre raison si estoit pour ce qu'il avoit trespassé le 
commandement du roy, que s'il estoit ainsy qu'il y eust eu 
droit, si l'avoit-il forfait, car il avoit brisié Tarrest du roy 
«t sa prison, et parti s'estoit sans congié. 

Quant ce jugement fut rendu par la commune sentence 
de tous les barons , le roy appella son nepveu et luy dît : 
« Beau nepveu de Bloys, or vous est ajugié ung bel héri- 
tage et grand ; or vous hastez et mettez paine de le recon- 
quester sur celluy qui le tient à tort, et requérez vos amys 
quilz vous weillent aidier à ce besoing, et je ne vous y 
fauldray pas, ains vous presteray or et argent, et diray à 
mon filz, duc de Normendie, qu'il ôe face chief avecques 
vous; et vous prye et commande que vous bastez, car se le 
roy d'Angleterre nostre anemi, de qui le conte de Montfort 
a relevé la ducbié, venoit en Bretaigne, il nous porteroit 
durement grand dommage, et ne pourroit avoir plus belle 
entrée de venir par deçà mesmement quant il auroit le 
pays et les fortresses de Bretaigne de son acord. 

Lors messire Charles de Bloys s'enclina vers le roy en 
le remerciant moult humblement, et là tantost pria le duc 
de Normendie son cousin, le conte d'Alenchon son oncle, 
le duc de Bourgongne, le conte de Bloys son frère, mes- 
sire Loys d'Espaigne, le duc de Bourbon et messire Jaques 
son frère, le visconte de Eouen, le conte d'Eu, le conte de 
Guynes son filz , et aprèz, tous aultres princes et barons 
qui là estoient, qui tous luy promirent que tous iroient 
très-voulentiers avecques luy et avecques leur seigneur le 
duc de Normendie, chascun à telle compaignie que pour- 
roit. Si se partirent tous les princes et les barons de çà et 
de là, et envoyèrent leurs messages pour eulx aprester et 
faire pourvéances de toutes choses nécessaires à fait de 
guerre, et comme ilappartenoit à aler en siloingtain pays ; 

car bien pensoient aussy qu'ik ne pourroient pas venir à 
leur intencion sans avoir grandement à faire. 

Quant * tous ces seigneurs furent aprestez et ordonnez 
pour aler avecques messire Charles de Bloys pour recon- 
querre Bretaigne, ainsy que dit est, ilz s'assemblèrent en 
la cité d'Angiers, puis s'en alèrent jusques Acheny * qui 
est la fin du royaume sur ce costé de là, et là séjournèrent 
trois jours pour mielx ordonner leurs batailles et leurs 
cbarroys. Aprez se mirent aux champs, et extimèrent bien 
Teur pooir à cinq mille armeures de fer, sans les Gennevois 
qui bien estoient trois mille, si comme j'ay ouy dire. Et les 
conduisoyent deux chevaliers de Gennes, et avoient nom, 
l'ung, messire Otto Dorye, et l'aultre, messire Charles Ger- 
main ; et y avoit grand foison d'arbalestriers lesquelz con- 
duisoit messire Galoys de Baume. Quant celles gens furent 
issues d' Acheny, ilz tirèrent devant ung fort chastel séant 
sur une haulte montaigne par dessus une rivière, et l'ap- 
pelle-on Chastonseal, et est la clef et l'entrée de Bretaigne; 
et estoit bien garny et fourny de gens d'armes ; et y avoit 
deux moult vaillans chevaliers qui en estoient chappi- 
taines, et avoit l'un nom, messire Mille, et l'aultre, mes- 
sire Valeran, et estoient de Lorhaine. 

Quant le duc de Normendie et les aultres seigneurs que 
vous avez ouy nommer, veirent le chastel si fort, ilz eu- 
rent conseil qu'ilz l'assiégeroient, car s'ilz passoient avant 
et laissassent telle garnison derrière eulx, ce leur pourroit 
tourner à grand dommage et ennuy . Si l'assiégèrent tout 
autour, et y firent pluseurs grands assaulx, mesmement 
les Gennevois qui s'abandonnoient durement et folement 
poui" mielx soy monstrer à ce commencement ; sique ilz 

* Froissart, chap. CLV. • 

* Ancenis. ' 

perdirent de leurs compaignons souvent, car ceulx du 
chastel se deffendoient moult bien et sagement, sique les 
seigneurs demourèrent grand temps devant ainçoys qu'ilz 
le peussent avoir; mais au derrain, ilz firent si grand at- 
trait de mesriens et de volevres *, qu'ilz firent mener par 
force de gens jusques aux fossez du chastel, sique ilz as- 
saillirent très-fort, et en assaiUant empUrent les fossez, 
tant que on povoit bien aler, qui estoit bien couvert, jus* 
ques aux murs du chastel, combien que ceulx du chastel 
se deffendoient si bien et si vassaument que on ne pour- 
roit mielx, tant que de traire et de jetter pierres, chaulx 
et feu ardant à grand foison ; et ceulx de dehors avoient 
fait chats et instruments par quoy on piquoit les murs tout 
cou vers. 

Que vous feroye-je plus long compte ! Ceulx du chastel 
virent bien qu'ilz ne se pourroient longuement tenir puis- 
que on perchoit les murs, et sçavoient bien qu'ilz ne au- 
roient point de secours ne point de mercy se ilz estoient 
pris par force. Si eurent conseil entre eulx qu'ilz se ren- 
droient, leur vie et leurs membres saufs ; si les prirent les 
seigneurs à mercy. Ainsy fut gaagnié par ces seigneurs 
de France ce premier chasteau, de quoy ilz eurent grande 
joye, car il leur sembla que c'estoit bon commencement 
de leur emprise. 

Quant ^ le duc de Normendie et les aultres seigneurs 
eurent conquis Chastonseal, ainsy que vous avez ouy, le 
duc de Normendie, qui estoit le souverain de tous, délivra 
tantost à monseigneur Charles de Bloys le chastel comme 
syen, et y mirent bon chastelain et bonne garnison pour 
garder l'entrée du pays, et pour conduire ceulx lesquelz 

* Velourdes. Froissart. ^ 

» Froissart, chap. CLYI. 

viendroient aprez eulx ; puis se deslogèrent les seigneurs 
et s'en tirèrent par devers Nantes, là ilz tenoient que leur 
anemî le conte de Montfort estoit. Si leur avint que le 
maresclial et le coureur de Tost trouvèrent en leur voye 
une bonne ville, grosse et bien fermée defossez et de palis; 
si l'assaillirent grandement. Ceulx de dedens estoient pe- 
tites gens et mauvaisement armez ; si ne se poeurent def- 
fendre contre les assaillans, mesmement contre les arba- 
lestriers de Gennes : si fut tantost la ville gaagnée et toute 
robée, et bien arse à la m^tié, et toutes les gens mis à 
Tespée, dont ce fut pitié et dommage ; et appelle-on la ville 
Quarquafaure, et siet à trois lieuues auprez de Nantes. 
Les seigneurs logièrent là entour celle nuit. A lendemain 
se dëslogèrent et se trairent devant la cité de Nantes ; et 
l'assiégèrent tout autour et firent tendte tentes et paveil- 
lons si bellement que vous sçavez que Françoys scevent 
faire. Et ceulx qui estoient dedens la cité pour la garder, 
dont il y avoit grand foison de gens d'armes, s'alèrent tous 
armer et se maintindrent cellui jour notablement chascun 
à sa deffense, aiiisy qu il estoit ordonné. Celluy jour enten- 
dirent ceulx de Tost à logier et aler fourragier j et aucuns 
Gennevoys et aultres alèrent prez des barrières pour es- 
charmucbier, sique aucuns des souldoiers et des bourgoys 
issirent encontre eulx, sique il y eut trait et lanchies, et 
en y eut de mors et de navrez d'ung costé et d'aultre, airisy 
qu'il a souvent en telles besongnes. 

Ainsy eut là chascun jour deux foys ou trois eschar- 
murches et envahyes, tant que Tost demeura là. Au der- 
rain, il avint une aventure assez sauvage, ainsy que j'ay 
ouy recorder ; car aucuns des souldoiers et des bourgoys 
de la ville issirent bors en une matinée pour soy aventu- 
rer ; si trouvèrent environ quinze chars chargiez de vivres 

que menoient à Tost environ quarante compaignons ; sî 
coururent incontinent sur eulx, en tuèrent et navrèrent et 
prirent, et tant firent quilz enmenèrent les chars devers la 
cité. Le bruit en vint à l'ost ; si s'armèrent aucuns et y vin- 
rent, et les rescouirent assez prez des barrières de la cité. 
Là se renforcha le hustin, car ceulx de Tost y vinrent à si 
grand nombre que ceulx de la cité eurent moult à faire. 
Touteffois ilz firent desteler les chevaulx, affin que, s'il 
avenoit que ceulx de Tost gaagnassent, qu*ilz ne peussent 
ramener les pourvéancesneles chars si légièrement. Quant 
les aucuns souldoiers de la cité virent le hustin et que 
leurs compaignons avoient trop grand faiz, aucuns issi- 
rent hors pour les aider. Ainsy dura le hustin longuement, 
car tousjours multiplioit ^e gens fresches et reposées qui 
nouvellement sourvenoient d'ung costé et d'aultre ; et y en 
eut de mors et de navrez de tous costez. Tant vint au der- 
rain que quant messire Henry de Lyon , qui estoit des 
principaulx conseilliers du conte de Montfort et de toute la 
cité, vit qu ilz povoient plus perdre que gaagnier en celle 
escharmuche, il fit retraire ses gens; non obstant ils fu- 
rent de si prez suyvis que à l'entrer en eust grand tas de 
mors et bien environ deux cents, principalement des bour- 
goys de la cité, dont leurs pères, mères et frères furent gran- 
dement courouchiez. Aussy fut le conte de Montfort, et 
moult blasma ledit messire de Lyon de ce qu'il les avoit si 
tost fait retraire ; de quoy ledit messire Henry fut moult 
mirancolieux, et ne voulut puis aprez venir au conseil du 
conte, se petit non; dont grandement s'esmerveillèrent 
ceulx de la cité. - 
Or * avint, ainsy que j'ay ouy recorder, que aucuns 

* Froissart, chap. CLVII. 

bourgoys de la cité véans leurs biens destruire dehors et 
dedens, et leurs enfans mors ou pris, si s'assemblèrent et 
parlèrent ensemble, car doubtoient que pis ne leur avenist, 
tant qu ilz eurent conseil entre eulx de traittier à ces sei- 
gneurs de France couvertement , par quoy ilz peussent 
paix avoir et leurs amis et enfans francs et quittes. Si fut 
traittié qu'ilz r'auroient leurs enfans et amis prisonniers 
quittes , et qu*ilz laissassent une des portes de la cité ou- 
verte par laquelle ces seigneurs de France entrassent. 
Ainsy fut fait conmie acordé fut; si entarèrent en une 
matinée ces seigneurs de France en la cité de Nantes , 
avecques ceulx qu'ilz voulurent avoir, et alèrent tout droit 
au palaiz du conte de Montfort, et le brisèrent et y prirent 
ledit conte ; et l'enmenèrent debors la cité si paisiblement 
qu'ilz ne forfirent rien en la cité. Et voulurent dire aucunes 
gens que ce fut fait assez de l'acord et consentement de 
messire Henry de Lyon, pourtant que le conte de Montfort 
l'a voit blasmé et ramposné, ainsy que vous avez ouy. Je 
ne sçay se ce fut vray ou non, maiz assez il apparut, car 
depuis il fut tousjours du conseil messire Charles de 
Bloys. 

Ainsy que vous avez ouy fut pris le conte de Montfort 
en la cité de Nantes, l'an mil CCC XLI entour la feste de 
Toussaius. Tantost aprez que ledit conte fut mené aux 
tentes, les seigneurs entrèrent en la ville tous désarmez , 
et firent tous les bourgoys de Nantes hommage et féaulté, 
à moult grand festç, à médire Charles de Bloys comme à 
leur droit seigneur ; et den^ourèrent là les seigneurs par 
l'espace de trois jours, à n^oult grande feste, pour eulx aisier 
et pour avoir conseil entre eulx qu'ik pourroient faire. Si 
s'acordèrent , pour le meilleur , qu'ilz s'en retourneroient 
par devers France vers le roy, etluy livreroient le conte de 

Montfort pour prisonnier , car il leur sembloit qu'ilz eus- 
sent grandement besongné. Et pour tant aussy quilz es- 
toient sur lyver et n estoit pas le temps convenable à 
guerre mener, si conseillèrent à messire Charles de Bloys 
qu'il se tenist en la cité de Nantes et là environ jusques 
au Noël, et feist le mielx qu'il porroit atout ses souldoîers. 
Si se partirent les seigneurs et retournèrent à Paris, et 
livrèrent ledit conte de Montfort au roy qui en eut moult 
grande joye, et le fist mettre en prison au Louvre, à Paris, 
où il moru comme on m'a dit; se je mesprens si me soit 
pardonné. 

Or* weil-je retourner à madame lacontesse de Montfort 
laquelle avoit cuer de lyon. Elle estoit à Eennes quant 
elle entendi que le conte son mari estoit pris ; s'elle en fut 
moult et moult dolente , ce n'est pas merveille , car elle 
pensa mielx qu'on le deust mettre à mort que en prison; 
et combien qu'elle eust grand doeul au cuer, si ne fist- 
elle pas comme femme, mais comme homme de grand 
courage, en reconfortant ses amis et ses souldoiers, et leur 
monstroit ung petit filz qu'elle avoit, et leur disoit : « Ha! 
seigneurs, nevousesbahissez pour monseigneur*que nous 
avons perdu , ce n'estoit que ung homme , véez cy mon 
petit filz qui recouverra tout, se à Dieu plaist. Et j'ay de 
richesse assez ; si vous trouveray tel cappitaine que vous 
serez bien gouvernez et tous reconfortez. » 

Quant la bonne dame eut ainsy reconforté ses amis et 
ses souldoiers, [elle alla] par toutes cités, bonnes villes et 
chasteaulx, menant son filz avecques elle et renforchant 
les garnisons et les pourvéances. EDe s'en vint à Hainebon, 
très fort chasteau sur mer, et là passa tout l'yver, souvent 

* Froissart, chap. CLVIII. 

envoyant visiter ses gamesons et reconforter , paiant si 
largement que merveilles estoit. Si me tairay de ceste ma- 
tère et retourneray au roy Edowart, roy d'Angleterre, pour 
conter qu'il devint aprez la départie du siège de Tournay. 

CHAPITEE XLVIII. 



Cy retourne le livre à sa propre hystoire, et monstre les grands faitz 
d'armes ethaultes proesses que les Escots firent sur les Angloys. 



Or* reviendray-je à la noble hystoîre de ce gentil roy 
Edowart d'Angleterre , pour conter qu'il devint aprez ce 
qu'il fut parti du siège de Tournay , car longuement je 
m'en suys teu. Vous avez cy devant entendu, s'il vous en 
souvient, comment il conquist toute Escoce jusques à la 
grande forest qu'on clame Gendours, là les sauvages Escots 
se tiennent pour tant que la forest est si diverse et si plaine 
de grands mares que nul ne s'y ose embatre se il ne scet 
bien les chemins , et le conquist jusques à la cité qu'on 
appelle saint Jehan en Escoce , que oncques ne demoura 
chastel ne fortresse qu'il ne conquist, ainchoys qu'il entre- 
prist la guerre au roy Philippe de France, pour tant que le 
roy David ne youloit point relever la terre de luy, com- 
bien qu'il eust sa seur à femme, ^car son pays ne le souf- 
froit. Vous avez aussy entendu comment le joeune roy 
David et sa femme s'envindrent à petite maisnie en France 
au roy Philippe, par povreté, et comment le roy Philippe 

* Froissart, chap. CLIX. — La partie du récit de Jean le Bel cor- 
respondant au chap. CLIX présente des différences essentielles avec 
celui de Froissart. Celui-ci a omis notamment tout ce qui a rapport à 
la surprise du château d'Edimbourg, par Guillaume Douglas et ses com- 
pagnons. 

les retint et soubstint longuement par certaines conve- 
nances qu ilz eurent entre eulx. Or debvez sçavoir que 
messire Guillaume Douglas, filz de la eeur de l'aultre mes- 
sire Guillaume qui moru en Espaigne, le joeune conte de 
Moret, le conte Patris, Symon Frisel et Alexandre de Ra- 
mesay estoient demourez cappitaines du remanant des 
Escots sauvages, et se tenoient et tindrent longuement en 
ces sauvages forests par y ver temps et par esté, par l'espace 
de sept ans et plus, comme très-vaillansguerrieurs, et guer- 
ryoient continuellement aux fortresses tenues de parle roy 
Edowart, et firent et trouvèrent de moult vaillans aven- 
tures qui seroient trop longues à raconter. Or avint en ce 
temps que le roy Edowart estoit par de cà la mer et guer- 
rioit en France, que le roy Philippe envoya gens en Escoce 
qui arrivèrent à la cité Saint- Jehan, et pria à ces seigneurs 
dessusdis qu'ilz se voulsissent esmouvoir et mener vive 
guerre contre le royaume d'Angleterre, et qu'il convenist 
que le roy Edowart s'en ralast oultre et le laissast en paix 
par. de cà, et leur promist de les aydier de gens d'armes et 
d'argent. 

Sj avint que en celluy temps que le siège estoit devant 
Tournay, ces seigneurs d'Escoce se pourveirent, à la re- 
queste du roy Philippe, pour faire une grande armée sur 
les Angloys. Quant ilz furent bien pourVeus de gens, 
ainsy que besoing en estoit, ilz se partirent de la forest de 
Gendours et alèrent par toute Escoce reconquerre des for- 
tresses telles que ilz peurent, oultre la bonne cité de Ber- 
wich et la rivière de Tyen , et entrèrent ou pays de Nor- 
honberlande qui jadis royaume estoit; là trouvèrent bestes 
grosses à grand nombre, et gastèrent tout le pays et ardi- 
rent jusques à la cité de Duraine et plus oultre, puis pas- 
sèrent par ung aultre chemin, ardant et gastant pays tant 

qu ilz gastèrent bien du pays du roy à celle chevauchie 
quatre journées, et puis retournèrent en Escooe et recon- 
quirent leurs fortresses, fors mise la cité de Berwich, et 
trois aultres fors chastelz, et appelloit ung d'eulx Eose- 
borch, l'aultre Setrelin, etl'aultre Eldebourch, qui estoit 
le plus fort et séoit sur une haulte roche que on en véoit 
tout le pays à Tentour. Et si estoit la montée si malaisée 
que à paine y povoit-on monter sans reposer deux fois ou 
trois, et ung cheval à demi chargié. C'estoit le chastel qui 
plus de maulx faisoit à ceulx d'Escoce, et en estoit chaste- 
lain ung vaillant chevalier qu'on appelloit messire Watier 
de Lymosin ; mais assez tost aprez, fut ce dit chasteau 
gaagnié aventureusement et par grande soubtileté, et mis 
tous ceulx de dedens à mort, ainsy que vous orrez cy aprez. 
Quant le roy Edowart entendi que ces seigneurs d'Eecoce 
estoient ainsy en son royaume, il en fut grandement cou- 
roussé. Si s'en râla tantost à Loi^dres, partant de France, 
et se conseilla qu'il porroit faire; si fut avisé que il man- 
dast par tout son royaume que chascun s'appareillast de 
venir vers luy à Eurwich, à la fin d^ung moys, pour aler 
destruire le remanant du royaume d'Escoce. Ce fut l'an de 
grâce mil CGC et XL entour la Toussains. 

Tandis que celle assemblée debvoit estre à Eurwich, le 
bon chevalier messire Guillaume Douglas s'avisa d'ung 
grand fait et périlleux , et d'une grande soubtilleté, et le 
descouvri à aucuns de ses compaignons , au conte Patris 
et à Symon Frisel, qui avoit nourry et esté maistre du 
joeune roy David, et à Alixandre de Ramesay , qui tous se 
mirent en ce périlleux fait. Si prirent bien deux cents de 
ces Escots sauvages pour faire ung embuschement, ainsy 
que vous orrez. Ces quatre seigneurs, lesquelz estoient 
tous gouverneurs des Escots, et sçavoient les pensées les 

ungs des aultres, entrèrent en mer atout leur compaignie, 
et firent pourvéance de avaine , de blanclie farine et de 
charbon de fevres, puis arrivèrent à ung port estant à 
quatre lieuues de ce fort chastel qu'on appelle Eldebourch, 
qui leur nuisoit plus que tous les aultres. Quant ilz furent 
arrivez , ilz issirent hors par nuit et prirent quinze ou 
dix-huit des compaignons es quelz mielx se Soient ; si se 
vestirent de povres costes deschirées en guise de povres 
marchans , si chargèrent douze petis chevales de douze 
sacs d'avaine, de farine et de charbon de fevres, et mirent 
les aultres en une abbaye gastée qui estoit au pyé de la 
montaigne. Quant jour fut, ces marchans qui estoient 
couvertement armez s'esmurent à chemin et montèrent la 
montaigne; et, quant ilz furent au millieu, ledit messire 
Guillaume Douglas et Symon Frisel alèrent devant et 
firent les autres venir tout bellement, et firent tant qu'ilz 
vinrent jusques au portier, et lui dirent que en grande 
paour ilz avoient amené blé, farine, avaine et charbon, et 
que s'ii en faloit au chastel ilz en feroient bon marchié. 
Le portier leur dist que bien en avoient besoing, mais il 
estoit si matin qu'il n'oseroit esveillier les seigneurs, mais 
qu'ilz fissent avant venir la pourvéance , il leur ouvriroit 
la première porte des barrières. Ilz entendirent moult vo- 
lontiers ce langage; si firent venir avant les aultres et 
entrèrent en la première porte des barrières. Et messire 
Guillaume Douglas avoit bien veu que le portier avoit les 
clefs de la grand porteidu chastel, et avoit bien demandé 
lesquelles deffermoient la porte par lesquelles le guischet. 
Doncques ilz deschargèrent leurs sacs en celle première 
porte, droitement sur le seul, affin que on ne la peut re- 
clorre, puis prirent le portier et le tuèrent si paisiblement 
que oncques ne dit mot, et prirent les clefs.- Si deffermèrent 

la porte du chastel, puis corna messire Guillaume ung 
cop, et jetteront luy et ses compaignons leurs mauvaises 
robes et reversèrent les sacs plains de charbon ou millieu 
de la porte, affin que on ne le peust reclorre. Quant les 
aultres compaignons qui estoient embuschiez assez prcz 
du chastel ouïrent le cor , ilz montèrent à mont si tost 
comme ilz peurent. La guette, qui dormoit entendi le son 
du cor et s'esveilla, et vit gens d'armes monter à mont ; si 
commença à corner et à crier : « Trahy, trahy. » Adonc- 
ques s'esveilla le chastelain et les aultres, et s'armèrent et 
vinrent à la porte et la cuidèrent refermer, mais ilz ne 
peurent , car ledit messire Guillaume et ses quinze com- 
paignons le deffendoient. Adoncques commença grand 
hustin entre eulx , car ceulx du chastel s'efforchoient de 
sauver leur vye, et les aultres d'acomplir leur hardie entre- 
prise. Moult se commencèrent à esbahir ceulx du chastel, 
quant ilz veirent l'embusche venir; si s'enforcèrent de 
toute leur puissance de deffendre leur chastel, mais, au 
derrain, leur deffense ne les peut sauver, combien qu'ilz 
en tuèrent et navrèrent aucuns de ceulx de dehors, que 
ledit messire Guillaume de Douglas ne gaagnast le chas- 
tel par force , et tuèrent tous ceulx qui le gardoient sans 
nulle mercy ; et là demeurèrent tout le jour et establirent 
chastelains et toutes manières d'officiers pour le chastel 
garder, et y mirent une grande garnison, puis s'en retour- 
nèrent lies et joyeux à leurs compaignons qui estoient en 
la forest de Genddurs. 

Ainsy fut conquis par force et par soubtilleté le fort 
chastel. Quant ledit messire Guillaume et ses compai- 
gnons furent revenus à leur gens en la forest , lors leur 
sourvinrent nouvelles que le noble roy Edowart estoit re- 
tourné en Angleterre, et que il faisoit si grande assemblée 

de gens que ilz ne les pourroient soustenir. Si eurent con- 
seil et ad vis que faire s'en pourroit , car ilz estoient poy 
de gens et mal habilliez, car avoient longuement guerrié 
et par l'espace de sept ans, et mal jut et but et merigié, et 
n'avoient point nouvelles du roy leur seigneur; si estoient 
trestous ennuyez ; et acordèrent qu'ilz envoyeroient ung 
évesque au roy Edowart et ung abbé pour requerre au- 
cunes trêves, lesquelz messages trouvèrent le roy en la 
cité de Eurwich, qui avoit bien avecques luy six mille 
hommes à cheval, chevaliers et escuiers, et bien soixante 
mille hommes à pyé, pourdestruire tout le remanant d'Es- 
coce. Quant les messages virent ce , ilz parlèrent si gra- 
cieusement et tant traittèrent que leur fut acordée la trêve 
d'ung moys, par telle condition que on manderoit au roy 
David d'Escoce , que dedens les deux moys il venist pour 
résister à la poissance d'Angleterre, et s'il n'y venoit, les- 
dis chevaliers se renderoient au roy Edowart. Ainsy furent 
les trêves acordées et messages envoyez en France, et ceulx 
d'Escoce retournèrent en Escoce. 

Or avint que quant ces nouvelles vinrent au roy David 
estant en France, il, considérant que par l'espace de sept 
ans avoit esté hors de son pays et le sçavoit foulé et grevé, 
eut conseil qu'il prendroit congié au roy Philippe de 
France, et s'en retourneroit en son pays, pour ses gens 
visiter. Si le fîst et se mit^ la voye avecques la royne sa 
femme, et se mit en mer en la gouvernance d'ung ma- 
ronnier qu'on appelloit messire Richart le Flament, sique 
il arriva au port de Moroys , en Escoce , ainçoys que les 
seigneurs d'Escoce le sceussent. Quant ilz sceurent sa 
venue, ilz en eurent moult grand joye et le rechurent 
grandement , et le menèrent en une cité que l'on appelle 
Saint-Jehan, où l'on prent les bons saulmons. 

Quant* le joeune roy David et madame la royne sa 
femme furent venus en la cité, chascun doibt scavoir 
qu'on en eut grand feste, car avoient toutes gens souffert 
grandes misères et povretés, paours et détresses, en atten- 
dant sa venue. Quant la feste fut passée, on luy remon- 
stra les dommages du pays en général et en particulier, 
et comment le roy d'Angleterre les avoit traittié depuis 
son département. 

Le joeune roy eut grand despit quant il vit les gens de 
son pays- ainsy soy complaindre ; aussy eut madame sa 
femme et ploura assez. Quant il eut ouy les complaintes 
des ungs et des aultres, il les reconforta au mielx qu'il 
poeut et dit qu'il se revengeroit, ou perderoit le remanant, 
ou il morroit en la paine. Puis eut conseil qu'il envoya 
grands messages pardevers tous ses amis loing et prez, 
en humblement priant que chascun fût prest et appareil- 
lié de faire son debvoir, ainchoys que les deux moys des 
trêves fussent passez, car aultrement il perderoit son 
pays. ^ 

A celluy n;iandement vint le conte d'Orquenay, ung 
grand seigneur et poissant, et avoit la seur du roy à 
femme; cil y vint à grand compaignie de chevaliers et d'es- 
cuiers de Suuève et de Northwège, et d'aultres pays mar- 
cissans. Tant y en vint de costé et d'aultre, que quant ilz 
furent venus tous entour la cité de Saint- Jehan en Escoce, 
ilz se trouvèrent bien soixante mille hommes à pyé et sur 
haquenées, et bien trois mille armeures de fer, chevaliers 
-et escuiers, parmy les seigneurs d'Eâcoce. Quant ilz furent 
tous aprestez , ilz s'esmurent pour aler gaster et exillier 
ce qu'ilz pourroient du royaume d'Angleterre , et se corn- 



* Froissart, chap. CLX. 

batre au roy Edowart qui tant de maulx avoit fait en Es- 
coce. Et premièrement passèrent par devant le chastel de 
Rosebourch que les Angles tenoient, et l'avoient conquis, 
et souvent leur faisoient grandes saillies et destourbiers ; 
et firent là ung assault, mais îlz y perdirent plus qu'iiz 
n'y gaagnèrent. Le roy n'eut point conseil d'arrester là 
plus longuement» ne de assiéger plus fortresse, mais s'en 
alèr tout droit en Angleterre. Si fîst son ost passer oultre, 
et passèrent par devant la cité de Berwich tant qu'iiz vin- 
rent ou royaume de Norhonberlande, sur la rivière de 
Tyen , ardant et gastant tout le pays , tant qu'iiz vinrent 
par devant le Neuf Chastel sur Tyen. Là se loga le roy 
David et tout son ost celle nuit, pour sçavoir se on y pour- 
roit riens faire. Quant ce vint au matin, aucuns compai- 
gnons de la ville se partirent paisiblement par une porte 
pour esmouvoir l'ost; environ cent des plus hardis se feri- 
rent à l'ung des costez droittement où estoit le conte de 
Moret , qui porte ung escu d'argent à trois oreilliers de 
. gueules, et le trouvèrent en son lit. Si le prirent et tuèrent 
grand foison de ses gens, et ainchoys que l'ost fustesveillié, 
gaagnèrent grand quantité de richesses et de biens, puis 
s'en râlèrent et livrèrent le conte de Moret au chastelain 
qui en fit grand feste. Quant ceulx de l'ost sceurent l'aven- 
ture, ilz coururent jusques aux barrières de la ville, et y 
firent ung assault qui longuement y dura, maiz il ne 
leur profita guère, car en la ville avoit gens à foison qui 
moult vassaument se deflfendoient, par quoy il les convint 
retraire. 

Quant * le roy David et ses conseilliers virent bien que 
là demeurer ne leur proffiteroit, ilz se partirent pour tirer 

» Froissart, chap. CLXI. 

plus avant. Si entrèrent ou pays de Févesque de Duraine 
et Tardirent et gastèrent ; puis se trairent devant Duraine, 
et l'assiégèrent, et y firent maints assaulx, comme gens 
forsenez , car ilz avoient perdu le conte de Moret , et ilz 
sçavoient bien aussy que en la cité'estoit très grand trésor 
assemblé, car tout le pays de autour s'y estoit retrait. Si 
s'enforclioit chasçun de faire aisgrement assault ; et fîst 
faire le roy assez d'engins et d'instrumens pour venir seu- 
rementjusques aux murs. Quant ilz furent partis de de- 
vant le Neuf Chastel, le chastelain se mit tantost en mer 
pour aler vers Londres où le roy estoit , pour luy conter 
comment les Escots gastoient son pays, et luy présenter le 
conte de Moret, de quoy le noble roy eut grand joye. Mais 
il eut grand despit de ce qu'on gastoit ainsy son pays et 
qu'on avoit assiégié la cité de Duraine. Si manda inconti- 
nent par tout son pays que chascun s'apareillast hastive- 
ment et venist avecques luy vers la cité de Duraine, car il 
vouloit lever le siège et chasser ses anemis liors du pays. 
Chascun s'apresta au mielx qu'il peut, car oncques ne fut 
roy plus amé ne plus doubté. Tandis que le noble roy s'en 
aloit par devers la cité de Eurwich, et que chascun le suy- 
voit, le roy David d'Escoce assailli si fort la cité de Du- 
raine qu'il la prit de force, et n'y peurent ceulx de dedens 
mettre remède ; si fut toute jrobée et arse, et femmes et 
enfans, prestres et clercs qui s'en estoient fuis à la grande 
esglise furent tous ars dedens ; ne en la cité ne demoura 
femme, n'enfant, ne maison, ne esglise que tout ne fust 
mis à destruction , de quoy ce fut grand pitié. Dieu par- 
donne aux âmes des morts et assouUe les vrays repentans 
qui ce firent *. 

» Au lieu de cette réflexion touchante, on lit dans Froissart : « Dont 

Quant * ce fut fait, le roy David eut conseil qu'il se re- 
trairoit par devers la rivière de Tyen et tireroit vers la 
ville de Cardueil qui est à l'entrée de Gales. Ainsy qtie là 
aloit , il se loga une nuit emprez ung fort chastel qu'on 
clame Salbry , qui estoit au conte de Salbry , lequel fut 
pris avecques le conte de Suffort devant Lile en Flandres, 
et encores estoient en Chastelet à Paris. 

En ce fort chastel séjournoit la noble dame de Salbry y 
qui estoit une des belles et des vaillans dames d'Angle- 
terre. Si estoit le cbastel bien garny de bonshommes d'ar- 
mes, et en estoit chastelain ung gentil escuier filz à la 
seur du conte de Salbry, et avoit nom messire Guillaume 
de Montagu, aprez son oncle qui ainsy eut nom. Quant 
celle nuit fut passée, le roy se desloga, et tout l'ost aussy ; 
si tirèrent vers Cardueil, et passèrent devant Salbry, char- 
giez et plains des trésors qu'ilz avoient conquis à Duraine. 
Quant ledit messire Guillaume de Montagu vit qu'ilz es- 
toient tous passez, et qu'ilz n'arrestoient point pour a^aillir 
le chastel, ilissi hors atout soixante compaignons d'armes, 
et suivy couvertement le train, et raconsuit les derrains 
tant chargiez de bagues qu'ilz ne povoient aler avaat à 
l'entrée d'ung boys. Si en tuèrent, luy et ses compaignoûrs, 
plus de deux cents, et enmena les haquenées et les che- 
vaulx chargiez, par devers le chastel de Salbry, bien en- 
viron six vingts. 

Le hustin et le cri vint jusques à messire Guillaume de 
Douglas qui faisoit l'arrière garde; aprèz en vinrent les 
nouvelles en l'ost. Qui donc veist lesEscots retourner parmi 
les champs par montaigneset valées, et messire Guillaume 

ce fut grand pitié et cruelle forcennerie, et est quand on destruit ainsy 
eainte chrestienneté et les esglises où Dieu est servi et honouré. » 
* Froissart, cbap. CLXII, 

tout devant, il peut avoir grand fréeur et hysdeur. Tant 
coururent qu ilz vinrent jusques au pyé du chastel, et mon- 
tèrent la montaigne en grand haste. Mais anchoys quilz 
venissent aux barrières, ceulx de dedens avoient jà fermé 
les portes et mis toute leur proye ens ; de quoy les Escots 
eurent grand doeul. Si commencèrent à assaillir grande- 
ment le chasteau et ceulx de dedens à soy deffendre, tant 
qu'il y eut grand tarrabustis d'un costé et d'aultre, et tant 
dura Tassault que tout l'ost des Escots y fut venu, le roy 
mesmement. Quant le roy et son conseil eurent veu leurs 
gens gisans mors sur les champs, et véoient les aultres 
blechier et navrer ses gens en assaillant, et que on ne 
pourroit rien conquester vers le cbastel, il commanda que 
chascun se retraist, et que chascun s'alast logier, car il 
n'yroit plus avant et ne se partiroit de là tant qu'il auroit 
veu comment il pourroit ses gens vengier. Qui adoncques 
veist gens l'ung chercher place pour logeir , les assaillans soy 
retraire, les navrez piteusement retourner, les mors atrai- 
ner et resacher, il eustveu grand triboulement. Celle nuit 
fut l'ost d'Escoce logié dessoubs le chastel, et la vaillant 
dame de Salbry festia et conforta vaillanment tous les 
compaignons. 

A * lendemain le roy David, qui moult couroussé es- 
toit, commanda que chascun s'apareillast pour assaillir, 
car il feroit ses engins et ses instrumens traire à mont 
pour esprouver s'il pourroit de rien dommagier le chas- 
tel. Doncques l'assault recommença, terrible et péril- 
leux, et moult bien se portoient d'ung costé et d'autre, 
et la vaillant dame reconfortoit tousjours ceulx du chas- 
tel; et vrayement, au confort et au regard de telle 

» Froissart, chap. CLXIII. 

dame, ung homme en debvoit valoir deux au besoiug. Cil 
assault dura longuement , et grand foison en y eut de 
mors et de navrez, mesmement desEscots, car ilz s'aban- 
donnoient oultrageusement à porter arbres et aultrea fa- 
gotailles pour emplir les fossez, et pour mettre les instru- 
mens jusques au mur; et ceulx du chastel se deffendoient 
vassaument , sique celluy jour les Escots conquestèrent 
poy. Doncques ilz se retrairent, et le roy commanda que 
Ton gardast bien les instrumens pour assaillir lendemain, 
et aprez au^sy de jour en jour, car il vouloit avoir le chas- 
tel comment que ce fust, tant avoit-il de despit de la des- 
trousse que ceulx de dedens avoient fait sur ses gens. 
Ainsy se départi Tassault: les ung plourèrent les mors, les 
auUres réconfortèrent les navrez. 



CHAPITRE XLIX. 



Comment la contesse de Salbry envoya messire Guillaume de Montagu 
au roy Edowart, pour avoir secours contre le roy d'Escocequi l'avoit 
assiégié. 



Ceiilx * de dedens, qui estoîent durement travailliez et 
blessiez, veirent bien que se le roy David maintenoit son 
propos, ilz auroient fort à faire. Si eurent conseil d'en- 
voyer certains messages par devers le roy d'Angleterre; 
mais ilz ne poeurent trouver entre eulx nul qui voulsist 
[laisser] à deffendre le chastel ne la belle dame pour faire 
ce message, dont il y eut grand estrif entre eulx. Quant 
messire Guillaume de Montagu vit la bonne voulenté de 
ses compaignons, et le grand meschief qui leur pourroit 
avenir s'ilz n'estoient secouruz, il dit : « Seigneurs, je voy 
bien vostre bonne voulenté et vostre léaulté, sique pour 
l'amour de madame et de vous, je feray ce message, car 
je voy fermement et ay celle fiance en vous que vous ten- 
drez bien le chastel jusques atant que je soye retourné ; 
et si ay si grand espérance ou roy d'Angleterre, que je 
vous ameneray en brief bon secours. » Quant la nuit fut 
venue, ledit messire Guillaume s'apresta au mielx qu'il 
peut pour plus paisiblement issir, af&n qu'il ne fust aper- 
cheu de l'ost." Si luy avint si bien qu'il plut toute la nuit 
si fort que nul des Escots n'osoit saillir hors de ses loges, 

^ Froissart, continuation du chap« CLXIII. 

sique ledit messire Guillaume se parti du chastel à la mi- 
nuit, et passa tout parmy Tost qu oncques ne fut perclieu. 
Quant il fut passé oultre et le jour adjouma, il chevauclia 
toudis avant paisiblement tant qu'il rencontra deux hom- 
mes d'Escoce à demie lieuue prez de l'ost, qui avoient en 
ung boys trouvé deux bœufs et une vache ; si les ame- 
noient à l'ost. Ledit messire Guillaume congnut qu'ilz es- 
toient Escots, si les navra tous deux et tua les bestes, car 
il ne vouloit que ceulx de l'ost en eussent aise. Si leur 
dist : € Alez, et dittes à vostre roy que je, Guillaume de 
Montagu, vous ay mis en ce point en son despit, et luy 
dittes que je voy quérir le noble roy Edowart qui luy fer^ 
tantost widier la place. Ces deux luy promirent qu'ilz fe- 
roient voulentiersle message, mais que il les laissast atant 
en paix. Ainsy se parti et ala avant ledit messire Guil- 
laume, et vint vers le noble roy Edowart à Eurwich, qui 
estoit à belle compaignie de gens, et plus encores de jour 
en jour en attendoit. Il le salua humblement et luy dist 
son message de par la noble dame de Salbry, et luy 
monstra le meschief là où elle et ses gens estoient. Le no- 
ble roy respondi qu'il ne laisseroit ullement qu'il ne se- 
courut la dame ; si commanda que chascun s'apareillast 
lendemain pour aler celle part. 

Le noble roy se parti lendemain de la cité de Eurwich, 
moult joyeusement, pour les nouvelles que ledit messire 
Guillaume lui avoit apporté ; et avoit bien avecques luy sis: 
mille armeures de fer, dix mille archiers, et bien quatre 
vingt mille hommes à pyé qui tous le suivirent, et toudis 
luy venoient gens aprez. 

Quant * les barons d'Escoce et les maistres du conseî.l 

• 

* Froissart, chap. CLXIV. 

du roy David sceurent que messire Guillaume de Montagu 
avoit passé par leur ost et s'en aloit quérir secours au roy 
d'Angleterre , lequel sçavoient estre à Eurwich à grand 
poissance, et sçavoient certainement que le roy Edowart 
estoit de si hault courage que pour riens ne lairoit qu'il 
ne venist secourir la dame et ceulx du chastel, ilz se con- 
seillèrent ensamble ; si virent bien que le roy faisoit mar- 
tirier ses gens pour néant, et que, ainchois que le chastel 
peut estre pris^ le .roy d'Angleterre seroit vers eulx. Si 
dirent d'ung acord au roy que là demeurer n'estoit point 
son projKt ne son honnour, car il leur estoit notablement 
pris de leur entreprise, et avoient fait grand despit aux 
Angles qui avoient sceu et veu qu'ilz avoient exillié, ars et 
gasté leur pays par douze jours et pris par force la cité de 
Duraine, et mis à destruction. Si luy conseillèrent 
qu'il s'en voulsist retournter en son pays pardevers la 
forest de Gendours, car ilz sçavoient de certain que le 
roy d'Angleterre venoità grosse poissance, et n'avoient po- 
voir de le combattre ne contr'ester à luy, si leur mésaven- 
droit de longuement attendre. Le joeune roy fust vou- 
lentiers demouré pour attendre la bataille et l'aventure de 
Dieu; mais ses gens luy remonstrèrent tant de raisons, les 
quelles seroient trop longues à raconter, que l'ost se des- 
loga, et s'en râlèrent pardevers la forest de Gendours, pour 
veoir et attendre que le roy d'Angleterre vouldroit 
faire. 



>' '^r5ftr^ . «= ^ 



CHAPITRE L, 



Comment le roy Edowart vint au chastel de Salbry où il cuidoit 
trouYor les EscoCs, maiz Hz estolent jà partis, et comment il s'én- 
amoura de la belle contesse de Salbry. 



Le * jour mesmement que le roy Dstvid d'Escoce se dé- 
parti de devant le chastel au matin, à midi y vint le noble 
roy Edowart; si fut moult couroussé quant il ne trouva les 
Escots, car il les eust voulentiers combastu. 

Si estoit venu en si grand baste que ses gens et leurs 
chevaulx estoient durement travailliez. Si commanda que 
chascun se logast là, car il vouloit aler veoir le chastel et 
la noble dame, car il ne Tavoit veue puis les nopces quant 
elle fut mariée. Si tost que il fut desarmé, il prit jusques 
à dix ou à douze chevaliers, et s'en ala vers le chastel pour 
veoir la noble dame, et pour veoir la manière des assaulx 
des Escots et les deffenses de dedens. Si tost que la noble 
dame de Salbry sceut la venue du roy, elle fîst ouvrir tou- 
tes les portes, et issit si richement atoumée, que chascun 
s'en esmerveilloit; et ne se povoit-on saouler de regarder 
la grand noblesse et la grande richesse de la dame, et le 
très-gracieux maintieng. Quant elle fut venue jusques au 
roy, elle s'enclina jusques à terre encontre luy, en le re- 
merciant de la grand grâce que il luy avoit fait ; si le 

» Froissart, chap. CLXV. 

mena au cliastel pour le festier et honnourer, comme cetlô 
la quelle très-bien faire le sçavoit. Chascun la regardoit à 
merveille, et le roy mesmement ne se povoit tenir de la 
regarder; et bien luy estoit advis que jamaiz n'avoit veu si 
belle dame. Si le fery tantost en la regardant une estin- 
celle de fin amour eus ou cuer ', que longtemps luy dura, 
car bien luy sembloit que ou monde n avoit dame qui tant 
fust à amer. Si entrèrent en la sale main à main, et puis 
en la cbambre d'elle, qui estoit si noblement parée que 
c'estoit merveille. Et tondis regardoit le noble roy la dame 
si ardanment qu'elle en de venoit toute honteuse et esbahie. 
Quant il Teust assez et grand pièce regardée, il ala à une 
fenestre pour soy apuier, et fort commencha à penser. La 
dame, laquelle à ce ne pensoit , ala les chevaliers et sei- 
gneurs festier et saluer, comme elle le sçavoit bien faire, 
et puis commanda à apareillier le disner, et ce qui estoit 
de faire. 

Quant * elle eut devisé et commandé ce que à faire es- 
toit, elle s'en revint à chière joyeuse par devant le roy, 
qui encores musoit, et luy dit : « Chier sire, pourquoy 
pense?-vous si fort? Tant penser n'affiert pas à vous,, ce 
m'est advis, sauve vostre grâce ; ains vous deussiez faire 
feste et joye à bonne cbière quant vous avez enchâssé vos 
anemis, qui nç vqus ont lessié attendre, et deussiez laissier 
les aultres penser du remanant. » Le noble roy respondi : 
« Ha ! ma chière dame, sachiez puis que j'entray chéans, 
m'est ung soing sourvenu, de quoy je ne me prenoye 
garde ; si m'y convient penser, et ne sçay que avenir m'en 
pourra : Maiz je n'en puis oster mon cuer. » — « Ha! 

» Froissart ajoute : « Que madame Vénus lui envoya par Cupide le 
dieu d'amour. » 
» Froissart, chap, CLXVI. 

chier sire, dit la dame, vous deussiez tousjours faire bonne 
chière pour vos gens mielx conforter, et laisser le penser 
et le muser. Dieu vous a si bien aidié en toutes vos beson- 
gnes jusques k ores, que vous estes le plus honnouré et 
doubté prince des crestiens ; et se le roy d'Escoce vous a 
fait despit et. dommage, vous le pourrez bien amender 
quant vous plaira. Si laissiez le muser, et venez, s'il vous 
plaist,dedens la sale avecques vos chevaliers ; tantost sera 
appresté pour disner. » — « Ha! ma chière dame, aultre 
chose gist en mon ctier que vous ne cuidiez, car certaine- 
ment le doulxmaintieng, le parfait sens, la grand noblesse, 
la grâce et la beaulté non pareille de vous moult merveil- 
leuse mont si sourpris, qu'il fault que je soye vostre amy ; 
si vous requier que se c'est vostre gré que je soye de vous 
amé, car, certainement, nul escondit ne m'en porroit 
oster. » 

La noble dame fut moult esbahie et luy dit : « Très- 
chier sire, ne me weilliez essaier ne gaber, je ne pourroye 
penser que vous me disiez acertes, ne que si noble prince 
comme vous estes m'osast requerre de déshonneur; attendu 
mesmement que mon mary vous a sy loyaument servi, 
comme vous sçavez, et pour vous encores gist en prison. 
Certes, vous seriez de ce cas petitement prisié; et sachiez, 
très-chier sire, que oncques celle pensée 'ne me vint ou 
cuer ne jà ne vendra, se Dieu plait, pour homme qui soit 
né; et se je le faisoie, vous m'en debvriez .blasmer, non 
pas blasmer, mais faire mon corps desmembrer *. » 

Atant ^ s'en parti la vaillant dame, et laissa le roy dure- 
ment esbahy ; et elle s'en vint en la sale pour faire aprester 

* Froissart affaiblit cette énergique réponse, en ajoutant : : « Pour 
donner Texemple aux autres d'être loyales à leurs maris. » 
« Froissart, chap. CLXVII. 

le disner, puis s'en retourna au roy, et mena de ses che- 
valiers et luy dist : « Sire, venez disner quant vous plaira, 
les chevaliers vous attendent pour disner, car ilz ont assez 
jeune. » Le roy s'en ala en la sale, et s'asaist au disner, 
et la dame aussy, mais petitement y mengia ne but le roy, 
car aultre chose luy tenoit au cuer; et ne fîst que penser 
et à la fois de regarder la dame, dont ses gens avoient 
trestous grande merveille, car ilz n'estoient point accous- 
tumé qu'il fust jamaiz en ce point; et disoient les aucuns 
que c'estoit pour les Escots qui luy estoient eschappez. 
Maiz aultre chose luy tenoit au cuer, car l'amour de celle 
dame luy estoit si estroitement entrée en son cuer, que 
pour débat ne escondire il ne s'en povoit ester; et au der- 
rain, le poingny si fort l'aguillon d'amour, que il en fit telle 
chose dont il fut amèrement blasmé et repris; car, quant 
il ne peut faire sa volenté de la noble dame par amour 
ne par prière, il l'eut à force ainsy que vous orrez cy 
aprez '. 

' Froissart, qui a élagué de ses chroniques tout ce qui, daus celleâ 
de Jean le Bel, a rapport au viol de la comtesse ^e Salisbury par 
le roi Edouard , a modifié la fin de ce chapitre de la maDière sui- 
vante ; « Mais auUre chose lui touchoit , et lui estoifc si fermement et 
en telle forme entrée au cuer, que oncques n'en put issir de graûd 
temps, pour cscondifce que la da'ne en put et sçut fai^^e. Mois en fut 
tousjonrs depuis plus liez, plus gai et plus joli ; et en fit plusieurs 
belles fastes Cb grandes assemblées de seigneurs, de dames et de demoi- 
selles, tout pour Vamour de ladite comtesse de Salebrin, si comme 
vous orrez ci-après. » 



CHAPITEE LI. 



Comment le roy Edowart se parti du chastel de Salbri à tout son ost, 
et poursuivy les Escos jusques à la forest de Gendours. 



ToutesfoysS le roy demoura tout celluy jour en cil 
chastel en grande pensée et mésaise, et ne sçavoit que 
faire. Aucunes foysilse ravisoit, car honnouret loyaultéle 
reprenoit de mettre son entente en telle fausseté, pour dés- 
honnourer si vaillant dame et si gentil chevalier. D'aultre 
part, amour le contraingnoit si fort que elle vaincquoit et 
surmontoit honnour. Ainsy se débastoit le noble roy tout 
le jour et toute la nuit. Au niatin, il fist deslogiér son est 
çt traire aprez les Escots, pour les enchâsser hors de son 
pays ; si print congié de la dame, en disant : « Ma chière 
dame , h Dieu vous command jusques au revenir : fei vous 
prye que vous weilliez aultrement estre conseillie. » — 
« Chier sire, respondit la dame, le roy du ciel vous weille 
conduire et ester de toute pensée vilaine, car je suy et 
serai toujours 'preste de vous servir à vostre honnour et 
au mien'. » Atant se parti le roy tout confus, et ala aprez 

» Froissart, chap. CLXVIII. 

2 On nous saura gré de compléter le charmant récit de Jean le Bel 
par le morceau suivant de Froissart, qui n'existe que dan^ le manus- 
crit d'Amiens, «t que M. de Cayrol a déjà fait connaître dans la lettre 
qull a adressée à ^i. Rigollot, sur ce manuscrit. 

« Aprez disner on leva les tables. Si envoya li roys monseigneur 
Renaut de Gobehen et monseigneur Richart de Stanfort à Tost et as 

les Escotsetlessuivy jusques oultre la bonne cité d'Eur- 
wich, et se loga à quatre petites lieuues de la forest de 
Gendours, là le roy David et ses gens estoient entrez, pour 
les grands fortrfesses qui y sont. Là demoura le roy d'An- 

compaigrnoDS qui desoubs le castiel estoient logiet, savoir comment ilz 
le faisoient, et qu'ilz fuissent appareillât, car ilvolloit avancier encores 
oultre et sieu'wir les Escos, et que on fesist tout le charoy et tout le 
harnas esploiter devant, et que dou soir il seroit avecq yaux; et or- 
donna le comte de Pennebruch à faire l'arrière garde atout cinq cents 
lanches, et que chil Vatendesissent sus les camps tant qu'il venroit, et 
tout li demourant s'avançaissent avant. 

« Li doy baron fissent tout ce qu'il commanda, et il demoura en- 
corres ou castiel de Sallebrin déliez la dame, et espéroit bien ainschois 
son département que il aroit de la dame response plus agréable qu'il 
n'avoit eu. Si demanda les escbes et la damme li fist aporter. Adont 
pria li roys à la damme que elle volsist jeuer à lui, et la damme li 
acorda liement, qui li faisoit toute la bonne cbière que elle pooit, et 
bien estoit tenue dou faire, car li roys li avoit fait ung biau serviche de 
lever le siège des Escos de devant son castel, dont elle estoit en grant 
péril, et ce li devoit la damme faire, pourtant que li roys estoit ses 
drois natures sires de foi et hommaige.» 

« A l'entrée dou jeu des esches, li roys qui volloit que aucunne cose 
demourast dou sien à la damme, l'assailli en riant : « Damme, que 
vous plaist-il à mettre au jeu. » La damme li respondi : « Sire, et vous 
ossi. » Adont mist li roys avant ung très bel aniel qu'il portoit en son 
doi, à ung gros rubi, sus le tablier. Lors dist la damme : « Sire, sire, je 
n'ay nul aniel si riche comme li votre est. » — « Damme, dist li roys, 
telz que vous l'avés, metés le avant, je n'y preng pas de si prez garde. » 
Adont la comtesse, pour acomplir la voUenté du roy traist hors d'ung 
doy ung anelet d'or qui n'estoit pas de grant vaille. Si jeûnèrent as 
esches enssamble, la damme, à son avis, au mieux que elle pooit, affin 
que li roys ne le tenist pour tro^ simple et ignorans ; et li roys se fain- 
doit, car pas ne jeuuoit dou mieux qu'il sçavoit et* à pannies y avoit 
nulle espasse de tires que il ne regardast si fort la damme que eUe en 
estoit toutte honteuse et s'en fourfaisoit bien en traiant ; et quant li 
roys véoit que elle s'estoit fourfaite d'un rock, d'un chevalier ou de 
quoy que fuizt, il se fourfaisoit ossi pour remettre la damme en son 
jeu. Tant jeûnèrent que li roys le perdi et fu mas d'un au fait. 

Adont se leva la damme et demanda le vin et les espisses, car li roys, 
par samblant, volloit partir, et prist la damme son aniel et le mist en 
son doy, et volsist trop bien que li roys euuist repris le sien, et li aussi 
offri et dist : « Sire, il n'apartient pas qu'en mon hostel jou aie riens de 
votre, ainchois en deveriés porter dou mien . » — « Damme, dist li roys, 

gleterre par l'espace de trois jours, pour sçavoir se les 
Escots pârtiroient point hors pour le combatre. Et sachiez 
que tous les trois jours y avoit tant d escharmuches entre 
les deux osts, que chascun estoit cnnoyé de les regarder; 



si fait, car 11 jeus le porte ensi, et se je Tenuisse gaagniet, tenés vérita- 
blement que j*exi euuisse porté le votre. » La damme ne vot adont plus 
presser le roys, mais s'en vint à une sienne dammolselle, et li bailla 
Taniel et li dist : « Quant vous verrez jà que li roys sera parti de céans, 
et qu'il ara pris congiet de moy , et qu'il devra monter à cheval, si vous 
avanchiez et li rendez tout bellement son aniel, et li dittes que nulle- 
ment je ne le voeîl détenir, car point n'apartient; » et la dammoiselle 
11 respondi que elle le feroit vollentiers. 

A ces mos vinrent espisses et vins, et n'en vot oncques prendre li 
roys devant la damme, ne la damme ossi devant lui ; et y eut grand 
estrif tout en reviel *. Finablement, U fû acordé que il prisent tout 
doy enssamble, ossi tost li ungs comme l'autre, par cause de briefté. 
Apries ce fait et que li chevaliers et le roys eurent tout beu, li roys 
prist congiet à la damme et li dist tout haut, afin que nulz n'y pens- 
sast. « Damme, vous demourés en vostre hostel, et je m'en irai sieuwir 
mes ennemis. » La damme, à ces mots, s'enclina bien bas devant le 
roys, et le roys moult apertement le prist par la main droite, et \i es- 
traindi un petit, et ce li fist trop grant bien en signe d'amour. Et re- 
garda li roys que chevaliers et dammoîselles s'ensonnioient de prendre 
congiet l'un à l'autre, si s'avança encore de dire deux mos tant seule- 
ment : « Ma chière damme, que Dieu vous command jusques au reve- 
nir ; si vous prie que vous vos voeilliés aviser et autrement y estro 
conseillié que vous ne me aiiés dit. » — « Chiers sires, respondi la 
damme, li pères glorieu vous voeille conduire et ester de villaine pen- 
sée et déshonorable, car je sui et seray tondis conseillié et appareillie 
de vous servir à votre honneur et à le mienne *. » 

Atant se parti li roys de le cambre, et la damme ossi qui le convoya 
jusqu'en la salle où son pallefroi estoit. Si dist li roys que il ne mon- 
teroit point à cheval tant que la damme fust là ; siques pour cause do 
briefté, la comtesse prist congé de tous poins pour ceste fois au roy et 
à ses chevaliers, et rentra en ses cambres avoecq ses dammoiselles. 
Ensi que li roys devoit monter, la dammoiselle qui estoit enfourmée do 
sa damme s'en vint au roy, et s'engenouilla, et quant li roys le vit, il le 
leva moult tost, et quida que elle volsist parler d'autre matère que ello 
ne fist. Celé dist : « Monseigneur, vechy votre aniel que ma dammo 

1 Et 7 eut grand débat tout en plaisanterie. 

2 Cotte dernière partie du dialogue du roi et de la comtesse de Salisbury empruntée à Jean 
le Bel, existe dans les imprimés de Fruisaart. 

et y avoit souvent de mors et de pris; et sur tous les aultres 
y estoit le plus souvent veu, en bonne ordonnance, mes- 
sire Guillaume dé Douglas, à l'escu d'asur et trois estoilles 
de gueules, et y fit maint destourbier aux Angloys. 

Tous* ces trois jours parlementèrent aucuns preu- 
dommes de tenir trêves et acord entre ces deux roys, tant 
que une trêve fut acordée à durer deux ans, se le roy Phi- 
lippe de France s'y acordoit , car le roy d'Escoce estoit ai 
fort allié à luy qu'il ne povoit riens faire sans luy ; et se 
le roy Philippe ne s'y vouloit acorder , si debvoient les 
trêves durer jusques à la Saint- Jehan, par celle condiciou 
que le roy des Angles ne debvoit faire ne confort ne ayde 
aux Angles qui avoient pris lé fort chastel de Rosebourch 
et Strelin , et debvoit estre lé conte de Moret quitte de sa 
prison, si le roy d'Escoce povoit aussy tant faire au roy 
de France que le conte de Salbry fust quitte de prison 



TOUS renvoie, et vous prie humblement que vous ne le voeilliés tenir à 
villonnie que point ne voet qu'il demeure ce par deviers elle; vous li 
avés fait tant en autres mannières que eUe est tenue, ce dist, à tou"" 

« 

jours d'estre votre serve. » 

Li roy s qui oy la dammoiselle, et voit son aniel qu'elle tenoit, et voit 
la voUenté et l'escuzanclie de la comtesse, fu tout estrivés. Non pour 
quant, comme tost conseilhet à son gré, et affîn que li aniaux demorast 
laiens, enssy que en soy meismes ordonné avoit, respondi briefment, 
car pas n'y afféroit longe paroUe, et dist : « DammoiseUe, puisqu'il ne 
plaist à votre damme li gains petis que elle a fait à moy, il vous de- 
meure. » 

Apries che parler ; il monta tantost et se parti, et yssi hors dou cas- 
tiel et se mist sour les camps avoecq ses chevaliers, et trouva le comte 
de Pennebrucq qui l'atendoit à bien cinq cents lances. Adont se parti- 
rent-il tout enssamble, et sieuv^irent l'ost ; et la dammoiselle dont 
vous oy revint à sa damme et ly recorda la responsce dou roys, et li vot 
rendre l'aniel d'or que li roys avoit perdu as esches» mais la damme ne 
le volt prendre, ains dist que elle n'y clammoit riens et que 11 roys lui 
avoit donnet, si en fesist son pourffît. Ënssi demeura li aniaux doa 
roy à la dammoiselle. 

^ Froissart, chap. CLXIX. 

aussy, laquelle chose debvoit estre pourchassée dedens la 
feste de la Saint-Jehan. Le roy Edowart s'acorda légière- 
ment à celle trêve, pour tant que cil qui a à mener troys 
ou quatre guerres fait grand sens quant il en poeut apaiser 
une, ou les deux, ou les trois, ou toutes. Et on n'ouist onc^ 
ques parler de roy qui tant eust de guerres à une foys 
comme cil roy Edowart : il avoit guerre au roy de France, 
en France , en Bretaigne, en Gascongne, en Poytou , en 
Thoulousain et en Xaintonge; et si avoit guerre au roy 
d'Escoce , et avoit par tout envoyé grand quantité de gens 
d'armes. Celle trêve fut ainsy acordée que vous avez ouy * 
Si départi le roy d'Escoce ses gens , et s'en ala chascun 
en sa contrée , et envoya messages au roy Philippe de 
France, pour acorder ce qui fait estoit; et ne demeura 
guères que ledit roy renvoya le conte de Salbry quitte au 
pourchas du roy d'Escoce, et le roy d'Angleterre le recheut 
à grand feste et délivra tantost le conte de Moret et le 
renvoya en Escoce. Or me tairay-je ung petit des guerres 
d'Angleterre et d'Escoce , et retourneray ores à celles de 
Bretaigne et à l'ystoire messire Charles de Bloys. 



g^fSferir ». 



CHAPITRE LU. 



Cy retourne le livre à parler des aventures de Bretaigne, et comment 
messire Charles de Bloys assiéga la cité de Rennes. 



Or * est à sçavoir que quant le duc de Normendie , le 
duc de Bourbon, le duc de Bourgongne, le conte de Bloys, 
messire Louys d'Espaigne, le connestable de France et les 
aultres seigneurs Françoys se furent partis de Bretaigne 
quant ilz eurent conquis le fort chastel de Chastonseal et 
puis la cité de Nantes, et pris le conte de Montfort et livré 
au roy Philippe de France, et il l'eut fait mettre en prison 
au Louvre, à Paris, ainsy que vous avez ouy, et comment 
messire Charles de Bloys estoit tout coy demouré en la 
cité de Nantes et ou pays d'autour, qui obéissoit à lisiy, 
pour attendre la saison d'esté où il fait meilleur ostoyer et 
mener guerre que en y ver, et celle doulce saison d'esté fut 
revenue, tous ces seigneurs de France dessus nommez, et 
grand foison d'aultres, s'en râlèrent devers Bretaigne à 
grand poissance, pour ayder messire Charles de Bloys à 
reconquerre le remanant de la duchié de Bretaigne, dont 
il avint moult de merveilles et d'aventures, ainsy que vous 
pourrez ouïr. Quant ilz furent venus à Nantes, là ilz trou- 
vèrent messire Charles de Bloys, et eurent conseil qu'ilz 
assiégeroient la cité de Eennes ; si y alèrent. 

La vaillant contesse de Montfort l'avoit si* bien garny 

* Frolssart, cliap. CLXX. 

de tous biens et de gens d'armes que riens n'y faloit; et y 
avoit mis ung gentil chevalier pour chief et cappitaine, 
que on appeloit messire Guillaume de Quadudal, gentil 
homme grandement du pays de Bretaigne. Aussy avoit la 
vaillant dame mis garnisons grandes et fortes par toutes 
les aultres citez, et y avoit estably bons gentilz hommes 
du pays qui à luy se tenoient, et les avoit trestous acquis 
par beau parler, par dons et par promesses, desquelz Tung 
estoit l'évesque de Lyon, messire Amaury de Clichon, 
messire Yvain de Tigury, le sire de Landremas, le chas- 
telain de Guingant, messire Olivier de Pennefort, frère à 
messire Jeffrey de Malatrait, messire Guillaume de Qua- 
dudal, les deux frères de Quarich, et pluseurs aultres 
chevaliers [et] escuiers que nommer ne sçauroye. Aussy 
en y avoit grand foison de l'acord messire Charles deBloys, 
qui à luy se tenoient avecques messire Henry de Lyon, 
qui fut premièrement de l'acord du conte de Montfort et 
maistre de son conseil jusques atant que la cité de Nantes 
fut rendue, ainsy que vous avez ouy; de quoy il fut 
grandement blasmé, car on vouloit dire que par son pour- 
chas le conte de Montfort avoit esté pris. Si estoit-il celluy 
qui plus se donnoit de paine à grever la contesse vaillant, 
et soustenir messire Charles de Bloys, 



CHAPITRE LUI. 



Comment la contesse de Montfort envoya ea Angleterre priant au roy 
qu'il la secourût, lequel luy envoya messire Watyer de Manny . 



Messire * Charles de Bloys et les aultres seigneurs séi- 
rent assez longuement devant la cité de Rennes, et y firent 
maints dommages et grands assaulx par les Espaignolz et 
les Gennevoys. Ceulxde dedens sedeffendoient, par le con- 
seil messire Guillaume Quadudal, si sagement que ceulx 
de dehors plus souvent y perdoient qu ilz n'y gaagnoient. 
En celluy temps, si tost que la vaillant contesse sceut que 
ces seigneurs estoient venus en Bretaigne à si grand com- 
paignie, elle envoya messire Aymery de Clichon en Angle- 
terre parler au noble roy Edowart, pour prier et requerre 
confort et ayde, par telle condicion que le joeune enfant, 
filz au conte de Montfort, debveroit prendre à femme 
lune des. filles au roy d'Angleterre, et seroit douée de 
toute la conté de Montfort et de la duchié de Bretaigne. Le 
roy Edowart estoit adoncques à Londres, et festioit le conte 
de Salbry , qui tantost estoit revenu de prison ; et fist grand 
feste et grand honnour à messire Aymery, et luy ottroya 
toute sa requeste assez briefment, car il véoit son avan- 
tage en deux manières : premièrement, luy fut advis que 
c'estoit grand chose de la duchié de Bretaigne, s'il le por 

> Froissart, chap. CLXXI. 

voit conquerre, et si estoit la plus belle entrée qu'il povoit 
avoir pour conquerre le royaume de France , au quel il 
tendoit. Si commanda à messire Watier de Manny, lequel 
amoit moult , car moult bien Tavoit servi en pluseurs be- 
Bongnes périlleuses , qu'il prist tant de gens d'armes que 
ledit messire Aymery luy deviseroit, et s'aprestast tan- 
tost d'aler secourir la contesse, et prenist deux ou trois 
mille des meilleurs archiers. 

Ledit messire Watier fist voulentiers le commandement 
du roy; si se mist en mer avecques telle compaignie que 
ledit messire Aymery sceut deviser. Avecques luy allèrent 
les deux frères- de Layndale, messire Loys et messire 
Jehan, la Haze de Brabant, messire Hubert de Fresnay, 
messire Alain de Sirehoude et pluseurs aultres que je ne 
sçay tous nonmier, et avecques, six mille arcbiers. Mais ung 
grand tourment de vent les sourprit sur mer, tant quil 
leur convint demourer sur mer bien par l'espace de soixante 
jours, ainchoys qu'ilz poussent parvenir à Hainebon, là la 
vaillant contesse les attendoit de jour en jour, à grand mé- 
saise de cuer, pour le très grand mescbief qu elle sçavoit 
que ses gens soustenoient. 



» ''gr3«r^ ' ^-> 



CHAPITEE LIV. 

Comment les bourgo^^s de Rennes rendirent la cité à messire de Bloys 

malgré leur cappitaine. 

Or ' est à sçavoir que messire Charles de Bloys et ces 
seigneurs de France séirent si longuement devant la cité 
de Rennes, que ilz y firent très grand dommage, tant que 
les bourgoys en furent grandement ennuyez ; et voulen- 
tiers se fussent souvent [acordez] à la rendre s'ilz osassent ; 
mais le gentil chevalier, messire Guillaume de Quadudal, 
ne s'y vouloit acorder aucunement. Quant le commun et 
les bourgoys de la cité eurent assez souffert, et ilz ne vi- 
rent nul secours de nulle part venir, ilz se voulurent ren- 
dre; maiz ledit messire Guillaume ne s'y voult acorder. 
Au derrain, ilz prirent messire Guillaume et le mirent en 
prison , et promirent h messire Charles de Bloys qu'ilz se 
rendroient lendemain parmy ce que chascun s'en iroit à 
tout le sien là où il voudroit. 

Ainsy fut la cité rendue audit messire Charles, l'an de 
grâce mil CCC XLII, à l'entrée de may. Et le gentil che- 
valier messire Guillaume de Quadudal ne voult point de- 
mourer de la part messire Charles, ains s'en ala par devers 
la contesse à Hainebon, laquelle fut moult dolente des 
nouvelles ; et si n'oyoit nulles nouvelles de messire Amaury 
de Clichon ne de sa compaignie. 

* Froissart, chap. CLXXII. 

Quant * la cité de Rennes fut ainsy rendue, et les bour*- 
goys eurent fait féaulté à messire Charles , les seigneurs 
se conseillèrent quelle part ilz iroient, pour mielx achever 
la besongne. Le conseil à ce se tourna que on alast devant 
Hainebon, où la contesse estoit puis que le conte estoit en 
prison; s ilz povoient prendre le chastel et la contesse, la 
guerre seroit finie. Ainsy fut fait : si assiégèrent la ville 
et le chastel de Hainebon. La vaillant contesse estoit si 
bien pourveue et de vivres et de bonnes gens d*armes , 
qu'il souffisoit bien à tenir le chastel ; mais tondis estoit 
en l'attente angoisseuse du secours d'Angleterre et n'en 
oyoit nulles nouvelles, et bien se doubtoit de tempeste et 
de fortune sur mer. Avecques elle, dedens Hainebon, estoit 
l'évesque de Lyon en Bretaigne, duquel messire Henry 
de Lyon estoit neveu, qui estoit de l'aultre partie; et si 
y estoit messire Yvain de Tigury, le sire de Landremaz, 
le chastelain de Guingant, et pluseurs aultres que je ne 
sçay nommer. Quant la vaillant dame et les seigneurs en-, 
tendirent que messire Charles les venoit assiéger, ilz firent 
commander que on s'armast , et que on sonnast la cloche 
affin que chascun alast à sa défense. Ainsy fut fait sans 
contredit. Quant messire Charles et* les seigneurs furent 
prez de Hainebon, et ilz virent la ville si forte, ilz firent 
leurs gens logier ainsy que pour tenir siège. Aucuns 
joeunes compaignons Gennevois, Espaignolz et Françoys 
alèrent jusques aux bailhes pour escharmucher, et aucuns 
de dedens issirent hors pour la deffense, ainsy qu'il avient 
en telles besongnes. Là eut souvent maint grand hustin , 
et y perdirent plus les Gennevoys qu'ilz n'y gaagnèrent, 
par soy folement abandonner. Quant le vespre aprocha, 

> Froissart, chap. CLXXIII. 

chascun se retray à ses loges , puis eurent les seigneurs 
conseil que on baiUeroit assault aux barrières pour veoir le 
contenementde ceulx de dedens, et se ilz y pourroient rien 
gaagnier. Si baillèrent assault au tiers jour, et moult vas- 
saument se deffendirent ceulx de dedens, tant qu ilz firent 
retraire les assaillans et lessèrent le chemin tout plain de 
mors; et dura Tassault jusques à heure de nonne depuis le 
matin. 

Quant les seigneurs virent leurs gens retraire, ilz furent 
durement couroussiez, et firent recommencer Tassault ; et 
ceulx de dedens se renforcèrent à l'assault deflfendre. La 
vaillant cpntesse estoit armée et chevauchoit sur ung gros 
coursier de rue en rue, resbaudissant et semmonant chas- 
cun à deffense, et faisoit les femmes de la ville, dames et 
aultres, porter pierres sur les murs et jetter sur les assail- 
lans, et jetter pos plains de vive chaulx. 

Or * orrez le plus merveilleux fait et le plus hardi que 
oncques femme fist. Sachiez que la vaillant contesse , la 
quelle souvent montoit sur les tours pour regarder com- 
ment ses gens ^e deffendoient, regarda que tous ceulx de 
Tost avoient lessé leurs loges , et estoient prez que tous 
alez veoir l'assault. Elle s'avisa d'un beau fait, et remonta 
sur son coursier, ainsy armée qu'elle estoit, et fist monter 
environ trois cents hommes d'armes avecques elle, qui gar- 
doient une aultre porte, là où on n'assailloit point. Si issi 
hors à toute sa compaignie, et se fery vassaument es tentes 
et loges wydes de gens , fors que d'aucuns garchons et 
gens d'office, qui tous furent tuez, puis bouta le feu par- 
tout, et tantost fut tout ars. Quant les seigneurs de France 
veirent leurs loges ardoir, et veirent les cris et les huées , 

» Froissait, chap. CLXXIV. 

trestous esbahys recoururent vers leurs loges, criant : 
« Trahys! traliys ! » Et nul ne demoura à Tassault. Quant 
la vaillant contesse vit l'ost ainsy troublé, et tant de gens 
venir d'ung costé et d'aultre , elle rassembla ses gens , et 
pour ce qu'elle vit bien que sans dommage ne pourroit ren- 
trer en la ville, elle s'en râla par une aultre voye droit au 
chastel de Brayt, qui estoit à quatre lieuues de là '. 

Quant messire Loys d'Espaigne fust venu aux loges qui 
ardoient, et vit la contesse et ses gens soy en aler, il cou- 
rut aprez pour les consuivir s'il peut , et tant les chevau- 
cha qu'il en tua aucuns mal montez. Maiz la vaillant con- 
tesse si bien chevaucha, et la plus grande partie de ses 
gens , que elle vint à point au chastel de Brayt , où elle 
fut grandement recheue et festiée. Quant messire Loys 
d'Espaigne sceut par les prisonniers que c'estoit la con- 
tesse la quelle avoit. fait celle entreprise, et qu'elle luy 
estoit ainsi eschappée , il en fut moult dolent. Si s'en re- 
tourna à l'ost et conta aux seigneurs toute l'aventure. Les 
seigneurs qui estoient dedens Hainebon, quant ilz furent 
retrait de l'assault, ne povoient penser comment la vaillant 
dame avoit ce avisé, mais ilz furent toute la nuit en grand 
pensement de ce que la dame ne nul de sa compaignie ne 
retournoient à la ville. 

A * lendemain, les seigneurs de France qui avoient 
perdu leurs tentes et leurs pourvéances , eurent conseil 
qu'ilz se logeroient d'arbres et de feuUes, plus prez de la 
ville , et qu'ilz se maintiendroient plus sagement. Si alè- 
rent logier à grand paine plus prez de la ville, et disoient 



^ Suivant les historiens de Bretagne, ce fut dans le château d'Auray 
que la comtesse de Montfort se réfugia, et non dans celui de Brest, 
beaucoup plus éloigné de Hennebont. 

2 Froissart, chap. CLXXV. 

à ceulx de la ville : « Alez, alez quérir vostre contesse; 
certes elle est perdue, vous ne la retrouverrés maiz à 
piéça. » Quant ceulx de la ville, gens d'armes et aultres, 
ouïrent ces nouvelles, moult furent esbahys, et eurent 
paour que grand meschief ne fust avenu à leur dame; si 
ne sçavoient que croire, pour tant qu'elle point ne retour- 
noit, et qu'ilz n'avoient nulles nouvelles d'elle. Si démou- 
lèrent en tel paour par l'espace de cinq jours ; et la vaillant 
contesse, laquelle bien se pensoit que ses gens ne fussent 
en grand doubtance et cusanchon pour elle , pourchassa 
tant qu'elle eut environ cinq cents compaignons bien ar- 
mez, montez et habilliez, et se parti de Brayt à la minuit, 

et s'en vint droit au point du jour à une porte du chastel, 

* 

et entra dedens à grand joye [et h grand son] de trompes, 
de nakaires et d'aultres instrumens, de quoy les osts des 
Françoys furent grandement estourmis, et s'armèrent tous 
en courant par devant la ville. Ceulx de dedens montèrent 
sur les créneaulx , et lors commença ung grand assault 
qui dura jusques à heure de nonne. Les seigneurs firent 
cesser d'assaillir, car leurs gens se laissoient tuer et navrer 
sans raison ; si se retrairent à leurs loges et eurent conseil 
que messire Charles de Bloysiroit assiéger Chastel de Roy \ 
que le roy Artus fit faire et fermer , et iroient avecques 
luy le duc de Bourbon, le conte de Bloys, son frère, et le 
mareschal Bertran , et messire Henry de Lyon , et partie 
des Gennevoys et messire Loys d'Espaigne. Le visconte de 
Rahayn et tout le remanant des Espaignolz demourèrent 
devant Hainebon et mandèrent douze grands engins qu'ilz 
avoient laissié à Rennes , pour jetter contre la ville et le 
chastel, car bien véoient qu'ilz ne povoient gaagnier à 

* Le château d'Auray. 

Tassaillir. Sique ilz firent deux osts, dont l'ung demoura à 
Hainebon, l'aultre ala assiégier Chastel de Roy, qui estoit 
assez prez de là, et dont nous parlerons; et nous tairons 
ung petit des aultres. 



- t-.^^tr^fers^. 



CHAPITRE LV. 

Comment messire Charles de Bloys tenoit deux chasteaulz assiégriez. 



Ledit* messire Charles de Bloys se tray devant Chastel 
de Roy à toute sa compaignie, et s'y loga et Tassiéga tout 
autour ; et y fist assaillir et escharmuclier , car ceulx du 
chastel estoient bien pourveus et garnis de bonnes gens 
d'armes pour cel siège soustenir. Si ne se voulurent rendre 
ne laisser le service de la vaillant contesse , qui grands 
biens leur avoitfait, pour obéir à messire Charles de Bloys, 
pour promesse qu'il sçeut faire, car Françoys ont toudis 
assez promis et mal payé*. Dedens le chastel estoient bien 
deux cents compaignons aydables les ungs aux aultres , 
desquelz estoient cappitaines deux vaillans frères, mes- 
sire Henry de Pennefort et messire Olivier. A quatre 
lieuues de ce chastel estoit la cité de Venues, laquelle se 
tenoit pour la contesse fermement, et en estoit messire 
Jeffroy de Malatrait cappitaine, gentil et vaillant homme. 
D'aultre part séoit la bonne ville de Dynant, la quelle 
n estoit fermée que de fossez et de palys. Si en estoit cap- 
pitaine de par le conte, ung vaillant homme qu'on clamoit 
le chastelain de Guingant : mais il estoit assiégié dedens 



» Froissart, chap. CLXXVI. 
' Réflexion omise par Froissart. 

Hainebon, avecques la contesse, et avoit en la ville laissié 
madame sa femme et sa fille, et son filz messire Regnault, 
cappitaine en lieu de luy. 

Entre ces deux bonnes villes séoit ung moult fort chas- 
teau qui se tenoit pour monseigneur Charles, et lavoit 
fait bien garnir de bonnes gens d'armes, qui tous estoient 
bourgengnons. En estoit gouverneur et maistre ung gentil 
escuier nommé Gérard de Malain ; et avoit avecques luy 
ung hardi chevalier qu'on appelloit m'essire Pierre Porte- 
bœuf. Ces deux, avecques leurs compaignons, honnis- 
soient et gastoient tout le pays, et destruisoient si grande- 
ment la bonne cité de Venues, que on n'y povoit apporter 
nulles pourvéances ; ne nulle marchandise ne povoit entrer 
ne venir hors, car chascun jour ilz chevauchoient l'ung 
jour par devers Venues, Taultre par devers Dynant; mais 
tant ilz chevauchèrent que ledit messire Regnault de 
Guingant prist par ung embuschement ledit Gérard de 
Malain à toute sa compaignie , environ vingt-cinq com- 
paignons, et rescouist bien quatorze ou quinze marchans 
à toute leur chevance, lesquelz ilz amenoient par devers 
ung chastel qu'on appelle Roche-Periot. Maiz le joeune 
bachelier, messire Regnault, tous les prist et enmena à 
Dynant, dont il fut moult grandement honnouré. 

Or me tairay ung petit à parler de ceste matière, et 
retourneray à parler de la vaillant contesse qui estoit de- 
dens Hainebon, et de messire Loys d'Espaigne, qui tenoit 
le siège devant, et avoit si debrisié et froissie la ville 
et la closture par les engins, que ceulx de dedens se 
commencèrent à esmerveiller et avoir volonté de faire 
acord, car ilz ne véoient nul secours venir ne n'entendoient 
nulles nouvelles de secours. Dont il advint que Tévesque 
messire Guy de Lyon, qui estoit oncle à messire Henry de 

Lyon, par cui conseil et confort le conte de Montfort avoit 
esté pris , ainsy comme vous avez ouy, parla un jour à 
son nepveu,par asseurance, et parlèrent tant, ji'ung costé 
et d'aultre, que ledit évesque debvoit tellement acorder à 
ses compaignons que la ville fust rendue à messire Loys 
d'Espaigne, ou nom de messire Charles de Bloys ; et ledit 
inessfre Henry, d'aultre part, debvoit tant faire que les 
compaignons s'en iroient francs et quittes et ligeâ audit 
messire Charles, et ne perderoient rien du leur. Ainsy se 
départi ce pariement. Ledit évesque paria aux aultres 
seigneurs. La contesse tantost se doubta de malvais pour- 
chas; si leur pria, en l'onneur de Nostre Dame, qu'ilz ne 
voulsissent faire aucune faulte , car elle avoit espérance 
certaine d'avoir secours dedens trois jours. 'Mais ledit 
évesque parla tant à ces seigneurs, et leur remonstra tant 
de raisons, qu'il les mit en grand effroy celle nuit, et en 
grand esbahissement. A lendemain , tant leur conseilla, 
qu'ilz estoient prez que d'acord de soy rendre, et ledit 
messire Henry vint bien prez de la ville pour rechepvoir 
l'apointement, quant la vaillant contesse qui regardoit 
aval la mer , par une des fenêtres du chastel , commença 
à crier et à faire grand joye, et dîsoit quanques elle po- 
voit : « Je voy venir le secours que tant ay désiré. » 
Chascun de la ville courut tantost sui* les murs veoir que 
c'estoit. Si veirent tous clerement grande foison de naves 
grandes et petites venir par devers Hainebon, dont chascun 
fut merveilleusement reconforté, car bien se pensoit chas- 
cun que c'estoit messire Amaury de Clichon, qui amenoit 
ce secours d'Angleterre dont vous avez ouy parler , qui 
par. quarante jours avoit eu vent contraire. 



19 



CHAPITRE LVI. 



Comment messire Watyer de Manny vint à grande compaignie 
à Hainebon, où la contesse de Montfort estoit assiégie. 



Adoncques*, quant le vaillant chastelaîn de Guingant^ 
messire Yvon de Tigury , [et] messire Valerans de Landremaz 
veirent venir le secours, ilz dirent à Tèvesque qu'il povoit 
bien contremander son parlement, car ilz n estoient pas 
conseilliez de faire ce qu'il leur enhortoit. Ledit évesque 
en fut grandement couroussé, si dit : « Doncques, sei- 
gneurs, se départira ûostre compaignie, car vous demour- 
rez de cà, et je m'en iray par de là vers celluy qui a le 
plus grand droit, ce me semble. » Ainsy se départi ledit 
évesque de Hainebon, et deffya la dame et tous les habi- 
tans, et s'en ala vers messire Henry et luy conta comment 
tout le fait aïoit. Ledit messirq Henry fut durement cou- 
roussé, et fist tantost dressier le plus grand engin qui là 
fust; et commanda qu'on ne cessast de jetter par jour ne 
par nuit. Doncques se parti de là et enmena son oncle à 
messire Loys d'Espaigne, qui le rechut honnourablement 
et joyeusement. La vaillant contesse fit appareillier, à 
joyeuse chière, chambres, sales ethosteulz pour herbergier 
aisiément ces seigneurs d'Angleterre qui là venoient, et 
envoya au devant de eulx moult honnourablement. Quant 

» Froissart, chap. CLXXVII. 

ilz furent venus et descendus, elle ala encontre eulx , éf 
s elle les festia et regrâcîa , ce ne fait point à demander, 
car elle en fit tant qu'on n'en pourroit plus penser. 

Si mena tous les chevaliers et escuiers logier eu chastel, 
et leur donna lendemain à disner moult grandement: 
Toute la nuit ne cessèrent les engins de jetter ne lende- 
main aussy. Aprez disner que moult grandement la dame 
eut festié ces seigneurs, messire Watier de Manny qui 
estoit maistre souverain de tous ces Angles^ appella d'une 
part messire Yvon de Tigury, et luy demanda de Testât 
de la ville et de l'ost; puis regarda etdist qu'il a voit grand 
volenté d'aler abatre ce grand eiigîn qui si prez estoit 
assis, et qui si grand ennoy leur fàisoît, mais qu'on lé 
voulsist suivir. Messire Yvon de Tigury respohdit que 
pas ne luy fauldroit à celle première envahye; aussy fit 
le sire de Landremaz. 

Adoncques s'ala tantost armer messire Watier de Manny ; 
aussy firent tous ceulx de sa compaignie, puis issirent 
paisiblement par une porte, et menèrent avecques eulx 
trois cents archiers, qui tant et si bien tirèrent que ilz 
enchâssèrent ceulx lesquelz gardoient l'engin; et les gens 
d'armes, lesquelz aprez venoient, ochirent pluseurs des 
gardes et abastirent ce grand engin et détaillèrent tout 
par pièces. Puis coururent de grand randon vers les tentes 
et les loges, et boutèrent lefeudedens, et tuèrent pluseurs 
de leurs anemis, ainchoys que l'ost fust estourmy ne es- 
mut, puis se retirèreiit tout bellement à la ville. Quant 
ceulx de l'ost furent esmuz, ilz vinrent courant aprez eulx, 
ainsy que gens arragiez. Et quant le vaillant chevalier 
messire Watier de Manny les vit acourir, il dist tout 
hault : « Jamaiz ne soye-je salué dé ma chière amye, se 
jamaiz je rentre en fortresse tant que j'auray versé ou 

rué par terre Tung de ceulx qui viennent, ou qu'il m'aura 
reversé. » Adoncques se retourna le gentil chevalier, le 
glaive ou poing, Tescu au col, par devers les anemis. Aussy 
firent les deux frères de Lendale, la Haze de Brabant , 
messire Yvon de Tigury, le sire de Landremaz et tous les 
aultres compaignons et Brebenchons, et ungs et aultres, et 
en firent verser des premiers venans pluseurs, les jambes 
contre mont ; aussy en y eut il aucuns d'eulx versez par 
terre. Lors commença ung très-fort hustin ; car tousjours 
venoient gens de Tost. Si convint en la fin que les Angles 
et les Bretons se retraissent à la fortresse. Là eust-on peu 
veir d'une part et d'aultre belles envahyes, rescousses et 
assaulz, d'une part et d'aultre. Sur tous aultres y eut los 
et honneur messire Watiér de ^Manny ; aussy eurent ses 
compaignons, comme messire Yvon de Tigury et le sire 
de Landremaz qui ne s'y oublièrent pas,ains y firent de si 
belles proesses qu'on les doibt bien tenir pour proeuz. 

Quant ilz veirent qu'il estoit temps de retraire, ilz se re- 
trairent tout bellement et sagement, jusques à leurs fos- 
sez, et là combatirent jusques à tant que leurs gens fussent 
rentrez ensà sauveté; mais sachez que les aultres archiers, 
lesquelz n'avoient point esté à abatre les engins, estoient 
issus hors de la ville, et trairont si fort qu'ilz firent recu- 
ler l'ost des Francoy s ; et y eut grand foison de mors et de 
navrez. Quant ceulx de l'ost veirent que leurs gens estoient 
ainsy appointiez et qu'ilz perdoient sans riens conquester, 
ilz firent leurs gens retraire à leurs loges. Aussy pareil- 
lement se retirèrent ceulx de la ville. Qui adoncques veist 
la vaillant contesse descendre du chastel et baisier messire 
Watier de Manny et ses compaignons, les ungs aprez les 
aultres, deux foys ou trois, il poyoit bien dire que c'estoit 
une vaillant dame. 



CHAPITRE LVII. 



Comment messire Loys d'Espaigne se parti de Hainebon et ala 
assiégier et prendre deux bonnes villes, Dynant et Garlande. 



A * lendemain, messire Loys d'Espaigne appella lé vis- 
conte de Rfihain, l'évesque de Lyon, messire Henry le 
maistre des Gennevois, pour aviser qu ilz feroient ; car ilz 
véoient la ville de Hainebon si forte, et le secours qui 
venu y estoit, mesmement les archiers qui tous les gas- 
toîent, que ilz ne faisoient que perdre temps, et n^ véoient 
manière comment peussent riens conquester. Si s'acordè- 
rent quilz deslogeroient lendemain, et s'en iroient vers 
Chasteau de Roy, que messire Charles deBloys avoit assié- 
gié. Ainsy lendemain 'se départirent; ceulx de la ville 
firent grands cris et grandes huées aprez eulx, quant ilz 
les virent deslogier ; aucuns issirent pour fraper en la 
queue, mais ilz furent lourdement rachassiez, et y en eut 
de mors ains que peussent rentrer en la ville. 

Quant messire Loys d'Espaigne fut venu à tout son ost 
à l'ost de messire Charles de Bloys, et luy eut compté toute 
la manière pour quoy il avoit levé son siège de devant 
Hainebon, il fut ordonné que il et toute sa compaignie 
iroient mettre le siège devant Dynant, la quelle n'estoit 
fermée que de palys et d'esgue. Ainsy demeura une espace 

» Froissart, chap, CLXXVIII. 

de temps Hainebon en paix, et grandement se refortiffia; 
et ledit messire Loys se départi de Tost messire Charles 
pour tirer vers Dynant. Ainsy qu'il y aloit, il passa assez 
prez d'ung viel chastel qu'on clamoit Conquest, dont estoit 
cappitaine pour la contesse ung vaillant chevalier de Lom- 
bardie, qu'on appelloit messire Martin, bon guerrieur et 
hardy, et avoit avecques luy pluseurs souldoiers. Quant 
ledit messire Loys sceut que le chasteau estoit de l'acord 
de la contesse, il fit tirer son ost devant, et le fist assaillir 
moult asprement, et dura l'assault tout le jour jusques à la 
nuit. Celle nuit se lôga l'ost messire Loys devant le chastel. 
A lendemain, il fist bailler l'assault et aprocha l'ost si prez 
des murs que, malgré ceulx de dedens, ilz firent ung grand 
trou dedens les murs, car les fossez n'estoient pasparfons. 
Si entrèrent ens à force et mirent tout à mort ; puis y mit 
messire Lojs un bon chastelain et soixante Espaignolz 
pour le garder, et s'en ala assiéger la ville de Dynant. 

La vaillant contesse et messire Watier de Manny eurent 
nouvelles que messire Loys à tout son ost estoit arresté 
devant le chastel de Conquest : si appella messire Watier 
tous ses compaignons et souldoiers, et dist : « Seigneurs, 
ce seroit une belle aventure, se nous povions tant faire 
que nous fissons l'ost partir de devant Conquest, et des- 
confire messire Loys. » Chascun s'acorda à ce propos. Si 
se partirent lendemain de. Hainebon, et tirèrent vers le 
chastel de Conquest. Tant chevauchèrent qu'ilz y vinrent 
entre midi et nonne, mais ilz trouvèrent que le chastel 
avoit esté gaagnié le jour devant, et tout tué et aultres 
gens mises dedens. 

Quant le vaillant chevalier messire Watyer veit ce, et 
qu'il ne se povoit combatre audit messire Loys , il en eut 
moult grand doeul, et dist qu'il ne se partiroit de là jus- 

ques à ce qu'il sçauroit quelles gens avoit ou chastel, et 
comment il avoit esté gaagnié. Si s'arrestèrent pour Tas- 
saillir, et montèrent jusques au chastel touscargiez. Quant 
les Espaignok virent ce, ilz commencèrent à jetter pierres 
et soy deffendre grandement, et ceulx de dehors à assaillir 
et traire les archiers si hydeument que ceulx de dedens 
n'osoient mettre teste à crenel. Tant dura Tassault que 
ceulx de dehors approchèrent les murs, et trouvèrent le 
trou par où les gens de messire Loys estoient entrez ou 
chastel; sique par celluy mesmement y entrèrent les An- 
gles, et tuèrent tout, exceptez dix que les seigneurs prin- 
rent à mercy ; puis se retrairent les Angles et les Bretons 
àHainebon, à grand joye, et laissèrent le chasteau de Con- 
quest tout seul, lequel avoit esté pris en ung jour, et en 
l'aultre reconquis, qui fut très-grand proesse. 

Or • retoumeray-je à messire Loys d'Espaigne, qui fist 
logier son ost autour de la bonne ville de Dynant, et fist 
tantost faire petis vasseaulx pour l'assaillir par yaue et par 
terre. Quant les bourgoys de la ville veirent ce, et bien 
sçavoient que leur ville estoit petitement close contre telle 
poissance, si eurent paour, petits et grands ; pour quoy 
communément s'acordèrent de soy rendre , sauves leurs 
corps et leurs biens. Ainsy ilz se rendirent au quart jour, 
malgré leur cappitaine messire Eegnault dé Guingant, et 
le tuèrent ou millieu du marché pour ce qu'il ne s'y vou- 
loit pas acorder. Quant messire Loys d'Espaigne eut esté 
par deux jours en la ville, et il eut pris la féaulté des 
bourgoys, il leur donna pour cappitaine celluy Gérard de 
Malain, escuier, qu'il trouva dedens prisonnier, avecques 
messire Portebœuf , et s'en ala tantost par devers une 

* Fpoissart, chap. CLXXIX. 

moult grosse et forte ville séant sur mer , qu'on nomme 
' Garlande, et Tassiéga par terre. Si trouva assez prez 
grande quantité de v'asseaulx et naves plaines de vins, 
que marchans avoient là amené pour vendre ; si eurent 
tantost lesdis marchans veadu leur-vin et furent mal payez. 
Lendemain, ledit messire Loyg fist prendre toutes ces na- 
ves, et ens monter gens d'armes Espaignolz et Gennevois, 
et assaillit-on la ville par mer et par terre ; et ne se def- 
fendi guères longuement , car assez tost elle fut prise à 
force, et toute robée et exillée, et mis à Tespée petis et 
grands, femmes et enfans, et cinq esglises arses et violées, 
dont ledit messire Loys fut grandement couroussé, et en 
fit pour ee pendre quatorze qui avoient ce fait. Et là fut 
gaagnié moult grand trésor, car la ville estoit riche et 
comblée de tous biens. 

Quant ilz eurent ainsy gaagnié celle grosse ville, et ib 
ne sceurent plus où avant tirer, ledit messire Loys eut 
conseil de soy mettre en mer en la compaignie de messire 
Otton Dorye et d'aucuns des Gennevois et Espaignolz, 
pour soy aventurer sur la marine ; et l'évesque de Lyon, 
le visconte de Rohan, et messire Henry de Lyon et tous 
les aultres s'en revindrent à l'ost de messire Charles de 
Bloys, qui estoit encores devant Chastel de Roy, et y trou- 
vèrent grand foison des seigneurs et barons de France 
nouvellement venus, comme messire Loys, conte de Va- 
lence, et le oonte d'Aussoure et pluseurs aultres. Mais 
ceulx du ohastel estoient si contrains par famine quilz 
avoient par huit jours mengié leurs chevaulx; et ne les 
vouloit-on prendre àmercy, se simplement ne se rendoient. 
Quant ilz se virent en celle nécessité, ilz se mirent en la 
voulenté de Dieu et passèrent tout parmi l'ost à Tung des 
costez. Aucuns y furent avisez et tuez; et messire Henry 

de Pennefort et son frère, et aucuns aultres que je ne sçay 
nommer, esehapèrent par ung bosquet et s'en alèrent tout 
droit à Hainebon là furent-ilz bien recheus. 

Ainsy * reconquist messire Charles de Bloys le fort Chastel 
deEoy par l'affamer, et y fut devant dix septmaines. Si le fît 
rapareillier, refortifier et garnir de nouvelles pourvéances, 
puis s'en parti et ala à toute sa poissance assiégier la cité 
de Venues, dont messire Jeffrey s de Malatrait estoit cap-? 
pitaine. A lendemain, aucuns compaignons Bretons issi- 
rent hors de la cité et se logèrent en une ville nommée 
Plaremel; si saillirent, quant ilz virent leur cop, sur l'ost, 
et fort l'escharmuchèrent, mais trop folement s'abandon- 
nèrent, car ilz se laissèrent enclorre, dont perdirent grande 
foison de leurs compaignons , et qui poeut, il s'en refui à 
Plaremel, et ceulx de l'ost aprez. Aprez, ceulx de l'ost 
baillèrent assault à la cité de Venues moult rudement et 
tant qu'ilz gaagnièrent les barrières des portes. 

Là {ut ung merveilleux assault, et y furent pluseurs 
que mors que navrez, et dura Tassault jusques à la minuit. 
Adoncq fut acordée une trêve, laquelle debvoit durer len- 
demain par tout le jour,.affin que les bourgois eussent 
conseil de rendre ou pon. A lendemain ilz conclurent par 
celle manière qu'ilz rendroient la cité malgré leur cappi- 
taine messire Jeffrey de Malatrait, lequel, quant il vit ce, 
il sailli hors de la ville descongneuement, tandis que on 
parlementoit de l'appointement et rendicion de la cité, et 
s'en ala à Hainebon. Ainsy eut ledit messire Charles de 
Bloys la cité de Venues, et y entra et prit la féaulté des 
bourgoys, et y séjourna cinq jours; puis s*en parti et ala 
assiégier une ville qu'on appelle Craays. Si m'en tairay ung 
petit, et parleray de messire Loys d'Espaigne. 

* Froissart^ chap. CLXXX. 

Comment messire Watyer de Manny et ses compaignons sieuvirent par 
mer messire Loys d'Espaigne et le desconârent. 



Vray * est que quant messire Loys d'Espaigne fut monté 
au port de Garlande, il et ses compaignons alèrent tant 
nagant et vaultrant par mer qu'ilz vindrent en Bretaigne- 
Bretonnant 'au port de Camprely' et assez prez de Cam- 
pecornet* et de Saint-Molos-de-Fine-Poteme ; et issirent 
de leurs vaisseaxilx, et alèrent ardoir et rober tout le pays; 
et y trouvèrent si grand trésor et richesse que merTeiUe 
seroit du raconter ; puis s'en 'alèrent aultre part faire sem* 
blablement, et ne trouvoient personne qui leur contredist. 
Quant le vaillant chevalier messire Watier de Manny et 
messire Amaury de Clichon sceurent ces nouvelles, ilz 
eurent conseil qu'ilz tireroient celle part, et se combaste- 
roient à messire Loys d'Espaigne; puis le descouvrirent à 
messire Yvon de Tigury, à messire de Guingant, à monsei- 
gneur de Landremaz, à monseigneur de Quadudal, à mes- 
sire Jeffroy de Malatrait , à messire Henry de Pennefort, 
aux deux frères de Lendale, à la Haze, à messire Hugue 
de Milhy, à messire Jehan le Boutillier , à messire Hum- 

> Froissart, chap. CLXXXI. 
^ La Basse-Bretagne. 
• Kemperlé. 
^ Kempercorantin. 

bert de Fresnay, à messire Alain de Surhoude, maistre des 
archiers, et à tous les chevaliers et escuiers qui estoient 
dedensHainebon, lesquelz tous s'acordèrentd'aler avecques 
eulx. Si se mirent tous es naves et ne cessèrent de nagier 
tant qu ilz furrent arrivez là où les naves de messire Loys 
estoient ancrées. Si les prirent et tuèrent tous ceulx qui les 
gardoient, et y trouvèrent si grand avoir qu ilz s'en esmer- 
veillèrent grandement ; puis se mirent à terre et vinrent 
villes ardoir et gaster pays en toutes pars. Si se partirent 
en trois batailles, par grande sagesse, aflin qu ilz trouvas- 
sent plus tost leurs anemis, et laissèrent trois cents archiers 
pour garder leurs naves et celles qu'ilz avoient gaagnié, 
puis se mirent à la voye pat pluseurs chemins, par devers 
les fumières. Si tost que messire Loys sçeut la -venue des 
Angloys, il eut grande paour. Si rassembla toutes ses 
gens et se mit au retour par devers ses naves. Ainsy qu'il 
retoumoit, tous ceulx du pays, femmes et hommes, le sui- 
voient, car iLemportoit toute leur chevance. Si rencontra 
l'une des trois batailles, et vit bien que deffendre* le con- 
venoit. Si se mist à l'aventure et fery dedens si rudement 
que celle première bataille eiist esté desconfite se n'eussent 
esté les aultres deux qui sourvindrent par les cris et les 
huées qu'on y faisoit. Adoncqûes commença le hustin à 
renforchier, et les archiers si fort à traire que les Genne-' 
vois et Espaignolz furent desconfitz et prezque tous tuez; 
car ceulx du pays mesmement y sourvenoient à piques et 
à maques , et les tuoient comme pourcheaulx ; et si res- 
couirent de leurs pertes au mielx qu'ilz peurent. Sique 
à grand meschief se parti de la bataille messire Loys 
d'Espaigne, navré en pluseurs places, et s'en affuy en ses 

* Combattre. Froissait. 

naves ; et ne retournèrent aveeques luy de bien six mille 
hommes que environ trois cents, et y laissa mort ung sien 
nepveu que on appelloit messire Alfons d'Espaigne, qu il 
avoit là mesmement fait chevalier. 

Quant* il fut venu à ses naves, il les trouva si bien gar- 
dées qu'il n'y poeut entrer ; si se mist à grand meschief en 
ung vaissel qu'on appelle lung* à tout ce qu'il avoit de 
gens, et se prit à nager le plus rudement qu'il poeut. 
Quant ces seigneurs d'Angleterre et de Bretaigne eurent 
desconfis leurs anemis, et ilz sçeurent que messire Loys 
d'Espaigne s'en estoit ainsy parti, ilz se prindrent à aler 
aprez, tous tant qu'ilz peurent, et laissèrent les gens du 
pays convenir du remanant. Quant ilz furent à leurs vais- 
seaulx, ilz veitent que messire Loys d'Espaigne s'en aloit 
fuiant par mer tant qu'il povoit; si nagèrent le mielx que 
ilz poeurent aprez ledit messire Loys, car il leur »estoit 
advis que riens n'avoient fait se ledit messire Loys leur 
eschappoit. Hz eurent bon vent, si bon que à souhet, pour 
quoy ils ne le rataindirent pas, ains firent tant les maron- 
niers de messire Loys qu'ilz parvindrent à ung port qu'on 
appelle Gredo*; si y descendirent tous. Longtemps n'y 
avoient séjourné, quant ilz entendirent que les Angles 
estoient là arrivez. Lors tantost messire Loys monta sur 
petis chevaulx qu'il emprunta en la ville, et tira pardevers 
Eennes, qui estoit assez prez de là. Aussy le sieuvirent 
tous ceulx de sa compaignie, qui mielx mielx ; et quant les 
Angles et les Bretons le sçeurent, ilz coururent aprez, et 
ocirent tous ceulx qu'ilz raconsieuvirent ; maiz rataindre 
ne poeurent ledit messire Loys; si retournèrent à la ville 



• Froissart,cbap. CLXXXn. 

* Lique. Froiesart. 
■ Redon. 



504 CHRONIQUE 

de Gredo, et là séjournèrent pour celle nuit pour eulx re- 
poser. 

A lendemain, ilz se mirent à chemin par mer pour venir 
à Hainebon à la vaillant contesse, maiz ilz eurent vent 
contraire ; si leur convint prendre terre à trois lieuues prez 
de Dynant, puis se mirent à chemin par terre, et gastèrent 
le pays entour Dynant, et prenoient chevaulx telz quilz 
les po voient trouver, Tung sans selle, Taultre sans bride, 
et tant alèrent qu'ik vindrent une nuit assez prez de Êo^ 
che-Periot. Quant ilz furent là venus, messire Watier de 
Manny dit : « Certainement, je iroye volentiers assaillir 
cechastel, combien que moult soye travaillié, se j'avoye 
compaignie. » Les aultres chevaliers luy dirent : « Sire, 
alez hardiement, nous vous suiverons volentiers. » Àdonc- 
ques montèrent tous la montaigne, pour aler assaillir le 
chastel. A ce point dedens estoit cil escuier qu'on clamoit 
Gérard de Malain, comme chasteïain, qui avoit esté pri- 
sonnier à Dynant, ainsy que vous avez ouy, et fîst armer 
toutes ses gens pour deffendre le chastel. Là eut moult dur 
assault et y eut pluseurs chevaliers et escuiers navrez, 
entre lesquelz messire Jehan le Boutillier et messire Hu-» 
bert de Fresnay furent si lourdement bleciés, qu'il lés 
convint reporter aval en ung pré gésir avecques les auires 
navrez. 

CiP Gérard de Malain avoit ung frère, moult hardi 
escuier, qu'on appeloit Renier de Malain, et estoit chaste- 
ïain d'ung aultre chastelet qu'on appelloit Favete, qui 
estoit à moins d'une lieuue prez.de Eoche-Periot. Quant il 
entend! que Bretons et Angles assailloient son frère, il &t 
tantost armer ses compaignons jusques à quarante, et s'en 
ala par devers Roche-Periot, pour aviser s'il pourroit aidier 

» Froissart, ohap. CLXXXIII. 

à son frère en aucune manière. Si luy avint si bien qu'il 
vint en ce pré où ces chevaliers gisoient navrez avecques 
les aultres ; si les prit et enmena à Favete son chastel. 
Aucuns de leur maisnie s'en affuirent à messire Watier luy 
conter l'aventure. Quant les chevaliers entendirent le cas, 
ilz furent moult dolans et firent cesser l'assault, et s'en aie- 
rent quy. mielx mielx par devers Favete , pour consuivir 
les chevaliers qu'on y menoit ; mais ilz ne poeurent avoir 
si grande haste que ledit Eenier de Malain ne fust ain- 
choys rentré en son chastel à tout ses prisonniers. Quant 
les gens messire Watier de Manny furent là venus l'ung 
devant l'aultre, ainsy travailliez qu'ilz estoient, ilz com- 
menchèrent à assaillir le chastel, mais petit y firent, car 
ledit Renier et ses compaignons se deffendirent vaillan- 
ment. Or estoit tart, si eurent conseil ceulx de dehors 
qu'ilz se logeroient celle nuit autour du chastel, pour mielx 
assaillir lendemain. 

Gérard * de Malain sceut tantost que ces seigneurs s'es- 
toient partis de là, et le beau fait que son frère avoit fait 
pour le secourir; si en eut grand joye. Et sceut que ces 
seigneurs s'en estoient aie devant Favete pour le conqué- 
rir; si se pensa qu'il feroit aussy beau secours à son frère, 
comme il luy avoit fait : si monta la nuit à cheval, et 
vint ung petit Rêvant le jour à Dynant, et parla à messire 
Pierre Portebœuf, son bon compaignon, qui estoit souve- 
rain de Dynant; et luy conta l'aventure et pour quoy il 
estoit là venu. Si eurent conseil que, le jour venu, ilz 
assembleroient les bourgoys de la ville et leur remonster- 
roient la besongne , et les feroient armer pour aler leVer 
ce siège de Favete. Quant grand jour fut venu les bour- 

goys furent assemblez, et fut conclu qu'ilz iroient lever le 
siège. Si se mirent à chemin bien six mille hommes, ungs 
et aultres. 

Messire Watier de Manny et ses aultres compaignons, 
quant ilz sceurent les nouvelles par ung espye, ilz eurent 
conseil que, considéré le bien et le mal, le meilleur et le 
plus seur seroit de eulx partir et retraire vers Hainebon, 
car s'ilz attendoient là longuement, ilz y pourroient avoir 
dommage. Si se partirent de là et laissèrent leurs deux 
compaignons en prison jusques à tant que amender le 
pourroient. Ainsy qu'ilz s'en retoumoient à Hainebon, ilz 
vinrent passer delez ung chastel qu'on appeUoit Glay-la- 
Forest, qui quinze jours devant s'estoit rendu à messire 
Charles de Bloys ; et l'avoit laissé en la garde de messire 
Henry de Lyon et à messire Goy de Glay , qui devant le 
tenoit; lesquelz adoncques n'y estoient pas, ains estoient 
avecques messire GharljBs devant Craaiz. Quant le vaillant 
chevalier messire Watier de Manny veit le chastel de 
Glay-la-Forest, qui estoit merveilleusement fort , il dit à 
ces seigneurs de Bretaigne qu'il ne se partiroit de là jasoit 
que moult travaillié fust, jusques à tant qu'il auroit veu la 
manière de ceulx de dedens et baillié assault. Si com- 
manda que chascun s'armast, et aux archiers qu'ilz s a- 
prestassent; et prit ses armes et monta la montaigne 
jusques aux barrières et fossez du chastel. Tous se? com- 
paignons le suivirent. Angles et Bretons; si baillèrent 
l'assault moult rudement, et ceulx de dedens aussy ne fail* 
liront pas à deffense, jasoit ce qu'ilz n'eussent point de 
cappitaine. Là eut ung bel assault, qui dura longuement 
jusques à basses vespres, et s'y porta chascun d'ung costé 
et d'aultre moult vaillanment. Messire Watier semonnoit 
grandement les assaillans et se mettoit toudis au devant 

des aultres ou plus grand péril, et les archiers tîroient 
si onniement que ceulx de dedens n'osoient mettre teste à 
crenel. Et fist tant messire Watier et ses compaignons que 
les fossez furent remplis tous d'estrain et de boys, par 
quoy ilz vinrent jusques aux murs et piquèrent tant de 
grandes mailles de fer, que les murs furent trouez une 
toise de large. Ainsy eurent le fort chastel par force, et 
tuèrent tous ceulx qu'ilz y trouvèrent. Si se logèrent là, et 
lendemain ilz se mirent à chemin tant qu'ilz vinrent à 
Hainebon. 

Quant ' la vaillant contesse sceut leur venue, elle alaau 
devant d*eulx moult joyeusement, et les festia, baisa et 
acola moult gracieusement , ainsy qu'elle le sçavoit bien 
faire. Elle fist appareillier au chastel, pour les rechepvoir 
moult noblement ; si donna à disner à tous, chevaliers et 
escuiers, et leur demanda à tous de leurs belles aventures et 
merveilleux faitz, jasoit ce que elle en sceut une grande par- 
tie. Là furent ramentevées maintes proesses aventureuses, 
maints faitz périlleux et hardis, maintes armes et entre- 
prises, selon que chascun avoit fait. Si les debvoit-on et 
doibt tenir pour proeuz, et singulièrement messire Watier 
de Manny qui oncques ne fut recréant d'entreprendre faitz 
périlleux* et aventureux. Car * qui bien vouldroit consi- 
dérer les faitz d'armes qu'ilz firent en desconfissant mes- 
sire Loys d'Espaigne, mettre à mort les Gennevois et 
Espaignolz, et chasser ledit messire Loys par mer et par 
terre, et assaillir le chastel de Eoche-Periot et puis le 
chastel de Favete, et puis prendre d'assault le fort chastel 
de Glay-la-Forest, et puis de là partir et revenir à Haine- 

bon sains et saufs, dont ilz estoient partis, telle ehevau- 
cliie doibt bien estre réputée honnouirable et notable gran- 
dement, et tous ceulx qui y furent hardis et proeuz 
tenus. 



CHAPITRE LIX. 

Comment les seigneurs de France prirent la ville de Craaiz et puis 

assiégèrent Hainebon. 

Ainsy ' que ces seigneurs Angles et Bretons furent re- 
venus à Hainebon, comme vous avez ouy , messire Charles 
de Bloys avoit conquis la cité de Venues et assiégié la 
ville de Craaiz, et lavoit durement constraint que elle ne 
se pooit longuement tenir. Par quoy la vaillant contesse 
et messire Watier de Manny envoyèrent tantost grands 
messages au roy Edowart , luy signifians comment mes- 
sire Charles de Bloys avoit conquis la cité de Rennes et de 
Venues, et les aultres bonnes villes et chasteaulx de Bre- 
taigne, et qu'il conquerroit tout le remanant se il ne venoit 
à secours hastivement. Ces messages s'en alèrent par mer 
vers Angleterre, et firent leur message le mielx qu'ilz 
poeurent. Maiz je m'en tairay ung petit, car ceulx de la 
ville de Craaiz na se poeurent si longuement tenir que le 
secours leur venist à temps; si se rendirent à messire 
Charles de Bloys, leurs vies ^t biens saufs. 

Quant* ledit messire Charles et les aultres seigneurs 
eurent pris la féaulté des bourgoys et y eurent demouré 
pour leur repos et aise par l'espace de six jours, ilz eurent 
conseil qu'ilz iroient assiégier Hainebon, et de là ne se 

partiroient, pour bien ne pour mal , tant qu'ilz Tauroient 
et seroient vengiez de ces Angles qui ainsy avoient des- 
confit messire Loys d'Espaigne. Si vinrent devant Haine- 
bon qui estoit grandement renforcié et avitaillié. Quant 
messire Loys d'Espaigne sceut ces nouvelles, qui gisoit à 
Rennes navré et n'estoit pas encore bien guéry, U se fist 
appareillier et fît tant qu'il vint en Tost messire Chwles, 
devant Hainebon. Ledit messire Charles et les aultres 
seigneurs le virent voulentiers et luy firent grand hon- 
neur, car ilz ne Tavoient veu depuis la bataille dessusdite. 
La compaignie de France croissoit grandement de jour en 
jour, car grand foison des seigneurs et chevaliers de 
France qui venoient du roy d'Espaigne, lequel faisoit 
guerre en Guernade aux Sarrazins, quant ilz passoient 
par Poitou et ilz oyoient parler des guerres de Bretaigne, 
ilz tiroient celle part. Ledit messire Charles avoit fait 
dreschier quinze ou seize grands engins qui jettoient 
onniement grosses pierres jusques aux murs de Hainebon; 
maiz ceulx de dedens n'en tenoient guères de compte, ains 
venoient aux créneaulx, et les passoient de leurs chap- 
perons, et disoient par despit : « Alez , alez quérir vos 
compaignons qui gisent en Campreli ; » de quoy messire 
Loys d'Espaigne avoit grand despit. 



CHAPITEE LX. 

Comment messire Loys voloit faire décoler deux cbevaliers, lesquelz 
furent vaillanmentrescoux par messire Watier de Manny. 

Ung * jour, vint ledit messire Loys d'Espaigne, et de^ 
manda ung don à messire Charles d« Bloys, devant tous 
les seigneurs, en guerredon de tous les services que fait 
luy avoit. Ledit messire Charles ne sçavoit pas quel don 
il luy vouloit demander ; si luy octroya assez légièrement. 
Quant le don fut octroyé, messire Loys dist : « Grands 
mercys. Dont vous prye-je que vous me faces venir les 
deux chevaliers qui sont en vostre chastel de Favete en 
prison, messire Jehan le Boutillier et messire Hubeii; de 
Fresnay , et les me donnez pour faire ma volenté ; c'est le 
don que je vous demande. Ilz m*ont chassé, desconfit et 
navré, et tué messire Alfons, mon nepveu, que tant amoye; 
si ne me sçay ne veul aultrement vengier d'eulx que de 
leur copper la teste devant leurs compaignons layens en- 
fermez. » ' 

Ledit messire Charles tout esbahy demeura, et luy res- 
pondi courtoisement : « Certes, sire, les prisonniers vous 
donneray-je, mais ce seroit poy d'onneur à vous et grande 
cruaulté et grand blasme à nous tous se vous faisiez des- 
dits chevaliers ce que dit avez ; et nous seroit à tousjours 

réprouvé, et auroient nos anemis bonne occasion de faire 
ainsy des nostres quant ik les prendront ; et poeut avenir 
de jour en jour. Pour quoy ne weilliez demourer en telle 
oppinion. » Messire Louys respondit incontinent, et dist 
que pour homme du monde il n'en feroit aultre chose ; « Et 
se vous ne me tenez vostre convenant, sachiez que je me 
partiray de vous, et plus ne vous serviray ne ameray. » 
Messire Charles vit bien que c'estoit acertes ; si n osa plus 
courousser ledit messire Loys, ains envoya tantost cer- 
tains messages au chastel de Favete pour amener ces deux 
vaillans chevaliers. Ainsy fut fait comme dit fut; les deux 
chevaliers furent amenez assez matin ung jour en la tente 
messire Charles. Quant messire Loys d'Espaigne les sceut 
venus, il les ala veoir; aussy firent pluseurs aultres sei- 
gneurs. Si leur dist messireLoys : . Seigneurs cWaHers. 

VOUS m'avez blechié du corps et osté de vie mon très-amé 

t 

nepveu, si fault aussy que vous morez; de ce ne vous 
poeut homme vivant deffendre. Si vous confessez se vous 
volez, et priez mercy à Nostre Seigneur, car vostre der- 
rain jour est venu. » Les chevaliers furent moult esbahis, 
disans qu'ilz ne pouvoient croire que vaillans hommes ne 
genë de proesse deussent faire ne consentir telle cruaulté 
que de mettre à mort chevaliers pris en fait d'armes, par, 
guerres de seigneurs; et se fait estoit, pluseurs aultres le 
pourroient comparer en cas semblable. Les aultres sei- 
gneurs qui là estoient, de ces paroUes eurent grande pitié; 
maiz pour chose qu'on sceut dire ne remonstrer audit mes- 
sire Loys, faire ne se poeut que il ne convenist que les 
deux chevaliers n'eussent les testes coppées aprez disner. 
Toutes ' les paroUes et responses lesquelles furent entre 

messire Loys et messire Charles, à roccasion de ces deux 
chevaliers, furent tantost sceues de monseigneur Watier 
de Manny et messire Amaury de Clichon, par espies qui 
toudis aloient couvertement dung ost à Taultre. Si re« 
monstrèrent les deux chevaliers , c'est assavoir messire 
Watier et messire Amaury, àleurscompaignon« la grande 
pitié de ces deux chevaliers; puis commencèrent à penser 
l'ung d'ung; costé, laultre d'aultre. Au derrain commença 
le proeu et le vaillant chevalier messire Watier de Manny, 
à parler et dire : « Seigneurs, ce seroit grand honnour 
pour nous, se nous pouvions secourir et sauver ces^ deux 
chevaliers ; et se nous mettions en aventure et nous fail- 
lions, si nous en sçauroit le hon roy Edowart hon gré. 
Aussy feroient tous proeuz hommes qui en orroient parler 
quant nous en aurions fait nostre povoir. Si vous en 
diray mon advis, se vous avez talent d'entreprendre; 
car il me semble qu'on doibt bien ^ le corps aventurer 
pour la vie de deux vaillans chevaliers sauver. J'ay avi- 
sé, s'il vous plaist, que nous nous armerons et partirons 
en deux pars, l'une des pars istra maintenant par ceste 
porte, tandis qu'on disnera, et s'en iront rengier. les com- 
paignons sur ces fossez et monstrer pour escharmucher 
l'ost; et je croy bien que ceulx de l'ost accourront tantost 
celle part : vous, messire Amaury, en serez cappitaine, 
s'il vous plaist, et aurez avecques vous bons archiers, 
pour les sourvenans détrier et faire reculer ; et je pren- 
dray cent de mes compaignons et cinq cents archiers, et 
istrons par celle posterne d'aultre part couvertement , et 
vendrons férir par derrière en leurs loges que nous trou- 
verons wydes. Et j'ay bien avecques moy qui scet la 
voye aux -tentes messire Charles de Bloys, où les deux 
chevaliers sont; et je vous promet qiie nous ferons nostre 

debvoir de les délivrer, et les ramènerons à sauveté se à 
Dieuplaist. » 

'Ce conseil et advis pleut bien à tous, pour quoy ainsy 
fut fait que le gentil chevalier Tavoit avisé, et furent les 
deux chevaliers auxquelz on debvoit tantost copper la 
teste aprez disner, délivrez et ramenez à Hainebon, et 
ceulx qui les gardoient tuez. Et * d'aultre part, messire 
Amaury qui escharmuchoit Tost rentra en la ville à grand 
joye, luy et sa compaignie, réservé que le sire de Landre- 
maz et le chastelain de Guingant furent priz de Taultre 
costé ; maiz bien disoit-on que ce avoit esté de leur vou- 
lenté, car tantost furent quitte de leur prison, et se tour- 
nèrent de la partie messire Charles de Bloys encontre la 
vaillant contesse, la quelle mainte courtoisie leur avoit 
fait. Celle nuit, dedens Hainebon, Angles et Bretons me- 
nèrent grand joye pour les deux chevaliers rescoux et 
pour la vaillant entreprise, et messire Loys d'Espaigne fut 
d'aultre part en grand tristresse, pour ce qu'il avoit ainsy 
perdu les chevaliers. 

Trois jours aprez celle aventure, tous ces seigneurs de 
France, qui estoient par devant Hainebon, s'assemblèrent 
en lu tente de messire Charles de Bloys pour avoir con- 
seil qu'il estoit de faire, car ilz véoient la ville et le chastel 
de Hainebon fort à merveilles et garni de très-bonnes 
gens d'armes qui poy les doubtoient, et tousjours leur ve- 
noient par mer nouveaulx vivres ; et estoit le pays d'autour 
si gasté que ceulx de l'ost n'avoient où fourragier ; et si 
estoit river prochain, par quoy ilz ne po voient là longue- 
ment demeurer : sique, tous ces poins considérez, ilz 
s'acordèrent communément qu'ilz separtiroîent delà et con- 

seillèrent à messire Charles que par toutes ses cités, Ville» 
et fortresses, il meist bonnes garnisons et gens desquelz 
il se peut et deut fier ; et que s'on trouvoit manière d'avoir 
trêves jusques à la Penthecouste, qu'il se acordast légière- 
ment. 

A * ce conseil se tindrent tous ceulx qui là estoient, car 
ce estoit entre la Saint Eemy et le Toussains, l'an de grâce 
mil CGC et XLII. Si se partirent ceulx de l'ost, seigneurs 
ungs et aultres ; et s'en ala chascun en sa contrée, et ledit 
messire Charles s'en ala vers Craaiz à tout ses seigneurs 
et harons nobles de Bretaigne ; et retint avecques luy plu- 
seurs seigneurs de France pour luy aidier à conseilliér. 
Quant il fut venu à Craaiz et commença à ordonner de ses 
besongnes et de ses garnisons, il avint que ung riche 
marchant et bourgoisde la ville qu'on appelle Guigan*, fut 
encontre de son mareschal, est assavoir messire Robert de 
Beaumanoir, et fut pris et. amené par devant messire 
Charles. Cil bourgoys faisoit toutes les pourvéances à la 
contesse et d'elle estoit grandement amé, et .estoit bien 
creu en la ville de Guigan, laquelle estoit moult noble- 
ment fermée et bien située, et avoit ung beau chastel de 
l'acord de la contesse , dont estoit chastelain ung vaillant 
chevalier qu'on nommoit messire Gérard de Rochefort. Cil 
bourgoys ainsy pris eut grand paour de morir ; si requist 
qu'oncle laissast aler par raenchon. Brief à parler, messire 
Charles le fist examiner et enquerre d'unes choses et d'aul- 
tres , et en fin promit qu'il trairoit la ville de Guigan et 
livreroit l'une des portes à ung jour certain, car il estoit si 
bien de la ville qu'il en gardoit les clefs. Et pour mielx 



* Froissart, chap. CXC. 

• Jugon. Froissart. 

faire la chose seure, il mit son filz en hostage, et ledit mes- 
sire Charles luy convenança de baiUer cinq cents livres.de 
terre héréditablement. Le jour vint que la porte fut ouverte 
à minuit et entra messire Charles en la ville à grand puis- 
sance. Le guet du chastel l'aperchut; si commença à cor- 
ner : « Aux armes 1 trahy ! trahy ! » Les bourgoys qui de 
ce ne se doubtoient, qui ce virent, ilz se commencèrent à 
esmouvoir et fuir par devers le chastel , et mesmement le 
bourgoys qui les avoit trahy se mist à la fuite , par cou- 
verture, avecques eulx, et entra ou chastel comme les 
aultres. 

Quant le jour fust venu, messire Charles et ses gens 
entrèrent es maisons des bourgoys , et prirent ce qu ilz 
trouvèrent ; et quant messire Charles vit le chastel si fort, 
il dist qu*il ne se partiroit de là jusques à ce qu'il l'auroit 
à sa volonté. Le chastelain et les bourgoys congneurent 
bien tantost que cil bourgoys les avoit trahy : si le pendi- 
rent tantost aux créneaulx du chastel. Ce fut bien fait 
comme il me semble. Quant ilz virent que messire Charles 
ne se partiroit de là jusques à tant qu'il eust le chastel à 
son dit , et virent qu'ilz n'avoient pas assez pourvéances 
pour tant de gens soustenir, ilz s'acordèrent qu'ilz se ren- 
droient saufs leurs corps et le remanant de leurs biens 
qui demeurez leur estoient. Ledit messire Charles s'y 
acorda et prist la féaulté d'eulx. Ainsy il eut la bonne 
ville et le chastel de Guigan. 

Tandis* que ces besongnes se faisoient, aucuns vaillans 
hommes traitèrent tant que entre ledit messire Charles et 
la vaillant contesse furent acordées trêves à durer jusques 
au premier jour de may, qui seroit l'an mil CCC XLIIL 

* Le manuscrit d'Amiens renferme ici quelques détails qui ne se 
retrouvent point dans tes imprimés de Froissart. 

La vaillant contesse s y acorda légièrement ; aussy firent 
tous ses bienweillans , car le noble roy Edowart aussy 
Tavoit ainsy mandé. Adoncques tantost que ces trêves 
furent fermées, la vaillant contesse se mit en mer et ala 
en propre personne parler au roy d'Angleterre. Si me tai- 
ray ung petit d'elle et de ceulx de Bretaigne, et parleray 
dudit roy Edowart. 



FIN DU TOME PREMIER. 

